<coperta 1> <titlu> FAUST </titlu> </coperta 1> Johanne Wolfgang Goethe <titlu> Faust </titlu> tragedie În româneşte de Lucian Blaga Prefaţă de Tudor Vianu Editura de Stat pentru literatură şi artă Bucureşti 1955 Responsabil de carte: S. Gredinger Tehnoredactor: S. Alexandrescu-Toscani Corector: P. Stoica Dat la cules 27.03.1955. Bun de tipar 08.07.1955. Tiraj 25.100 exemplare. Hârtie semivelină satinată de 65 gr./m.p. Ft. 840X1080/32. Coli ed. 23.42. Coli de tipas 17. Ediţia I. Comanda 965. Planşe tiefdruck 17. A. Nr. 06509. pentru bibliotecile mici indicele de clasificare 83-21 = R. Tiparul executat sub com. nr. 1266 la Combinatul Poligraful Casa Scânteii „I.V.Stalin”, Bucureşti – R.P.R. Pagina 5 <titlu> PREFAŢĂ Poemul dramatic Faust de Goethe este una din operele cele, mai reprezentative ale epocii care a pregătit prăbuşirea feudalităţii şi absolutismului, a trăit marea revoluţie din Franţa şi a văzut, limpezindu-se din încercările acelui timp, zorile unei lumi în care se lămureşte un alt sens al existenţei omeneşti, adică a epocii întinse peste ultimele decenii ale veacului al XVIII-lea şi peste cele dinţii ale secolului următor, întocmai ca Orestia lui Eschil, ca Divina Comedie & lui Dante sau ca dramele lui Shakespeare, opere deopotrivă ale unei mari răscruci, când crugul lumii se întoarce şi înţelesuri noi se încheagă, Faust al lui Goethe concentrează în sine experienţele cruciale şi concluziile unei perioade din istoria lumii. Această semnificaţie a poemului său, Goethe a obţinut-o aducând în scenă oameni vii şi întâmplări mişcătoare sau zguduitoare, apoi o întreagă lume de alegorii şi simboluri, capabile să încline fruntea cea mai gânditoare. Multele reflecţii trezite de poemul numit de Goethe „o tragedie" se desprind dintr-o expunere dramatică în care meditaţia se amestecă cu dialogul realist, lirismul cu umorul, frumosul clasic cu fantasticul şi cu grotescul medieval. Puţine sunt operele literaturii care să fi introdus în ţesătura lor un tezaur mai mare de motive, de tonuri, o figuraţie mai numeroasă, ritmuri atât de variate, o limbă la fel de bogată, atâtea imagini şi atâtea idei, mai multă artă şi mai multă ştiinţă. Poemul lui Goethe înlănţuie şi târăşte pe cititorii lui, alcătuieşte pentru fiecare din aceştia o experienţă esenţială a vieţii, îl robeşte cât timp îl parcurge şi produce neîncetata dorinţă de a-1 relua şi de a-1 gândi din nou. Marea complexitate a acestui poem şi rolul pe care-l poate juca în viaţa intelectuală a oricui cer o călăuză. Paginile de faţă, dorind să se facă utile cititorilor, îşi propun să grupeze din nou rezultatele mai de seamă ale cercetării mai vechi, dar să şi adauge lămurirea acelor semnificaţii devenite mai clare omului de azi. Faust este drama unui învăţat din epoca reformei lui Luther, căruia ştiinţa vremii nemaifiindu-i îndestulătoare, încearcă practicile zadarnice ale magiei şi încheie, în cele din urmă, un pact cu spiritul răului, cu Mefistofel, legându-se cu preţul sufletului său pentru a obţine fericirea ca voluptate, ştiinţă şi putere. Faust este deci un rebel împotriva ordinii morale existente. Tema este străveche şi trebuie urmărită, pentru a o înţelege în întruparea dată de Goethe, de-a lungul întregului trecut al omenirii. Pentru că au existat totdeauna antagonisme sociale, lupte de clasă, prăbuşiri ale câte unei orânduiri, forme noi ale societăţii omeneşti, înlocuind cu violenţă pe cele anterioare, motivul rebeliunii este unul din cele mai vechi ale literaturii. Comentatorii îl fac să înceapă cu lupta giganţilor şi a titanilor împotriva feluritelor dinastii zeieşti. Unuia din titani, lui Prometeu, îi consacră Goethe un poem, rămas de altfel neterminat, tocmai în epoca în care se situează şi începutul compunerii lui Faust. Acesta este însă un rebel asociat cu spiritul răului, cu diavolul, ceea ce ne duce la altă tradiţie. Noul motiv nu putea apărea în antichitatea elină, unde deosebirea dintre spiritul binelui şi al răului nu era cunoscută, unde puterile supranaturale nu erau grupate în jurul celor doi poli ai valorificării morale. Vechile popoare ale Orientului şi-au reprezentat întâi un spirit al răului, egiptenii pe Typhon, indienii pe Civa, perşii pe Ahriman (opus lui Ormuz). Evreii primesc această reprezentare în timpul exilului babilonic, când încep să-şi închipuie existenţa unor spirite rele, conduse de Asmodeu. O veche legendă evreiască, reprodusă de scrierea intitulată Predicatorul Solomon, îl arată pe acesta furând diavolului Adramelech „piatra înţelepţilor". Adramelech îl adoarme însă pe Solomon, îl duce în pustiu şi, după ce azvârle piatra înţelepţilor în mare, guvernează în numele lui. Dar vrăjitorii vor să-şi procure din nou piatra înţelepţilor; ei îl invocă pe diavol şi fac cu el un pact, semnat cu propriul lor sânge. Astfel apare în istoria literaturii motivul pactului cu diavolul. Acest motiv a revenit adeseori de atunci în legendele creştinismului antic şi medieval. Una din ele stă în legătură cu personalitatea lui Simon Magul, a cărui nefericită reputaţie transmisă prin Faptele apostolilor (capitolele 8 9,24), provenea din încercarea nesăbuită de a cumpăra cu bani pe apostoli, în focul luptelor duse la Roma în sânul primelor comunităţi crestele, între creştinii petriniani şi cei pauliani, adică adepţii sfinţilor Petru si Pavel, Simon Magul devine un simbol al acestora din urmă, văzut din unghiul celor dintâi, în aşa-zisele „Clementine", legendele atribuite romanului Clemens din secolul al II-lea al erei noastre, prin Simon, autorul vrea să figureze pe Paul, acuzat de pro-petrinieni de impostura de a se fi introdus în comunitatea creştinilor, simulând o viziune a lui Isus şi uzurpând demnitatea de apostol cu scopul ascuns de a reintroduce păgânismul. Legenda povesteşte cum prin vrăjitoriile lui, învăţate de la spiritul răului, Simon ajunge la Roma şi încearcă să se înalţe la cer în faţa lui Nero, dar un singur cuvânt al lui Petru îl prăbuşeşte. Figura lui Simon Magul apare mai apoi şi în ciclul de legende gnostice, numite „Recognitiones", unde, printre altele, ni se povesteşte de însoţirea lui Simon cu Elena, regina Spartei, cauza războiului dintre greci şi troieni şi despre naşterea unui copil din această unire: episoade care vor reveni în Faust al lui Goethe, deşi nu pe calea unei influenţe directe, ci prin intermediul cărţilor germane poporane, despre care ne vom ocupa în curând. Până a ajunge la acestea, se cuvine însă a mai aminti alte câteva figuri legendare ale unor rebeli aliaţi cu diavolul, apăruta în creştinismul antic. Unul din ei este Cyprian din Antiohia, a cărui legendă este consemnată într-un manuscris grec din a II-a jumătate a secolului al IV-lea, prelucrată şi versificată apoi de împărăteasa bizantină Eudokia. Aceeaşi legendă apare, în fine, în renumita colecţie a Vieţii Sfinţilor, în Legenda aurea. După acest din urmă izvor, Cyprian râvneşte pe fecioara creştină Justina şi, în acest scop, se aliază cu demonii, dar virtutea credinţii anulează puterea demonilor şi, faţă de aceste dovezi, Cyprian se converteşte, devine episcop şi suferă martiriul în timpul împăratului Decius. Este deci o povestire edificatoare, cu scop propagandistic. Şi-a adus aminte de ea şi a folosit-o într-o epocă de recrudescenţă obscurantistă, în epoca contrareformei, poetul spaniol Calderon, în drama sa: Magul făcător de minuni (1637). O altă figură a unui rebel aliat cu demonul este Theophilus din Adana, eroul unei legende din veacul al Vl-lea, adesea prelucrată în evul mediu, în care eroul, fostul econom al bisericii din Adana, în Cilicia, semnează un pact cu diavolul, în schimbul făgăduinţii de a-l repune în vechiul său loc, dar este cuprins de remuşcări şi izbuteşte până la urmă să anuleze pactul criminal. Figuri de oameni însoţiţi cu demonul sau demonizaţi au apărut mereu în epocile de credinţă obscurantistă. Numărul lor s-a înmulţit în evul mediu. Vom aminti dintre aceştia pe Merlin, vrăjitorul din romanele ciclului breton, sau pe Robert Dracul (Robert le Diable) dintr-o povestire din secolul al XIII-lea, a cărui legendă a readus-o în actualitatea literară, acum un secol şi mai bine, textul lui Scribe şi muzica de operă a lui Meyerbeer. Au trecut apoi în evul mediu drept vrăjitori, aliaţi cu dracul, papii Silvestru al II-lea şi Paul al II-lea ca şi filozoful scolastic Albertus Magnus sau chiar Roger Bacon. Resentimentul popular, neluminat încă de raţiune, atribuia deci unei alianţe demonice originea puterii care-i uimea pe contemporani sau care-i făcea să sufere. * Chiar într-o epocă bogată prin atâtea progrese ale raţiunii, cum a fost aceea a Renaşterii şi a Reformei, credinţele superstiţioase, de felul celor de mai sus, nu dispăruseră cu totul. Existau încă vrăjitori în secolul al XVI-lea german şi credinţa în demoni era atât de răspândită, încât nici Martin Luther, iniţiatorul Reformei, nu era liber de ea. Chiar învăţaţi ai vremii, ca Paracelsus şi Agrippa von Nettesheim, practicau magia şi susţineau că datoresc acesteia succesele lor ca medici, în această atmosferă se constituie legenda lui Faust, consemnată în mai multe cărţi poporane. Deşi nu se poate stabili o legătură directă între autorii cărţilor poporane despre Faust şi vechile legende ale lui Simon, Cyprian şi Theophilus, se poate totuşi spune că aceştia sunt precursorii lui Faust. În circulaţia mondială a motivelor literare un fenomen de care ştiinţa folclorului trebuie să ţină seama motivul rebeliunii şi acel al dobândirii cunoaşterii şi puterii pe alte căi decât cele naturale este dintre cele mai vechi şi a revenit în toate epocile de obscurantism şi superstiţie. Legenda lui Faust se situează pe linia de dezvoltare a acestui motiv. Pe de altă parte, prin efectul acelor contaminări, de asemeni recunoscute şi descrise adeseori de ştiinţa folclorului, amănunte ale fabulaţiei aparţinând vechilor legende, transmise prin tradiţie orală seculară, au putut apărea în legenda mai nouă a doctorului Faust. Dar pentru a ne explica modul în care s-a format această legendă, trebuie să ţinem seama, în primul rând, de amintirile contemporanilor care, 1-au văzut pe Faust în carne şi oase, căci eroul cărţilor poporane şi al tragediei lui Goethe corespunde unei personalităţi istorice; el a trăit cu adevărat în Germania, la sfârşitul veacului al XV-lea şi primele decenii ale veacului al XVIlea, între 1480 şi 1540. Se crede chiar că se poate preciza locul naşterii sale la Knittlingen (în Saxonia) şi al morţii, la Staufen în Breisgau. Un cercetător german, Alexander Tille, a publicat în 1900 un volum forte, cuprinzând, toate izvoarele memorialistice şi legendare ale mitului faustic, Die Faustsplitter in der Literatur des sechzehnten bis achtzehnten Jahrhundert nach den ältesten Büchern herausgegeben von Alexander Tille, Berlin, 1900. (Motivul faustic în literatura secolelor şaisprezece-optsprezece, după cele mai Vechi izvoare, de Alexander Tille Berlin, 1900). Cercetătorii care au dorit să explice geneza legendei faustice au găsit în această vastă publicaţie a izvoarelor aproape tot ce era necesar lucrării lor. Unul dintre aceştia, Kuno Fischer, autorul unuia din cele mai cunoscute comentarii faustice (Goethes Faust, 4 voi. 1902), a stabilit patru centre prin care s-au transmis ştirile despre doctorul Faust, vrăjitorul atât de uimitor pentru toţi contemporanii lui. Unul dintre aceste centre este chiar Wittenberg, capitala Reformei. Astfel, într-un catalog al Universităţii din Wittenberg este trecut, sub data de 18 ianuarie 1518, numele unui Johannes Faust (din Mühlberg). Melanchton, unul din capii Reformei, pare să-1 fi cunoscut, căci povestirea lui, transmisă de Johannes Manlius (Mennel), autorul unei culegeri de anecdote, Locorum communium collectanea, 1562, vorbeşte despre un aventurier, Johannes Faust, care apare la un moment dat în Wittenberg şi se laudă cu unele isprăvi vrăjitoreşti, de pildă cu aceea de a fi determinat victoria trupelor imperiale în Italia sau de a fi zburat la Veneţia şi de a se fi prăbuşit apoi. Din acest izvor se inspiră şi alte povestiri ulterioare până la începutul secolului al XVII-lea. Alt centru al difuzării ştirilor despre Faust îl constituie localităţile Rinului de sus. Printre acestea, este semnalat la Basel, unde Johann Gast pare a fi prânzit cu el, după cum povesteşte în Sermones convivales, 1548. Oaspetele dăduse bucătarului să-i prepare nişte păsări ciudate şi se aşezase la masă cu un câine, care la un moment dat a luat figură omenească. Povestirea lui Gast conţine deci şi elemente legendare şi nu poate fi considerată ca un pur izvor memorialistic. Elemente legendare conţine şi tradiţia din Lipsea, unde în renumita „pivniţă Auerbach", păstrată până în zilele noastre, se văd două picturi, datate din 1525, care îl reprezintă pe Faust petrecând cu studenţii şi călărind pe un butoi cu vin, precum şi versurile care însoţesc tabloul: „Doktor Faust zu dieser Frist Aus Auerbachs Keller geritten ist Auf einem Fass mit Wein geschwind, Welches gesehen viei Mutterkind. Solches durch seine subtile Kraft gethan Und des Teufels Lohn empfangen davon." # (Doctor Faust în această vreme A călărit ieşind din pivniţa Auerbach Pe un butoi plin cu vin, Faptă văzută de mulţi inşi. A făcut aceasta prin forţa lui subtilă Şi a binemeritat de la dracu.) După cum s-a putut stabili, circiuma Auerbach a fost clădită însă în 1530, aşa încât datarea din 1525 s-a făcut ulterior de către un pictor care figura o legendă şi mai este nevoie s-o spunem? - nu de cineva care asistase la eveniment. Mai vrednice de crezare sunt deci ştirile provenind din Erfurt şi Würzburg. In primul din aceste două oraşe 1-a văzut, în septembrie 1513, umanistul Conradus Mutianus (Mudt), care într-o scrisoare către Heinrich Urbanus vorbeşte cu dispreţ despre aventurierul lăudăros, întâlnit într-o circiumă, vrednic să fie pedepsit, desigur pentru absurdele superstiţii răspândite în popor. Cu aceeaşi mânie vorbeşte clericul Johannes Trithemius (Tritheim) din Würzburg într-una din scrisorile, adunate în Epistolae familiares, 1507, adresate matematicianului Virdung, care întrebase de un vrăjitor şi expert în multe ştiinţe, aşteptat cu nerăbdare să apară în Hasfurt. Trithemius povesteşte cum, cu un an mai înainte, pe când trecea prin Gelnhausen i se vorbise de un vrăjitor, prezent atunci în localitate. Acesta auzind însă că Trithemius doreşte să-1 vadă, se grăbise să dispară. Clericul nu putu afla decât că vrăjitorul se lăuda a cunoaşte atât de bine operele lui Plato şi Aristoteles, încât dacă acestea ar fi dispărut, el le-ar fi putut reconstitui în întregime. La Würzburg se lăudase că poate să săvârşească toate minunile lui Isus, că este cel mai desăvârşit dintre alchimişti şi că poate satisface orice dorinţă omenească. Trithemius văzuse şi un fel de carte de vizită a vrăjitorului, cu următorul cuprins: Magister Georgius Sabellicus, Faustus junior, fons necromanticorum, astrologus, magus secundus, chiromanticus, aeromanticus, pyromanticus, in hydra arte secundus. Acest document care zugrăveşte bine personajul: un impostor are nevoie de unele explicaţii, încercate de istoricii literari. Nu vom insista, în această rapidă schiţă, asupra lor. Ne interesează mai degrabă concluzia scrisorii lui Trithemius: „Aceasta este scrie el ceea ce îţi pot spune cu deplină siguranţă despre omul pe care îl aştepţi cu atâta curiozitate; nu vei găsi în el un filozof, ci pe un nebun vanitos şi insolent. Acest palavragiu şi înşelător ar trebui să primească o pedeapsă corporală, pentru a face să înceteze odată lăudăroşeniile lui criminale şi duşmane bisericii". Deşi calitatea morală a personajului nu putea provoca îndoieli, epoca era în unele privinţe atât de înapoiată, încât, în 1536, eruditul Joachim Camerarius îl întreabă pe consilierul Daniel Stiber din Würzburg ce gândeşte Faust despre situaţia politică la începutul războiului dintre Carol al V-lea şi Francisc I al Franţei. Tot astfel, Philipp von Hutten, plecând spre Venezuela pentru a căuta aur, îi cere lui Faust o consultaţie relativă la succesul probabil al expediţiei lui şi, într-o scrisoare din 1540, confirmă fratelui său adevărul prezicerilor lui Faust. * Am citat, folosind rezultatele cercetărilor mai vechi, numai câteva din izvoarele contemporane cu Faust; deştul totuşi pentru a vedea cu ce trăsături a fost transmisă figura acestuia cărţilor poporane care încep să apară încă de la sfârşitul vea- cului al XVI-Iea. Cea dinţii dintre acestea, publicată în 1587 la Frankfurt pe Main, este o tipăritură a librarului Johann Spiess. Lungul ei titlu ne asigură că scrierea a fost alcătuită pentru a servi ca exemplu teribil tuturor orgolioşilor şi ambiţioşilor abătuţi de la dreapta credinţă. Cartea a avut mai multe ediţii, a fost prelucrată în versuri şi tradusă în limbile olandeză, engleză şi franceză, în 1593 i-a urmat o a doua parte, atribuită unui Christoph Wagner. Publicaţia aceasta alcătuieşte materialul brut al poemului lui Goethe. Johann Faust ne este înfăţişat ca un fiu de ţărani din Roda, lingă Weknar, trimis pentru învăţătură înaltă Ia Wittenberg. Cum avea „o minte capabilă să înveţe iute, cu aptitudini şi înclinări pentru studii'1, devine doctor în teologie, împrietenindu-se cu tot soiul de oameni uită scripturile şi porneşte la Cracovia, pentru a studia magia. Este indicată pasiunea cunoaşterii, foarte puternică în sufletul lui Faust: „a dobândit aripi de Wiltur, şi a vrut să cerceteze toate temeiurile cerului şi ale pământului". Înapoiat la Wittenberg, el invocă pe diavol, pe Mephostophiles1 care-i apare îmbrăcat ca un călugăr: accent anticatolic, caracteristic pentru epoca Reformei, în care ne găsim. Faust încheie un pact cu Mephostophiles, pe o durată de douăzeci şi patru de ani, prin care cel dintâi se leagă să abjure credinţa şi să-şi cedeze sufletul, iar cel de-al doilea să-i ofere lui Faust toate puterile spiritului şi împlinirea tuturor dorinţelor sale, Autorul cărţii poporane este conştient că ne aflăm în faţa unui caz de rebeliune titanică: „Această lepădare de credinţă nu este altceva decât trufie, deznădejde, blestem şi lipsă de măsură, ca aceea a uriaşilor, despre care au povestit poeţii: cum au îngrămădit munţii unul peste altul şi au pornit război împotriva Domnului, sau ca a îngerului rău, care s-a opus Domnului şi a fost prăvălit din pricina răutăţii şi a trufiei lui. Deci cine vrea să se înalţe prea sus, acela se prăbuşeşte adânc". Totuşi, trufia lui Faust este mai mult intelectuală. Ca om al Renaşterii, pasiunea cunoaşterii <nota> Numele de Mepliostophilcs, devenit mai târziu Mefistofeles pare a veni de la grecescul mephotophiles = acel care nu iubeşte lumina sau după o altă ipoteză, de la mephaustophiles = acel care nu-l iubeşte pe Faust. </nota> este puternică în Sufletul lui Faust. În momentul semnării pactului, el spune: „Mi-am propus să cercetez elementele şi deoarece, după darurile care mi-au fost hărăzite de sus, n-am găsit în mintea mea îndemânarea trebuincioasă şi nici n-am putut-o învăţa de la oameni, am ales şi m-am dat în puterea spiritului infernal, pentru ca acesta să-mi vestească şi să mă instruiască în ştiinţa dorită". Opt ani rămâne Faust la Wittenberg, în tovărăşia lui Wagner, discipolul lui, şi a lui Mephostophiles, care îi împlineşte toate dorinţele şi-l face să audă o muzică minunată, ori de câte ori îl încearcă vreo remuşcare. Faust doreşte să se căsătorească, dar diavolul îi refuză căsătoria, făgăduindu-i însă alte şi cele mai frumoase femei, „aşa încât inima îi tremură de bucurie", în convorbirile sale cu Mephostophiles, Faust află tainele în legătură cu cerul şi iadul, şi despre căderea lui Lucifer. În soarta acestuia, Faust recunoaşte pe a sa şi plânsul căinţii îl podideşte. Află apoi secretele despre originea şi orânduirea lumii, despre mersul planetelor, despre chipul cum se produc anotimpurile, despre însuşirile elementelor. Ştiinţa cosmologică a lui Mephostophiles este însă aceea a antichităţii, a sferelor cereşti; noile descoperiri ale lui Copernic nu o îmbogăţiseră cu nimic. Prin toate aceste învăţături, Faust devine totuşi un mare matematician, capabil să prezică fenomenele astronomice şi meteorologice şi să calculeze datele calendaristice. Atunci începe călătoria lui Faust, sub conducerea lui Mephostophiles. La Roma, eroul admiră strălucirea palatului papal şi rămâne trei zile şi trei nopţi acolo, făcându-i papei tot felul de farse, „spre înveselirea poporului luteran", după cum observă unul dintre comentatori. La Constantinopol, cei doi călători se înfăţişează sultanului, Mephostophiles îmbrăcând, în această împrejurare, costumul şi podoabele papei. Ajung astfel la curtea împăratului (Carol al Vlea). Împăratul doreşte să vadă un alt stăpânitor al lumii deopotrivă cu el şi Mephostophiles îl vrăjeşte pe Alexandru cel mare şi pe soţia lui. Înainte de a părăsi curtea împăratului, Mephostophiles săvârşeşte o farsă, făcând să-i crească unui curtean, care dormea, o pereche de coarne. Ajung astfel la curtea contelui de Anhalt, căruia i se înalţă, prin vrăjitorie, un castel pe o înălţime din preajmă. O grădină feerică răsare în jurul castelului, asemănătoare aceleia pe care, după legendă, Albertus Magnus o făcuse să apară la Colonia cu prilejul unei vizite regale. Focuri de artificii ţâşnesc din toate părţile. Butuci de viţă, încărcaţi cu struguri, cresc dintr-o masă. Dacă autorul cărţii poporane alege aceste etape ale călătoriei lui Faust şi Mephostophiles, unde vrăjitoriile lor se execută cu umor împotriva gazdelor, împrejurarea provine din resentimentele luteranului, pentru care papa era un adevărat anticrist, sultanul un duşman al creştinătăţii, împăratul (Carol al V-lea) conducătorul detestat al contrareformei, iar contele de Anhalt un calvinist, la fel de rău văzut în cercurile luterane. Călătoria durase şaisprezece ani. Faust şi Mephostophiles se înapoiază la Wittenberg. Un bătrân şi evlavios medic încearcă să-l aducă în drumul drept pe eroul rătăcit, dar intervine Mephostophiles care obţine o întărire a pactului. La un banchet studenţesc, unul dintre studenţi îşi exprimă dorinţa s-o vadă pe Elena, şi aceasta, prin vrăjitoriile lui Faust, apare în adevăr. Studenţii sunt covârşiţi de farmecul iubirii, dar într-una din nopţile următoare, Elena apare încă o dată, de data aceasta numai lui Faust. Din însoţirea lor se naşte un copil minunat, Justus Faustus, care în curând va dispărea împreună cu mama sa. Faust îmbătrânise acum. Nu mai avea de trăit decât o lună; remuşcarea îl cuprinde şi, plin de durerea crimelor sale, îşi ia rămas bun de la prieteni şi de la discipoli. Elementele naturii par a fi intrat în răscoală şi, printre fulgere şi tunete, Faust coboară în iad. După cartea poporană din 1587-1590, urmează alte versiuni, a lui Widman, la Hamburg în 1599, a lui Pfitzer, un medic din Nürnberg, în 1674, cu ediţii succesive până în 1726. O ultimă prelucrare apare sub pseudonimul „em christlich Meinender" (un creştin), la Frankfurt şi Lipsea, în 1725. Aceasta este versiunea pe care a cunoscut-o Goethe încă din. Copilăria lui, după cum ne informează scriitorul în Poezie şi adevăr. În 1802, adică într-un moment înaintat al redactării poemului, Goethe împrumută de la biblioteca din Weimar povestirea lui Pfitzer, pe care o ţine mai multe luni la sine. Versiunea lui Pfitzer conţine episodul iubirii Iui Faust pentru o frumoasă fată din popor, care îi rezistă. De altfel, fiecare dintre prelucrările succesive ale legendei primitive posedă caracteristicile ei tematice, fără ca semnificaţia adâncă a povestirii să se schimbe, în legătură cu această semnificaţie se va produce însă fapta creatoare a lui Goethe. Până a ajunge s-o precizăm, este necesar să stabilim câteva din etapele cele mai de seamă ale dezvoltării legendei în creaţia cultă şi scenică. * O traducere engleză a cărnii faustice poporane, publicată la Frankfurt, apare în 1592. Această traducere este probabil izvorul tragediei lui Cristopher Marlowe (1564 1593), Tragica history of life and death of doctor Faustus (Istoria tragică a vieţii şi morţii doctorului Faustus), reprezentată în 1594 şi publicată, cu unele interpolaţii, în 1604, adică după moartea autorului. Cristopher Marlowe este unul din cei mai înzestraţi contemporani ai lui Shakespeare şi acela care-1 aminteşte mai de aproape prin patosul lui tragic, în scurta lui carieră, întovărăşită de o reputaţie de ateism, care l-ar fi putut duce la rug, şi sfârşită printr-o moarte violentă, Marlowe a dotat scena engleză cu mai multe caractere titanice: a lui Tamerlan, cuceritorul mongol, a ducelui de Guise, exterminatorul hughenoţilor în noaptea de pomină a Sfântului Bartolomeu, a lui Faust, vrăjitorul german. Titanismul lui Marlowe este o expresie a epocii reginei Elisabeta, când aventurierii englezi străbat mările şi continentele îndepărtate, supunându-le cu violenţă exploatării lor. Fără a avea o legătură directă cu aceste împrejurări, Faust, ca şi ceilalţi titani ai lui Marlowe, reprezintă un caracter admirat în vremea lui, prin îndrăzneala şi intensitatea pasiunilor. Mersul acţiunii în tragedia lui Marlowe aminteşte până la un punct pe acel al cărţii poporane germane. La început, Faust este prezentat ca un savant dezgustat de ştiinţa vremii şi care cere lumini şi putere nouă magiei. Monologul iniţial aminteşte pe acel al eroului lui Goethe, deşi acesta pare a nu fi luat cunoştinţă de tragedia lui Marlowe. Este invocat Mefistofel, care îi propune un pact pentru o durată de douăzeci şi patru de ani. în zadar o voce internă îl îndeamnă: „întoarce-te către Domnul", răspunsul lui Faust este al trufiei: „Nu! Domnul nu te iubeşte, Domnul tău este propria-ţi voinţă". Mefistofel îi dăruieşte o carte, ale cărei semne au proprietatea să-l înzestreze cu putere asupra aurului, a elementelor şi a demonilor, într-o călătorie prin lumea largă, titanul lui Marlowe, ca şi eroul cărţii poporane, ajunge la Roma, unde se amestecă în conflictul dintre papă şi antipapă, făcându-i farse unuia din ei. În faţa împăratului, îi vrăjeşte pe Alexandru şi pe Dariu. La un banchet studenţesc o face să apară pe Elena. Un bătrân încearcă să-1 aducă la dreapta credinţă. Mefistofel intervine pentru a întări din nou pactul. Elena i se arată încă o dată lui Faust şi un farmec nespus îl covârşeşte: „îmi dai cu sărutarea ta eternitatea". Când ceasul din urmă îl ajunge, Faust vrea să oprească timpul în loc, să se ascundă sub dealuri,şi munţi, să coboare în adâncimile pământului, să se învăluiască în nori, să se piardă în ocean, să emigreze cu sufletul, după credinţa metempsihozei, în trupul unui animal. Dorinţe zadarnice! Orologiul bate ceasul ineluctabil. Faust este pierdut; iadul îl înghite. Corul intonează: # „Mlădiţa, creşterii menită, s-a răpus Şi laurii lui Apoloh pe fruntea Cea înţeleaptă-i pârjoleşte focul. Pierdut e Faust. Cugetaţi căderea-i Ce ne învaţă, oameni iscusiţi: Să nu râvniţi la cele ce-s oprite. Pe cel adânc, îl duce adâncimea Să creadă că mai mult e-n stare-a face Decât ce e îngăduit de Domnul." Tragedia lui Marlowe, ca şi cartea poporană germană, vrea să aibă deci un sens moralizator. Şi cu toate că poetul englez, ca om al Renaşterii, arată simpatie titanului ahtiat de cunoaştere, el face totuşi o concesiune eticii religioase a vremii, menind pe eroul sau pierderii şi damnaţiunii, între Faust al lui Marlowe şi cel al lui Goethe, trec două sute de ani. Motivul faustic s-a transmis în Vremea aceasta prin menţinerea lui pe scenă. Actori englezi duc legenda în Anglia şi o readuc în Germania, în versiunea lui Marlowe, pe la începutul secolului al XVII-lea. O reprezentaţie a tragediei lui Marlowe este semnalată la Dresda, în 1626. Trupele germane de actori rătăcitori o introduc în repertoriul lor şi o reprezintă în tot decursul secolului al XVII-lea şi al XVIII-lea. Reprezentaţia are loc şi la Frankfurt, în 1741 şi 1742, când Goethe nu se născuse, şi în 1767, când era student la Lipsea. Este sigur însă că Goethe a asistat, după înapoierea de la Frankfurt, la o reprezentaţie a tragediei lui Faust pe scena teatrului de păpuşi, pentru care se alcătuise o nouă versiune, adeseori înfăţişată în diferite centre culturale ale Germaniei. Tema faustică a ispitit pe mai mulţi scriitori ai secolului al XVIIIlea, dar este sigur că acel care a supus-o unei evoluţii hotărâtoare şi i-a dat o semnificaţie cu totul deosebită de aceea a cărţilor poporane şi a lui Marlowe, a fost Lessing, unul din cei mai de seamă îndrumători ai literaturii germane în epoca luminilor. Rolul epocal al lui Lessing în istoria literaturii germane este, printre altele, acela de a o fi eliberat de influenţa clasicismului francez, ca expresie a absolutismului, într-o vreme în care alţi scriitori, în frunte cu Gottsched, îl susţineau teoretic şi îl propuneau ca exemplu, într-unul din articolele sale de critică literară, în a 17-a scrisoare asupra literaturii (Litteraturbriefe), din 1759, el opune influenţei franceze, pe aceea engleză a lui Shakespeare, mai apropiată de spiritul german, după cum o dovedeşte legenda lui Faust, o adevărată temă shakespeariană. Scriitorul aminteşte propria lui încercare de a dramatiza această temă. Lessing s-a dedicat acestei lucrări în două răstimpuri ale carierii sale, în 1758 şi în 1767-68. Manuscrisele definitive s-au pierdut însă, şi cercetătorul actual nu mai are la dispoziţie decât câteva fragmente postume, suficiente totuşi pentru a aprecia inovaţia lui Lessing în istoria, seculară a motivului. Trecând peste amănuntele chipului în care acţiunea se dezvoltă, trebuie să constatăm că, faţă de toţi predecesorii lui, Lessing este cel dintâi care nu mai meneşte pe Faust damnaţiunii, ci mântuirii. În ultima clipă a vieţii lui Faust, diavolul strigă: „Este al meu", dar o voce cerească răspunde: „Nu triumfa! N-ai învins umanitatea şi ştiinţa; divinitatea n-a dăruit omului cel mai nobil dintre instinctele sale, pentru a-1 face nenorocit în eternitate". Faust este deci mântuit pentru că, în toate rătăcirile şi greşelile sale, a dat armare înclinaţiei şi pasiunii de a cunoaşte. Pentru a găsi această nouă soluţie vechii legende, a trebuit ca puterea eticii - religioase să slăbească, o dată cu ascensiunea burgheziei raţionaliste a vremii. Faust al lui Lessing este deci unul din roadele iluminismului german şi temelia pe care Goethe va clădi, adâncind însă mai departe semnificaţia vechii legende şi punând-o de acord cu unele din aspiraţiile capitale ale omenirii, actuale şi astăzi. * Faust de Goethe este rezultatul uneia din cele mai lungi elaboraţii pe care le cunoaşte istoria literară, începută în anii primei tinereţi, opera a fost terminată cu câteva luni înainte de moartea autorului, în 1832, când a fost publicată şi a doua ei parte. Goethe indică drept an al începutului lungii compuneri al douăzecilea al vieţii: sale, deci anul 1769. Era pe atunci student la Lipsca. Tânărul care citise, încă de pe când era copil, versiunea din 1728, a cărţii poporane faustice, se gândeşte să-i folosească tema într-un poem dramatic. Uneori întârzie în circiuma Auerbach, după cum mărturiseşte într-o scrisoare din 1767, către prietenul său Behrisch. Când se înapoiază la Frankfurt cade sub înrâurirea domnişoarei von Klettenberg, o pietistă, şi împreună studiază cărţi de alchimie, îşi formează un laborator prevăzut cu toate aparatele şi uneltele necesare unui alchimist şi încearcă să producă liquor silicum, licoarea capabilă să transforme toate metalele în aur. Citeşte pe medicii şi magicienii Renaşterii germane, pe Paracelsus şi pe Agrippa von Nettesheim. Când ajunge la Strassburg, unde pornise pentru continuarea studiilor, face descoperirea evului mediu germanic în marea catedrală a oraşului. Aici se produce întâlnirea hotărâtoare cu Herder, care-i aduce revelaţia poeziei Orientului, a lui Homer, Ossian şi Shakespeare, dar mai cu seamă a poeziei populare şi a vechilor legende. Din lumea acestora se ridică figura lui Gotz von Berlichingen şi din nou a lui Faust. Este vremea aşa-zisei Sturm-und-Drangperiode, epocă în care literatura germană dobândeşte o nouă conştiinţă a specificităţii ei naţionale şi întreţine cultul originalităţii şi al titanilor. Din această vreme datează poemele realizate parţial, un Mahomet, un Prometeu, un Ahasverus. Ideea de a compune un Faust este rodul aceleiaşi epoci. Au avut-o şi alţi tineri scriitori ai vremii, prieteni de-ai lui Goethe, un Lenz, un Klinger, un Müller. Goethe se consacră marelui său poem în anii 1773-1775. Se încheagă atunci prima versiune a lui Faust", aşa-zisul Urfaust, pierdut în manuscrisul lui original şi regăsit, într-o copie străină, abia în 1887, de Erich Schimidt, care-l publică. După mai bine de doisprezece ani, opera este reluată, modificată în forma ei şi îmbogăţită, în timpul călătoriei în Italia, cu scene noi. Astfel se formează în 1788-1790 aşa-zisul Fragment, apărut în al şaptelea volum al Operelor publicate de editorul Goschen. între 1797 şi 1801, după ce compusese romanul Anii de ucenicie ai lui Wilhelm Meister, poetul îşi îmbogăţeşte opera cu Dedicaţie, Prologul în teatru, Prologul în cer, al doilea monolog al lui Faust, scena plimbării până la apariţia lui Mefistofel şi alte episoade mai mici. După 1804, când librarul Cotta îi cere o nouă ediţie a operelor sale, poetul îşi revede şi completează manuscrisul şi astfel, în 1808, poate să apară prima parte, a tragediei în al optulea volum al Operelor, publicate de Cotta. A doua parte a poemului, schiţată încă din 1797, trecută în forma unui început de realizare în 1799, este apoi părăsită şi după o lungă epocă, în care poetul se consacră multor alte lucrări, este reluată şi dusă la sfârşit în 1825-1832. Se poate spune că Goethe a meditat şi a realizat poemul Faust, opera capitală a vieţii lui, dea lungul întregii sale existenţe literare. Această operă va conţine deci rodul tuturor experienţelor sale ca om şi artist şi o icoană a întregii dezvoltări a societăţii moderne, în epoca în care s-au succedat revoluţia franceză, campaniile napoleoniene, dezvoltarea tehnicii şi revoluţia industrială, apariţia socialismului utopic. Poemul lui Goethe nu se referă direct la aceste evenimente, dar linia lor de dezvoltare a fost decisivă pentru formarea concepţiei poetului, aşa cum rezultă din soluţia dată vechiului motiv folcloric. După o dedicaţie lirică, adresată martorilor trecuţi ai vieţii poetului şi după „prologul în teatru", în care publicul este prevenit că nu se găseşte în faţa unei piese în sensul concepţiei teatrale a vremii, drama propriu-zisă începe cu „prologul în cer". Cerul e reprezentat în sensul credinţelor medievale. Dumnezeu e înconjurat de îngeri, care proslăvesc frumuseţea creaţiei. Mefistofel îşi râde de osteneala şi agitaţia zadarnică a oamenilor. Dumnezeu a autorizat prezenţa diavolului, a spiritului negaţiei, pe lângă oameni, ca un stimulent al acţiunii lor. încrezător în năzuinţa spre adevăr, sădită în fiecare suflet omenesc, se angajează o prinsoare între creator şi spiritul negaţiei, menită să dovedească nobleţea aspiraţiei fundamentale a omului în ciuda ispitirilor care-1 pot încerca. Este ales Faust ca obiect al prinsoarei. Tragedia lui Faust va fi deci realizarea pe pământ, în condiţiile unei existenţe omeneşti, a unei prinsori făcute în cer. Faust este un învăţat bătrân. Ştiinţa vremii nu i-a adus decât dezamăgiri. Magia îi va deschide poate drumul către cunoaşterea secretelor lumii Faust nu doreşte însă numai cunoaşterea, dar şi cea mai largă îmbrăţişare a întregii naturi şi vieţi. Aspiraţiile învăţatului se completează cu acele ale omului, într-un elan spre universalitate, caracteristic pentru spiritul Renaşterii, pe care eroul îl reprezintă. Este invocat deci spiritul pământului, dar în faţa teribilei lui arătări, semeţia lui Faust se prăbuşeşte, ca un semn că nu prin practice magice şi dintr-o dată, ci prin extinderea succesivă a experienţei i se pot, destăinui omului sensurile şi bucuriile cele mai înalte ale naturii şi vieţii în contrast cu Faust apare şcolarul lui, Wagner, tipul învăţatului mediocru, care nu cunoaşte pasiunea nimicitoare a maestrului său. Deznădejdea lui Faust este atât de adâncă, încât se pregăteşte să-şi pună capăt vieţii, când clopotele învierii opresc mâna sinucigaşului. O plimbare, în tovărăşia lui Wagner, printre oamenii simpli, bucuroşi de zilele de sărbătoare, aşterne o alinare peste zbuciumul lui. Înapoiat în camera de studiu, un câine se strecoară alături de el. Este Mefistofel. Urmează scena pactului, întreruptă de apariţia unui tânăr discipol, a cărui figură repetă pe plan umoristic, îndoita aspiraţie a lui Faust către cunoaştere şi viaţă. Pactul prevedea luarea în stăpânire a sufletului lui Faust de către Mefistofel, în momentul în care acesta îi va procura eroului o fericire atât de mare, încât clipa va fi rugată să se oprească. Îi sunt oferite mai întâi lui Faust josnicele plăceri ale beţiei în pivniţa Auerbach; dar eroul priveşte cu repulsie către ele. Întinerit în bucătăria vrăjitoarelor, iubirea i se înfăţişează lui Faust în arătarea graţioasă şi inocentă a Margaretei. Dar pentru că în dragostea care se naşte între ei, se afirmă o aspiraţie mai înaltă a sufletului, Mefistofel o retează, făcând din Faust ucigaşul fratelui Margaretei, al lui Valentin, Refugiaţi la vrăjitoare, în noaptea Sfintei Valpurgia, eroul se lasă stăpânit de voluptate, până în pragul împlinirii pactului încheiat. Dar când imaginea Margaretei i se arată din nou, egoismul lui e învins. El aleargă să-şi ajute iubita, acuzată de crima de pruncucidere, dar o găseşte în închisoare, trăindu-şi ultimele clipe, cu mintea rătăcită. Experienţa plăcerii n-a învins sufletul lui Faust. Dimpotrivă, în natura lui fecundă, noi aspiraţii şi doruri au luat naştere. Faust a fugit departe de locul în care a luat sfârşit tragedia Margaretei. Este cufundat într-un somn adânc şi regenerator Spiritele îl mângâie. Ariei îi cântă. Când se trezeşte, splendoarea creaţiei aprinde din nou în el dorinţa de viaţă, noi năzuinţe. Se găsea în apropiere curtea împăratului indicat fără o altă determinare, dar destul de expresiv, pentru a recunoaşte pe aceea a unui suveran absolutist, lacom de plăcere, înconjurat de bufoni, incapabil să răspundă gravelor probleme ale statului asaltat de o criză financiară. Este ca un ecou întârziat al dificultăţilor în care s-a zbătut Franţa în epoca minorităţii lui Ludovic al XV-lea şi a regenţei. Ca un alt Law, Mefistofel se propune să găsească mijloacele de a birui greaua încercare a statului, împăratul doreşte s-o vadă pe Elena, regina Spartei) cea mai frumoasă femeie care a trăit vreodată. Faust descinde în regiunea „mumelor", acolo unde se găsesc tiparele eterne ale realităţii, pentru a o aduce pe Elena. Dar ceea ce obţine Faust nu este decât reflexul Elenei. Sufletul lui se încinge însă de dorinţa posesiunii aceleia care întrupa armonia perfectă dintre spirit şi materie a lumii greceşti, încercând s-o cuprindă, reflexul inconsistent al Elenei se risipeşte. Faust îşi pierde conştiinţa şi Mefistofel îl readuce în vechea lui cameră de lucru. Găseşte aici pe Wagner devenit un reputat savant, care, prin procedeele alchimiei şi ajutat de Mefistofel, creează într-o fiolă o fiinţă vie, un om de mici dimensiuni, un homunculus (aşa cum i se atribuise altădată şi lui Paracelsus). Homunculus deţine o ştiinţă întinsă şi el este acela care arată ca dorul îl va ucide pe Faust, dacă acesta nu va fi îndrumat către însoţirea cu Elena. Eroul este deci transportat vrăjitoreşte în Grecia, unde demonii antichităţii s-au adunat pe pajiştele Tessaliei, într-o nouă noapte valpurgică. Faust se trezeşte la atingerea pământului binecuvântat al Greciei. Mefistofel a luat hidoasa înfăţişare a lui Phorkias. Homunculus doreşte să dobândească existenţă în lumea exterioară. Dar înţeleptul Thales îl previne că viaţa nu poate lua forme statornice decât dezvoltându-se succesiv din elementul primar, din apa mării, unde au apărut mai întâi germenii vieţii. Ideile transformismului, exprimate şi în scrierile naturalistice ale poetului, inspiră acest pasaj al poemului său. Când se arată frumoasa Galateea, întruparea splendorii corporale, fiola lui Homunculus se sparge de carul ei şi creaţia artificială a lui Wagner se risipeşte în mare. Dar Faust o caută mereu pe Elena, întreabă de ea pe Sfinx, pe înţeleptul centaur Chiron, pe Manto, fiica lui Esculap, care-l conduce în imperiul umbrelor, pentru a o răpi de acolo, ca altădată Orfeu pe Euridice. Elena apare la Sparta, în aşteptarea soţului ei, a lui Menelas, care trebuia să vie de la Troia. Dar cum Phorkias înspăimântă pe Elena şi pe însoţitoarele ei cu ameninţarea că Menelas se pregăteşte să le ucidă, oferindu-le ca jertfă zeilor, Elena se refugiază la Faust, care îi este prezentat ca un stăpânitor din nord, unde regina greacă ar putea găsi linişte şi siguranţă. Atunci se produce însoţirea lui Faust cu Elena, din care ia naştere un copil minunat, Euphorion, menit morţii timpurii. Prin unirea cu Elena, Faust a ajuns la punctul cel mai înalt al înnobilării firii sale. Dar idila antică a iubirii cu Elena se sfârşeşte tragic, când Euphorion prăbuşindu-se în zborul lui, ca un alt Ikar, Elena dispare în acelaşi moment. Veşmintele Elenei, transformate în nori, îl transportă pe Faust în zbor, pe o înălţime de munte, în Germania. El nu vrea să devină un stăpânitor de ţară, în stare să-şi satisfacă orice dorinţă, cum îi propune Mefistofel. Nu aspiră nici către glorie, ci către faptă, în zare se lămureşte un ţinut mereu inundat de apele mării. Faust doreşte să-1 răpească furiei elementelor, împăratul, pe care Faust şi Mefistofel îl ajută să-1 învingă pe contra-împăratul (Gegenkaiser), pornit cu armele împotriva lui, îi dă ca feud, ţărmul inundabil a mării. Faust a găsit acum un teren propice pentru setea lui de acţiune, pentru năzuinţa lui neostenită. A ajuns acum moşneag centenar. Din vechea paragină a creat, prin munca îndârjită a multor mii de oameni, o ţară înfloritoare. La capătul unui canal, construit pe locul mlaştinilor de altădată, se înalţă palatul lui. Dar zarea îi este închisă de o colină pe care se găseşte bordeiul bunilor bătrâni Philemon şi Baucis (figuri şi nume împrumutate Metamorfozelor lui Ovid). Îi porunceşte deci lui Mefistofel să-i mute pe bătrâni. Dar Mefistofel dă foc casei şi bătrânii îşi găsesc acolo moartea. O mâhnire adâncă îl apasă pe Faust. Atunci îi apar patru arătări, patru femei bătrâne în veşminte cernite: Lipsa, Vina, Nevoia şi Grija. Faust le închide uşa, dar doamna Grijă îl urmează, strecurându-se pe gaura cheii; este însoţitoarea oricărei activităţi omeneşti. Acum, când eroul a recunoscut că valoarea vieţii stă în faptă, în acţiunea pusă în slujba oamenilor, teribila doamnă Grijă i se alătură din nou. Sub suflarea Grijii, bătrânul orbeşte. Din adîncimea nopţii lui, el îndeamnă pe muncitori să-şi sfârşească mai repede lucrarea. În viziunea poporului activ, liber şi fericit care va trăi odată pe pământul smuls de el furiei, valurilor, Faust rosteşte cuvântul rezolutoriu al pactului încheiat altădată cu Mefistofel, gustă delectarea unei clipe supreme şi cere clipei să se oprească. Bătrânul s-a prăbuşit; lemurele îl aşează în groapa pregătită mai dinainte. Dar fericirea n-a fost pentru Faust recompensarea unei posesiuni, ci a unei năzuinţe menite să se continue în viitor. Mefistofel a pierdut prinsoarea. Sufletul lui Faust urcă în glorie cerească, printr-o lume de simboluri. Corul final proslăveşte puterea îndurării, a „eternului feminin" a iubirii care l-a mântuit pe Faust. * Dacă facem comparaţie între poemul lui Goethe, a cărui dezvoltare am schiţat-o mai sus în liniile ei cele mai generale, şi tema aşa cum a fost primită din cărţile poporane şi creaţia cultă anterioară, se impun mai multe constatări. Cu drept cuvânt putea spune Friedrich Engels, într-o scrisoare din 1839 către Friederich Graber, că în timp ce „Faust, al cărţilor poporane este un vrăjitor cu totul comun, Goethe a pus în el psihologia mai multor secole". Mai întâi, latura grotescă a personajului, destul de dezvoltată în cărţile poporane, dispare cu totul la Goethe. Faust este aici un caracter dintre cele mai nobile, animat nu numai de pasiunea cunoaşterii, dar şi de o năzuinţă atotcuprinzătoare, satisfăcută în cele din urmă prin acţiunea folositoare societăţii. Conştiinţa lui se îmbogăţeşte treptat în cursul desfăşurării acţiunii; concluziile lui morale se adună şi sensul existenţei omeneşti i se dezvăluie, nu prin instantaneitatea magiei, ci prin acumularea experienţelor. Faust este poemul experienţei omeneşti. Unei adânci transformări a fost supusă şi figura lui Mefistofel. Diavolul nu mai este acum figura care concentrează în sine toate spaimele şi repulsiile omului medieval. Nu mai avem d e-a face aici cu figura subumană, cu gheare, coadă şi coarne, a lui Hyeronimus Bosch, ci cu un curtean în costumul spaniol al absolutismului, un personaj plin de experienţă, cu o judecată sigură şi clară, fără de iluzii, capabilă să pătrundă până la cele mai ascunse determinări egoiste ale acţiunilor omeneşti: umorul, iscusinţa şi ingeniozitatea lui sunt neîntrecute. Prin gura lui Mefistofel, observă Engels odată (în articolul despre cartea lui Karl Grün asupra lui Goethe), poetul a revărsat batjocura lui cea mai amară asupra societăţii germane a timpului său, în economia generală a piesei, Mefistofel este spiritul răului, întruparea negaţiei, forţa din care se degajă îndrumarea bună şi folositoare oamenilor. Dar în cadrul acestei esenţe generale a personajului, Goethe l-a îmbogăţit cu trăsăturile curteanului, aşa cum le-au produs secolele feudalismului şi ale absolutismului. Tocmai pentru că este reprezentantul vechilor clase conducătoare, Mefistofel mi poate înţelege elanul lui Faust, adică al omului creator, format în condiţiile ascensiunii burgheze, Mefistofel crede că-l va putea câştiga pe Faust; oferindu-i plăcerea şi puterea, dar se înşeală, deoarece îi lipsesc elementele de înţelegere şi apreciere a omului consacrat creaţiei sociale. Toate aceste trăsături ale caracterului lui Mefistofel lipsesc din creaţia faustică anterioară. In general, toate figurile pe care Goethe le-a împrumutat tradiţiei legendare se înfăţişează eu o abundenţă a notelor constitutive, cu o adâncire a semnificaţiei lor tipice şi cu o îmbogăţire a individualizării lor, faţă de care toate creaţiile trecutului pe aceleaşi teme apar sărace şi schematice. Episodul Elenei, prezent în cărţile poporane şi la Marlowe, dobândeşte de asemeni o altă semnificaţie la Goethe. Acest episod întrupează un moment de seamă în dezvoltarea societăţii germane la sfârşitul secolului al XVIII-lea şi la începutul secolului următor. Era o vreme când faţă de numeroasele contradicţii şi conflicte care se aglomeraseră în orânduirea sociala a vremii, naţiunile contemporane năzuiau către eliminarea acelor contradicţii, către stabilirea unei noi unităţi, a unei noi împăcări a omului cu lumea şi cu societatea. Pentru a obţine o astfel de aşezare şi în urma unei lungi epoci de critică a vechilor instituţii, în urma muncii de cultură a iluminismului, burghezia franceză săvârşeşte revoluţia ei. Pentru că burghezia germană n-atinsese încă acelaşi grad de dezvoltare, pentru că poziţiile feudalismului rămăseseră puternice în dreapta Rinului, existau scriitori care credeau că pot obţine râvnita unitate şi împăcare a omului cu lumea şi societatea, însuşindu-şi idealul de armonie al vechilor greci. Este vremea în care Winckelmann proslăveşte idealul grec, aceea în care Goethe, Schiller, Hölderlin, Voss şi atâţia alţii înstrunează o liră greacă, pentru a cânta frumuseţea senină a antichităţii sau pentru a o propune poporului german al timpului lor. Aceşti scriitori credeau că prin simpla înviere a idealului grec, societatea germană ar putea înlătura conflictele care o zbuciumau, că prin armonie estetică, omul german ar putea dobândi pierduta lui unitate cu lumea şi natura. Este vremea în care Schiller propune educaţia estetică a omenirii, însoţirea lui Faust cu Elena este simbolul aceleiaşi aspiraţii. De unde în cărţile poporane, Elenă este dorită de către Faust numai pentru frumuseţea ei fără asemănare, Faust al lui Goethe aspiră către ea ca spre idealul armoniei perfecte. Dar deşi Faust s-a înnobilat prin unirea cu Elena, s-a înălţat cu o treaptă mai sus. către înfrângerea egoismului, către înţelegerea sensurilor altruiste ale vieţii, Goethe a ţinut să ne arate că singura însuşire a idealurilor de armonie ale antichităţii nu este ţelul la care se pot opri popoarele moderne. De aceea Euphorion, copilul născut din însoţirea lui Faust cu Elena, sinteza geniului nordic cu cel sudic, o figură carp, după părerea comentatorilor, reproduce pe aceea atât de uimitoare pentru contemporani a lui Byron, se dovedeşte inapt să trăiască, şi acţiunea poemului, drumul de viaţă al eroului, continuă peste pragul acestei idile antice. Început ca un poem dominat de figura unui rebel şi a unui titan, Faust a continuat deci, de un poem neoumanistic, inspirat adică de antichitatea greacă, dar prin desfăşurarea mai departe a acţiunii lui, a depăşit şi acest stadiu, atât de semnificativ pentru un anumit moment al dezvoltării societăţii şi culturii germane. Prin finalul său, poemul lui Goethe este reprezentativ pentru noile căi ale omenirii. Noile posibilităţi ale tehnicii, susţinute de rezultatele ştiinţelor fizico-matematice, în mare progres de la Renaştere încoace, au deschis omenirii perspective nelimitate în direcţia stăpânirii naturii şi a înălţării condiţiei umane. SaintSimon arată că muncii moderne îi este rezervată conducerea societăţii viitorului. El exprima astfel de idei încă de la începutul veacului al XIX-lea şi ideile lui n-au rămas străine de Goethe, mare cititor al revistei Le Globe, organul saint-simoniştilor. Prin tehnica şi munca modernă, planeta noastră putea lua o altă înfăţişare, mai bine adaptată nevoilor omeneşti. Ideea transformării planetei prin noile mijloace ale tehnicii ştiinţifice la preocupat adânc pe Goethe. Există în această privinţă în convorbirile poetului cu Eckermann, la data de 21 februarie 1827, un pasaj de o însemnătate cu atât mai mare, cu cit el provine din răstimpul în care Goethe lucra 1-a partea finală a poemului său. „La Goethe, la masă, notează Eckermann. A vorbit mult şi cu admiraţie despre Alexander von Humboldt, a cărui lucrare despre Cuba şi Columbia a început, să o citească şi ale cărui vederi, în legătură cu proiectul străpungerii istmului Panama, par a avea pentru el im interes cu totul deosebit. Humboldt — spunea Goethe — a făcut, cu o mare cunoştinţă a lucrurilor, şi alte propuneri, graţie cărora întrebuinţarea unora dintre curenţii aflători în golful Mexic ar putea duce la rezultate şi mai folositoare. Acestea sunt însă rezervate viitorului. Sigur este însă că dacă s-ar izbuti străpungerea de care s-a vorbit, s-ar obţine ca navele de orice mărime şi de orice încărcături să poată trece din golful Mexic în oceanul Pacific şi, o dată cu aceasta, rezultate incalculabile pentru întreaga omenire civilizată şi necivilizată. Ni s-ar părea ciudat ca Statele Unite că lase să le scape din mâini o astfel de operă. Este de presupus că acest stat tânăr, a cărui tendinţă de expansiune spre vest este vizibilă, va lua în posesiune şi va popula peste treizeci sau patruzeci de ani şi întinsele regiuni de dincolo de Munţii Stâncoşi. Este de prevăzut apoi că pe întreaga coastă a oceanului Pacific, unde natură a şi format cele mai largi şi sigure porturi, să apară treptat foarte importante oraşe comerciale în scopul schimbului dintre China, Indiile Orientale şi Statele Unite... Aş dori să văd toate acestea; dar lucrul nu mi-ar îi cu putinţă în timpul vieţii mele. Aş mai dori însă ceva, şi anume un canal care să unească Dunărea cu Rinul. Dar această întreprindere este şi ea atât de uriaşă, încât mă îndoiesc de realizarea ei în actualele împrejurări ale Germaniei. În sfârşit, aş mai vrea să văd un canal al Suezului. Mi-ar plăcea să fiu martor al acestor trei evenimente, de dragul cărora ar fi vrednic de osteneală să mai trăiesc vreo cincizeci de ani". Ideea transformării naturii a stăpânit deci cu putere spiritul lui Goethe în perioada bătrâneţii lui. În această idee culminează şi gândirea, ca şi lungul drum al experienţelor lui Faust. Suprema clipă a fericirii, proiectată de altfel în perspectivele viitorului, îi este adusă eroului lui Goethe de viziunea poporului trăind pe ţărmurile cucerite de el printr-o operă de transformare a naturii. Într-o astfel de operă se formează, după cum ne vesteşte Goethe, nu numai deprinderile de activitate ale unei societăţi, dar şi acea iubire a libertăţii şi a vieţii, al căror preţ nu-l pol simţi cu adevărat decât aceia care trebuie să şi le apere în fiecare zi. Astfel, sensul suprem al vieţii devine pentru Faust creaţia, munca productivă pusă în serviciul oamenilor şi executată de ei cu eroism. Faust îşi merită mântuirea atunci când îşi lămureşte deplin această semnificaţie a vieţii. Am arătat că i se datoreşte lui Lessing ideea mântuirii lui Faust, în contrast cu damnaţiunea care-l atingea pe eroii în toate prelucrările anterioare ale aceluiaşi motiv. Faust al lui Lessing era mântuit pentru că, în ciuda rătăcirilor sale se orientase totuşi după instinctul si pasiunea cunoaşterii. Legenda lui Faust era valorificată deci de Lessing din unghiul iluminismului, adică al epocii de cultură pentru care valorile umane cele mai înalte decurgeau din raţiunea teoretică. Faust al lui Goethe - este însă mântuit pentru că descoperă, ca valoare supremă a vieţii, activitatea şi creaţia. Goethe valorifică legenda faustică din unghiul noii civilizaţii a muncii, care, poate recunoaşte în el un precursor. * Ne-am ocupat de „semnificaţia" lui Faust, de ideile lui, de felul în care răsfrânge anumite procese ale societăţii germane din vremea lui si ale întregii culturi ulterioare. Faust nu este totuşi o scriere teoretică, ci un poem. Ideile amintite nu sunt decât latura tipică şi generală a unor imagini particulare şi concrete. Cititorul ia cunoştinţă de ele, nu ca din expunerea unei dizertaţii, ci prin acelaşi act al spiritului prin care cuprinde unele întruchipări ale fanteziei poetice. Apărându-se împotriva înţelegerii unilaterale a operei sale, Goethe a protestat odată împotriva acelora care căutau în Faust o simplă concepţie abstractă a minţii, şi deloc impresii vii, apărute imaginaţiei. La 6 mai 1827, poetul îi spunea lui Eckermann: „N-a fost intenţia mea, ca poet, să tind către întruparea unei abstracţiuni. Am primit în interiorul meu impresii, si anume impresii sensibile, pline de viaţă, atrăgătoare, variate, de sute de feluri, aşa cum o imaginaţie vie mi le oferea. Ca poet n-aveam altceva de făcut decât să le rotunjesc şi să le dezvolt în mine, printr-o vie înfăţişare a lor şi să fac ca şi alţii să primească aceleaşi impresii, atunci când aud sau citesc ceea ce le înfăţişez eu." În aceeaşi convorbire, Goethe îi lămurea lui Eckermann că, deşi n-a pornit de la o abstracţiune, Faust reprezintă totuşi cazul unui om care a putut fi mântuit graţie neîncetatei lui strădanii de a depăşi gravele lui rătăciri, prin aspiraţia către ceva mai bun şi mai înalt. Faust este înfăţişarea dramatică a unei vieţi omeneşti. Nar fi ieşit nimic de seamă — a adăugat Goethe — dacă aş fi înşirat o viaţă atât de bogată şi felurită pe subţirele fir al unei singure ideii" Cititorul trebuie să se ferească deci de înţelegerea schematică şi rece a operei lui Goethe, reducând-o la câteva idei generale, când puterea şi înaltul ei înţeles stau tocmai în adevărul şi căldura imaginilor sale. Semnificaţia generală a poemului lui Goethe nu rezultă cu toată forţa decât pentru cititorul sau spectatorul care se lasă mişcat de luptele lui Faust, de rătăcirile, căderile şi înălţările sale, de multele sentimente care trec prin sufletul lui, de relaţiile lui cu alte fiinţe şi de conflictele apărute în aceste împrejurări. Chiar acolo unde figuraţia dramatică la forme simbolice, împrumutate lumii antice sau creştine, conţinutul uman al poemului nu este mai puţin bogat şi răscolitor. Faust trebuie citit ca o dramă, dar şi ca o compoziţie aparţinând altor genuri literare. Poemul lui Goethe se apropie, ca formă dramatică, de misterele şi moralităţile evului mediu, îl înrudeşte cu această formă dramatică prezenţa elementului supranatural şi a celui alegoric, mulţimea figuraţiei şi a episoadelor. Partea întâi a tragediei, după prologul din cer, marile monologuri ale lui Faust, pactul cu Mefistofel, începutul călătoriei şi noaptea Valpurgiei, sfârşeşte cu eşecul tragic al idilei cu Margareta. Prima parte a poemului sa putut numi deci tragedia Margaretei şi această parte a fabulei faustice s-a bucurat de râs-pândirea cea mai largă, mai ales după ce libretiştii francezi Carre şi Bărbier au compus textul pentru care Gounod a scris muzica lui de operă. Este limpede însă că prezentarea fragmentară a lui Faust prilejuieşte nu numai o înţelegere incompletă dar şi eronată a poemului. Tragedia Margaretei este un simplu episod, una singură dintre experienţele eroului, completat, şi luminate deplin prin experienţele următoare. Faptul că poemul se încheagă dintr-o succesiune de episoade îi adaugă şi un alt caracter. Am spus că Faust este un poem dramatic. Şi el este şi un poem epic. Desfăşurarea acţiunii nu este determinată atât de conflictele eroului, cât mai ales de dinamismul lui moral, de luptele lui. Sfârşitul poemului nu este atât soluţionarea unui conflict, cât împlinirea unui destin, ca al lui Achile în Iliada şi al lui Ulise în Odiseia. Din punctul de vedere al genurilor literare, Faust este deci nu numai o dramă, dar şi o epopee. Momentele lirice sunt de asemeni foarte numeroase în Faust. Corul spiritelor, cântecul Margaretei la vârtelniţă, balada regelui din Thule, cântecul alternat al lui Faust şi Mefistofel în timpul zborului lor prin văzduh, cântecul lui Ariei, al paznicului Lynceus, corurile care însoţesc ascensiunea cerească a lui Faust şi atâtea altele, fac parte dintre realizările cele mai de seamă ale liricii moderne. Idila Margaretei şi a Elenei completează tabloul liric al poemului, ca şi intervenţiile satirice ale lui Mefistofel, de pildă în scena cu şcolarul lui Faust, în convorbirea cu Marta Schwerdtlein, în cârciuma Auerbach, balada puricelui la curtea împăratului, sub masca lui Phorkias, şi în atâtea alte împrejurări. Ideea genurilor literare şi norma clasică a purităţii lor era o prejudecată perimată în epoca în care Goethe îşi scria poemul şi, astfel, Faust le întruneşte pe toate, fiind de fapt o mare operă dramatică, epică, lirică şi satirică. Nici o altă operă literară a popoarelor moderne, poate cu excepţia Divinei Comedii a lui Dante, n-atinge aceeaşi varietate, aceeaşi forţă de expansiune a genialităţii poetice în multiplicitatea manifestărilor ei. Această varietate, această multiplicitate corespund acţiunii atât de întinse a poemului, care conduce înfăţişarea unui destin omenesc prin toate marile experienţe ale vieţii, până la cucerirea sensurilor ei supreme. Marii extensiuni şi bogăţii a acţiunii îi răspunde şi neobişnuita varietate a debitului poetic, de la vorbirea patetică la aceea realistă, eu multe forme ale exprimării populare şi familiare, de la sublimul tragic la ironia muşcătoare şi umorul cuminte, pretutindeni cu o preferinţă acordată acelei exprimări concise şi lapidare, care a transformat atâtea din versurile lui Faust în maxime de mare circulaţie, în timp ce în proza lui, scriitorul foloseşte cu mare abundenţă pronumele şi conjuncţiile ca termeni de legătură între propoziţii, poetul recurge adeseori acum la construcţiile infinitivale şi participiale, preferate pentru conciziunea lor superioară. Omisiunea articolului, cuvintele compuse, derivaţiile neobişnuite şi unele formaţii personale sunt alte caracteristici ale stilului lui Goethe, care uneori îngreuiază înţelegerea poemului, în ciuda acestor greutăţi, se poate spune totuşi că exprimarea lui Goethe nu este niciodată obscură în sensul că ideea astfel comunicată n-ar fi riguros gândită. Citirea poemului lui Goethe cere numai atenţie sporită şi reflecţie şi răsplata acestei aplicaţii apare întotdeauna în forma cuprinderii unui adevăr limpede şi adânc. Marea varietate a expresiei goetheene se vădeşte şi în bogăţia de forme a versificaţiei lui. Versul se lungeşte sau se scurtează după natura ideii exprimate, predomină însă pentametrul iambic cu rime împerecheate sau încrucişate, grupate în monologuri întinse, în stanţe, în strofa lirică de patru versuri sau succedându-se cu sprinteneală ca replice ale dialogului dramatic. Uneori întâmpinăm hexametrul, în scenele antice, sau scurtul vers popular, însoţit de un refren. Forma poemului devine astfel modalitatea în care îi apare cititorului marca bogăţie şi viaţa atât de intensă a poemului. Tălmăcirea lui Faust a fost o problemă care a ispitit de mai multe ori pe poeţii români. După tălmăcirile lui Al. Macedonski (începutul poemului), Ion Gorun (partea întâi), T.U. Soricu şi Laura Dragomirescu, Lucian Blaga dă acum o nouă versiune. Sub noul veşmânt, traducerea poemului lui Goethe este menită să-şi găsească alţi mulţi cititori, bucuroşi desigur să afle, transpusă în limba noastră, una din operele cele mai reprezentative ale geniului poetic modern. TUDOR VIANU Pagina 31 <titlu> Închinare V-apropiaţi din nou, figuri şovăitoare, Cari ochiului de timpuriu s-au arătat. Să-ncerc a vă reţine - acum - putea-voi oare? Mai este sufletul visării aplecat? Vă îmbulziţi. Ei bine, adăstaţi prin preajmă, Aşa cum răsăriţi din negură deodat'. Adânc mişcat se simte pieptu-mi, tinereşte, De adierea vrăjii ce vă însoţeşte. # Icoane-aduceţi voi din zile fericite, Prin faţă-mi trec atâtea umbre dragi şi vii. Asemeni unei vechi legende-aproape stinse Apar întâile iubiri şi prietenii. Durerea-nvie, tânguirea mai repetă Al vieţii labirintic mers rătăcitor, Şi pomeneşte de cei buni, cari de norocuri Crunt înşelaţi, 'naintea mea s-au stins de zor. # Cei duşi nu mai aud cântările din urmă, Ei cari, întâiele, pierduţi le-au ascultat. S-a risipit înghesuiala prietenească, Pe rând ecoul cel dintâi s-a destrămat. Azi neştiută e mulţimea ce aude Durerea, cântecul ce-ncerc a spune. Pagina 32 Cei ce cândva de stihul meu se bucurară, Rătăcitori ei sunt, de mai trăiesc pe lume. # Uitat de mult, mă prinde-un dor din cale-afară De-acel tăcut şi grav tărâm, unde s-adună Înalte duhuri, şi-n nehotărâte tonuri, Asemeni harfei lui Eol, cântarea-mi sună. Fiori mă iau, şi lacrimi, lacrimi printre gânduri, Severa inimă devine moale, blândă. Ce e de faţă, vede-se ca-n depărtare. Şi ce-a pierit, aievea e ca o izbândă. Pagina 33 <titlu> PROLOG ÎN TEATRU Directorul, Poetul teatrului, Actorul comic <titlu> Directorul Voi doi, care de-atâtea ori, în neajuns Şi la necaz alăturea mi-aţi stat. Să-mi spuneţi ce nădejdi legaţi De-ncumetarea noastră. Daţi-mi sfat, Ce-i de făcut prin ţările acestea. Mulţimei vrem pe plac să-i fim, îndeosebi fiindcă ea trăieşte Şi în acelaşi timp ne lasă să trăim Şi noi. Ţăruşii-s puşi, e scena gata. Şi fiecare-o sărbătoare speră. Iată-i pe toţi acuma din sprâncene ridicând, Cu nerăbdare un spectacol aşteptând. Ştiu ce-ar dori norodul să asculte: Perplex ca astăzi însă n-am fost niciodat'! Cu bunătăţi norodul n-a fost răsfăţat, Dar a citit grozav de multe. Cum o aducem, ca mai nou oleacă Să pară totul, plin de tâlc, dar să şi placă? E-nvederat că-mi face mare bucurie Să văd mulţimea cum o ia către baracă, înghesuindu-se şi dând din coate Să-ţi taie drum prin poarta-ngustă. Pagina 34 E-nvederat că-mi face mare bucurie Să văd că încă-n plină zi, la ora patru, Mulţimea-şi face loc spre casierie, Şi că se-ncaieră pentru-un bilet pe mine Ca-n timp de foamete pentru o pâne. Cu gloata pestriţă aşa de-a dreptul Face minuni numai poetul. <titlu> Poetul O, nu-mi vorbi de-acea mulţime ! Privind la ea, mă prinde doar sfială. Mă apără, te rog, de a vedea învălmăşeală Ce fără voie ne atrage în vârtej! Mă du, de poţi, spre treptele celeste, Acolo unde bucuria pură înfloreşte, Unde iubirea, prietenia, ca-n poveste, Un rod dau inimii, dumnezeieşte. Ah, ceea ce din profunzimi de piept răsare, Ce buza doar sfios şi-a murmurat, Ce pare-a izbândi, e înghiţit de-o clipă, De forţa ei sălbatică şi mare. Şi-ades, doar după ce-a răzbit prin ani, Un rod desăvârşit se vede. Ce străluceşte e sortit să ţină-o clipă, Dar adevărul niciodată nu se pierde. <titlu> Actorul comic Posteritatea ! Vai, la ea-ţi stă gândul? Să presupunem că şi mie azi Posteritatea mi-ar umbla prin cap. Cine atunci celor de faţă le-ar mai face haz? Cred că o veselă persoană, un băiat de treabă, Pot să însemne, ori şi cum, şi ei ceva. Ale norodului capricii nu te-or supăra, Glumind dacă te-arăţi pe undeva. Un mucalit doreşte-un mare cerc Spre-a-1 zgudui cu-atât mai cert. Fiţi bravi şi oameni cumsecade. Daţi drumul fanteziei, Pagina 35 Ale ei coruri, raţiune, pasiuni sălbatice, Să fie auzite! însă, rogu-mă, Nu fără-ntorsături, zănatice! <titlu> Directorul Fă-ndeosebi să se întâmple multe. Cei care vin, vin ca să vadă, negreşit. Dacă se ţes, sub ochi, destule întâmplări, Încât norodul năucit Să caşte gura, asta îţi sporeşte vaza Şi repede devii un om iubit. Căci masa o convingi numai prin masă. Din toate îşi alege fiecare, ce-i convine. Cine dă mult, dă multora ceva. Aşa e bine. Şi fiecare pleacă mulţumit acasă. Când dai o piesă, dă-o-n piese. Un astfel de ghiveci, pe voie iese. încă nu-i gata, şi le-o dai în seamă. La ce folos să le prezinţi un tot, Când publicul, în ciudă, ţi-1 destramă? <titlu> Poetul Nu bănuiţi ce proastă e atare meserie, Cât de nedemnă de-un artist adevărat? La dumneavoastră, precum văd, e o maximă, Să dai întreaga trudă, peste cap. <titlu> Directorul Mustrarea nu mă stinghereşte. Un om, ce vrea cu trecere să fie, Îşi va alege şi unealta cea mai bună. Priviţi odat' cu gânduri treze Cine sunt cei pentru cari scrieţi. Dacă acesta e mânat de plictiseală, De la ospeţe alţii vin sătui, agale, Şi, ceea ce e trist din cale-afară, Ne vin atâţi din cei care-şi găsesc Deplina desfătare rumegând jurnale. Pagina 36 La noi s-adună toţi ca la un bal mascat. Curiozitatea doar i-a-naripat. Cucoanele, împodobite până-n ceafă, Contribuie la joc fără de leafă. La ce visezi, poete, de pe tronul tău? Cine-ţi aduce-n casă veselie, gologani? Priviţi-vă patronii mai de-aproape. Pe jumătate-s reci, pe jumătate grosolani. Viseaz-acolo unul, dacă-l recunoaşteţi, Un joc de cărţi, pasionat şi cu temei, Iar altu-o noapte de orgie cu femei. Nebunilor, pentru un scop ce nu v-amuză, De ce mai canoniţi suava muză? Vă spun: daţi mult, şi tot mai multe! C-atunci nu rătăciţi, şi toţi o să v-asculte. Cătaţi a ameţi pe oameni, cum se cere, Căci anevoie o să-i mulţumiţi. Ce vă încearcă? încântare sau durere? <titlu> Poetul Cătaţi-vă o altă slugă, undeva, mai jos! Oare poetul trebuie să-şi piardă înaltul drept al său, dreptul de om, Pe care firea i 1-a dat, măreţ, frumos, Numai de dragul vostru, ca un păcătos? Prin ce stârneşte el în inimi bucurie? Prin ce învinge el orice stihie? Nu prin suprema armonie, ce din piept răzbate Şi-n inimă absoarbe zările de sus? Când Firea, răsucind nepăsătoare, Sileşte nesfârşirea firului pe fus, Când lucruri, şi ursuz, îngrămădite le fiinţe Confuz răsună ca într-un pustiu, Cine atunci împarte curgătorul şir, Ca să pulseze ritmic, viu? Cine-i acela care cheamă- pe stingher Să se unească cu obştescul cer Spre a cânta-n sublime-acorduri? Cine furtuna o preschimbă-n patimi? Amurgul, cu tâlc grav arzând, Cine-1 închipuie pe câmp trecând? Cine împrăştie corole, primăveri, Pe toate căile iubirii, jertfă bucuriei? Cine-mpleteşte frunze fără-nsemnătate Să facă o cunună vredniciei? Cine asigură Olimpul, veşnica dreptate? Cine uneşte zeii, cu cuvânt încet? A omului putere, revelată în poet. <titlu> Actorul comic De ce atunci n-aţi face uz De mândrele puteri, ce vi s-au dat? De ce să nu le puneţi în mişcare Precum o aventură de iubire câteodat'...? Te întâlneşti cu cineva, şi simţi şi stai. Te vezi apoi pe-ncetul îndemnat. Norocul creşte, şi cu el potrivnicia. Când prinzi de veste, te trezeşti cu un roman. Să dăm şi noi asemenea spectacol! Luaţi din plin viul uman! Toţi îl trăiesc, puţini îl ştiu. Oriunde-1 prinzi, e-nteresant. Multe tablouri pestriţe-n mişcare, Dar mai putină claritate, Erori - duium şi-un strop de adevăr Alcătuiesc o băutură, după care Cu sete publicul se bate. S-adun-atuncea tinerii uimiţi S-asculte revelaţia, ce-o dăruiţi, Şi inimi gingaşe vor bea O hrană melancolică din ea. Li se stârneşte-n inimi una-alta, Şi vede fiecare cum îl poartă firea. Sunt gata-a plânge, gata-a râde. Ei mai cinstesc avântul şi-amăgirea. Cel matur tot nemulţumit rămâne, Mulţumitor e tânărul, căci el devine, Pagina 38 <titlu> Poetul Redă-mi atunci acele timpuri Când însumi mai eram în devenire, Când un izvor năştea fără-ncetare Cântări atâtea, de iubire, Când negura-nvălea tărâmul Şi-un mugur promitea minuni, Când flori rupeam prin văi o mie Şi le-azvârleam după lăstuni. N-aveam nimic şi totuşi multe, Plăceri găseam în amăgire, Porniri spre adevăr înalt. Redă-mi adânca fericire, Redă-mi iubirea, chinul, ura, Cu tinereţea laolalt'! <titlu> Actorul comic De tinereţe, prietene, tu ai nevoie, Neapărat, când duşmani te atacă, Când cu putere fetele iubite Te mai dezmiardă câte-o leacă, Când o cunună te îmbie S-alergi spre ea, să iei răsplată, Când după dansuri în vârtej Mai stai la chefuri câteodată. Dar să-ncercaţi ştiuta strună Cu graţie şi cu-ndrăzneală, Să rătăciţi după o ţintă în dulce vrajă, nesfială, O datorie este, domnii mei, Pentru atâţia, pentru cei Ce-s mai în vârstă! Vă cinstim, Căci vârstă nu ne dă-n copilării, Ci ne găseşte numai tot copii. <titlu> Directorul Făcurăţi, cred destulă vorbă. Să văd aş vrea-n sfârşit şi fapte. Pagina 39 Schimbarăţi multe complimente. Vreau ceva de folos. E noapte. Vreţi atmosferă sufletească? Şovăitorului, ea nu-i apare. Poeţi de sunteţi, cum vă ţineţi, Aştept s-o faceţi. Ce dorim? Am vrea să bem o băutură tare. începeţi, fierbeţi-mi-o în căldare. Ce nu faci azi, nu ai să faci nici mâne. Dar zilele nu-s de pierdut. Prilejul prindeţi-1 de chică, Atunci nici el n-adastă mut. Luaţi-l numai cu-ndrăzneală. Pe scenele acestea de prin ţară Încearcă, ce se poate, fiecare. Maşini, prospecte, sforărie, Nu le cruţaţi! Fiţi cu răbdare Şi folosiţi din plin luminile cereşti, C-avem prisos bogat de stele. Nu ne lipsesc nici apa, focul, Avem la îndemână toate cele: Sunt stânci aci, şi păsări, fiare. Să istoviţi pe scena-ngustă Creaţiunea-ntreagă, crugul mare. Şi arătaţi cum drumurile cad Din cer prin lume până-n iad. Pagina 41 <titlu> PROLOG ÎN CER Domnul. Cetele cereşti. Apoi Mefistofel. Cei trei arhangheli vin în faţă. <titlu> Rafael Prin zvon de sfere înfrăţite1 Planete, soare, sună-ntr-una, S-aude ca un mers de tunet Cutreierul din totdeauna. Arhanghelii-şi sporesc puterea Cum stau la toate a privi. Şi toate faptele-s înalte, Măreţe sunt ca-n prima zi! <titlu> Gavril Splendorile, pe rând, pământul Şi-le arată, şi le-ascunde, Şi se urmează, făcând schimbul, Lumini de rai şi nopţi profunde. Zbătându-se-nspumată marea Pe stânci se-nalţă cu putere. Şi stânci şi mare sunt răpite În veşnice rotiri de sfere. <Notă> Viziunea astronomică ce se desfăşoară aici nu este nici ptolemeică, nici copernicană. Ea corespunde mai mult concepţiei lui Philolaus din şcoala pitagoreică (secolul al V-lea în e.n.). </Notă> Pagina 42 <titlu> Mihail Furtuni aleargă-n mare vuiet Când pe uscat şi când pe ape, Cu furie stârnind efecte Ce preajma nu le mai încape. Ţâşnind în flăcări, pustiirea Deschide trăsnetului cale. Dar solii tăi cinstesc, o Doamne, Domolul mers al zilei tale. <titlu> Tustrei Arhanghelii-şi sporesc puterea, Adâncu-ţi nu-l pot iscodi Şi toate faptele-ţi înalte Măreţe sunt ca-n prima zi! <titlu>Mefistofel O, Doamne, cum te-apropii înc-o dată Şi ne întrebi pe cei de-aci cum ne găsim, Cum bucuros de obicei tu mă vedeai şi altă dată, Iată-m-acuma şi pe mine Amestecat în marea ta servitorime. Mă ierţi, nu mă pricep la vorbe-nalte, Chiar dac-aş fi de cercul ăsta defăimat. Şi de-al meu patos tu ai râde, Dacă de râs de mult nu te-ai fi dezvăţat. N-aş şti să-ţi spun despre planete, lume, vreo poveste, Văd doar că oamenii-s cuprinşi de chiri şi cazne. Piticul zeu al lumii din tipar nu-şi iese, Şi ca în prima zi - ciudat din cale-afară este. El zilele neîndoios şi le-ar trăi mai bine De nu l-ai fi-nzestrat cu-acea lumină-amăgire, Pe care raţiune s-o numească el mai ţine, Dar căreia folos îi trage numai spre a fi Mai bestial ca orice bestie-n pustii. El seamănă, dacă-mi îngăduiţi cuvântul, Cu una din gângăniile-acele cu prelungi picioare Pagina43 Ce zboară-ntr-una şi tot cad pe pântec, Cântându-şi iar în iarbă vechiul cântec. Şi cel puţin dacă în iarbă şi-ar lungi popasul, Dar nu, în orice băligar îşi bagă nasul. <titlu> Domnul Nici astăzi tu n-ai altceva a-mi spune? Mereu vii numai să cârteşti anume? Nu-ţi este pe pământ nimic pe plac? <titlu> Mefistofel Nu, Doamne, nu. E rău acolo şi nu tac. De oameni mi se face milă, nu mă-ndur prin ani Să-i pun şi eu la chin pe-acei sărmani. <titlu> Domnul Cunoşti pe Faust? <titlu> Mefistofel Pe doctorul? <titlu> Domnul Pe sluga mea ! <titlu> Mefistofel Într-adevăr! Vă este slugă el în chip aparte. Nu-s pământeşti nici hrana şi nici băutura. Ăstui scrântit, pe care-ardorile tot mai departe Îl mână. Că-i nebun, îşi dă el însuşi seama. Şi cerului el cele mai frumoase stele-i cere. Pământului suprema, ultima plăcere. Apropiere nu-i şi nici o depărtare Să-i mulţumească pieptul ars de frământare. <titlu> Domnul Dacă acum el numai tulbure-mi slujeşte, Curând l-oi îndruma spre lămurire. Pagina 44 Cunoaşte grădinarul florile, ce după fire Le va purta un pom care-nverzeşte. <titlu> Mefistofel Faceţi prinsoare? Pe-acesta o să-1 pierdeţi, De-mi daţi înalta învoire Să-1 duc pe drumul meu încetinel. <titlu> Domnul Cât va trăi acolo pe tărâmuri, eu Nu-ţi pun oprelişte în nici un fel. Căci rătăceşte orice om, cât timp cu zel se străduieşte. <titlu> Mefistofel Vă mulţumesc: deoarece cu morţii Nu-mi fac de lucru bucuros. Mai mult Decât orice iubesc obrajii proaspeţi, plini. Pentru un hoit nu ies în faţa porţii, îmi merge ca motanului c-un şoarec. <titlu> Domnul Ei bine. După vrerea ta să fie! Abate acest duh de la izvorul său de obârşie Şi du-l de vei putea, cum te pricepi, Pe drumul tău în jos, pe drumul ce-1 cunoşti, Dar ruşinat să stai, când îţi va fi să recunoşti, Că omul bun, chiar adumbrit de patimi, îşi dă de drumul drept prea bine seama. <titlu> Mefistofel De-ar fi aşa ! dar nu durează prea-ndelung. În faţa rămăşagului nu mă cuprinde teama. Dacă dorita ţintă îmi ajung Să nu-mi precupeţiţi triumful împlinit! Ţărână să mănânce, cu plăcere chiar, Precum străbunu-mi, şarpele vestit. Pagina 45 <titlu> Domnul Să nu te-mpiedice nimic de-a fi şi-atuncea liber. Nu am urât fiinţele de seama ta, vreodat'. Şi printre duhurile care neagă Cel mai uşor eşti tu de suportat. Activitatea omului atât de lesne lâncezeşte, Odihna el prea grabnic şi-o doreşte. De-aceea bucuros îi dau părtaş pe unul care-aţâţă, Pe unul care, deşi diavol, nevoit e să creeze. Dar voi, voi fii de zei1, adevăraţii, Voi bucuraţi-vă ! Bogatele frumseţi din plin vă ospăteze Şi devenirea, ce lucrează ca etern să dăinuiască, Să vă înlănţuie-n suavă dragoste cerească ! Şi ceea ce şovăitor pluteşte-n arătare Voi să-ntăriţi durabil, în gândiri-tipare! (Cerul se închide, arhanghelii se risipesc.) <titlu> Mefistofel Din când în când eu pe bătrânul bucuros îl văd Şi mă feresc s-o rup cu dânsul duşmăneşte. E prea drăguţ din partea unui mare domn Cu dracul însuşi să vorbeasc-atât de omeneşte. <Notă> Domnul se adresează aci îngerilor într-un fel „păgân”, ceea ce arată cât de liber utilizează Goethe motivele mitologiei creştine. </Notă> <titlu> Partea întâi a tragediei Pagina 49 <titlu> Noapte O încăpere înaltă, boltită, cu înfăţişare gotică. Faust, neliniştit, stă pe scaun la masa de scris. <titlu> Faust Am studiat cu râvnă, ah, filozofia Din scoarţă-n scoarţă, dreptul, medicina, Şi din păcate chiar teologia, Arzând de zel. Şi iată-mă acum un biet nebun, Cuminte ca şi mai-nainte. În faţa semenilor sunt magistru sau chiar doctor. De-atâţia ani înţelepciunea o încerc, Îmi port de nas discipolii De-a curmezişul sau în cerc. Şi văd că nu putem să ştim nimic. Amărăciunea-mi arde inima în piept. Sunt, eu, ce-i drept, mai breaz şi mai deştept Decât acei magiştri, doctori, grămătici şi popi Toţi împreună: scrupule şi îndoieli În cuget nu mi se adună. Şi nici de iad' şi nici de dracul teamă nu mi-e. În schimb nici bucurie n-am pe lume. C-aş şti ceva deplin eu nu-mi închipui Şi nu mă amăgesc că aş putea Pagina 50 Să-ndrum pe alţii sau să-nvăţ pe cineva. Nu am nici bunuri, nici argint, Nici cinste şi nici slavă pe pământ. Un câne n-ar putea să mai trăiasc-aşa. Din astă pricină m-am închinat magiei, pe-ndelete Nădăjduit-am prin a duhului putere şi cuvânt Să mi se dezvălească vreunul din secrete, Să nu mai fiu silit, cu fruntea în sudoare, Să spun ce nu ştiu, când mă-ntreabă fiecare. Lăuntric să cunosc prin ce se ţine universul. Să văd puterile. Seminţele1 a toate să le ştiu. Să nu-mi încurc printre cuvinte mersul. # De m-ai vedea tu, Lună plină, În chinul meu ultima oară. Durerea-mi nu ţi-a fost străină. De-atâtea ori plivind la tainicul tău foc Vegheat-am, zbuciumându-mă-n acelaşi loc. Peste hârtii şi cărţi, cu prietenie Îmi apăreai în noaptea mea târzie. # O, dacă m-aş putea plimba Pe măguri în lumina ta, Cu duhurile prin livezi Pe lângă peşterile verzi! Eliberat de chinurile minţii, De fumul, de funinginea ştiinţei, O, de-aş putea pe plaiu înalt În rouă firii să mă scald! # Dar vai! Mai sunt în închisoare încă? În astă gaură de zid, ca de osândă? În care chiar lumina cerului doar tulbure ajunge. Prin geamuri zugrăvite ea străpunge. Împresurat de tomuri sunt, de teancuri învechite, Roase de molii şi de praf acoperite. <Notă> Prin „seminţe" Faust înţelege „cauzele" lucrurilor, pe care alchimiştii le vedeau sub forma unor „seminţe". Naturalistul magician Paracelsus (secolul al XVI-lea) vorbea despre semina rerum (seminţele lucrurilor). </Notă> Pagina 51 Această încăpere afumată Încinsă cu hârtie pân' la bolta ei înaltă, De instrumente plină, unde stai Împrejmuit de sticle şi retorte, de unelte Gospodăreşti aduse din străbuni anume. Aceas-ta-i lumea ta! Asta se cheamă lume! # Şi mai întrebi cum inima se strânge În pieptul tău, golindu-se de sânge Şi-umplându-se de teamă? Şi de ce Durerea, încercându-te, o stavilă îţi e? În locul veşnicei naturi, în care Ne puse Dumnezeu ca sub un verde pom, Pe tine te-mpresoară-n mucegaiuri Schelete doar, de dobitoace şi de om. # Ridică-te şi fugi! Afară-n larga zare! Această carte plină de secrete De Nostradam1, el însuşi, scrisă, Nu-ţi este îndeajuns o îndrumare? Ai să pricepi din ea al stelei mers în zare. Iar cina natura te îndreaptă, Puterea sufletului se deşteaptă, Înţelegând cum duhul altui duh vorbeşte. Zadarnic o gândire seacă Aici sacrele semne-ţi lămureşte. Voi, spirite, pe lângă mine când plutiţi, Răspundeţi-mi, de-ar fi să m-auziţi! (Deschide cartea la întâmplare şi vede semnul macrocosmului2), # Ce voluptate din ce văd îmi vine Prin simţuri, ah, prin toate dintr-o dată! O fericire tânără şi sfântă simt Suind cu foc prin nervii mei, prin vine. A fost un zeu cel ce a scris astfel de semne, <Notă> 1. Nostradamus, Michel de Nôtredame (1503- 1566), astrolog francez, care a publicat în 1555 o cărţulie: Les vrayes centuries et propheties. 2. Prin semnul macrocosmului Faust înţelege o schiţă schematică a universului. </Notă> Ce-mi ogoiesc tumultul dinăuntru, Ce-mi umplu inima de bucurie, Ce-mi dezvălesc în tâlcuri tainice şi demne Jur împrejur puterile naturii1? Sunt eu un zeu? Lumină mi se face mie. În trăsăturile acestea pure Natura însăşi în puterea ei se dă pe faţă. Acu de-abia pricep a înţeleptului2 povaţă: „A duhurilor lume nu-i ascunsă, Doar mintea ta şi inima-s închise. Ridică-te, discipole, fără mâhnire Şi scaldă-ţi pieptul în aurorele deschise!" (El priveşte semnul îndelung.) # Cum toate se-ntreţes spre un întreg Şi lucrurile, unu-ntr-altul, cum se-aleg! Puterile cereşti, tot coborând şi iar suind, Găleţi de aur una alteia-şi întind. Din ceruri se perindă la pământ Cu aripi binecuvântare-mprăştiind Şi armonie-n lume răspândind. # Spectacol făr-asemănare! Vai, dar numai un Spectacol pentru dorul meu amarnic ! Unde te prind, Natură infinită? Unde, voi sâni? Izvoare-ale Vieţii, De care-atârnă ceruri şi pământ, Spre care pieptul năzuieşte însetat şi frânt, Voi izvorâţi şi adăpaţi! De-sete să tânjesc zadarnic? (Întoarce foile, în silă, şi vede semnul duhului pământului. 3) <Notă> 1. Prin „natură" Faust înţelege aci puterea ascunsă a naturii, ceea ce alchimistul van Helmont (secolul al XVII-lea) numea anima mundi (sufletul universal). 2. Înţeleptul la care se referă Faust ar putea să fie Nostradamus, dar s-ar putea ca Goethe să se refere şi la naturalistul mistic Jacob Bohme, care a scris o carte intitulată Aurora. 3. În epoca feudală, ca şi în antichitate, au existat o seamă de filozofi care credeau că corpurile cereşti ar avea, fiecare, un suflet. Şi pământului i se atribuia un suflet; astfel, Paracelsus vorbeşte despre un archeus terrae, şi chiar Giordano Bruno admitea o anima terrae. </Notă> Pagina 53 Cu totul altfel acest semn mă mişcă. Duh al pământului, tu-mi eşti mult mai aproape. Puterile în mine mai înalte cresc, Jeratic vinul nou în mine iscă. Simt îndrăzneală să m-avânt în lume, Durerea ei s-o port şi fericirea, Să-nfrunt furtunile, şi în scrâşnirea Naufragiului să nu mă clatin. Deasupra-mi cerul se-nnorează — Şi luna luciul şi-l ascunde — Se stinge lampa fumurie. Văd ca un abur. Roşii raze dintr-o dat' Zvâcnesc în jurul frunţii mele, şi adie Din bolţi ca un fior Ce mă pătrunde. Te simt în preajma mea, duh implorat. Arată-te! Simt cum din inimă-mi se rupe o fâşie, Spre noi trăiri în ceaţa Acestei nopţi simţirile mi se aprind. Cu inima, întreagă, mă dau ţie! Să mi te-arăţi! Chiar dacă-n preţ ai cere viaţa! (El cuprinde cartea şi rosteşte tainic semnul Duhului. Zvâcneşte o flacără roşiatică, Duhul apare în flacără.) <titlu> Duhul Cine mă cheamă? <titlu> Faust (întorcându-se) îngrozitoare faţă ! <titlu> Duhul Puternic m-ai atras, neîntrerupt, La sfera mea prelung ai supt Şi-acum? Pagina 54 <titlu> Faust Vai, vai! Nu-i de-ndurat! <titlu> Duhul Cu sufletul la gură m-ai rugat S-apar, obrazul să mi-1 vezi doreai! Înduplecat de dorul tău nestins — Aicea sunt! Ce jalnic tremur Pe tine, supraomul, te-a cuprins? Unde-i chemarea? Unde pieptul, ce-n dureri şi bucurie O lume şi-a creat, şi care c-un cutremur Asemeni spiritelor năzuia să fie? Faust, unde eşti, al cui e glasul ce m-ajunse? Şi care pân' la mine cu puterea lui pătrunse? Tu eşti acela, ce împresurat de adierea-mi, Te zvârcoleşti de teamă-acum Mai jalnic decât viermele în drum? <titlu> Faust Alcătuire tu, de flăcări, să mă depărtez Din faţa ta? Eu sunt, eu Faust, semenul tău ! <titlu> Duhul În valul vieţii şi-al faptei durez, Mă ridic şi cobor, Pretutindeni în toate lucrez. Naştere sunt şi mormânt, O veşnică mare, Mereu schimbătoare lucrare, Viată în toate arzând Pe pământ şi-n văzduh La războiul în freamăt al vremii, Dumnezeirei îi ţes un veşmînt.1 <Notă> Natura vizibilă a fost chiar şi spre sfârşitul antichităţii privită adeseori ca un veşmânt al divinităţii unice. </Notă> <titlu> Faust Tu care lumea largă o cutreieri, Tu harnic duh, De tine cât de-aproape eu mă simt! <titlu> Duhul Tu semeni duhului ce-1 înţelegi, Nu mie! (Dispare.) <titlu> Faust (prăbuşindu-se) Nu ţie? Atunci cui? Eu cel ce după chipul şi asemănarea Divinităţii sunt, nici măcar ţie? (Bate cineva la uşă.) O, Moarte! Ştiu, acesta-i el, învăţăcelul! Cel mai frumos noroc al meu se nimiceşte. Această secătură, cu capul plin de şiretenii, Tocmai acum îmi tulbură belşugul de vedenii! (Wagner cu tichie pe cap, în halat de noapte, ţinând în mână un felinar. Faust îşi întoarce faţa.) <titlu> Wagner Scuzaţi! V-am auzit cu sârguinţă declamând. Citeaţi, de nu mă-nşel, vreo tragedie greacă. În arta-aceasta sunt un ignorant, În arta-aceasta-aş vrea poveţe, Nu ştii de unde un profit mai iese, Căci este foarte preţuită astăzi. Am auzit spunându-se adese: Comediantul poate şi pe-un popă să-l înveţe. <titlu> Faust Desigur, dacă popa însuşi este un comediant, Cum uneori se-ntâmplă. Pagina 56 <titlu> Wagner Ah, ţintuit cum stau la masă în chilie, Cum lumea doar duminica o mai zăresc Ca prin ochean, şi numai de departe, mă întreb Cum poate fi condusă prin oratorie 1? <titlu> Faust Cuvintele, de nu-s simţite, rămân seci. Din suflet vorbele să crească, Să-nduplece pe-ascultători îndestulându-i cu putere. Un ghiveci Pentru o masă E lesne să combini din ceea ce îţi cade De la banchetele străine. Desigur, poţi să scoţi firave flăcări, jubilând În grămăjoara ta de scrum suflând. Cu-atâta însă tu vei cuceri Doar admiraţia unor maimuţe şi copii. Nu vei răzbate pân' la inimi, Dacă din inimă pornirea nu îţi vine. <titlu> Wagner Norocul oratorului îl face dicţiunea. Că-n urmă am rămas, o ştiu prea bine. <titlu> Faust Caute fiecare o dobândă, dar cinstită. De ce ai vrea să fii nebun cu clopoţei? Îşi desfăşoară mintea cu puţină artă Îndemnul ca şi tâlcurile ei. Şi dacă ţii într-adevăr să spui ceva De ce după cuvinte-ai alerga? Discursurile voastre-atât de lucitoare, în care omenirii îi gătiţi scoverzi, <Notă> În timpul lui Goethe, mai mulţi autori au exagerat importanţa oratoriei în formarea intelectuală a tineretului. </Notă> Pagina 57 Sunt ca vârtejurile nefolositoare Ce toamna dau prin frunze şi livezi. <titlu> Wagner Ah, Doamne, cât de lungă-i arta Şi cât de scurtă viaţa ! Lucid cum sunt, am multe griji. Mă copleşeşte ceaţa. Cât de-anevoie se găseşte calea Ce duce la izvoare. Şi încă n-a făcut pe jumătate drumul, Când bietul om dispare, moare. <titlu> Faust E oare pergamentul o fântână sfântă, Din care-un strop te-astâmpără pe veci? Ah, cumpăneşte ! # Împrospătarea n-o găseşti, dacă Din tine însuţi ea nu izvorăşte. <titlu> Wagner Iertaţi. Dar mi se pare O bucurie făr-asemănare, Să te transpui în alte vremuri, În duhul lor, să vezi cum a gândit Cutare înţelept, să vezi apoi Ce minunat departe am ajuns şi noi. <titlu> Faust O da, departe pân' la stele! Nu glumesc! Amice, timpurile din trecut Sunt pentru noi o carte ferecată cu peceţi. Ce voi numiţi al vremurilor duh E numai duhul dumneavoastră In care vremurile se-oglindesc. Îi spuneţi duh! Cât e de slut! Fug oamenii din faţa voastră, Pagina 58 S-ascund să nu vă vadă, după uşi. O ladă cu gunoaie e, o cameră cu vechituri, Ici-colo cu vreo acţiune De stat, cu maxime pragmatice Pentru prilejuri diferite - bune, Menite a fi spuse de păpuşi. <titlu> Wagner Dar lumea, inima şi spiritul Oricine ar dori să le cunoască. <titlu> Faust Să le cunoască? Să le dea de rost? Cunoaşterea ! Ce nume poartă Ăst prunc şi unde mi-i? Puţinii care-au cunoscut ceva şi-au fost Destul de deşucheaţi ca să o spună, Descoperindu-şi gândul şi simţirea, Au fost sau răstigniţi sau arşi de vii.1 Amice, rogu-te, e cam târziu, Să întrerupem pentru astăzi convorbirea. <titlu> Wagner Ce bucuros aş fi vegheat, ca să discut Despre savante lucruri neîntrerupt Cu dumneavoastră. Mâne ziua-ntâi de Paşti fiind, Îmi veţi permite-o seamă de-ntrebări, pe rând. Mi-am închinat ştiinţei, studiilor, zelul viu. Cunosc ce-i drept atâtea, dar aş voi pe toate să le ştiu (Iese.) <titlu> Faust Ciudat că numai capul Speranţa nu şi-o pierde, <Notă> Goethe face aluzie la Isus şi la Giordano Bruno, filozofi pe care biserica catolică l-a condamnat, în 1600, să fie ars pe rug. </Notă> Pagina 59 Aleargă după găunoase fleacuri, Cu mâna sapă căutând comori de veacuri, # Şi-i fericit când râme în gunoi găseşte. Putea să mai vorbească-aici astfel de glas, În casa unde duhurile fac popas? Totuşi, de astă dată-ţi sunt mulţumitor, Biet pământean, ce-atâtea-ndrugă. M-ai smuls din desperarea ce era Pe cale simţurile să-mi distrugă. O, arătarea-a fost atât de uriaşă, Că m-am simţit ca un pitic aproape. # Eu, chip asemenea divinităţii, care Oglindă-aproape mă credeam eternităţii, Şi care-n propria-mi cerească claritate Mă desfătam, argila aruncând-o de pe mine. Eu, cu natura dimpreună-având aceleaşi vine, Mai mult decât un heruvim, am îndrăznit Viaţa unui zeu s-o gust nepotolit, Şi-acum ce crunt o ispăşesc, De un cuvânt de tunet nimicit. # Nu pot, nu mi-e îngăduit asemenea să-ţi fiu. De-avui puterea să te-atrag, Nu am puterea să te ţiu. în clipa-aceea fericită Aşa de mic, aşa de mare mă simţii. Cu ce cruzime aruncatu-m-ai În soarta mea nesigură de om, ca-ntr-un pustiu. Cine mă-ndrumă? Şi de care-ndemn să-ascult? Ce să evit pe drumurile ceţii? Ah, înseşi faptele, la fel cu suferinţa, Zădărnicesc liberul umblet al vieţii. # Măreţelor frumuseţi, ce inima le întâlneşte, Li se amestecă materie străină pretutindeni. Când binele în lume îl ajungem omeneşte, Mai binele se cheamă nebunie, şi-amăgire. Pagina 60 Înaltele simţiri, prilejuri de viaţă, amorţesc În valvârtejul pământesc. # Închipuirea, ce în zboruri îndrăzneţe Prin veşnicie se lărgeşte, prin înalta, C-un spaţiu mic se mulţumeşte Când fericirile pier una după alta. Adânc în inimă se cuibăreşte grija, Secrete suferinţi acolo pricinuind. Ea tulbură plăceri şi tihnă, Îmbracă măşti, tot altele, fără odihnă. Sub chip de casă, curte, de femeie şi copil apare, Ca un pumnal, ca foc, ca apă şi otravă de temut. Silit eşti să te temi de ceea ce nu va lovi, Şi să deplângi ce niciodată n-ai pierdut. # Nu sunt ca zeii. Cât de dureros o simt. Un vierme sunt, ce-n pulbere trăieşte, A cărui foame de pământ Cu talpa călătorul o striveşte. # Nu-i pulbere tot ce din rafturi negre Mă strâmtorează-ntre pereţi? Nu-s pulbere, aceste vechituri Pline de molii, aste pergamente, sfere? Aici afla-voi ce-mi lipseşte? Sau poate că din mii de cărţi citi-voi Că oamenii de-a pururi pretutindenea s-au chinuit, Abia aici şi colo dac-a fost şi-un fericit? Tu, craniu gol, de ce priveşti rânjind? Au pentru că lumina căutând cândva De dorul adevărului purtat în frunte Prin cine ştie ce amurg ai rătăcit? Voi, instrumente, mă priviţi cu ironie, Cu roţi şi creste, vălătuce, fierărie: La poartă am ajuns, voi trebuia să-mi fiţi o cheie. Ce vrednice-mi păreaţi, dar n-aţi desferecat zăvorul. Taina păstrându-şi-o în plină zi, Natura nu se lasă despoiată De vălul ei, şi ceea ce ea nu-şi arată, Pagina 61 Fireşte revelându-se duhului tău, Nu-i smulgi cu pârghii şi şuruburi niciodată. Unelte vechi, pe care nu le-am folosit, Voi staţi aci, rămase din părinţi. Cilindre, voi vă înnegriţi Cât timp această lampă vă afumă. Mai bine-agoniseala s-o fi risipit, Decât cu ea în cârcă să asud aci! Ce-ai moştenit de la părinţi Trudind s-agoniseşti din nou, să fie-al tău. Ce clipa născoceşte, poate folosi, Dar ceea ce nu foloseşte, balast e numai Din cale-afară greu. # De ce privirea spre-acel loc se-ndreaptă? Sticluţa-aceea-i pentru ochi magnet. De ce acuma mi se luminează-ncet Precum se face când într-o pădure neagră Neaşteptat apare luna-ntreagă? Salut, tu unică fiolă, Pe care cu evlavie o iau şi cu ardoare. În tine eu cinstesc umana artă şi inteligenţă. Tu, a suavelor adormitoare seve chintesenţă! Extract plăcut al tuturor puterilor omorâtoare, Dovadă fă stăpânului de-a ta favoare! Te văd, se linişteşte suferinţa, Te iau, se domoleşte străduinţa. Mareea duhului, scăzând, s-a-ntins, Pe marea-naltă iată-mă împins. Oglinda apei străluceşte-n lung şi lat, Spre noi limanuri sunt chemat. # Un car de foc pluteşte, cu aripi uşoare, Spre-a mă lua. Sunt gata, tu, natură, Să mă ridic şi să străbat eterul Spre-o ţintă nouă de activitate pură. Ce-naltă viaţă, ce divină voluptate! Tu, vierme încă adineauri, meritate Îţi sunt acestea? Soarelui, cu hotărâre, Întoarce-i grabnic al tău spate, Că-i pământean şi el! Şi îndrăzneşte Pagina 62 Să dai în lături porţile, pe lângă care Atât de bucuros se furişează fiecare. ! E timpul, în sfârşit, să dovedeşti cu fapte Că bărbăteasca demnitate Nu-i mai prejos de măreţia cea zeiască, Nu-tremură în pragul tenebroasei peşteri, Unde închipuirea singură la chin Condamnă-se, şi nu evită trecătoarea Cu gura-ncinsă de tot focul infernal, În stare e ăst pas să-l săvîrşească Chiar dac-ar fi să cadă în neant. # Te iau tu, cupă pură de cristal, Dintru firidă, să primeşti licoarea. Tu străluceai la părinteşti serbări de bucurie, E mult de-atunci şi chiar mai ieri Înveseleai pe oaspeţii severi. Splendoarea multelor icoane ce le porţi Şi datoria celui care bea să le explice În rime, şi să soarbă băutura dintr-o dată, Îmi amintesc ale juneţii nopţi. N-am să te-ntind acum vreunui amic Şi versuri despre tine nu voi zice. Iată un suc, ce repede îmbată. C-o brună revărsare-ţi umple golul. Eu 1-am gătit, eu l-am ales cu cugetul deplin. Această cupă, cea din urmă, Salut înalt, eu ţie, dimineaţă, ţi-o închin! (Duce cupa la gură.) (Dangăt de clopote şi cîntare de cor.) <titlu> Corul îngerilor Hristos a-nviat! Bucurie celui De moarte învins, Pe care păcatele Moştenitele, furişatele, Greu 1-au încins.! Pagina 63 <titlu> Faust Ce murmur cunoscut, ce sunet lin Îmi smulge cu putere cupa de venin? Voi clopote înalte, pe pământ Vestiţi de Paşti întâiul ceas? Voi coruri, ziceţi voi mângâietorul cânt, Ce a sunat din guri de îngeri la mormânt O veste bună aducând? <titlu> Corul femeilor Cu mirodenii L-am uns, l-am încins. Noi credincioasele În mormânt l-am întins. # Cu inuri şi pânze Trup învălirăm. Pe Hristos în mormânt Nu-l mai găsirăm. <titlu> Corul îngerilor Hristos a-nviat Din groapa de lut. Fericit iubitorul Care-a trecut Prin marea-ncercare Mântuitoare! <titlu> Faust De ce mă căutaţi, în praful meu, senine, Voi sunete cereşti, puternice şi line? Voi sunteţi pentru suflete domoale. Ce bucuros solia bună o ascult, Dar din credinţă nu-mi rămase mult. Minunea-i al credinţei prunc Cel mai iubit. Nu îndrăznesc s-arunc Privirea către sferele, de unde Suava veste-auzul îmi pătrunde. Obişnuit din tinereţe cu-acest sunet, Pagina 64 El şi acum mă cheamă la viaţă. Cădea sărutul cerului cândva Pe fruntea-mi aplecată sâmbăta. Suna îmbelşugat un clopot. Rugăciunea Avea ardori pe-atunci ca pasiunea. Şi o dorinţă neînţeleasă mă mâna Să merg pe câmpuri şi-n dumbravă, Simţeam din lacrimi cum se închega O lume-n mine şi o slavă. Cântarea-aceasta îmi vestea Serbarea primăverii şi norocul tinereţii. Copilăreasca amintire şi simţire Azi mă opresc la marginile cetii. Cereşti cântări, lungiţi-vă-n ecou! Răsare lacrima, sunt al pământului din nou) <titlu> Corul învăţăceilor Înmormântatul De jos ridicat, Sublim înviatul Măreţ s-a-nălţat. Avânt creator Spre ceruri îl mină. Ah, în durere Noi stăm în ţărână. Măiestre, aici Noi stăm însetaţi, Tânjim după tine, În urmă lăsaţi. <titlu> Corul îngerilor Hristos a-nviat Din pânzele morţii. Rupeţi voi, rupeţi Cătuşele sorţii. Voi cari îl slăviţi, Voi cari îl iubiţi, Voi cari îl hrăniţi, Voi cari îl vestiţi Pagina 65 Pe pământ şi pe ape, Vouă Măiestrul Vă este aproape. În faţa porţii oraşului Trecători ies din cetate la plimbare. <titlu> Câteva calfe de meseriaşi Chiar într-acolo vă e placul? <titlu> Alţii La casa vânătorilor ne ducem. <titlu> Întâii Noi o luăm spre moară-n jos. <titlu> Un ucenic Băieţi, la curtea unde-i lacul! <titlu> Al doilea Dar drumul pân-acolo nu-i frumos. <titlu> Al treilea Tu încotro o iei? <titlu> Altul Cu ceilalţi dacă vrei. <titlu> Al patrulea Să mergem la Burgdorf, că nu-i departe. Acolo ne aşteaptă cele mai frumoase fete, bere, Şi răfuieli de cea mai bună calitate. Pagina 66 <titlu> Al cincilea Ce vesel eşti. Tovarăşe, ce foc Te ia, a treia oară să te-ncaieri? Nu viu, mi-e teamă de-acel loc. <titlu> O slujnică Nu, nu! Eu în oraş mă-ntorc. <titlu> Altele Îl vom găsi desigur lângă plopi. <titlu> Întâia Aceasta pentru mine n-ar fi un noroc. El ţie ţi se va alătura. Cu tine numai va dansa. Din toate-acestea eu ce voi avea? <titlu> Alta Unde mai pui că astăzi fi-va Cu el şi fata cea cu părul creţ. Aşa spunea. <titlu> Un elev Ei drace, cum se fâţâie aceste fetişcane. Voi, coconaşi, ce-mi ziceţi? Bune poame! Nu sunteţi de părere c-ar fi bine Să le-nsoţim? Mi-ar fi pe plac. Eu unul Iubesc femeia, berea şi tutunul. <titlu> O domnişoară Ei, iată-mi-i băieţii ăştia cumsecade! Într-adevăr e o ruşine! Ce splendidă societate ar putea să aibă, Dar fiecare dup-o slujnică se ţine. <titlu> Al doilea elev Nu te grăbi, în urmă alte două vin. Sunt adorabil îmbrăcate. Cu una dintre ele sunt vecin. Mă prăpădesc de dragu-i. Ce domol S-apropie fetiţele la pas. Poate le prindem la taifas. <titlu> Întâiul elev Amice, nu! Eu unul nu mă ruşinez. Cu sârg! Vânatul să nu-l pierdem. Duminica nimic nu mângâie ca mâna Ce-a măturat prin casă toată săptămâna. <titlu> Un cetăţean Nu-mi place nicidecum noul primar. De când a fost ales, e tot mai fără de ruşine. Şi treburile nu merg bine. Vezi dumneata, e totul în zadar. Necazurile vin în şiruri, Ne-aruncă-n spate tot mai grele biruri. <titlu> Un cerşetor (cântă) Bunii mei domni, frumoase doamne, A voastră-i bucuria, a mea e umilinţa, Priviţi-mă cu îndurare, Vedeţi-mi, alinaţi-mi suferinţa. Nu mă lăsaţi să cânt zadarnic. Om fericit e doar cel darnic. O zi pe care-o preaslăveşte fiecine Zi de cules să fie pentru mine. <titlu> Alt cetăţean Nu ştiu alt lucru mai plăcut duminica Şi-n sărbători decât o convorbire Pagina 68 Despre războaie, când departe-n Turcia cea mare Popoarele se-ncaieră, lovind cu-nverşunare. Să stai lingă fereastră, păhărelul să ţi-1 bei, Şi să priveşti pe râu vântrelele-n plecare, Iar seara când te culci, precum se face, Să binecuvântezi un veac de pace. <titlu> Al treilea cetăţean Aşa e. Spargă-şi alţii capetele cum le place, încurce-se claie-grămadă. Numai la noi acasă, toate după rânduială, în forma lor străveche şadă. <titlu> O bătrână (către domnişoare) Ce curăţele-mi sunteţi, sânge tânăr şi plăcut! Cine la voi nu s-ar uita pierdut! Ei las'! Dar aşa mândre nu mai fiţi! Eu lesne vă fac rost de ceea ce doriţi. <titlu> O domnişoară Să ne grăbim, Agato! Mă feresc C-o vrăjitoare ca aceasta-n public să vorbesc Ce-i drept, în noaptea Sfântului Andrei Ea-mi arătă pe unul dintre peţitorii mei. <titlu> Alta Şi mie mi l-a arătat în apa de cleştar. Ca un ostaş era, cu alţi viteji. Dar în zadar Mă-ntorc acum să-1 văd ca ieri, Nu-1 întâlnesc pe câmp, pe uliţi, nicăieri. <titlu> Soldaţi Cetăţi cu falnice Înalte zidiri, Fete cu aspre Mândre simţiri, Sunt gata să cuceresc. Gata sunt, gata. Vitează e truda, Domnească răsplata! # Trâmbiţa sune, Recruţii s-adune Pentru plăcere, Pentru durere, Iată-ne-n cete, Ce iureş e-acesta, Ce dragă viaţa! Lua-vom, lua Cetăţi şi fete. Cetăţi şi fete Se vor preda. Vitează e truda, Domnească răsplata, Soldatul e gata. Faust şi Wagner ieşind pe poartă. <titlu> Faust Năvalnic s-a desprins din gheaţă râul, În primăvară mâl şi piatră se prăvale, Nădejdea fericită înverzeşte-n vale. Şi din gerar ce mai rămase În munţii aspri se retrase. De-acolo iarna mai trimite-n goană Fiori de grindină pe-ogoare, Dar soarele ia albul la prigoană. Se mişcă-n germeni străduinţa Şi-nvie totul prin culoare; Pe câmpuri încă nu e nici o floare, Dacă n-ai vrea femei şi oameni Cu florile frumoase să-i asameni. Întoarce-te, din înălţimi să vezi Oraşul revărsându-se-n livezi. Prin poartă iese-n mare-nvălmăşeală Pagina 70 Pestriţ norodul. Soarele nu-nşeală. Cu toţii jubilează-n înviere Cu învierea Domnului deodat'.1 Din case joase, din chilii cu var surpat, Din truda meseriilor, ce-atâta grijă cere, Din pravila simţită-ii oase, De sub povara coperişelor de case, Din străzi cu bolţi, din a bisericilor noapte, Au fost cu toţii scoşi, scoşi în lumină. Vezi numai, vezi cum pâlcuri-pâlcuri îşi taie cale prin livezi şi prin grădină. Pe râu întrezăreşti departe-n larg Ici-colo câte-o luntre veselă şi plină, Şi grea, să se scufunde-aproape Corabia pitică înălţând catarg. Chiar colo sus pe crestele de dealuri Lucesc culori de pestriţe veşminte. Parcă aud şi zvonul satului, în valuri. Aici e-adevăratul cer, al celor mulţi. În mic şi-n mare, Ce mulţumire-n pieptul viu! Şi strigă-n chiot fiecare: Aici sunt om. Aici mi-e-ngăduit să fiu ! <Titlu> Wagner Plimbările cu dumneavoastră-n zile rare O cinste sunt şi o dobândă totdeauna. Dar singur nu m-aş rătăci pe-aici, Căci sunt potrivnic bucuriilor vulgare. Urăsc din inimă tumultul, cetera, Aceste ţipete şi jocul de-a popiei. Ei urlă parcă ar avea pe dracu-n pântec, Spunând că asta e petrecere şi cântec. <Notă> Pentru Faust ca şi pentru Goethe, învierea nu mai are o semnificaţie religioasă; „învierea” înseamnă întinerire şi desprimăvărare. </Notă> Pagina 71 <Titlu> Ţărani (sub tei, dans şi cântare) Ciobănaş veni la joc, Cu brâu lat pe la mijloc Şi în inimă cu foc. Se juca în toi sub tei, Ce vârtejuri la un loc! E-he-hei! E-he-hei! # Ciobănaşul se lovi Pe la spate, mai în jos, De un spate mai frumos, Şi de-o fată pe sub tei. Zise fata: Ce prostii! E-he-hei! E-he-hei! # Dară jocul se porni, Nebuneşte în ocol, Jumătate sânul gol Se vedea în salt sub ii. Dar şi alte bucurii Se mai iscă pe sub tei! E-he-hei! E-he-hei! <Titlu> Un ţăran bătrân Domnule doctor, ce frumos Din partea dumneavoastră, mare cărturar, Pe-aici să daţi, prin partea noastră, Amestecându-vă-n norodul cel de jos. Luaţi în schimb acest urcior de lut Pe care proaspăt l-am umplut. Să închinăm. Să nu vă stingă numai setea, Aceasta vă urăm, cu vorbe Stângace poate, dar din inimă-nălţate. Câţi stropi cuprinde - atâtea zile Mai fie-vă din ceruri numărate! <titlu> Faust Primesc împrospătarea mulţumindu-vă Din suflet! Pagina 72 (Norodul se adună în preajmă.) <titlu> Ţăranul Cu adevărat frumos Din cale-afară e că-n zi de bucurie Veniţi, căci după cum se ştie Ne-aţi fost alăturea şi-n zile de urgie. Atâţia sunt încă în preajmă Din cei pe care tatăl dumneavoastră I-a mântuit de friguri blestemate, Când a curmat bolejniţa în ţara noastră. Şi-atunci, cu toate că aşa de tânăr încă, V-aţi dus prin casele-nciumate. Atâţia morţi scoteau prin porţi, Dar dumneavoastră, teafăr ca o stâncă, Aţi biruit amarnica-ncercare. Celui ce ajuta i-a ajutat De sus îndurătorul mare. <titlu> Toţi Urări de sănătate celui vrednic! Multe, Ca să mai poată îndelung s-ajute! <titlu> Faust Să v-aplecaţi în faţa Celuia de Sus, Care ne-nvaţă s-ajutăm Şi ajutor trimite-ne nespus! (Se duce mai departe cu Wagner.) <titlu> Wagner Ce simţământ te-ncearcă dintr-o dată, Când cinste-atâta ţi se-arată? Prea fericit e-un mare om, ce după darurile sale Asemenea dobândă poate să culeagă! Părinţii şi copiii, cu privire trează, în cale-ţi ies, şi fiecare-aleargă şi întreabă. Pagina 73 Vioara amuţeşte, dansatorii contenesc, Tu treci, în şiruri toţi s-aşează, Căciulile în slavă, una după alta, zboară. Văzut-ai cum din toate părţile i-aduni? Puţin lipseşte şi-ar îngenunchea Ca-n faţa unei venerabile procesiuni. <titlu> Faust Încă vreo câţiva paşi până la piatră. Aci ne odihnim, unde-n atâtea rânduri Am poposit muncit de gânduri. Dedatu-m-am aci şi postului şi rugăciunii. Plin de nădejde, cu credinţă, cu suspine, Cu lacrimi, am crezut să pot obţine De la cerescul Domn sfârşitul ciumii. Batjocură îmi par aplauzele cu care unii Mă-ntâmpină. O, de-ai vedea în mine! Ai înţelege-atunci cât de puţine Sunt meritele tatălui şi ale mele. Om onorabil a fost tata, dar întunecat. Asupra firii şi a sfintelor arcane1 Gândea, nu necinstit, dar într-un fel ciudat, Cu grele osteneli, de vrei, însă cam apucat. Se închidea, cu-ceata lui de-adepţi, în neagra lui bucătărie şi gătea pe îndelete, Unea contrarii, după lungi reţete. Un roşu-leu2 cu crinul alb3 se logodea în blândă şi domoală baie, zilnic. Apoi, împerecheaţi în flacără, cei doi Trecuţi erau dintr-un alcov4 în altul, silnic. Când într-un joc de aprige culori Crăiasa tânără se alegea în zori, Medicamentul era gata. Oamenii mureau. Dar nimeni nu-ntreba: se face vreunul sănătos? Astfel cu infernalele tertipuri Prăpăd făcurăm prin aceste văi, mai fioros, <Notă> 1. Arcane, în alchimie taine ale naturii. 2. Roşu-leu, în alchimie oxid roşu de mercur. 3. Crinul alb, în alchimie acid clorhidric. 4. Alcov, în alchimie retortă. </Notă> Pagina 74 Decât făcuse ciuma. Însumi dat-am din otravă La mii de oameni. Toţi s-au stins. Şi-acum văzuşi, cum suntem ridicaţi în slavă, Noi, noi netrebnicii şi ucigaşii! <titlu> Wagner De ce v-aţi tulbura-ntr-atât că-i ruşinos? Eu cred că omul face îndeajuns Când se deprinde conştiincios În arta ce i-o lasă-naintaşii. Când tânăr eşti şi tatăl ţi-l cinsteşti, Ştiinţa lui cu bucurie-o moşteneşti. Iar dacă mai târziu, ştiinţa însuţi o sporeşti, Putea-va fiul tău s-ajungă, unde tu nu ai ajuns <titlu> Faust Eşti fericit că ai încă nădejdea, printre-aleşi, Din astă mare-a rătăcirilor să ieşi. De ceea ce nu ştim, noi am avea nevoie. Ceea ce ştim, doar anevoie ne va folosi. Să nu ne înnegrim însă cu jale Această oră ce ne iese-n cale. Priveşte cum în jerăgaiul soarelui de-apus Lucesc colibele pe creste sus. S-apleacă ziua. Soarele se duce să stârnească În alt ţinut viaţa. De ce de pe tărâm o aripă nu mă ridică Pe urma lui să plec, lăsând în urmă ceaţa? În veşnica lumină a-nserării Eu lumea calmă aş vedea-o la picioare, Incendiate culmile deasupra văilor domoale, Şi râuri de argint curgând în fluviul de aur. Nu mi-ar zădărnici zeiasca fugă Nici muntele şi nici sălbaticul coclaur. Ce calde golfuri marea îmi deschide În faţa ochilor miraţi să strălucească. Dar zeul parc-ar vrea să asfinţească. Şi iarăşi se trezeşte-n mine-ndemnul Să zbor din nou, să beau eterna lui lumină, În spate noaptea, înainte ziua, Pagina 75 Deasupra cerul, iar sub mine unda lină. Frumos e visul. Soarele apune însă. O cât de greu la aripa neobositului meu duh O aripă trupească i se-adaugă prin văzduh. Dar fiecăruia din naştere i-e dat Să zboare cu simţirea-n lung şi-n lat, Când sus, pierdută-n spaţiul vânăt, Îşi deapănă răsunătorul cântec ciocârlia, Când peste înălţimi şi brazi de veacuri Pluteşte vulturul făcând ocol, Când peste-ntinsuri, peste lacuri, Cocorii-o ţin spre patriile lor. <titlu> Wagner Avui şi eu momente de ciudate-avânturi, Dar niciodat-asemenea îndemn Eu n-am simţit, îmi place să mă plimb pe câmpul Dar păsări anevoie aş putea să pizmuiesc. Găsesc, dacă-mi îngădui, mult mai demn Prin cărţi să răsfoieşti cu bucurie. Ce-nălţătoare nopţile de iarnă sunt Când filă după filă-ntorci. Iar când Un pergament îţi cade-n mână Te simţi în cer întreaga săptămână. <titlu> Faust Tu-ţi ştii doar unul din îndemnuri, De n-ai cunoaşte niciodat' pe celălalt! Ah! două suflete-s în mine! Cum se zbat În piept, să nu mai locuiască împreună! Unul de lume strâns mă ţine, încleştat Cu voluptate, celălalt puternic Către cereşti limanuri mă îndrumă. O, duhuri dac-ar fi în aer Din cele ce domină între ceruri şi pământ La mine le-aş chema din auriul vânt, Spre-o nouă viaţă să mă ducă Cu împliniri ce nu înşală. O, dac-o mantie de vrajă-ar fi a mea, Pagina76 Şi dacă-n ţări străine m-ar purta, Nu aş schimba-o pentru-o mantie regală. <titlu> Wagner Nu invoca ştiuta ceată, Ce revărsându-se prin aburii de seară, La curmături şi la răspântii, omului Mii de primejdii îi prepară. Din miazănoapte1 spirite în stol Vin peste noi cu limbi-săgeţi, Din răsărit alt cârd ne dă ocol Să se hrănească cu plămânii noştri. Cărarea ne-o aţin pe la amiază Şi alte duhuri, din deşert venind. Din asfinţit o ceată-ntâi ne-mprospătează, Ca să ne-nece-apoi, meleaguri pustiind Spre-a ne-nşela, cum se alintă. Ascultă bucuros, ca să ne tragă-n cursă. Din cer că sunt trimise - aşa se-nfăţişează. Vorbesc ca îngerii, ca să ne mintă. Să mergem însă. Ceaţa cade ca mătasa. Se răcoreşte, înserează. Ne aşteaptă casa. Dar ce staţi astfel, cu nelinişte Privind departe? <titlu> Faust Nu vezi un câne alergând prin mirişte? <titlu> Wagner I-am prins de veste. Nu i-am dat vrei-nsemnătate. <titlu> Faust Observă-1 numai. Vezi? Ce crezi că e? <Notă> Wagner îşi expune aici credinţa sa deşartă în existenţa unor „spirite" ale celor patru regiuni ale lumii, potrivit celor patru puncte cardinale ale orizontului. </Notă> Pagina 77 <titlu> Wagner Un pudel, care-n felul său aparte Adulmecă o urmă. <titlu> Faust Nu vezi cum face Prejuru-ne spirale? Vine mai încoace. Şi dacă nu mă-nşel, o dâră de văpaie El lasă pe întortocheata-i cale. <titlu> Wagner Un pudel negru-i tot ce văd. O amăgire a vederii - restul. Nu te tulbura. <titlu> Faust Şi totuşi, parcă ar întinde magice capcane în jurul nostru pentru-a ne lega. <titlu> Wagner Nesigur sare şi-l cuprinde teama Aci în faţa noastră luând seama, Că nu e domnul său, ci doi necunoscuţi. <titlu> Faust Se îngustează cercul. Iată-l lângă noi. <titlu> Wagner Ei, vezi? Un câne e aci, Nu duh. Sfios încearcă-a mârâi. Din coadă dă. Apucături de câne-n toate! <titlu> Faust Vino cu noi! Ei, haide, vino! Pagina 78 <titlu> Wagner E-un pudel nebunatic. De stai, se-opreşte şi el, şi socoate. Şi de-i vorbeşti, se-nalţă-n două labe. Ridică-n grabă ce din mână-ţi scapă. Şi ar sări după baston în apă. <titlu> Faust Poate că ai dreptate. Nu-i găsesc nici eu Vreun semn de spirit. E-un dobitoc dresat. <titlu> Wagner Un câne, când e bine educat, Câştigă şi favoarea unui înţelept. Atenţia o merită-ntru totul, El, al studenţilor şcolar deştept. <titlu> Odaia de studiu. <titlu> Faust (intrând cu cânele) Venind din câmp, pe care bezna grea se lasă, Intrăm acuma doi în casă. Plimbarea-n larg, sărbătorescul drum, Un suflet au trezit în noi mai bun. Sălbaticele-ndemnuri, iată-le c-au aţipit, Şi ogoiat e zbuciumul nestăvilit. Iubirea omenească ne cuprinde, Dumnezeiasca dragoste s-aprinde.1 # Stai mulcom, câne! Nu fugi încoaci şi-ncolo. Ce-adulmeci mirosind pe lingă prag? <Notă> Iubirea de sens panteist, aceea numită de Spinoza amor dei intellectualis: o revărsare, plină de dragoste, a sufletului în întregul univers. </Notă> Pagina 79 Aşază-te mai bine după sobă. Îţi dau şi-o pernă pentru colţul drag. Pe deal, cu sărituri şi cu târcoale, Ne-ai înciudat, ne-ai veselit. Primeşte-acum din parte-mi îngrijirea Ca oaspete binevenit. # Când în chilia noastră strimtă S-aprinde, prieteneşte, lampa scundă, Lumina vrea în suflet să pătrundă, Şi zi se face-n inima ce se frământă. Înţelepciunea-ncepe să grăiască, Nădejdea prinde a-nflori. Te-apucă dor de revărsările vieţii Şi de-ale vieţii obârşii. # Câne, nu mârâi! Cu muzica cea sfântă Un animalic sunet, cum e-acesta, anevoie Se potriveşte. Oamenii se strâng Şi mâna-şi dau spre a cârti mişei, Când nu pricep ceva. E obiceiul lor nătâng În faţa frumuseţii şi a binelui ales Să mârâie, când nu le este pe-nţeles. Vrea cânele să se încrunte ca şi ei? # Ce repede în mine s-a curmat Izvorul mulţumirii. De ce, vai, fluviul aşa de grabnic seacă, Lăsându-mă pe ţărmuri însetat? Dezamăgirea de la mine treacă! Lipsiţi de ceea ce adapă, Vom preţui mai mult cerescul element Şi revelaţia ce nicăieri nu arde Mai viu ea-n Noul Testament. Mă-ndeamnă nu ştiu ce, străvechiul text Cu inima curată să-1 privesc. Sacrul izvod În graiul meu iubit să-l tălmăcesc. Pagina 79 (Deschide un volum şi încearcă să traducă.)1 Stă scris: La început a fost Cuvântul. Mă şi opresc. Cine m-ajută să fac pasul? Cuvântul? - Nu pot să-1 preţuiesc aşa de mult! Altfel va trebui să-1 tălmăcesc Dacă de spirit eu ascult. Stă scris: La început a fost Ideea. Dar cântăreşte bine-ntâiul rând, Ca pana să nu fugă, slove goale aşternând. Ideea e, ce-nfăptuieşte şi creează totul? Ar trebui să scriu: La început a fost Puterea. Dar iată că scriind sunt îndemnat Să nu fac nici aici popasul. Din ce adâncuri vine şoapta? M-ajută duhul şi-mi dă sfat. La început voi pune Fapta. # De vrei cu tine, câne, să-mi împart chilia, Te rog atunci să-ţi curmi Lătratul, urletul cu care scurmi Şi stânjeneşti tovărăşia. Unul din doi Va trebui să iasă. Aşa e legea printre noi. Uşa-i deschisă. Slobodă-i plecarea! Dar ce sunt nevoit să văd? E umbră sau aievea e? De speriat, Cum creşte cânele în lung şi-n lat! Puternic se ridică, mare. De câne nu mai are-nfăţişare. Adusu-mi-am în casă o fantomă! Hipopotam, s-ar zice, Cu ochi de foc şi groaznici colţi. Te ştiu. Tu-mi eşti aicea pe sub bolţi! Pentru asemenea prăsilă infernală Cheia lui Solomon e bună, Nu-ncape nici o îndoială. <Notă> 1. Faust va încerca o traducere liberă, nu confesională şi dogmatică. </Notă> Pagina 81 <titlu> Spirite (pe coridor) Înăuntru prins e unul, Staţi afară şi nici unul Nu mai intre. Stă în cursă Vulpea iadului şi nu se Va putea din fier desprinde. Însă voi luaţi aminte. Să plutiţi în sus şi-n jos Ca să-i fie de folos. Staţi prin preajmă şi-n ocol Daţi din aripi ca un stol. Mult pe poftă ne-a făcut. Prins e, dar nu pentru mult. <titlu> Faust Din patru unul dacă este, Nevoie am de-o vrajă din poveste: # Dispară salamandra1-n foc, Undina2 să se facă joc, Silfida3 să se risipească, Coboldul4 să se ostenească. # Cine nu ştie Puteri şi stihie Din ape, văzduhuri, Nu e măiestru, Stăpân peste duhuri. # Să piei în flăcări, Salamandră! Topeşte-te-n murmur, Undină! <Notă> 1. Salamandra, în alchimie simbol al focului. 2. Undină, în alchimie simbol al apei. 3. Silfida, în alchimie simbol al aerului. 4. Cobold, în alchimie simbol al pământului. </Notă> Aprinde-te-n lumină, Meteorică silfidă Ajută la vatră, Incubus, Incubus.1 # Nici unul din patru Nu este în fiară, Ea sta liniştită, rânjeşte cu colţii, afară. Nu pare atinsă la pântec Mai dinadins. O, vrei un descântec Şi mai puternic? Ce eşti, amice? Din iad evadat? Priveşte-atunci semnul2 Acesta, la care s-apleacă Şi cetele negre. Priveşte aici! Se umflă acum cu ţepi de arici! # Lepădătură de blestem ce-eşti! îl poţi citi? Îl dibuieşti? E semnul celui ce n-are izvor, Al Celui Nespus, Al Celui prin lume din cer revărsat, Al Celui sub coaste străpuns. # Ce duh îl paşte, cum îl cheamă, De creşte ca un elefant Şi umple spaţiul întreg Şi ca o ceaţă se destramă? Nu te sui până la grindă în odaie! Întinde-mi-te la picioare! Ştiu să leg Şi să dezleg! Vezi doar că nu ameninţ în zadar. Te dovedesc cu sfânta sfintelor văpaie. Nu aştepta arzânda, întreita lumină!3 Nu aştepta Să-mi pun în joc arta deplină! <Notă> 1. Incubus, alt simbol al pământului. 2. „Semnul" despre care vorbeşte Faust e crucifixul. 3. Prin întreita lumină, Faust înţelege trinitatea. </Notă> Pagina 83 <titlu> Mefistofel (apare, în timp ce ceaţa se destramă, îmbrăcat ca un scolast călător1, de după sobă) Porunca este-a voastră. Gata-s să servesc. De ce atâta larmă şi necaz? <titlu> Faust Acesta fost-a aşadar ascunsul sâmbure Al cânelui! Un călător scolast? Rizibil caz! <titlu> Mefistofel Salut pe învăţatul domn Ce mă făcu s-asud din greu. <titlu> Fast Cum te numeşti? <titlu> Mefistofel Neînsemnată mi se pare-această întrebare Din partea unuia ce-atât dispreţ arată Pentru cuvânt şi care mai presus De aparenţele amăgitoare Se străduieşte numai spre esenţe şi-adâncimi, mereu! <titlu> Faust La dumneavoastră, domnii mei, esenţa De obicei din nume se citeşte, Şi-aceasta foarte lămurit s-arată Când cineva un zeu al muştelor, Un mincinos, un coruptor, de pildă, vă numeşte. Ei bine, spune-mi numai, cine eşti? <titlu> Mefistofel O parte sunt dintru acea putere <Notă> 1. Dascăl de scolastică. </Notă> Pagina 84 Ce numai răul îl voieşte, Însă mereu creează numai bine. <titlu> Faust Ce vrei cu-asemeni ghicitori să spui? <titlu> Mefistofel Sunt spiritul ce totul neagă. Şi cu dreptate, dat fiind că tot ce naşte şi devine E vrednic să se prăpădească. Nimic să nu mai ia fiinţă-ar fi mai bine. Astfel cam tot ce voi numiţi păcat, Distrugere şi rău E însuşi elementul meu. <titlu> Faust O parte te numeşti, dar stai întreg în faţă-mi! <titlu> Mefistofel Un adevăr ţi-am spus, simplu de priceput. E drept că omul, o, bicisnicul netot, Se crede-obişnuit un tot. Eu însă sunt parte din partea, care la-nceput A fost chiar totul, parte sunt din noaptea Ce şi-a născut lumina, Mândra lumină, care mumei nopţi Vrea să-i răpească-ntâietatea, bat-o vina! Un lucru ştiu, oricum s-ar strădui Lumina nu va izbuti, Căci, strâns legată e de corpuri, Din corpuri vine şi înfrumuseţează corpuri, Un corp o poate-n drum opri. Aşa nădăjduiesc, că mult nu va mai dăinui, Deodat' cu corpurile va pieri. <titlu> Faust Îţi bănuiesc acum îndatorirea de pitic, Pagina 85 Nu poţi să nimiceşti nimic în mare, Încerci cu mărunţişul şi în mic. <titlu> Mefistofel E-nvederat că asta nu-i ispravă. Ce se opune marelui Nimic, Acest ceva, această lume fără slavă, Orice aş fi-nceput, rămâne-n neclintire. Cu valuri încercai s-o clatin, cu furtuni, incendii. Ce liniştită pân' la urmă stă întreaga Fire. Iar oameni, dobitoace, ce mai zic, Prăsila de blestem n-o vatemi cu nimic. Şi câţi am îngropat şi pân-acum! Dar veşnic un nou sânge-şi face drum. Şi nu mai conteneşte. Nebunia te cuprinde. Din aer, apă şi pământuri Seminţele, cu miile, se-nalţă-n vânturi, În umed şi uscat, în cald şi-n rece. Noroc că flacăra e patrimoniul meu, Altfel şi-n ea viaţa ar spori mereu. <titlu> Faust Şi astfel tu, Puterii ce creează Din veac în veac, în plină-amiază În faţă îi ridici un pumn drăcesc, Ce în zadar cu viclenie se-ncleştează. Încearcă altceva să-ncepi, mai viu, Tu straniu al Haosului fiu! <titlu> Mefistofel Voi căuta să mă gândesc, Dar despre-aceasta altă dată. Pot oare-acuma să mă depărtez? <titlu> Faust Nu văd de ce-ai mai întreba. Ne cunoscurăm în sfârşit, o, da – Pagina 86 Poţi să mai vii, precum ţi-e voia. Aci-i fereastra, colo uşa, Şi-un horn de-asemenea, de-i simţi nevoia. <titlu> Mefistofel S-o spun pe faţă? N-aş putea să plec... E-o mică piedică, pe unde-i dat să trec. În prag un semn e scris, să apere de nu ştiu cine. <titlu> Faust O pentagramă-ţi face griji? Nu-i şagă? Dar spune-mi, fiu al iadului, Dacă aceasta e o vrajă ce te leagă, Cum ai adus-o, de-ai intrat? Un duh de teapa ta cum s-a-nşelat? <titlu> Mefistofel Priviţi-l, semnul. Nu e tras cum se cuvine. Unul din unghiuri, care dă-n afară, E, precum vezi, puţin deschis - <titlu> Faust A-ntors-o întâmplarea bine. De-acum prizonier îmi eşti, aşa s-ar zice. Ispravă ca de vis! <titlu> Mefistofel Venind de-afară, cânele nu a băgat Nimic de seamă când sări în casă. Acuma chestia se vede altfel: Şi diavolul nu poate să mai iasă. <titlu> Faust Dar cum se face că nu-ncerci din casă Să ieşi pe-acolo, pe fereastră? <titlu> Mefistofel Aşa e pravila, a duhurilor, dracilor: Pe unde au intrat, pe-acolo trebuie să iasă. <titlu> Faust Îţi are deci şi iadul legile şi dreptul? Ne-am bizui, cu alt cuvânt, pe rânduiala vracilor. E bine-aşa, căci s-ar putea atunci pe sigure Temeiuri încheia un pact cu dumneavoastră. <titlu> Mefistofel Din ceea ce făgăduiesc, nimic nu se precupeţeşte îngăduit îţi e să-ţi stâmperi dor şi sete. Pe scurt aceasta însă nu se poate formula. Va trebui să stăm de vorbă pe-ndelete. Acuma însă rogu-vă supus Drumul să-mi daţi, precum am spus. <titlu> Faust Mai stai puţin, să întregeşti povestea bună Cu care începuşi să-mi cânţi în strună. <titlu> Mefistofel Să mă lăsaţi acum. - Mă-ntorc eu iarăşi, în curând. Atunci putea-vei să-ţi destăinui poftă, gând. <titlu> Faust Nu eu sunt cel ce după tine-am alergat. Tu însuţi ai căzut în cursişoară. Cel ce a prins odat' pe dracul, să şi-l ţină, Căci nu-1 va prinde-aşa uşor a doua oară. <titlu> Mefistofel De vreţi, sunt gata să rămân, Tovărăşie să vă ţin; sunt gata, dar condiţionat, Îngăduiţi-mi să v-alung urâtul, timpul, Cu meşteşugurile unui drac umblat. <titlu> Faust Arată-ţi arta-n care te pricepi. Da, bucuros privesc. Eşti liber să începi. Pagina 88 <titlu> Mefistofel Amice, pentru simţurile tale Vei dobândi în ora-aceasta Mai mult decât în ani de zile. Îţi vor cânta duhuri subtile. Icoanele, ce le-i vedea, frumoase-n stol, Nu sunt numai un joc de vrajă, gol. Mirosul tău, el însuşi, se va desfăta, Şi cerul gurii va simţi plăcere, Simţirea ta se va-ncânta. O pregătire jocul meu nu cere. Începeţi dar, suntem cu toţii în ocol. <titlu> Spiritele Negrele bolţi Să dispară. Prin ceasul de seară Arate-se cerul. Privească de sus Albastru eterul. Destrame-se norii. Stelele, sorii Lucească nespus. # Fiii tăriei, Frumuseţe bogată Plutească deasupra În sfera curată. Pe urmele lor Străbate un dor. Panglici fluturând Veşmintele lor Pe ţări s-au lăsat Şi peste-un pridvor, Unde sub viţă, Ţinându-se-n gând, Ţinându-se-n braţe Iubiţii îşi spun Un cuvânt pe viaţă. Pagina 89 Lujerii-mbracă Chioşc, lângă chioşc. Strugurii cadă-n Teascuri şi-n cadă. Râuri spumoase Vinuri revarsă, Trec printre pietre Şi prin curate Vechi nestemate, Lasă în urmă Arsele vetre, Lacuri se fac Sub plaiuri, ce tac. # Păsări întâmpină Soarele, marele. Zboară spre clarele Insule-n ape, Care pe valuri Se leagănă; insule Unde pe maluri Coruri ghicim, Unde pe câmpuri Hore zărim. # Vârtejuri de hore: Unele-n loc pe sub ulmi, Altele trec peste culmi, Altele-n aer plutesc, Toate c-un chiot Spre focul ceresc, Hore sub brazi, Toate spre stele, Toate-n extaz. <titlu> Mefistofel L-aţi copleşit, aerienii mei copii. A adormit, precum i-aţi descântat. Pentru acest concert vă sunt îndatorat. Tu încă nu eşti omul - să-l ţii pe diavolul legat. Pagina 90 Să-1 desfătaţi cu dulci imagini, visuri, Să-1 cufundaţi în amăgiri de paradisuri. Dar pentru-a despica vraja din prag, luaţi aminte, Am grabnică nevoie de un dinte De şobolan. Nu-mi trebuie descântec lung. Se şi apropie tiptil Din colţ, de undeva, un rozător docil. # Al şobolanilor şi al şoarecilor domn, Stăpânul muştelor, al broaştelor, păduchilor, Îţi porunceşte să apari de zor, Să rozi ce e de ros în prag. Şi cum stăpânul unge pragul cu ulei, Iată că vii, sărind din noapte în vileag. La treabă deci, degrabă! Unghiul ce m-a ţintuit Pe loc, e chiar la margine. L-ai dovedit? O muşcătură încă! - S-a făcut! Aşa! De-acum, visează, Fauste, până ce ne-om revedea! (Iese.) <titlu> Faust (deşteptându-se) Sunt iarăşi eu cel înşelat? Aşa dispar strigoii şi vedenia. Să fie-adevărat Că visul m-a minţit c-un diavol, Şi că un pudel mi-a scăpat? <titlu> Odaia de studiu <titlu> Faust Bate la uşă? - Intră! Cine la cazne mă va pune iară? <titlu> Mefistofel Eu sunt. Pagina 91 <titlu> Faust Intră! <titlu> Mefistofel S-o spui şi-a treia oară! <titlu> Faust Ei bine, intră! <titlu> Mefistofel Vezi, aşa îmi placi. Ne-om nărăvi unul cu altul, sper. Să-ţi iau la goană gărgăunii, De asta am venit, eu junele boier, În haină roşie, cu tiv de aur, C-o manteluţă de mătase străvezie, C-o pană de cocoş la pălărie, C-o lungă, ascuţită spadă. Să te îmbraci şi tu la fel Ca toată lumea să ne vadă. Pe scurt acesta-mi este sfatul Descătuşat şi liber să descoperi Ce e viaţa! Iată largul! <titlu> Faust În orice haină, c-un suspin Simţi-voi pământeanul chin. Sunt prea bătrân, de joacă să mă ţiu, Prea tânăr sunt, fără dorinţi să fiu. Ce are lumea să-mi îmbie? Lipsă să duci, să-nduri prisosul din pustie! Acesta-i cântecul, eternul cântec Ce sună fiecăruia-n auz, Ce fiecăruia ni-1 cântă De-a lungul zilelor un glas ursuz. Cu groază numai, dimineaţa mă deştept Cu-amare lacrimi - râu mă podideşte Pagina 92 În pragul zilei, care-n mersul ei Nici-o dorinţă niciodată nu-mplineşte. Chiar presimţirea vreunei bucurii Scăzută e de cugetul prea treaz. Creaţiunea inimii zădărnicită e de mii De fete-ale vieţii urâţite de necaz. Când noaptea ar putea să fie scut Te-ntinzi înfricoşat în aşternut. Odihnă nici atunci nu ai: sălbatice Vin visuri să ne biciuiască. Divinitatea, care-n pieptu-mi locuieşte, În stare e pe dinăuntru să mă răscolească; Divinitatea, ce tronează sus şi-o chem, În stare nu-i să pună ceva în mişcare. Şi astfel existenţa mi-e povară, Dorită moartea, viaţa un blestem. <titlu> Mefistofel Şi totuşi moartea niciodată Nu e un oaspete de tot binevenit. <titlu> Faust O, fericit acela, căruia ea-i împleteşte Pe frunte-nsângeraţii lauri, fericit Acel, pe care după valvârtejul unui dans La pieptul unei fete îl găseşte. O, dacă-n fata marelui, puternicului Duh Aş fi căzut extatic, neînsufleţit! <titlu> Mefistofel Şi totuşi cineva nu a băut În noaptea-aceea negrul suc. <titlu> Faust Să spionezi, se pare, nu ţi-e neplăcut. Pagina 93 <titlu> Mefistofel Atoateştiutor nu sunt, dar multe ştiu. <titlu> Faust Dacă atunci din groaznicul tumult M-a scos un dulce sunet cunoscut Şi mi-a-nşelat cu amintirea unui timp senin Un rest de simţământ astăzi străin, Acum voi blestema tot ce cu amăgiri Şi cu ispite sufletul îmbrobodeşte – Şi tot ce-n astă peşteră de jale1 Îl leagă cu puteri de vrajă orbitoare. Să fie blestemată mai întâi părerea-naltă Cu care spiritul de sine însuşi se îmbată ! Lucirea aparentă, care bate La poarta simţurilor, fie blestemată! Să fie blestemat ce-n vis ne minte Şi amăgirea gloriei şi-aducem aminte! Şi blestemat, ce simţul proprietăţii linguşeşte, Femeie şi copil, şi plug şi servitori! Să fie blestemat Mamòn2, când cu comori La fapte îndrăzneţe ne incită Şi când pentru plăceri trândave Ne potriveşte pernele întru ispită, Blestem pe mustul strugurilor cadă Şi-asupra paroxismului iubirii! Blestem nădejdilor! Blestem credinţei, închinării! Şi blestem mai ales răbdării! <titlu> Corul spiritelor (nevăzut) Vai! Vai! Tu ai distrus <Notă> 1. Aluzie la imaginea „peşterii", cu care Platon aseamănă „corpul" (în lucrarea despre „Stat", începutul cărţii a VII-a). 2. Mamon, zeu al bogăţiilor la sirieni. În Evanghelie, o denumire dată diavolului. </Notă> Pagina 94 Frumoasa lume Cu pumn puternic. Ea cade fără nume. Un semizeu a nimicit luminile. Noi ducem în neant ruinile. Deplângem în tristeţe Pierduta frumuseţe, Tu cel mai puternic Din fiii pământului Clădeşte-o încă o dată! Tu, fiul avântului, în pieptul tău Clădeşte-o din hău. Începe tu O nouă viaţă Cu cuget senin. O nouă cântare Să-ţi fie povaţă. <titlu> Mefistofel Aceştia-s cei mai mici Dintre amici. Ascultă-i numai ce sfătoşi Spre fapte şi plăceri Te-mping, te trag, De nicăieri. În lumea, ce nu s-a sfârşit, Din singurătatea În care seve şi visări s-au istovit Te cheamă în larg! Dar încetează să te joci cu-amărăciunea Ce-ţi mistuie ca pajura rărunchii. Tovărăşia, chiar şi cea mai rea ‘ţi îngăduie Să simţi că om eşti printre oameni. Asta Nu-nseamnă să-ţi amesteci coatele, genunchii Numaidecât prin pleava cea de rând. Nu-s eu chiar dintre cei mai mari, Dar dacă vrei, cu mine, paşi şi gând Pe drumuri, prin viaţă, să ţi-i porţi, Sunt gata să ascult, şi-aşa, în dar, Pagina 95 Să fiu al tău, din clipa-aceasta chiar, Însoţitor ţi-aş fi prin timp Şi, dacă m-ai găsi pe plac, Sunt sluga ta şi toate ţi le fac. <titlu> Faust Şi ce aştepţi să-ţi împlinesc în schimb <titlu> Mefistofel Ai încă pentru-aceasta timp, ai timp. <titlu> Faust Nu, nu. Căci diavolul nu face doar De dragul Celuia de Sus Ce-aduce altuia folos. Rosteşte-ţi clar Condiţia, s-o văd cum iasă. Astfel de slugi aduc prăpăd în casă. <titlu> Mefistofel Mă leg să te slujesc aici, să nu cunosc Popas, dorinţele-mplinindu-ţi. De-ar fi însă şi dincolo să ne-ntâlnim, Să faci la fel, suflarea ostenindu-ţi. <titlu> Faust Ce-i dincolo - nu-mi pricinuieşte griji. De sfarmi această lume în ruine, Cealaltă poate să se nască după mine. Din ăst pământ îmi izvorăşte bucuria, Şi-acesta-i soarele, ce-mi luminează suferinţa. De voi putea să mă despart de lumea-aceasta, Întâmple-se atunci orice, urmeze nefiinţa. Nu voi să mai aud nimic Dacă şi dincolo e ură şi iubire, Dacă şi-n celelalte sfere Exist-un 'nalt şi un adânc ca-n astă Fire. Pagina 96 <titlu> Mefistofel Atunci poţi să-ndrăzneşti. Fă legământ Şi câte zile-avea-vei pe pământ Te-i bucura de meşteşugurile mele. Iţi dau, ce nici un om nu a văzut sub stele. <titlu> Faust Sărmane diavol, ce vrei tu să-mi dai? A fost vreun duh, al unui om, vreodată De tine priceput în năzuinţa sa înaltă? O hrană ce nu satură tu ai. Tu ai Şi roşu aur, ce, fără odihnă, Din mână scapă ca argintul viu, Un joc tu ai, la care nimeni nu câştigă, ştiu, O fată, care-n braţe stându-ţi Te şi trădează cu vecinul, Divina bucurie a onoarei Care dispare, despicând, precum un meteor, seninul. Arată-mi fructul, ce-nainte de-a-1 culege, putrezeşte, Şi pomul, ce din nou, În fiecare zi-nverzeşte! <titlu> Mefistofel Nu mă-nspăimântă-atare-nsărcinare, Pot să-ţi servesc asemenea comori la nesfârşit. Dar, bune prieten, cred că-i timpul Să ne gândim şi la un praznic liniştit. <titlu> Faust Îndestulat, de m-oi întinde-n trândăvie Vreodat', aceasta să mă coste capul. De poţi să m-amăgeşti cu linguşire De mine însumi mulţumit să fiu, De poţi cu vreo plăcere să mă-nşeli, Să fie ziua ceea - ziua mea din urmă. Asta-i prinsoarea ce ţi-o-mbiu. Pagina 97 <titlu> Mefistofel Să fie! <titlu> Faust Dă mâna şi loveşte! Clipei de-i voi zice: Rămâi, că eşti atâta de frumoasă! Îngăduit îţi e atunci în lanţuri să mă fereci. Atuncea moartea bată-n turn din acioaia zgomotos Atunci scăpat de slujbă eşti, cum se cuvine. Atuncea ornicul să stea, arătătorul cadă, Oprit să fie timpul pentru mine! <titlu> Mefistofel Ai cântărit ce spui? Nu voi uita-o. <titlu> Faust E dreptul tău. După cuvânt să iasă! Nu ai de-a face c-un semeţ neghiob. De-ndată ce statornicesc, sunt rob! Al tău, al altuia, nu-mi pasă! <titlu> Mefistofel Chiar astăzi la doctoricescul praznic Ca servitor mi-oi face datoria. Un lucru însă! Rogu-te un rând sau două, Să am şi scrisă mărturia. <titlu> Faust Şi slove vrei, pedant ce eşti! N-ai cunoscut încă nici un bărbat, Nici un cuvânt dat de-un bărbat? Nu e de-ajuns că vorba mea rostită Mă leagă pentru totdeauna pe pământ? Când lumea curge-n vuiet Cu toate fluviile ei, Pe mine să mă ţină-n loc un jurământ? Pagina 98 Ne zace-n inimă această nebunie, Cine de ea s-ar libera cu bucurie? E fericit cel ce credinţa-n piept o poartă, De nici o jertfă rău nu i-a părea. Dar pergamentul, impregnat şi scris, Pe toţi cu-nfiorare-i ia. Cuvântul încă-n pană - moare. Să se ştie! Acum pecetea, ceara, pieile1 domină! Ce-mi ceri, tu spirit rău, să-ţi fiu în stimă? Vrei bronz sau marmură, un pergament? Hârtie? Să scriu c-o daltă, c-un stilet, c-o pană? Eşti liber să alegi precum îţi place! <titlu> Mefistofel Cum poţi această vorbărie Numaidecât s-o umfli? Totul în puţin se strânge Orice foiţă e de-ajuns. Şi iscăleşti c-un strop de sânge. <titlu> Faust Dacă atâta doar te satisface, Cu fleacul ăsta facem pace. <titlu> Mefistofel E sângele un suc de tot aparte. <titlu> Faust Nu-ţi fie teamă c-o să rup această învoială. Se-ndreaptă-ntreaga-mi străduinţă cu putere Tocmai spre ceea ce promit. Cuvântu-i spus. M-am căţărat puţin prea sus. Prin rangul tău mi-e locul. Ce durere! Marele duh - dispreţ cules-am de la el! Natura - porţile mi le-a închis în faţă! Firul gândirii-i rupt, în ceaţă. <Notă> Prin „piei", Faust înţelege pergamentele. </Notă> Pagina 99 Ştiinţele îmi pricinuiesc profundă greaţă. Să potolim prin văile simţirii, Arzânde, toate patimile firii. Şi rând pe rând, din învelişul lor de vraje, Minunile să le desfacem, drage. Să ne zvârlim în timp, în freamătu-i, cu dor, În rostogolul întâmplărilor.! Să se perinde, cum se poate, Durere şi plăceri, de toate, Succese şi căderi, cum soarta vine; Adevăratul om nu stă degeaba. <titlu> Mefistofel Nu-ţi este pusă nici o ţintă, sau măsură. Şi dacă pretutindeni e să guşti vreo picătură, Din goană să apuci ceva, călcând cu dreptul sau cu stângul, Eu - poftă bună-ţi zic, Întinde mâna, şi nu-mi face pe nătângul! <titlu> Faust Ţi-am spus, de bucurie nu mai este vorba azi. Mă dau vârtejului, plăcerii dureroase, îndrăgostitei uri, amărăciunii ce împrospătează: Sunt vindecat de setea cunoştinţei, Vreau pieptul să mi-1 dau de-acuma suferinţei. Ce-i este omenirii hărăzit să simtă, Să simt şi eu, oricât fiinţa mea ar fi de strâmtă. Înaltul să-1 cuprind în mine şi adâncul ca-ntr-un caier, Să-adun în mine tot ce-i rază, tot ce-i vaier, Să mă lărgesc ca omenirea, să mă zbat şi să veghez, Asemeni ei, la urmă, însumi să naufragiez. <titlu> Mefistofel O, crede-mă, de mii de ani eu însumi Încerc mâncarea, mestecând ce mi s-a dat. Dar între leagăne şi dric nu-i unul Pagina 100 Să mistuie bătrânul, acrul, aluat.1 O, crede-mă, ăst tot ce-1 vezi, ăst univers Făcut e numai pentr-un Dumnezeu nespus, Ce stă în veşnică lumină sus. Pe noi în beznă ne-a trimis, sub toate, Iar vouă vă prieşte numai zi şi noapte. 2 <titlu> Faust Eu însă vreau! <titlu> Mefistofel Nu-s împotrivă! Până una-alta Mi-e teamă doar de-un singur lucru: Timpul e scurt şi lungă arta! Gândesc c-ai accepta poveţe, De pildă un poet să te înveţe. Cu gândul să colinde el prin lume. Îngăduie-i pe creştetul de cinste să-ţi adune Tot ce e nobilă şi rară calitate: A leului putere, îndrăzneală, A cerbului mişcare şi iuţeală, Italic sânge înfocat Şi nordică temeinicie. Să caute el cărarea, taina, Să fie generos, dar totodat' viclean, Să te îndrăgostească dup-un plan, Când, june, alta-ţi va fi haina. Un domn ca ăsta de-aş găsi, Eu domnul Microcosmos l-aş numi. <titlu> Faust Ce sunt, în cele de pe urmă, dacă Coroana omenirii-n stare nu-s s-o cuceresc, Spre care simţurile toate năzuiesc? <Note> 1. Prin aluat, Mefistofel înţelege universul, pe care nici el însuşi nu-l poate cuprinde, asimila. 2. Oamenii sunt, urmărind ideea lui Mefistofel, spirite intermediare, între spiritele întunericului şi cele ale luminii. </Note> Pagina 101 <titlu> Mefistofel Ce mai întrebi? Tu eşti ceea ce eşti! Peruci cu bucle — milioane poţi să pui, Să umbli poţi pe cataligi, hai-hui, Tu-n veci rămâi ceea ce eşti! <titlu> Faust O ştiu. Ştiu că zadarnic bogăţiile Umanei minţi în mine eu le-am strâns. De mă opresc, sunt o făptură de deplâns: Nici o putere-n inimă nu s-a aprins. Mai sus sunt poate cu vreo două şchioape, Dar cu nimic de infinit nu-s mai aproape. <titlu> Mefistofel Stimate — aceste lucruri tu le vezi. Cum lucrurile-n genere se văd: S-o-ntoarcem mai cu iscusinţă, Cât ţine încă bucuria, înainte de prăpăd. Ce naiba! Sigur e că mâni, picioare, Şi cap şi dos sunt ale tale. E pricină această îndestulă să socot Că ceea ce eu gust, şi tot Ce folosesc, e mai puţin al meu? De pot vreo şase armăsari să mi-i plătesc, Nu e puterea lor şi-a mea? Alerg şi sunt un zdravăn om Cu douăzeci şi patru de picioare la şosea. Înviorat, tu lasă-ţi gândul trălălău, Şi ia-o aţă-n plină lume! Bicisnicul, ce-n speculaţie se pierde, E ca un dobitoc pe pajişte uscată Purtat în cerc de-un demon rău, In timp ce o păşune mândră, verde, Jur împrejur în larguri i se-arată. <titlu> Faust De unde să începem? Pagina 102 <titlu> Mefistofel Nimic mai simplu. Iacă plecăm. Că-i loc acesta de tortură! Ce chip de viaţă e să-ţi plictiseşti şcolarii? Nu-şi are şi urâtul o măsură? O treabă e aceasta pentru domn Chiorilă. La paie goale să-mblăteşti, nu-ţi vine silă? De altfel lucrul cel mai bun, ce-1 ştii, Şi-aşa nu ţi-e permis unor copii a-l spune. Se şi apropie pe coridor un june. <titlu> Faust Cu neputinţă-mi este să-1 ascult! <titlu> Mefistofel Bietul băiat aşteaptă cam de mult. Neconsolat să nu ne plece. Dă-mi, rogu-te, scufia, haina — Cu masca asta-s dascăl mare — (Se travesteşte.) Să-1 iau cu gluma şi cu spirit rece! Un sfert de ceas, nu-mi trebuie mai mult. Tu pregăteşte-te pentru plecare. (Faust iese.) <titlu> Mefistofel (în haina lungă a lui Faust) Dispreţuieşte numai raţiune şi ştiinţă, Cea mai înaltă-a omului putere! Te lasă-nduplecat de vrăji şi artificii, Cum spiritul minciunii ţi-o impune şi ţi-o cere, C-atunci te dovedesc şi eşti al meu, fârtate! C-un spirit soarta l-a-nzestrat, Nestăvilit el veşnic înainte bate, În prea grăbita-i năzuinţă sare peste Măruntele, dar calde, bucurii terestre. O să-1 târăsc prin plinele, sălbaticele văi Pagina 103 Ale vieţii şi prin seacă neînsemnătate. Să jinduiască, să se zvârcolească, şi pe loc Să se-nvârtească—nesătulului în faţă Mâncări şi băutură să-i plutească; nici o apă Să nu-i aline setea-foc! El va pieri, îl văd pierdut, Chiar dacă dracului el nu s-ar fi vândut. (Un şcolar intră.) <titlu> Şcolarul Mă port pe-aci de scurtă vreme, Şi vin cu multă plecăciune, Să văd un învăţat pe care Cu toţii-1 ştiu din mare nume. <titlu> Mefistofel Curtoazia voastră mă încântă. Vedeţi un om cum sunt atâţia. La alte uşi aţi mai bătut? <titlu> Şcolarul La dumneavoastră caut scut. Sunt tânăr, drepte gânduri am şi bună vrere. De-asemeni şi un pic de-avere. Printre străini îmi dete drumul mama Numai cu greu. Vă rog să ţineţi seama De toate astea, şi că vreau să-nvăţ ceva cinstit. <titlu> Mefistofel Aţi nimerit chiar locul potrivit. <titlu> Şcolarul Simt totuşi un îndemn, din nou să plec. Între pereţii-aceştia, pe sub bolţi, Nu prea îmi vine să petrec. E un spaţiu strimt aici şi-ntunecat. Pagina 104 Nici o verdeaţă, nici un pom nu-mprejmuie clădirea, În săli, pe bănci, de-atâta umbră laolalt', Îmi piere piuitul şi gândirea. <titlu> Mefistofel Atârnă totul de obişnuinţă, pe la noi. Nici pruncul nu ia sânul mamei Cu voie la-nceput, dar repede apoi Cu poftă şi plăcere bea, cât doi. La fel o să vă meargă, şi pe zi ce trece, La sânii-nţelepciunii o să beţi cât zece. <titlu> Şcolarul De gâtul ei vreau să m-agăţ cu voluptate. Să-mi spuneţi numai cum ajung la ea! <titlu> Mefistofel Aş vrea să ştiu ce facultate Alegeţi, şi vă dau apoi şi replica. <titlu> Şcolarul Aş vrea s-ajung de-a binelea-nvăţat, Doresc ce-i pe tărâmuri să cuprind Şi tot ce-n ceruri este şi-n natură, În mine vreau ştiinţa s-o aprind. <titlu> Mefistofel Sunteţi pe bunul drum, de lăudat. Puţin însă cam risipit. <titlu> Şcolarul Sunt pentru treabă cu tot sufletul, Fireşte însă că mi-ar conveni Şi-un pic de libertate şi puţin amuzament, Din când în când câte-o frumoasă zi. Pagina 105 Lipsa Pagina 106 Secretul în chimie. Ea râde singură de sine şi n-o ştie. <titlu> Şcolarul. Nu prea pricep ce spuneţi şi ce e. <titlu> Mefistofel Mai bine veţi pricepe altă dat', Cu sârguinţă după ce veţi fi-nvăţat Metoda de clasificat. <titlu> Şcolarul Mă-ncearcă toate astea-acum, Parcă o moară mi-ar umbla prin cap. <titlu> Mefistofel Pe urmă nu uitaţi un lucru, da! Va trebui să abordaţi şi metafizica. Să căutaţi a înţelege mai adânc, oricum, Ce-ii creierul uman nu intră nicidecum. Aflaţi că pentru ceea ce nu înţelegem Nici azi, nici peste-o săptămână, Un lucitor cuvânt avem oricând la îndemână. Deocamdată cam un an sau jumătate Vă ţineţi strâns de buna rânduială. Cinci ceasuri zilnic cad în socoteală. Să fiţi prezent, la-ntâiul clopot care bate. Să preparaţi cu sârguinţă tema, Şi paragraf ii să-i cam ştiţi în mare parte, Ca să vedeţi mai bine-apoi, că profesorul Vă spune doar ce stă la carte. Totuşi, păstraţi-vă-ncordarea trează, Siliţi-vă să scrieţi, note să luaţi, închipuindu-vă că însuşi sfântul duh dictează. <titlu> Şcolarul Hârtiile le-oi duce-acasă Pagina 107 Şi le-oi păstra frumos. Ce-i negru scris pe albă foaie Rămâne veşnic de folos. <titlu> Mefistofel Să vă alegeţi îns-o facultate. <titlu> Şcolarul Ştiinţa dreptului nu prea mă ispiteşte. <titlu> Mefistofel De-aceasta nu mă prinde vreo mirare. Cam ştiu ce preţ această-nvăţătură are, Se moşteneşte pravila şi legea La fel c-o boală fără leac: Din generaţie în generaţie, din loc În loc, ele se mută, trec prin veac. Nonsens devine raţiunea, binefacerea o plagă Ce pretutindenea ne paşte. E vai de capul tău când eşti nepot! De dreptul ce cu noi deodat' se naşte, Nu este, din păcate, niciodată vorba. <titlu> Şcolarul Aversiunea, ce-o simţeam, mi-o mai sporiţi Şi dumneavoastră. Fericit, pe care-1 sfătuiţi! Să studiez teologia poftă aş avea! <titlu> Mefistofel Nu aş dori să vă îndrum greşit — Urechea voastră mă asculta. Vedeţi, ştiinţa-aceasta — o, în ea Să ocoleşti cărarea falsă e aşa De greu. S-ascunde-n ea otravă multă, C-o poţi asemăna aproape c-un medicament, Cel mai cuminte lucru e să audiaţi Şi-aici pe unul singur — Pagina 108 Şi pe cuvântul spus de maistru să juraţi, În genere — ţineţi-vă, dar bine, De cuvinte! Astfel veţi păşi de-a dreptul În templul certitudinii depline. <titlu> Şcolarul Dar un concept ar fi să se găsească Pe lângă orişice cuvânt. <titlu> Mefistofel De ce vă oţărâţi? Ei bine — aflaţi că tocmai Unde conceptele se-ntâmplă să lipsească, Se-nfiinţează, la dorinţă, un cuvânt. Poţi cu cuvinte admirabil să te cerţi, Poţi din cuvinte un sistem să făureşti, O, în cuvinte poţi cu fanatism să crezi, Cuvântului o iotă nu poţi să-i răpeşti. <titlu> Şcolarul Scuzaţi că vă reţin cu-atâtea întrebări. Sunt totuşi nevoit. Iertaţi-mi vina. N-aţi vrea să-mi spuneţi un cuvânt Cuprinzător şi-n ce priveşte medicina? Trei ani înseamnă o durată scurtă, Domeniile însă sunt aşa de largi. De ti se dă o mică îndrumare, Apuci mai sigur prin ţinuturile vagi. <titlu> Mefistofel (pentru sine) M-am săturat de tonul sec. La rolul meu de diavol am să trec. (Tare.) Al medicini spirit lesne-i de cuprins. De la un cap la altul studiezi Înalta lume, mica lume, cum le vezi, Spre a lăsa la urmă într-adins Pagina 109 Să meargă totul cum lui Dumnezeu îi place. A hoinări s-aduni ştiinţă, zău, nu face. Învaţă fiecare-atât cât poate, Dar cel ce prinde clipa, mi se dovedeşte om întreg, Îmi sunteţi arătos, şi după câte înţeleg Aveţi şi cutezanţă. Mai presus de toate S-aveţi încredere-n voi înşivă, C-atunci şi ceilalţi v-o arată. Să-nvăţaţi În special femeia s-o conduceţi, seminţia slabă. Tot ah-ul ei şi orice vaiet Se lecuieşte dintr-un singur punct, degrabă. Şi dacă sunteţi măcar semionorabil Le-aduni pe toate-n pălărie. Un titlu-ţi face pârtie spre ele, Şi în curând pereche n-ai în măiestrie. Cu chiţibuşuri într-un ceas puteţi obţine, Ce alţi n-ar izbuti în ani de zile. Va trebui să vă pricepeţi mai vârtos la puls. Şi dacă una v-ar cădea în braţe-nvinsă, Cuprindeţi-o pe după coapse Ca să vedeţi cât e de strâns încinsă, <titlu> Şcolarul 7Aşa mai zic şi eu. Se luminează zarea. <titlu> Mefistofel Ce seacă e, amice, orice teorie, Dar cât de verde viaţa, cât de aurie! <titlu> Şcolarul Vă jur, mă simt ca-n vis cu întâmplarea. Îmi veţi permite să mai viu şi altă dată? E greu s-adun atâta-nţelepciune dintr-o dată. <titlu> Mefistofel Îngădui bucuros, ce pot, din parte-mi. Pagina 110 <titlu> Şcolarul Mi-ar fi cu neputinţă să pornesc la drum, Făr'de-a solicita favoarea De-a-mi scrie câteva cuvinte în album. <titlu> Mefistofel Prea bine. (Scrie şi-i dă albumul.) <titlu> Şcolarul (citeşte) Eritis sicut Deus, scientes bonum et malum.1 (închide albumul, respectuos şi pleacă.) <titlu> Mefistofel Urmează numai sfatului Ce-l dete şarpele, străbunul meu, Şi te-i înspăimânta cândva De-asemănarea ta cu Dumnezeu. <titlu> Faust (intră) Ei, încotro o vom lua? <titlu> Mefistofel Unde doreşti. Vedea-vom mica şi-apoi marea lume. Cu ce folos, cu câtă bucurie, Urma-vei cursul, gratuit anume! <titlu> Faust Cu barba asta lung-a mea Uşoarei vieţi cum m-oi deda? <Note> 1. Veţi fi ca Dumnezeu şi veţi cunoaşte binele şi răul (în limba latină în original). Pagina 111 N-oi izbuti, căci niciodat' Prin lume eu nu m-am purtat. Cu alţii mă simt tare mic, Voi fi mereu intimidat. <titlu> Mefistofel Amice, las', căci totul vine de la sine Te vei pricepe la viaţă, Vei şti să o priveşti în faţă, De-ndată ce te-ncrezi în tine. <titlu> Faust Cum vom pleca, ieşind din ca Unde ţi-s caii şi trăsura? <titlu> Mefistofel Mantaua mea o vom întinde, Ne-a duce ea prin aer de mătasă. Grijeşte numai să nu iei Desagi prea grei, prea mari, de-acasă. Văzduhul cald, ce-l pregătesc, Ne-a ridica de jos în grabă, Pentru viaţa nouă, ce-o începi, Îţi spun noroc! Şi-acum în slavă! Pivniţa lui Auerbach, la Lipsca. Chef de camarazi veseli <titlu> Frosch Nimeni nu bea? Nimeni nu râde? Ce feţe-s astea? Nici un chiot nu s-aude? O flacără-mi eraţi de obicei, fârtaţilor! Azi focul arde-n paie ude. Pagina 112 <titlu> Brander Numai a ta e vina, că nu vii Ca altă dată cu năzbâtii, cu prostii! <titlu> Frosch (îi toarnă un pahar de vin în creştet) Uite, de toate! <titlu> Brander Porc, cum altul nu mai ştiu! <titlu> Frosch S-ar spune că doreai să fiu! <titlu> Siebel De vă certaţi, pe-aci e uşa! Cântaţi cu piept lărgit! Beţi şi urlaţi! Începeţi dar, ce aştepta-ţi? <titlu> Altmayer Vai mie, ce mă fac? Îmi spargi urechile. Daţi-mi bumbac! <titlu> Siebel De-abia când bolta sus răsună Puterea basului o simţi în strună. <titlu> Frosch Nu-i locul tău aici, de ţi-a Sări muştarul. Tra-la ! La-la ! la ! <titlu> Altmayer Oh, tra-la! La-la! La! <titlu> Frosch Cântaţi subţire şi înalt! Pagina 113 (Cântă.) Sfântul imperiu roman Cum se mai ţine laolalt'? <titlu> Brander Urât e cântecul! Şi e politic! Şi avan! Ce cântec mizerabil! Mulţumiţi Lui Dumnezeu că de imperiul roman Nu trebuie cu dinadinsul să-ngrijiţi. Că-mi sunteţi deocamdat' scutiţi de-acest amar. Eu, cel puţin, socot ca o dobândă Că nu sunt împărat sau cancelar. Cu cale-i însă să avem şi noi un căpitan. Ce-aţi spune, dintre noi un papă să ne-alegem? Voi ştiţi ce însuşire hotărăşte, care calitate Înalţă pe bărbat în demnitate.1 <titlu> Frosch Avântă-te în sus, privighetoare dulce, Şi cântă mândrei mele să se culce. <titlu> Siebel Nici un salut iubitei! Vreau să uit. <titlu> Frosch În ciuda ta, mândruţei un sărut! (Cântă.) Zăvor s-aude, şi e noapte, Zăvor s-aude şi-apoi şoapte, Zăvor se-nchide-n dimineaţă, Iubitul iese iar în ceaţă. <Note> 1. Desigur mai mult calitatea de băutor, decât însuşirile erotice. </Note> <titlu> Siebel Tu, cântă numai, preaslăveşte-o noaptea-ntreagă ! Voi râde eu la rândul meu. Pe mine m-a-nşelat, pe tine te mai leagă! Din parte-mi îi urez iubit un spiriduş, Cu ea să-ţi facă şagă după uşi. Şi-un ţap bătrân, leliţă-fă, leliţă-lele, În prag să-ţi facă temenele. Un tânăr zdravăn, ce mai spun, E pentru poama-aceea mult prea bun. N-am să-i mai dau târcoale pe la vetre, Prefer să-i sparg ferestrele cu pietre. <titlu> Brander (lovind cu pumnul în masă) Atenţie! Şi ascultaţi! Veţi recunoaşte Că mă pricep cam la de toate, domnii mei. Îndrăgostiţii stau aci, tăcerea-i paşte. Acestora, precum o cere cuviinţa Vreau să le cânt pe poftă. Luaţi tonul! Atenţie! Un cântec pe măsură nouă! Şi să cântaţi refrenul, murmurând isonul! (Cântă.) A fost odat' un şobolan, Trăia numai din unt şi slană. Ca doctor Luther el făcu O ceafă groasă, năzdrăvană. Bucătăreasa îi găti Otravă — locul strimt îi deveni Ca de aleanul dragostii. <titlu> Corul (chiotind) Ca de aleanul dragostii. <titlu> Brander Şi şobolanul se-nvârti Pagina 115 Şi din băltoace când bău, El casa toată-o scormoni, Dar furia nu-i folosi. Sărea încolo-ncoaci sări! Şi în curând se osteni Ca de aleanul dragostii. <titlu> Corul Ca de aleanul dragostii. <titlu> Brander Şi-apoi veni în plină zi Şi lângă vatră el căzu, Se zvârcolea şi gâfâia. Bucătăreasa râse: „Ce-a mai fi? Că şobolanul fluieră, ha-ha, Şi ortul popii şi l-a da, Ca de aleanul dragostii." Ca de aleanul dragostii. <titlu> Siebel Se bucură flăcăii de-o nimica toată. Dar spuneţi-mi e asta o ispravă, Să dai la şobolani otravă? <titlu> Brander Amicul nostru-o face lată. <titlu> Altmayer Borţosul cu chelia lui rotundă! Cât de domestic e la nenoroc! Îşi vede chipul şi asemănarea În şobolanul mistuit de foc ! <titlu> Mefistofel Mai înainte de-orice — un loc de veselie Ţi-arăt. La ăst norod te-aduc Să vezi cât de uşor ştiu unii să trăiască. O sărbătoare-i pentru ei aproape orice zi. Cu haz puţin, cu mulţumire din belşug, Se-nvârt în cercul lor îngust nerozii Ca tinerii pisoi în jurul cozii. Cât timp dureri de cap nu au, Cât timp crâşmaru-i gata să-mprumute, Ei toţi înveseliţi din fleanca dau. <titlu> Brander Aşti oaspeţi vin dintr-o călătorie. Se vede după felul lor aparte Că au sosit tocmai acu, şi de departe. <titlu> Frosch Într-adevăr! Trăiască Lipsea noastră ! E-un mic Paris, şi îşi cultivă cetăţenii! <titlu> Siebel Ce- crezi, străinii ce-ar putea să fie? <titlu> Frosch Îi dibuiesc eu. Daţi-mi-i în grije. La un pahar de vin precum se ştie, Le smulg secretul, lesne, cum un dinte De lapte scoţi unui copil, fără să strige. Din casă boierească parcă vin. Sunt mândri, par dezamăgiţi puţin. <titlu>Brander Sunt şarlatani de iarmaroc, prinsoare fac! Pagina 117 <titlu> Altmayer Se poate. <titlu> Frosch Las', că-i iscodesc eu, după plac. <titlu> Mefistofel (către Faust) Nu bănuiesc ăştia pe dracu, Nici când sunt daţi de-a berbeleacu, <titlu> Faust Salutul nostru, domnii mei! <titlu> Siebel Şi-al nostru-n schimb ! (încât, privirii la Mefistofel dintr-o parte.) Dintr-un picior de ce-o fi şchiopătând? <titlu> Mefistofel Îngăduiţi, să ne aşezăm şi noi la masă? În loc de bune băuturi, de care nu găsim în casă, Să ne încânte mai curând tovărăşia! <titlu> Altmayer Păreţi un om din cale-afară răsfăţat. <titlu> Frosch Aţi mânecat îmi pare cam târziu din sat? Cu Terchea-berchea aţi cinat? <titlu> Mefistofel Trecurăm tocmai astăzi pe Ia el. Pagina 118 Am stat de vorbă-ndelungat. Ne-a povestit atâtea despre verii lui. La despărţire zise: Fiecăruia salut să-i spui. (Se-nclină spre Frosch.) <titlu> Altmayer (încet) Avuşi nevoie de aceasta? <titlu> Siebel Şiret patron! <titlu> Frosch L-oi dovedi eu, în alt ton. <titlu> Mefistofel Voci încercate-am auzit cântând, De n-a fost amăgire în ureche. Desigur, cântecul sub aste bolţi Are-un ecou fără pereche. <titlu> Frosch Nu cumva sunteţi un măiestru virtuoz? <titlu> Mefistofel O, nu! puterea-i slabă, numai pofta-i mare. <titlu> Altmayer N-aţi vrea să ziceţi o cântare? <titlu> Mefistofel Dacă doriţi, câte voiţi! Pagina 119 <titlu> Siebel Dar printre altele şi una nouă ! <titlu> Mefistofel Din Spania ne-ntoarserăm în astă-seară, Din a cântărilor şi-a vinurilor ţară. (Cântă.) A fost odat-un rege, Ce-avu un mare purec — <titlu> Frosch Un purec! Auziţi? L-aţi aşteptat? Un purec! Vai, ce oaspete curat! <titlu> Mefistofel A fost odat-un rege, Ce-avu un mare purec.1 A fost odat', atâta ştiu, Şi regele, aceasta se-nţelege, L-a îndrăgit ca pe un fiu. Un croitor la sine cheamă. Iată, ţi-l dau în scamă, Să iei boierului măsură De pantaloni şi haină. <titlu> Brander Dar croitorului să-i spuneţi C-aşa o vrea satrapul, Să facă potrivit măsura, Că orice cută-n pantaloni O va plăti cu capul. <titlu> Mefistofel Şi purecele-n catifea Umbla acum la curte. <Note> 1. Cântecul purecelui, o batjocură a burgheziei la adresa nobilimii de la curte. </Note> Pagina 120 Purta pe haină cât'e-o stea Şi panglici lungi şi scurte. Iar când ministru deveni, Precum era de prevăzut Şi fraţii lui şi rudele Domni mari la curte s-au făcut. # Dar domni şi doamne la palat Ce cazne-aveau să-ndure. Regina însăşi, fetele din casă Erau muşcate sub mătasă. Dar n-aveau voie să înjure, Nici să se scarpine-ndesat. Doar noi ne scărpinam când mişcă, Şi purecii-i strivim când pişcă. <titlu> Corul (urlând) Doar noi ne scărpinam când mişcă, Şi purecii-i strivim când pişcă. <titlu> Frosch Bravo, bravo ! încă o dată! <titlu> Siebel Toţi purecii aşa să pată! <titlu> Brander Cu degetele prindeţi-i, că-i pleaşcă! <titlu> Altmayer Trăiască libertatea! Vinul să trăiască! <titlu> Mefistofel Aş bea şi eu, ca libertatea s-o cinstesc, Dar vinurile voastre nu mă ispitesc. Pagina 121 <titlu> Siebel Să n-o mai repetaţi, că-i supărare. <titlu> Mefistofel Mi-e teamă de crâşmar, de vorbe grele, Altfel v-aş îmbia ca unor oaspeţi Un strop ales din pivniţele mele. <titlu> Siebel Dă-ncoa! Răspunderea-i a mea deplină! <titlu> Frosch De faceţi rost de-un bun pahar, v-aducem laude Numai prea mici să nu vă fie mostrele. Căci dacă e să preţuiesc ce nu-i, ce e, Nevoie am de-o-nghiţitură bună! <titlu> Altmayer Din ţara Rinului veniţi se pare. <titlu> Mefistofel Să-mi faceţi rost de-un sfredel lung şi mare. <titlu> Brander Doar n-aveţi buţile chiar la intrare? <titlu> Altmayer Acolo-n colţ e coşul cu unelte. <titlu> Mefistofel (ia sfredelul. Către Frosch.) Spune-mi mata, ce băutură-ţi este dragă? Pagina 122 <titlu> Frosch Nu vă pricep. Aveţi mai multe? <titlu> Mefistofel Îngăduit e fiecăruia s-aleagă. <titlu> Altmayer Aha ! Ai şi-nceput pe buze să te lingi. <titlu> Frosch De-i vorba să aleg, vreau Perla de la Rin, Căci patria ne dăruieşte cel mai splendid vin. <titlu> Mefistofel (în timp ce sfredeleşte în masă o gaură) Aduceţi ceară şi-astupaţi cu dopuri! <titlu> Altmayer Oh, asta-i numai — să scuzaţi — scamatorie ! <titlu> Mefistofel Şi dumneata cam ce doreşti? <titlu> Brander Şampanie să fie! Să dea în clocot, ca şi cum un jar ar stinge! (Mefistofel sfredeleşte, unul a făcut în răstimp dopurile şi astupă găurile.) <titlu> Brander Se ocoleşte anevoie ce-i străin şi ce desparte! Ce-i bun — de multe ori ne e departe. Pagina 123 Un neamţ adevărat urăşte pe francezi, Dar vinurile lor le bea cu sete, precum vezi <titlu> Siebel (în timp ce Mefistofel s-apropie de locul său) Mărturisesc că vinuri acre tocmai Gâtlejul nu pofteşte. Daţi-mi unul dulce. <titlu> Mefistofel Să curg-aici vin vechi de. Tokai. <titlu> Altmayer Nu, domnul meu! În faţă mă priviţi! Vă ştiu intenţia! Ne păcăliţi! <titlu> Mefistofel Cu oaspeţi nobili ca aceştia Ar fi primejdios, nu sunteţi de părere? Dar grăbiţi-vă! pe faţă-mi spuneţi, Ce vinuri inima vă cere? <titlu> Altmayer De toate! Ce mai întrebaţi? (După ce găurile au fost sfredelite şi astupate.) <titlu> Mefistofel (cu gesturi ciudate) Struguri face viţa, Coarne poartă ţapul. Scutur eu şuviţa, Mi se-nclină capul. Vinul e zeamă, Viţa lemn se cheamă, Masa de lemn Pagina 124 Poate şi ea Vin să dea. Cuvântul e-ndemn, Minune şi semn. Acum deschideţi şi vă desfătaţi <titlu> Toţi (în timp ce scot dopurile şi fiecăruia îi curge în pahar vinul dorit) Cum curgeţi, ah, izvoare minunate <titlu> Mefistofel Păzea! Pe jos un strop să nu-mi vărsaţi! (Ei beau repetat.) <titlu> Toţi Ne merge ca la canibali, cum se cuvine. Cinci mii de porci n-o duc mai bine! <titlu> Mefistofel (către Faust) Sunt liberi, vezi-i cum petrec! <titlu> Faust Eu poftă aş avea să plec. <titlu> Mefistofel Ia seama numai şi-i vedea Cât de magnific bestialitatea se va revela. <titlu> Siebel (bea neprecaut, vinul curge pe jos şi se preface în flacără) Foc! Ajutor! Iadul arde! Pagina 125 <titlu> Mefistofel (descântând flacăra) Foc, elementul meu, tu! Ia-o mai domol! (către ceată) Deocamdat-a fost numai un strop de purgator. <titlu> Siebel Ce-nseamnă astea? Aşteaptă numai! Scump vei plăti! Nu ne cunoşti! <titlu> Frosch Ne crede dumnealui şi beţi şi proşti! <titlu> Altmayer Gândesc să-1 invităm domol, să plece. <titlu> Siebel Credea-ndrăzneţul că aici Cu hocuspocus se petrece! <titlu> Mefistofel Taci, bute puturoasă! <titlu> Siebel Coadă de mătură! Pe cine beşteleşti? Drept ce ne iei? <titlu> Brander Bătăi cădea-vor, grindină, de vrei! <titlu> Altmayer (scoate un dop din masă, foc îi sare în faţă) Ard! Ard! Pagina 126 <titlu> Siebel Dedatu-s-a scamatoriei, vrăjii. Loviţi! El nu mai e sub scutul legii! (Ei scot cuţitele şi tăbărăsc spre Mefistofel.) <titlu> Mefistofel (cu atitudine gravă) Închipuire şi cuvânt Schimbă sens şi loc. Fiţi aici şi fiţi acolo, Şi vă fie de noroc! (Ceilalţi se opresc miraţi şi se privesc îndelung.) <titlu> Altmayer Ah, unde sunt? Frumoasă ţară! <titlu> Frosch Podgorii! Văd eu bine oare? <titlu> Siebel Şi struguri, struguri! <titlu> Brander Aici lingă pridvor, ce viţă verde! Şi-un strugure! Oh, mâna să-1 dezmierde. (Îi prinde pe Siebel de nas. Toţi fac la fel, unul împotriva celuilalt şi ridică cuţitele.) <titlu> Mefistofel Tu amăgire, legătura ia-o de pe ochi, fireşte! Şi ţineţi minte voi, cum diavolul glumeşte! (Dispare cu Faust. Ceilalţi se depărtează unul de altul.) <titlu> Siebel Ce noutate? Pagina 127 <titlu> Altmayer Cum? <titlu> Frosch Era acesta nasul tău? <titlu> Brander (către Siebel) Pe-al tău îl ţin în mână eu! <titlu> Altmayer A fost un trăsnet, ce trecu prin mădulare. Daţi-mi un scaun, cad de pe picioare. <titlu> Frosch Nu, zău! Răspundeţi ce mi s-a-ntâmplat? <titlu> Siebel O, blestematul, unde-i? Vreau să ştiu. A doua oară nu-mi mai scapă viu. <titlu> Altmayer Pe uşa pivniţei eu îl văzui ieşind, Pe-o bute mare-ncălecând — Simt ca un plumb prin glezne şi-n picioare. (Se-ntoarce spre masă.) <titlu> Siebel Fu amăgire, 'nşelăciune şi nălucă totul! <titlu> Frosch Credeam că beau, mi-aş şterge încă botul. Pagina 128 <titlu> Brander Dar cum a fost cu strugurii povestea? <titlu> Altmayer Şi-apoi să nu crezi în minuni! Dar altora să nu mai spuneţi vestea ! Bucătărie vrăjitorească Pe o vatră joasă o căldare fierbe la foc. În aburii ce se ridică, se ivesc felurite arătări. O maimuţă stă lingă căldare, mestecă şi grijeşte să nu dea în foc. Maimuţoiul cu puii stau alături şi se încălzesc. Pereţii şi grinzile sunt împodobite cu cele mai ciudate unelte vrăjitoreşti. <titlu> Faust, Mefistofel <titlu> Faust Nebune vrăji, ce silă mi-e de ele! Mă porţi pe-aci ca să mă vindeci oare? În volburarea asta de scrinteală? De sfaturi de la babe am nevoie cu tocmeală? Mi-or ajuta asemenea fierturi murdare Treizeci de ani să lapăd de pe mine-acum? Vai mie, dacă nu cunoşti un leac mai bun! Nădejdile mi-au şi pierit. N-a născocit încă natura sau vreun spirit Un alt balsam mai izbutit? <titlu> Mefistofel Amice, ce isteţ te-amesteci iar în treabă. Există pentru-ntinerire şi un mijloc mai firesc. Dar despre-acesta se vorbeşte-n altă carte, Într-un capitol mai aparte. <titlu> Faust Destăinuieşte-mi-1 degrabă! Pagina 129 <titlu> Mefistofel N-am să mă feresc. Un mijloc ai, fără de bani şi fără vrăji. Te du pe câmp numaidecât, şi sapă, ară! Păstrează-ţi rostul într-un cerc îngust. Hrăneşte-te cu hrană simplă, fără gust. Trăieşte între dobitoace ca un dobitoc. Nu socoti c-ar fi ruşine însuţi tu să gunoieşti Ogorul de pe care seceri. Iată un mijloc De-a te menţine tânăr, de-a ajunge teafăr Până la ani optzeci, şi să rămâi luceafăr. <titlu> Faust Atari isprăvi nu-mi sunt la îndemână Şi n-aş putea să iau hârleţu-n mână. Viaţa-ngustă nu mă prinde chiar de loc. <titlu> Mefistofel Ei, vezi că vrăjitoarea trebuie atrasă-n joc? <titlu> Faust De ce numaidecât afurisita babă Cu buruieni şi ierbi? Nu poţi tu însuţi băutura să mi-o fierbi? <titlu> Mefistofel Frumoasă pierdere de vreme-ar fi, În timp ce mu de poduri aş clădi. Lucrarea cere nu numai ştiinţă, artă, Ci şi răbdare care-aşteaptă. Un spirit liniştit ani mulţi de ea să ţină seama Căci timpul doar desăvârşeşte zeama. Şi-apoi unde mai pui Acele meşteşuguri multe, minunate, Spre-a nimeri în cap un cui? E drept că dracul a-nvăţat-o, rând Pagina 130 Pe rând şi câte-o leacă, Dar dracul însuşi nu-i în stare să o facă. (Văzând animalele.) Vezi ce prăsilă cu lăbuţe! Pe lângă foc ce slugi drăguţe! (Către animale.) Se pare că stăpâna nu-i acasă? <titlu> Animalele La praznic dumneaei s-a dus Pe horn în sus. <titlu> Mefistofel Cât timp obişnuieşte ca să-mi zboare? <titlu> Animalele Cât timp ne încălzim pe la picioare. <titlu> Mefistofel (către Faust) Cum le găseşti, aceste animale? <titlu> Faust Mi-e scârbă şi mi-e jale. <titlu> Mefistofel Cât mă priveşte, zău, nimic nu-mi este mai plăcut, Decât cu animale să discut. (Către animale.) Ei, spuneţi-mi, afurisite animale, Ce mestecaţi acolo în căldare? Pagina 131 <titlu> Animalele Pentru săraci o ciorbă lungă. <titlu> Mefistofel Aveţi o clientelă mare. Faceţi zeamă, să ajungă! <titlu> Maimuţoiul (se apropie şi se linguşeşte pe lângă Mefistofel) <titlu> Aruncă zarul, Fă să câştig, Să uit amarul. Mi-e gol buzunarul, Bani de-aş avea — Ar fi lumea mea! <titlu> Mefistofel Ce fericit s-ar socoti un maimuţoi cu floace, La loterie dacă ar putea să joace! (între timp puii au luat o sferă mare, rostogolind-o în faţă.) <titlu> Maimuţoiul Aceasta e lumea, Cât e de mare Se-nvârte şi umblă Fără-ncetare. Ca sticla sună. S-a sparge-n curând, E goală-năuntru, Şi suflă prin ea Vânt, vânt. Sunt viu, sunt viu. Dragul meu fiu, Ţine-te tu Departe de ea. Vei muri, vei muri. Ea e de lut, Cioburi vor fi. Pagina 132 <titlu> Mefistofel Ce vrea să fie sita1-aceea? <titlu> Maimuţoiul (o ia din cui) Hoţ dac-ai fi, Numaidecât Te-aş dovedi! (Se duce la maimuţă şi o îndeamnă să privească prin sită.) Priveşte prin sită! Pe hoţ îl dibuieşti, Şi nu ai voie să-1 numeşti? <titlu> Mefistofel Şi oala aceasta ce-i? <titlu> Maimuţoiul şi maimuţa Bicisnicul n-o ştie. El nu cunoaşte Nici oală, nici tipsie. <titlu> Mefistofel Dobitoc ce eşti! Fără curtoazie! <titlu> Maimuţoiul Ia pămătufu-n mână ca să vezi! Pe scaun şezi! (Îl sileşte pe Mefistofel să se aşeze.) <titlu> Faust (care în răstimp a stat în faţa unei oglinzi, apropiindu-se sau depărtându-se de ea) Ce văd? Cerească icoană <Note> 1. Aluzie la folosirea superstiţioasă a sitei ca mijloc de a dezvălui fapte tăinuite. </Note> S-alege în oglindă ca-n bulboană? Iubire, împrumută-mi tu aripa Cea mai grăbită, ca s-ajung Pe-al ei meleag, cât bate clipa. De nu stau ţintuit pe locul unde sunt, De îndrăznesc să mă apropiu, N-o mai zăresc decât prin ceaţă. Chip prea frumos ! Cel mai frumos din câte sunt! E cu putinţă? O femeie într-atâta de frumoasă? întrezăresc în trupul, ce-n privire mi s-abate, O chintesenţă-a cerurilor toate? Există-asemenea făptură pe pământ? <titlu> Mefistofel Desigur. Dacă Dumnezeu întâi Vreo şase zile se căzneşte frământând o nefiinţă, Ca să aplaude la sfârşit el însuşi, E limpede c-asemenea isprăvi sunt cu putinţă! Priveşte, de-astă dată, pân'te saturi, Şi află că aş şti să-ti dibuiesc O mândră ca aceasta, pe unde mă-nvârtesc. Şi fericită soartă are cel ce-acasă O va conduce ca mireasă! (Faust priveşte necurmat în oglindă. Mefistofel întinzându-se în scaun, se joacă cu pămătuful de pene şi continuă a vorbi.) Aicea stă pe tron regala mea persoană, Un sceptru-n mână ţiu, lipseşte doar coroana. <titlu> Animalele (făcând mişcări din cele mai ciudate, îi aduc cu strigăte, o coroană lui Mefistofel) Fii tu aşa de bun Puterea ţi-o strânge, Lipeşte coroana Cu sudoare, cu sânge! (Umblă stângaci cu coroana, încât aceasta se sparge în două; apoi sar prin bucătărie cu părţile.) Pagina 134 Pentru tine, Pentru mine, Noi vorbim Şi facem rime. <titlu> Faust (privind în oglindă) Vai mie! Înnebunesc de-a bine! <titlu> Mefistofel (arătând spre animale) Prin cap acuma şi pe mine Cu ameţeli mă ia. <titlu> Animalele Şi dacă izbutim Mai cu temei, Sunt idei, sunt idei! <titlu> Faust Mă arde-n piept, rămâne scrum. Mai repede, în larg de-acum! <titlu> Mefistofel Să recunoaştem, cel puţin din astea toate, Că sunt poeţi de mari carate. (Căldarea, de care maimuţa n-a avut grijă, dă în foc. Se produce o mare flacără ce iese prin horn. Vrăjitoarea coboară prin flacără cu strigăte îngrozitoare.) <titlu> Vrăjitoarea Au, au, au, au! Tu, scroafă blestemată, ce te iau! Căldării nu-i porţi grijă! Şi mă arzi! Afurisit necaz! (Zărindu-i pe Faust şi pe Mefistofel.) Ce se petrece-aici? Ce vreţi prin aste locuri joase? Şi cine-mi sunteţi? V-aţi furişat, prin ce gârlici? Intra-v-ar chinul focului în oase! (Mestecă cu lingura mare prin căldare, de sar flăcări spre Faust, Mefistofel şi animale. Animalele schelălăiesc.) <titlu> Mefistofel (întorcând pămătuful de pene, ce-1 ţine în mână izbeşte între sticle şi oale) Aşa, aşa! În cioburi totul! Am să vă-ntind pe labe botul. O glumă e, tu spurcăciune, Şi tactul ce se cere La melodia ta anume. # (Vrăjitoarea se dă înapoi cu furie şi groază.) Nu mă cunoşti? Stârpitură! Nu-ţi mai cunoşti maistrul şi stăpânul? O dată dacă mai lovesc, după Scriptură, Te sfarm, cu toţi strigoii de maimuţe! Unde-i respectul, de minteanul meu cel roş? Ascunsu-mi-am obrazul, ca să mint? Sau poate-aştepţi să mă prezint? <titlu> Vrăjitoarea Stăpâne Doamne, să iertaţi primirea. Nu văd copita, deşi ochii mei nu-s orbi. Şi unde sunt însoţitorii, cei doi corbi? <titlu> Mefistofel Îmi scapi cu-atât de astădat'. Căci e cam mult de când nu ne-am văzut. Şi-i drept că de cultură în răstimp Şi dracul s-a contaminat. Pagina 136 Fantoma nu mai are nordic nimb. Nici gheare, coarne, coadă; au ieşit din modă. Stau altfel însă cu piciorul De care nu mă pot lipsi! Multe neajunsuri printre oameni mi-ar prilejui. De-aceea, ca atâţia dintre tinerii cuconi Mă folosesc de pulpe false printre vii. <titlu> Vrăjitoarea (dănţuind) Mă pierd cu firea, ridic cana, Văzând aici pe domn Satana! <titlu> Mefistofel Ăst nume nu-1 rosti! îţi interzic! <titlu> Vrăjitoarea De ce? Doar nu e nume de nimic! <titlu> Mefistofel De mult e-n cartea basmelor trecut, Dar oamenii mai buni nu s-au făcut. Cel Rău, de ăsta au scăpat, dar răii au rămas. Să mă numeşti baron, c-atunci e bine. Un cavaler sunt ca şi alţii, minte ţine! Am sânge nobil, sunt boier, nu-s de pripas. Priveşte-ncoa, ăsta-i blazonul care-1 port. (Face un gest obscen.) <titlu> Vrăjitoarea (râde peste măsură) Ha-ha! E încă-n felul vostru, cum o-ntoarceţi. Şiret, cum totdeaun-aţi fost! <titlu> Mefistofel Amice,'nvaţă pe de rost Pagina 137 C-acesta-i felul cuviincios De-a te purta cu vrăjitoarele frumos! <titlu> Vrăjitoarea Şi-acuma spuneţi, domnii ce doresc? <titlu> Mefistofel Din cunoscuta băutură — un pahar. Căci anii sucurilor nu trec în zadar. <titlu> Vrăjitoarea Prea bucuros. Aicea am un must Din care şi eu câteodat' mai gust. Nu mai miroase sticla neplăcut. Vă dau un păhărel, şi s-a făcut. (încet.) Dar dacă cineva nepregătit pe gât 1-a tras, O ştiţi, nu mai trăieşte nici un ceas. <titlu> Mefistofel E un prieten bun. Vreau de folos să-i fie, Deci fă ce ştii cu-a ta bucătărie! Închide cercul şi vrăjind te-nclină. Din băutură dă-i o cupă plină! (Vrăjitoarea face cu gesturi stranii un cerc şi adună lucruri ciudate în el. în acest timp se aude clinchet de pahare şi căldările încep să sune, iscându-se o muzică. Vrăjitoarea aduce apoi o carte mare şi aşează maimuţele în cerc, ca să-i servească, aşa cum stau cu spatele, drept pupitru, şi să-i ţină făcliile; îi face semn lui Faust să se apropie.) <titlu> Faust (către Mefistofel) Nu zău, ce vreţi cu toate aste? Ţicnelile acestea şi zănaticile semne, Înşelăciunea asta demodată, În stare nu-s să mă îndemne. <titlu> Mefistofel Ei fie! Pozne-s toate, doar de râs! Severule, nu fi aşa de-nchis! O drege şi ea, dup-o pravilă vrăcească, Ca zeama straşnic să-ţi priiască. (îl sileşte pe Faust să intre în cerc.) <titlu> Vrăjitoarea (cu emfază, citind dintr-o carte) Înţelege cu temei: Din unul fă zece. Scoate pe doi, Fă dintr-o dată trei. C-atunci eşti bogat. Pe patru fă-1 uitat. Din cinci şi şase, Astfel îţi zic, Fă şapte şi opt, Şi totul s-a copt. Şi nouă e unul Şi zece nimic. Asta, spun şi eu, E tabla-nmulţirii Deasupra firii.1 <titlu> Faust S-ar spune că băbuşca are febră! <titlu> Mefistofel Până să-ncheie, e încă hăt departe. Aşa e însă toată-această carte. Pierdui şi eu cu ea nopţi multe, ani întregi: O contradicţie perfectă Rămâne-o taină deopotrivă Pentru scrintiţi şi pentru breji, <Note> Nonsensuri magice. </Note> Amice, arta asta-i veche, nouă. Când te gândeşti, te iei de păr. Un obicei a fost prin vremuri totdeauna Cu unu şi cu trei, cu trei şi unul, Să răspândeşti erori, nu adevăr.1 Se flecăreşte astfel fără stinghereală. Dar cine mai pofteşte să discute cu nebunul? Se crede de-obicei că unde se aud cuvinte, Ar fi ceva de înţeles şi pentru minte. <titlu> Vrăjitoarea Unde te-ntorci, unde te-ndrumi, Puterea-naltă a ştiinţei Ascunsă e întregii lunii. Dar celui care nu gândeşte Cu dărnicie ea se-mpărtăşeşte. <titlu> Faust Ce este-acest nonsens, ce-1 spune? Îmi crapă capul, când ascult. Îmi pare că aud vorbind în cor Mii de nebuni sau şi mai mult. <titlu> Mefistofel Destul acum, sibilă2 minunată! Întinde băutura, umple cupa Până la gură, ca s-o ia. Amicului n-are să-i strice-nghiţitura. E-un om trecut prin multe demnităţi, Şi care-a tras licori destule la măsea. (Vrăjitoarea toarnă băutura, cu multe ceremonii, în cupă. Când Faust o duce la gură, sare o flacără.) <titlu> Mefistofel Dă drumul numai băuturii pe gâtlej, Şi inimii ea fi-va leac. <Note> 1. Mefistofel ironizează dogma trinităţii. 2. Sibilă" nu înseamnă, aici, decât .vrăjitoare". </Note> Se spune că te tutuieşti cu dracul, Şi te sfiieşti de-o flacără, de-un fleac? (Vrăjitoarea şterge cercul. Faust iese din rotocol.) <titlu> Mefistofel Afară-n larg! E bine să te mişti! <titlu> Vrăjitoarea De bine fie-vă înghiţitura! <titlu> Mefistofel (către vrăjitoare) Dar dac-ar fi să-ţi împlinesc vreo poftă vie, Să nu mi-o spui decât în nopţi de Valpurgie! <titlu> Vrăjitoarea (către Faust) Un cântec vă mai dau. Nu e din carte. Simţiţi, de-1 ziceţi, un efect aparte! <titlu> Mefistofel (către Faust) Vino mai repede din încăperea scundă! Va trebui s-asuzi din abundenţă, Puterea băuturii-n toate te pătrundă! Apoi te-oi învăţa nobleţă trândăviei. Şi în curând cu desfătare vei simţi Cum Cupido trezit, ca iedul va sări. <titlu> Faust Îngăduie-mi să mai privesc o dată Minunea din oglindă. Ce frumoasă fată! <titlu> Mefistofel Izvodul frumuseţii palpitând de viaţă Îl vei vedea-n curând aievea-n faţă. Pagina 141 # (încet.) Cu-această băutură-n trup, mă crezi? În orişice femeie pe Elena1 ai s-o vezi. O stradă Faust, Margareta trecând. <titlu> Faust Frumoasă domnişoară, pot să îndrăznesc Să mă alătur, să vă însoţesc? <titlu> Margareta Nici domnişoară2 nu-s, şi nici frumoasă. Pot să mă duc şi ne-nsoţită-acasă. (Faust vrea s-o prindă de braţ. Margareta se fereşte, trece.) <titlu> Faust Frumoasă-i, Doamne! Ce copilă! N-am mai văzut asemenea făptură. Are virtuţi desigur, fără număr. Roşaţa buzelor şi a obrazului lumină Să nu le uiţi o veşnicie! Şi felul cum privirea şi-o înclină Ce cald prin inimă te ia. Tăioasă la cuvânt, cum îi plăcu să fie — Să te încânţi de ea la nebunie! (Mefistofel apare.) <Note> 1. E vorba de Elena, personaj din Iliada; epopeea antică spunea că din cauza ei ar fi izbucnit războiul Troiei. 2. Acest titlu se dădea în epoca feudală numai nobilelor nemăritate. </Note> Pagina 142 <titlu> Faust Ascultă, să-mi faci rost de fetişcană! <titlu> Mefistofel De care? <titlu> Faust De-aceea care tocmai a trecut. <titlu> Mefistofel Ei las'! Aceea de la popa vine, de la strană. A dezlegat-o de păcate. Mă furişai pe lângă ei doar din curiozitate. Nevinovată e, la spovedanie s-a dus pentru nimic, Şi numai fiindcă obiceiul cere. Nu am asupra ei nici o putere! <titlu> Faust Dar a trecut de paisprezece ani! <titlu> Mefistofel Vorbiţi de-a dreptul ca un uşuratic Care doreşte pentru sine orice floare, Închipuindu-şi că prilej nu este, nici favoare, Ce-ndrituit n-ar fi a le culege. Dar nu se poate-ntocmai totdeauna! <titlu> Faust Slăbeşte-mă şi nu-mi vorbi de' lege! Magistre, 'n faţă-ţi stau şi una Îţi spun: dacă la noapte fata În braţe nu mi s-a fi odihnit — Să mă socoti de tine despărţit! Pagina 143 <titlu> Mefistofel Ce-i cu putinţă şi ce nu, n-ai cumpănit. Vreo paisprezece zile-mi trebui numai spre a iscodi Împrejurările de-aci, prilejul potrivit. <titlu> Faust Nestingherit doar şapte ceasuri dac-aş fi Te-asigur că de dracul n-aş avea nevoie Spre a seduce o asemenea fetită! <titlu> Mefistofel Vorbiţi acum ca un franţuz de viţă. Dar, rogu-vă, nu vă mâhniţi prea tare. Ce foloseşte o plăcere-aşa de-a dreptul, dintr-o dată? Căci bucuria nu-i nici pe departe-aşa de mare, Cum e, când peste fel şi fel de piedici, Prin curse şi nimicuri la iubită-ajungi, Precum atâtea anecdote-arată! <titlu> Faust Ani poftă, chiar şi fără asta, dacă tu nu mi-o alungi <titlu> Mefistofel Acu ascultă că nu-i glumă. Cu fetişcana-aceasta n-o să meargă-n grabă. Nu cucerim cu-asalt nimic aci. O cursă trebuie să-ntindem, altfel totul e degeaba. <titlu> Faust Ah, măcar de la dragul meu de înger, de-aş avea Ceva: să mă conduci acas' la ea. Fă-mi rost de vreo năframă sau de-o jartieră, Ca focul, dorul, să-mi alin. <titlu> Mefistofel Ca să vedeţi că sunt dispus Pagina 145 Arzândei voastre suferinţe să-i servesc, Să nu mai pierdem nici o clipă. În odăiţa ei chiar astăzi vă călăuzesc. <titlu>Faust Şi am s-o văd? Va fi a mea? Mefistofel Amice, ba! Căci ea va fi la o vecină. Dar în răstimp cu bucurie veţi putea Adulmeca, şi alte bucurii spera. <titlu> Faust Atunci la ce mai stăm? Să mergem. <titlu> Mefistofel E prea devreme. <titlu> Faust Grijeşte, să-i pot duce un cadou. (Pleacă.) <titlu> Mefistofel Ce grijuliu şi cât de brav! Numaidecât un dar! Cunosc atâtea-ascunse locuri, Unde comori secrete ard cu focuri. N-are să fie în zadar. <titlu> Seară O odăiţă curăţică. <titlu> Margareta (împletindu-şi şi legându-şi cosiţele) Ah, ce n-aş da să ştiu Pagina 145 # Domnul de astăzi cine-a fost! Părea cutezător de-a binelea, Din casă mare şi cu nobil rost. I se putea citi pe faţă, Şi într-un fel din vorba-i îndrăzneaţă. (Iese.) <titlu> Mefistofel, Faust <titlu> Mefistofel Intraţi încet! Şi-aveţi de toate! <titlu> Faust (după oarecare tăcere) Te rog acuma singur să mă laşi. <titlu> Mefistofel (iscodind în preajmă) Nu toate fetele se ţin aşa curate. (Iese.) <titlu> Faust (privind împrejur) Binevenită fii, lumină de amurg, Beteală care umpli sanctuarul! Cuprinde-mi inima, iubire, ce cu dulci Speranţe-ti potoleşti amarul. Respiră-n preajmă simţământul păcii, Al rânduielii şi al mulţumirii, În sărăcia-aceasta ce belşug, Între pereţii-nguşti, ce loc al fericirii! (S-aşază în fotoliul de piele de lângă pat.) Primeşte-mă, fotoliu, care şi pe-naintaşi, În truda şi în bucuria lor, i-ai ocrotit. De câte ori în jurul tronului acesta Copiii nu s-au hârjonit. Pagina 145 Poate c-aici, cu mulţumire pentru Moş Crăciun, Iubita mea, cutremurată de evlavie, a sărutat Veşteda mână a părintelui străbun. Să stau aici, să stau pierdut în reverii. În preajmă simt, copilă, duhul tău, Cum freamătă, al rânduielii şi-mplinirii, Cel ce te-ndrumă zi cu zi, Cel ce te-ndeamnă să întinzi curat covorul, Chiar firul de nisip îl simt în jurul tău făcând ocolul. Iubite mâini şi chip zeiesc, prin voi, prin tine, Căsuţa un imperiu ceresc devine! Şi-aici? (Dă în lături o perdea de la pat.) # Ah, ce prăpastie de voluptate M-atrage. Aş rămânea, eternitate. Natură, tu-n uşoare visuri peste fire Un înger ai întruchipat aici. Copila-aici dormea, cu pieptul fraged, plin De caldă viaţă. Din ce sacră plămădire, S-a împlinit chipul divin! # Şi tu? Ce te-a adus? Ce-adânc şi tainic sunt mişcat! Ce vrei? Şi inima de ce e grea? Sărmane Faust, cum te-ai schimbat! Văzduh de vrajă m-a cuprins? Eram împins doar să mă bucur. Şi-acuma mă destram în vis. O jucărie sunt oricărei adieri? Dac-ar intra acum — cu suflet strâns Ai ispăşi fărădelegea ta. Marele om, ce mic s-ar face, Topit şi-ntins cu faţa la podea. <titlu> Mefistofel (intrând) Haideţi, mai repede! C-o văd venind. Pagina 147 <titlu> Faust Să plec. Să plec. Să nu mă mai întorc. <titlu> Mefistofel Aceasta-i, iată, pentru ea. Rost vă făcui de-o cutiuţă Aşa la repezeală dintr-un loc. S-o aşezaţi în dulăpior, într-un ungher. S-a pierde fata tot privind, mă jur pe cer. Niscai lucioase lucruşoare Am pus în cutiuţă, Că vezi, copilul e copil, şi jocul joc. <titlu> Faust Nu ştiu, s-o fac sau nu? <titlu> Mefistofel Mai întrebaţi? Sau vreţi ea să păstraţi comoara? Atunci vă sfătuiesc, nebuna poftă s-o lăsaţi, Să mă scutiţi de altă oboseală Şi să-mi cruţaţi frumosul, scumpul timp. Dar sper să nu fiţi într-atîta de zgârcit. În ceafă eu mă scarpin, iscodesc (Pune cutiuţa în dulap şi închide.) # Copila tânără cum aş putea Pe voia inimii să v-o-nvârtesc, Şi domnia voastră vă uitaţi Cu gravă aiureală, ca şi cum ar fi-ntr-o sală De cursuri să intraţi Şi ca şi cum în faţa ochilor v-ar sta Aievea întrupate fizica şi metafizica ! # Să mergem repede! (Ies.) <titlu> Margareta (Cu o lampă.) Mă-năbuş. Ce năduh aici! Pagina 147 (Deschide fereastra.) Şi totuşi parc-afară nu e cald. Simt nu ştiu ce, mi-e nu ştiu cum. Aş vrea să vie mama-acasă. Fior pe spate mi se lasă. Ah ce fricoasă fată sunt, şi câte Mi se năzar de la un colţ la celălalt. (Începe a cânta, dezbrăcându-se.) A fost un rege-n Tule1 Fidel nespus, în dar, Murind, iubita-i dete De aur un pahar. # Drag mai presus de toate Paharul îşi golea La orişice ospeţe. Şi ochiu-i lăcrima. # Iar când a fost să moară Cetăţi şi-a numărat. Urmaşului le dete. Paharul nu 1-a dat. # Regească masă-ntinse, Viteji chemă la el, În sala părintească, La mare, în castel. # Acolo sta bătrânul Aprinse vinuri bând, Şi aruncă paharul În val ca-ntr-un mormânt. # El îl văzu, în mare Tot mai adânc căzând. Pleoapele-i căzură. N-a mai băut nicicând. <Note> 1. Tule, numele dat de romani unui ostrov legendar din ţinuturile extreme de miazănoapte. <Note/> Pagina 149 (Deschide dulapul să-şi atârne veşmintele şi zăreşte cutia cu bijuterii.) Cutia-aceasta cum ajunse-aicea dintr-o dat'? Dulapul 1-am închis, o ştiu. Ce-o fi-năuntru oare? De mirat! Se poate cineva să-1 fi adus zălog. Şi mama poate împrumut a dat — Am s-o deschid, sau nu? De-o panglică atârnă o cheiţă. (Deschide.) # Ah, Doamne, Dumnezeule, te uită! Aşa ceva nu mai văzui. C-o astfel de podoabă chiar şi o domniţă De mare sărbătoare s-ar putea împodobi. Mă prinde oare lanţul auriu-verzui? A cui o fi podoaba? În oglindă m-aş privi, (încearcă podoabele în faţa oglinzii.) # Cerceii barem dac-ar fi ai mei! De-ndată-arăţi cu totul altfel şi Te-mbujorezi ca macii. La ce-ţi ajută frumuseţea, tinereţe? E bună şi ea, nu zic ba, Dar lăudată e cu glasul-jumătate, Cu milă oarecum şi pe departe. Spre aur se îndrumă, şi de aur Atârnă totuşi totul. Ah, noi săracii! <titlu> Plimbare Faust pe gânduri, umblând încolo şi încoace. Mefistofel îl întâmpină. <titlu> Mefistofel Blestem! Aş vrea să ştiu ceva mai rău decât iubirea Dispreţuită, decât toate elementele din iad, Pagina 150 Ca să-mi descarc în voie firea Şi blestemului să-i fac vad! <titlu> Faust Dar ce e? Ce te strânge ? Ce necaz? În viaţa mea nu am văzut asemenea obraz! <titlu> Mefistofel M-aş da eu însumi dracului, de mi-ar fi leac, Şi dacă însumi nu aş fi un drac. <titlu> Faust Ţi s-a sucit ceva în cap? Ce bine-ţi sade Să te înfurii ca nebunii tocmai tu! <titlu> Mefistofel Închipuiţi-vă! Gătelile menite Margaretei Un popă dispărute le făcu! A fost aşa că mamă-sa, văzând cutia, A început să-i fie teamă: Are femeia nas, ce nu se-nşală, Mâncă ceaslovul fără oboseală, Adulmecă, direticând, cu simţ avan Dacă un lucru-i sacru sau profan. Iar când în dulăpior a dat de dar, Simţi că nu-i cu mare har. „Copila mea—ea zise—bunul nu-i agonisit pe drept, El va să-ţi mistuie puterea, sângele din piept. L-om închina mai bine Maicii Preciste, Cu mana cerului ea are să ne bucure!" Margareta îşi strâmbă guriţa într-o parte: „Ei, ce să-i faci, un dar de care nu am parte, Cu toate că nu poate fi chiar fără Dumnezeu Cel ce 1-a furişat în dulăpiorul meu". Chemă un popă fără-ntârziere muma. Şi popa, deîndat' ce înţelese gluma, Privi cu jind, priveliştea-i era pe plac. Pagina 151 El zise: „Asta-nseamnă vrednicie! Cine se-nvinge — dobândeşte dar întru vecii Biserica are un bun stomac, Ţări şi imperii din belşug a înghiţit, Şi încă niciodată nu s-a ciumurlit. Femei, numai biserica s-a-nvrednicit Să mistuie un bun nedrept şi rătăcit." <titlu> Faust E-un obicei acesta ce şi altora le place Un rege şi-un evreu la fel pot face. <titlu> Mefistofel Şi popa încheie, luând podoabe şi inel Parc-ar fi fost nimica toată. N-a mulţumit mai mult sau mai puţin Decât pentru un coş de nuci. Răsplată Cerească le-a promis din plin. Şi seminţia slabă simţitu-s-a edificată. <titlu> Faust Şi Margareta? <titlu> Mefistofel Tulburată sade. Nu ştie biata nici ce vrea, nici ce se cade. Gândeşte la podoabe şi cercei necontenit Şi mai vârtos la cel ce i le-a dăruit. <titlu> Faust De-amărăciunea ei îmi pare rău. De alte giuvaere să-i faci rost. Că-ntâiele şi-aşa prea preţioase nu au fost. <titlu> Mefistofel O, da — joc de copii e totul pentru domnul meu! Pagina 152 <titlu> Faust Îndrumă lucrurile după pofta mea. Îndeosebi după vecina ei să mi te ţii. Molâu şi lânced, diavole nu-mi fi! Fă rost de alte giuvaiere, n-adăsta! <titlu> Mefistofel Stăpâne, vă servesc cu bucurie! (Faust pleacă.) <titlu> Mefistofel Un astfel de nebun îndrăgostit e-n stare De dragul mândrei sale Să spargă c-un de tunet soare, lună, stele, Şi spre a-i fi pe plac — şi alte cele! (Pleacă.) <titlu> Casa vecinei Marta singură Să-1 ierte Dumnezeu pe soţul meu la drum pornit! Nu mi-a făcut el prea mult bine. Luat-a lumea-n cap, cum nicidecum nu se cuvine, Şi singură acasă m-a lăsat. Şi totuşi, cu nimic eu nu 1-am tulburat. Şi ştie Dumnezeu cât 1-am iubit, şi cum. (Plânge.) # Poate-a murit! — Din grija asta cum mai ies? Dac-aş avea măcar certificatul de deces! (Margareta vine.) <titlu> Margareta Ah, doamnă Marta! Pagina 153 <titlu> Marta Ce e, draga mea? <titlu> Margareta Aproape cad, genunchii mi se taie! Dar, am găsit o cutiuţă, în odaie, În dulăpior o cutiuţă de-abanos, Şi strălucite salbe înăuntru Şi giuvaere. Un dar frumos, Mult mai frumos decât întâia oară! <titlu> Marta De astă dat' nu le-arăta măicuţei. Taci din gură. Te pomeneşti că şi a doua oară Le duce la duhovnic! <titlu> Margareta Ah uitaţi-vă, priviţi! <titlu> Marta (o împodobeşte) Frumos îţi vin, prea fericită, tu făptură! <titlu> Margareta Cu ele să m-arăt, n-o să se poată, Nici la biserică, şi nici pe stradă. <titlu> Marta Treci numai pe la mine-n orice haină Şi-ţi pui podoabele în taină. Te plimbi un ceas pe la oglindă Din cămăruţă până-n tindă. Şi dacă se va da prilej, pe la serbări, le-arăţi Pe rând, întâi un lanţ, apoi o perlă în ureche. Măicuţa n-o să vadă, iar în ochii lumii Bijuteria nouă repede se face veche. Pagina 154 <titlu> Margareta Cine o fi cel ce-n odaie mi le-a furişat? Eu cred că nu-i lucru curat. (Bate cineva la uşă.) <titlu> Margareta Ah, Dumnezeule, doar n-a fi mama! <titlu> Marta (privind prin perdeluţa de la geam) E-un domn străin. — Intră! (Mefistofel intră.) <titlu> Mefistofel Să intru mi-am permis, aşa de-a dreptul. Scuzaţi-mă, vă rog. Cum să încep? (Se dă înapoi respectuos în faţa Margaretei.) Voiam de doamna Marta Schwerdtlein să întreb. <titlu> Marta Eu sunt. Ce-aveţi să-mi spuneţi? <titlu> Mefistofel (încet către Marta) Destul îmi e ca vă cunosc. Aveţi o nobilă, înaltă vizită, se pare. Iertaţi-mi libertatea, ce-mi luai, că e prea mare. Vreau să mă-ntorc după amiazi. <titlu> Marta (tare) Închipuie-ţi, fetiţă dragă, Te crede domnul o domniţă, fără şagă. Pagina 155 <titlu> Margareta O biată fată sunt. Ah, Doamne, Ce bun e domnul. Nu-s ale mele nici inele, nici podoabe. <titlu> Mefistofel O, nu e vorba numai de podoabe. Aveţi fiinţă nu ştiu cum, şi-o ageră privire: Ce mult mă bucur, c-am găsit primire. <titlu> Marta Ce-aduceţi, domnule? Ce este? <titlu> Mefistofel Aş fi dorit să am mai bună veste! Nădăjduiesc să nu mă pedepsiţi Pentru ce-aduc din depărtări. Bărbatul dumneavoastră-i mort Şi vă trimite salutări! <titlu> Marta E mort? Ce credincioasă inimă! Vai, vai! Bărbatul meu e mort! Sunt fără grai! <titlu> Margareta Nu desperaţi, ah, dragă doamnă! <titlu> Mefistofel Rog ascultaţi trista poveste de departe <titlu> Margareta Aş vrea ca niciodat' să nu iubesc, Căci pierderea m-ar tulbura de moarte. <titlu> Mefistofel Aşa e, bucuria suferinţe arc, suferinţa bucurie! Pagina 156 <titlu> Marta Istorisiţi, viaţa lui cum s-a sfârşit. <titlu> Mefistofel La Padova el este-nmormântat, Prin preajma sfântului Antoniu, În loc sfinţit, Pe veşnic rece aşternut e îngropat. <titlu> Marta Şi altceva n-aveţi de-mpărtăşit? <titlu> Mefistofel O rugăminte totuşi, grea şi mare: Să i se cânte liturghii, trei sute numai. Dar altceva nu am în buzunare. <titlu> Marta Ce! Nici măcar un ban, vreun giuvaer de preţ, Pe care orice calfă îl păstrează-n săculeţ, Şi-1 ţine de-amintire, flămânzind, cerşind Mai bucuros decât să-1 cheltuiască. <titlu> Mefistofel Madam1, îmi pare rău, dar banul El n-avu cum să-1 risipească. Rău îi părea, de altfel, de greşelile, în care-ades Căzut-a. Se plângea de nenorocu-i mai ales. <titlu> Margareta Ah, ce nefericiţi sunt oamenii! Prin slujbe voi cată a-1 pomeni. <Nota> Formă incorectă în original. </Nota> Pagina 157 <titlu> Mefistofel Vă faceţi vrednică de a vă mărita Numaidecât, amabila, copila mea. <titlu> Margareta O nu, aceasta încă nu se poate. <titlu> Mefistofel Nu om de rând va fi, ci un galant. Ar fi un dar ceresc pentru viaţa-ntreagă, Să ţii în braţe o făptură-atât de dragă. <titlu> Margareta Nu-i obicei aici în ţară, Nu-i şi pace l <titlu> Mefistofel Că este sau că nu-i, ce are-a face? <titlu> Marta Urmaţi cu povestirea! <titlu> Mefistofel Am stat la căpătâiul său, puţin. Un aşternut avea ceva mai bun decât gunoiul De paie putrede, dar el muri ca un creştin. Aflai c-avea-n socoata petrecaniei cam multe. Aşa striga: „Cum trebuie să mă urăsc şi cât De-adânc, că meseria, că soţia mi le-am părăsit. Oh, amintirea mă omoară. Aşa spunea: Oh, în viaţa- asta dacă m-ar ierta." <titlu> Marta (plângând) Sărmanul bunul soţ! De mult eu 1-am iertat. Pagina 158 <titlu> Mefistofel „Dar Dumnezeu o ştie — spuse el din rost — Mai vinovată decât mine ea a fost." <titlu> Marta Minţea! Să minţi în marginea mormântului! <titlu> Mefistofel De sunt, pe cât mă cred, cunoscător, e sigur Că aiura în agonie. „Eram adus — spunea — copii a face, Silit apoi o pâne să câştig, muncind să mă omor, Şi încă pâne în înţelesul cel mai larg, Iar partea mea să n-o mănânc în pace." <titlu> Marta Cum a putut să uite într-atât de toate, De dragostea, de truda mea de zi şi noapte? <titlu> Mefistofel Cu drag el vă avea aminte. Spunea: „Când am plecat din Malta, Pentru soţie şi copii rugatu-m-am fierbinte. Şi-ntr-adevăr porneam sub graţie cerească, Căci ni s-a dat să prindem o corabie turcească Ducând comori de-ale sultanului pe ea. Şi vitejia noastră îşi găsea răsplată, Şi eu primii, precum se cuvenea, O parte bine-bine măsurată." <titlu> Marta Dar cum? Dar unde-i? A-ngropat-o poate? <titlu> Mefistofel Cine-ar putea să spună-n care vânt, din toate, S-a risipit şi partea-i de comoară! Frumos şi dulce 1-a luat o domnişoară Pagina 159 Când se plimba prin Neapole fără de ţinte Şi-i arătă o dragoste cu urme, Ce-avea până la moarte să le simtă. <titlu> Marta O, ticălosul! Hoţ, ce-şi păgubea soţie şi copii! Nu i-au putut împiedica Viaţa ruşinoasă, nici mizeria, nici suferinţa. <titlu> Mefistofel Vedeţi, de-aceea el e-acuma mort. în locul dumneavoastră dac-aş fi, un an plinuţ Eu doliu m-aş hotărî să port, Dar m-aş uita-n răstimp după un alt drăguţ. <titlu> Marta Ah, Doamne, cum a fost al meu bărbat Nu mai găsesc uşor pe altul. Un mai drăguţ scrântit e greu de-aflat. Iubea numai prea mult călătoria-n depărtai Femeile străine, vinul din alte ţări, Şi blestematul joc de zaruri. <titlu> Mefistofel Ei da, cu dulciuri pot să meargă şi amaruri, Dacă şi el din partea sa Cam tot atâtea cu vederea îţi trecea. Vă jur că în asemenea condiţii, după cum mi-e felul Eu însumi aş schimba cu dumneata inelul. <titlu> Marta Desigur, domnului îi place să glumească. <titlu> Mefistofel (pentru sine) Să plec acum, să pier degrabă-n vânt. Ca asta şi pe diavolul 1-ar crede pe cuvânt. Pagina 160 (Către Margareta.) Dumneavoastră, cu inima cum staţi? <titlu> Margareta Ce înţelege domnul prin aceasta? <titlu> Mefistofel (pentru sine) Tu, bun, nevinovat copil! (Tare.) Adio şi-o-nchinare-adâncă! <titlu> Margareta Cu bine! <titlu> Marta O vorbă încă! Aş vrea să am, dacă se poate, un certificat, Când, unde, cum, iubitul meu fu îngropat. Sunt prietenă în toate-a bunei rânduieli. Ce jale! Dar moartea-aş vrea să i-o citesc şi în jurnale. <titlu> Mefistofel Da, dragă doamnă, veţi avea dovadă, mărturie Şi adevărul veţi afla şi dintr-o altă gură, Căci eu mai am un foarte-ales însoţitor. L-aduc în faţa domnului judecător. Şi dacă-ngăduiţi, întâi aici. <titlu> Marta Cum să vă rog? Cum să v-o cer? <titlu> Mefistofel De faţă fi-va şi fetiţa? Un brav băiat. Umblat în lume. Cu domnişoare-ndeosebi, ce cavaler! Pagina 161 <titlu> Margareta în faţa domnilor m-aş înroşi Şi cu sfiala m-aş alege. <titlu> Mefistofel N-ar trebui s-o faceţi nici în faţa unui rege <titlu> Marta Deseară, domnilor, când nu mai e lumină, Vă aşteptăm în dosul casei, în grădină. <titlu> Stradă <titlu> Faust, Mefistofel <titlu> Faust Ei, face-se? Mai trebuieşte mult? Sau stăm pe loc? <titlu> Mefistofel Ah, bravo! Vă găsesc cuprins de foc? Încă puţin şi Margareta este-a voastră. O veţi vedea deseară la vecina ci, la Marta. E o femeie ca făcută pentru arta Şi meşteşugul de codoşea, după pofta noastră. <titlu> Faust Stăm bine, deci. <titlu> Mefistofel Se cere însă ceva-n schimb! <titlu> Faust O slujbă pentru alta. Gata sunt. Poftim! Pagina 162 <titlu> Mefistofel Pentr-un certificat se cere mărturii să fim, Că soţul ei zace-n pământ La Padova în loc prea sfânt. <titlu> Faust Va trebui să facem deci Călătoria pân-acolo mai întâi. Aud? Ascult. <titlu> Mefistofel Sancta Simplicitas!1 Nu e nevoie de nimic. Fiţi martor, făr-a şti prea mult. <titlu> Faust De nu ştii altceva mai bun, planul ţi-1 stric. <titlu> Mefistofel Om sfânt ce eşti!. E-ntâia oară că-n viaţă Depuneţi falsă mărturie? Oare n-aţi dat de-atâtea ori solemne definiţii, Nu v-aţi rostit cu îndrăzneaţă vorbărie Despre dumnezeire, lume, despre tot ce-n ea se mişcă Şi despre om şi despre tot ce-n inimă se iscă? N-aţi ridicat de-atâtea ori obraznic fruntea? Şi totuşi, sincer dacă sunteţi, nu veţi spune C-aţi fi ştiut despre acestea un cuvânt mai mult Decât despre decesul domnului în chestiune. <titlu> Faust Un mincinos rămâi şi un sofist. <titlu> Mefistofel Aşa ar fi de n-aş cunoaşte totul mai adânc. <Nota> 1. Sfântă naivitate. Exclamaţia reformatorului Hus, când a fost ars pe rug. în limba latină în original. </Nota> Pagina 163 Căci mâne, în al cinstei nume, Din minţi vei scoate pe sărmana Margareta, Jurând pe toată dragostea din lume. <titlu> Faust Desigur, şi din toată inima! <titlu> Mefistofel îi vei vorbi despre eterna dragoste, Despre-un îndemn ceresc, atotputernic – Din inimă ţâşni-vor astea toate? <titlu> Faust Ei, lasă astea! — Când pentru vârtejul Pentru simţirea ce mă ia cu foc, Un nume dibuiesc, far' de-a găsi vreunul, Şi-apoi prin lumi cutrierând Cuvântul caut cel mai 'nalt, Când flacăra, de care ard, Cerească, veşnică şi infinită o numesc pe rând, E asta doar minciună, joc? <titlu> Mefistofel De partea mea-i dreptatea totuşi! <titlu> Faust Ah, conteneşte, rogu-te. Ce fel ţi-ar sta Plămânii să mi-i cruţi de oboseală? Cel ce dreptate vrea cu orice preţ să aibă. Mereu vorbind, o va avea. Din parte-mi sunt sătul de flecăreală. Dreptate ai, fiindcă eu n-am încotro. Pagina 164 <titlu> Grădină Margareta şi Faust, la braţ; Marta şi Mefistofel. Trec şi se-ntorc plimbându-se. <titlu> Margareta Ah, vreţi să mă scutiţi, nu-ncape îndoială. îngăduinţa dumneavoastră-mi dă sfială. Un călător e-obişnuit astfel să facă, Din gentileţe multe cu vederea să le treacă. Ştiu bine că o conversaţie săracă, Cum este-a mea, nu poate să vă placă. <titlu> Faust Privirea ta, o vorbă-mi spune Mai mult decât orice înţelepciune. (îi sărută mâna.) <titlu> Margareta De ce vă osteniţi? O mină ca aceasta Puteţi s-o sărutaţi? Ce aspră-i palma toată. Cu multe nevoită-am fost să mă trudesc. Măicuţa-i rânduiala întrupată. (Trec.) <titlu> Marta Şi dumneavoastră, domnul meu, călătoriţi mereu? <titlu> Mefistofel. Ah, meşteşugul, datoria, ne întărită şi ne mână. Cu ce durere câteodată părăsim Cutare sau cutare loc, dar voie n-avem să ne-oprim. <titlu> Marta în anii tineri, haida-de, Când totul ţi-e la îndemână, Pagina 165 Mai merge să te ţii de hoinăreli prin lume. Dar timpul greu, când toate-atât de-anevoios se fac, Când te târăşti spre groapă singur, Cărui burlac îi poate fi pe plac? <titlu> Mefistofel Când mă gândesc la asta, groaza mă cuprinde! <titlu> Marta De-aceea, scumpe domn, mai cumpăniţi. Din inimă mi-e sfatul. Chibzuiţi! (Trec.) . <titlu> Margareta De ochi vorbiţi, de înţelesul unei vorbe, Curtoazia vă serveşte. Aveţi însă atâţia prieteni. Câte unul vă-nsoţeşte. Ei înţeleg mai bine lucrurile decât mine. <titlu> Faust Oh! înţelegerea! Ceea ce poartă-asemenea numire Adesea e doar vanitate, mărginire. <titlu> Margareta Cum? <titlu> Faust Că simplitatea, nevinovăţia, niciodată Nu se cunosc pe ele însele, Nici preţul nu şi-1 ştiu! Că modestia şi smerenia sunt cele mai înalte, Mai rare daruri — Ale naturii, care atâtea-mparte cu risipă... Pagina 166 <titlu> Margareta De-ar fi să vă gândiţi la mine doar o clipă, Mă voi gândi neîntrerupt La dumneavoastră-n schimb. <titlu> Faust Eşti singură mereu, de ai atâta timp? <titlu> Margareta Gospodăria noastră-i mică. Dar cere trudă; liniştea şi tihna ni le strică. Cum slujnică n-avem, Sunt nevoită la de toate. Gătesc şi mătur, croşetez şi cos, Alerg de dimineaţa până-n noapte. Măicuţa e cumplit de-atentă la orice, Cu toate că nu suntem tocmai strâmtorate. Din contră, ne-am putea mişca mai mult ca alţii, Căci tata ne-a lăsat avere frumuşică. O casă şi-o grădin-avem lângă cetate. Acum şi zilele îmi sunt mai liniştite. Un frate am, care-i soldat. Aveam şi-o surioară care a murit. Oh, suferinţa ei ce mult m-a-ndurerat. Pe umeri însă înc-o dată toată cazna aş lua, Atât de dragă îmi era copila. <titlu> Faust Era un înger, dacă-ţi semăna. <titlu> Margareta Eu am crescut-o. Cât de tare mă iubea. Veni pe lume după ce murise tata. Pe mama o credeam pierdută, Aşa de greu zăcuse iarna toată. Se ridica numai încet din boală, Că nu se mai putea gândi Pagina 167 Ea însăşi sufleţelul să şi-1 alăpteze. Şi astfel singură, şi zi cu zi, Eu o crescui cu lapte şi cu apă. In braţe o ţineam şi-n poală. Din picioruşe da, zdrobindu-mă zâmbea. <titlu> Faust Şi-o fericire ai simţit, cea mai curată. <titlu> Margareta Dar şi atâtea ceasuri grele, Căci noaptea leagănul micuţei sta Chiar lângă patul meu. De-abia mişca, Mă şi trezeam. Şi trebuia s-o iau la mine sau să-i dau să bea Să mă ridic dacă plângea. S-o port, săltată, încolo şi încoace prin odaie, In zori să spăl şi scutece-n covată, Apoi s-alerg până-n piaţă, să-ngrijesc de vatră. Şi toate astea fără ca o zi să treacă. Nu-i de mirat că uneori şi râvna seacă. Dar cel puţin, când treaba ia sfârşit, Mănânci cu poftă şi odihna îţi prieşte. (Trec.) <titlu> Marta Oricum ar drege-o, orice fac, Tot bietele femei trag scurta: Ce greu îndupleci pe-un burlac. <titlu> Mefistofel Atârnă numai de făpturi asemeni dumitale Să mă înveţe-a apuca pe altă cale. <titlu> Marta Spuneţi-mi drept, nu aţi găsit încă pe nimeni? Şi inima nu e cuprinsă sau legată undeva? Pagina 166 <titlu> Mefistofel Proverbul spune: că nimic nu preţuieşte Cât o femeie bravă, cât o vatră care este-a ta. <titlu> Marta Voiam să-ntreb, de nu v-a încercat Vreodată pofta? <titlu> Mefistofel Am fost mereu bine primit. Şi pretutindeni. <titlu> Marta Voiam să zic: un gând aşa mai serios Nu v-a luat? <titlu> Mefistofel Ah, cu femeile nu-i bine să glumeşti. <titlu> Marta Ah, nu mă înţelegeţi! <titlu> Mefistofel Cât de rău -îmi pare Dar văd — cu mine cât de bună eşti! (Trec.) <titlu> Faust Când în grădină am venit, Tu m-ai recunoscut numaidecât? <titlu> Margareta Nu aţi văzut? Mi-am aplecat pleoapele. Pagina 169 <titlu> Faust îmi poţi ierta purtarea Şi libertatea, ce-mi luai, nestăpânită, Când ai ieşit din catedrală? <titlu> Margareta Drept să vă spun, eram cam uluită. Nu mi se întâmplase niciodat' aşa ceva. M-am întrebat: văzut-a el Ceva necuviincios în felul, în purtarea mea? S-ar fi părut că v-a venit aşa neaşteptat O fetişcană să opriţi! Dar ce v-a-mbărbătat? Mărturisesc că mai apoi Un simţământ prielnic dumneavoastră m-a cuprins. Şi dintr-o dat' m-am supărat pe mine însămi, că Pe dumneavoastră nu m-am supărat mai dinadins. <titlu> Faust O, draga mea! <titlu> Margareta Lăsaţi-mă o clipă! (Culege o margaretă şi rupe petalele pe rând.) <titlu> Faust Vrei un buchet s-aduni? Sunt flori-risipă ! <titlu> Margareta Un gând de joacă mă opreşte. <titlu> Faust Cum? Pagina 170 <titlu> Margareta (mai tare) Nu mă iubeşte — <titlu> Faust Suavă, dulce fată! <titlu> Margareta (continuă) Da, nu. Şi înc-o dat', de două ori. (Rupând ultima petală, cu bucurie.) El — mă iubeşte. <titlu> Faust Copila mea, cuvântul astei flori Destăinuirea cerului să-ţi fie. Te iubeşte. Pricepi ce-nseamnă-aceasta? Te iubeşte. (El îi cuprinde mâinile.) <titlu> Margareta îmi ies din fire! <titlu> Faust Nu te cutremura! îngăduie privirii Şi strângerii de mână să rostească Ce este mai presus de orişice rostire: A unuia să fii şi-o voluptate Să simţi, ce trebuie în veci să dăinuiască. în veci! Sfârşitu-i desperare! Nici un sfârşit! Nici un sfârşit! <titlu> Margareta (îi strânge mâinile, se desprinde şi fuge. Faust rămâne o clipă pe gânduri, apoi o urmează.) Pagina 171 <titlu> Marta (venind) E noapte-acum — <titlu> Mefistofel Şi-i timpul să plecăm! <titlu> Marta Eu v-aş pofti să mai rămâneţi! Dar locu-i blestemat pe unde ne plimbăm. Sunt ochi cari văd şi ochi ce-ntreabă. S-ar zice că prin preajmă nimenea Nu are altă treabă, Decât să iscodească, stând la pândă după porţi. Şi vorbe-ţi ies, oricum o-ntorci, oricum te porţi. Perechea tânără pe unde-o fi? <titlu> Mefistofel în partea ceea ne zburară Aprinsele păsări de vară — <titlu> Marta Ea pare-a-i fi pe plac <titlu> Mefistofel El — ei, de-asemenea. Şi astfel toate după pravilă se fac. # <titlu> O căsuţă în grădină Margareta sare înăuntru, s-ascunde după uşă, îşi ţine degetul pe buze şi iscodeşte prin deschizătură. <titlu> Margareta Iată că vine. Pagina 172 <titlu> Faust Ah, ştrengărite, aşa mă-ngâni? bine că te întâlnesc! (O sărută.) <titlu> Margareta (îl sărută şi ea) Stăpânul meu, cum te iubesc! (Mefistofel bate la uşă) <titlu> Faust (loveşte din picior) Cine-o fi? <titlu>Mefistofel Un prieten e! <titlu> Faust Un animal! <titlu> Mefistofel E timpul de-a ne despărţi! <titlu> Marta (vine) Da, e târziu. <titlu> Faust Permiteţi să vă însoţesc? <titlu> Margareta Nici gând! Măicuţa m-ar... Adio! Pagina 173 <titlu> Faust Trebuie să pleci? Cu bine! <titlu> Marta Adio! <titlu> Margareta La revedere ! În curând ! (Faust şi Mefistofel pleacă.) <titlu> Margareta Ah, Dumnezeule, ce om şi ce gândire! La câte cugetă! Cu câte mintea-şi osteneşte! Stau ruşinată-n faţa sa Şi spun la toate câte-mi spune: da, Un biet neştiutor copil mă simt Şi nu pricep la mine ce găseşte. Pădure şi peşteră <titlu> Faust (singur) Mi-ai dat, din toate tu mi-ai dat, Sublime duh. In flacără nu în zadar Obrazul către mine 1-ai întors. Mi-ai dat natura drept regat, Putinţa de-a-i simţi splendoarea fără de hotar. Nu sunt aici doar oaspete mirat şi rece. în adâncimea ei, eu văd ca-n pieptul unui prieten.Prin faţa mea viaţa cu alai de forme trece. Şi fraţii tu mă-nveţi să mi-i cunosc, Fraţii din aer, apă, din desiş, să le-nţeleg cuvântul. Iar când furtuna duduie prin codru, De nu mai ştii-ncotro s-apuci, Pagina 174 Când bradul uriaş se prăbuşeşte Şi în cădere alte trunchiuri sfarmă şi sileşte, Când dâmbul sună ca mormântul, în adăpostul peşterii mă duci. Atunci în mine însumi mă deştept. Minunile mi-arăţi din propriul meu piept: Iar când se-ntâmplă luna să răsară Tumultul dinăuntru îmblânzind, Mi-apar pe stânci şi-n umed crâng O lume de demult, figuri de-argint, Ce contemplarea aspră mi-o destind. Ce bine simt că n-avem parte de desăvârşire— Acestei voluptăţi care mă face Vecin cu zeii, tu-i adaugi un rău însoţitor1 De care nu mă pot desface, Cu toate că, obraznic, rece, şi pe orice cale, In faţa mea mă umileşte, Cu toate că-n nimic preface C-o simplă vorbă darurile tale. în pieptul meu un foc sălbatic el stârneşte, îndemn spre-acea făptură prea frumoasă. Mă zbucium, ah, între dorinţă şi plăcere, Şi-n mijlocul plăcerilor tânjesc după dorinţă. Mereu, acest vârtej mă cere. (Mefistofel apare.) <titlu> Mefistofel Nu eşti sătul de viaţa ce-ncepuşi s-o duci? Dac-o lungeşti, cum poate să-ţi mai placă? E bine s-o încerci o dată, Dacă apoi spre ceva nou apuci. <titlu> Faust Să ai şi alte trebi, ce bine-ar fi! De ce mă chinuieşti în bucuroasă zi? <Nota> 1. Faust vorbeşte despre Mefistofel, ca şi cum acesta i-ar fi fost dat ca însoţitor din partea duhului pământului. Faust vorbeşte în perspectivă panteistă (duhul pământului, al naturii); în această perspectivă Mefistofel face, şi el, parte din Tot. </Nota> <titlu> Mefistofel Ei bine, am să-ţi cruţ odihna. în toane bune iarăşi nu te-am nimerit. Oh, mare lucru n-am să pierd, Pierzând un prieten într-atâta de sucit. Mă ostenesc de dragu-i noapte — zi, Dar niciodat' boierului nu-i poţi citi Din ochi, de-i e pe plac sau nu. <titlu> Faust Acesta-i tonul, singurul ce-1 nimereşte Vrea mulţumire că mă plictiseşte. <titlu> Mefistofel Cum ţi-ai fi dus viaţa fără mine, Sărmane pământean? De-ntortocheate-nchipuiri, de greu alean, Te-am vindecat pe timp îndelungat. De n-aş fi eu, erai de mult plecat De pe întinderea terestră, urmă nelăsând. Ce cauţi printre stânci şi peşteri Nărav de bufniţă-ngânând? Ce hrană scoţi ca un brotac Din muşchiul umed şi din steiu înrourat? Frumoasă, dulce pierdere de vreme! Mai stăruie în trupul tău savantul, doctorul, Pe care încă ieri 1-ai blestemat. <titlu> Faust Cum vei pricepe tu puterea de viaţă Ce-o beau cutreierând sălbăticia? Dac-ai putea s-o bănuieşti, ai fi destul de drac Să nu-mi îngădui bucuria! <titlu> Mefistofel Nepământeasca fericire! A sta întins pe munte-n rouă Pagina 175 Şi a cuprinde cer, pământ, cu braţele-amândouă, A te umfla ca să devii un Dumnezeu, A scormoni tot mai adânc, mereu, Şi-a retrăi în tine zilele genezei, A resimţi puternic, mândru, nu ştiu ce, Iubind a te împrăştia în tot ce e. Pe urmă pământeanul să dispară Şi intuiţia supremă să apară!1 (Cu un gest.) <titlu> Ca să închei, nu spun cuvântul, cum. <titlu> Faust Ce scârbă mi-e de tine! <titlu> Mefistofel Nu vă convine. Aveţi un drept la indignare. Nu-i voie s-aminteşti unor urechi prea caste De ceea ce chiar inimile foarte caste Nu-s înclinate-a se lipsi. Dar făr-a face vorbă mare, Permis îţi este singur câteodată să te minţi. E o plăcere şi aceasta, îndelung însă n-o prea suporţi, Căci dacă ţine, te destramă în nebunie, tulburare, teamă. Destul acum. Iubita ta stă în odaie Şi totul îi devine strâmt şi jalnic. Nu-i ieşi din inimă, oricum te porţi, Căci te iubeşte negrăit şi prea puternic. La început ardoarea ta se revărsa din matcă, Ca râul adunând zăpezi topite. Căldura i-ai turnat-o-n suflet, Azi însă valurile tale sunt micite. Decât să zăboveşti tronând prin codri şi în fire, <Nota> 1. Mefistofel ironizează extazul metafizicienilor mistici, care năzuiesc spre „uniune" cu întregul univers. </Nota> Pagina 177 Stăpâne-al meu şi mare domn, Eu cred c-ar fi mai potrivit şi-n ton Aprinsul sânge, sângele de fată tânăr Să-1 răsplăteşti pentru iubire. Căci vremea i se pare-acum grozav de lungă. Stă la fereastră şi priveşte cum se-alungă, Cum norii trec peste cetate. Şi ziua-ntreagă, nopţi pe jumătate, „O păsărică dac-aş fi", ea cântă. E bucuroasă uneori şi trist-ades. Şi altă dat' o-neacă plânsul, lacrima şi-o zvântă. Apoi, precum se pare,, iarăşi liniştită Şi necurmat îndrăgostită. <titlu> Faust Te văd în toată goliciunea! Şarpe! Şarpe! <titlu> Mefistofel (în sine) Ah, de te-aş prinde! <titlu> Faust Ridică-te şi piei din faţă-mi, blestemate! Nu-mi mai aduce-aminte de făptura ei frumoasă. Nu-mi mai aprinde-n- cuget şi-n simţire Dorinţa către trupul dulce peste fire. <titlu> Mefistofel Ce va urma? Ea crede c-ai fugit. Şi-n parte — aceasta e adeverit. <titlu> Faust Îi sunt aproape, orişicât aş fi departe. N-o pot uita şi n-o pot pierde până-n moarte. De gelozie ard chiar şi atunci când gura Iubitei mele-atinge crucifixul, cuminecătura. <titlu> Mefistofel Aflaţi că pentru puii gemeni Pagina 178 Ce, dup-o vorbă, pasc în crini Vă-nvidiam şi eu puţin. <titlu> Faust Codoşule. să piei de-aici! <titlu> Mefistofel „Frumos! Voi înjuraţi, cu râd. Căci Dumnezeu, care băiat şi fată a făcut, Nobleţea-acestei meserii recunoscând, Prilej le-a dat numaidecât. Pleacă de-aici, că-i mare vaier. Când zic să pleci, te-ndrum către iubită, . Şi nicidecum spre moarte. <titlu> Faust De fericirea-alăturea de ea ce mă desparte? De m-aş putea-ncălzi la pieptul ei! Nu-i simt eu oare-ntotdeauna lipsa? Făptură sunt — fără temei. Nu-s eu fugarul fără adăpost? Nu-s eu neomul fără linişte şi rost, Care vuind ca o cascadă Din stâncă-n adâncime vrea să cadă? Iar ea, cu simţurile-abia trezite, Copilă doar, sălăşluind pe-un plai, Gospodărindu-se în ţarcul unui rai. Şi eu cel urgisit de Dumnezeu N-avui destul că apucai În pulbere să sfarm a lumii stâncă ! A trebuit şi ci să-i clatin pacea ! De-o jertfă ai avut nevoie, iad! Ajută-mi, diavole, durata spaimei să mi-o scad! Ce trebuie să vie, vie-ndată ! Destinul ei pe mine cadă. Blestemul s-adună! Strivit să pier şi eu, cu ea-mpreună ! <Nota> 1. Aluzie la Cântarea cântărilor, unde sânii iubitei sunt asemănaţi cu doi pui de căprioară, care pasc în crini. </Nota> Pagina 179 <titlu> Mefistofel Cum fierbe iar, ce jar, ce clocot! Întoarce-te, nebunule, şi o mângâie! Când un asemenea căpşor nici o ieşire treaza Nu mai găseşte, crede că-i sfârşitul. Trăiască cel cu inima vitează! Tu-mi eşti de altfel îndeajuns de îndrăcit. Găsesc ca-n lume nu-i nimic Mai searbăd şi mai vrednic de dispreţuit Decât un drac ce desperează. Odaia Margaretei <titlu> Margareta (singură la roata de tors) Liniştea mea, Odihna toată — Nu le mai aflu Ah, niciodată. # Când el lipseşte, Lumea-i mormânt. Mă pierd de jale Şi nu mai sunt. # Sărmanul meu gând S-a rătăcit. Sărmanul meu suflet S-a risipit. # Liniştea mea, Odihna toată — Nu le mai aflu Ah, niciodată. # Pagina 180 După el mă uit Pe geam afară. După el doar ies Iară şi iară. # A leasă-i făptură Şi-naltu-i mers, Ochii puternici, Surâsul neşters, # Vorba-i ce curge Ca râul vrăjit— Şi, ah, sărutarea M-au otrăvit. # Liniştea mea, Odihna toată — Nu le mai aflu O, niciodată. # Numai spre dânsul Pieptul meu creşte, Inima bate, Jarul sporeşte. # Să-1 sting în săruturi Ah, de-aş putea, În văpaia sa Să pier aş vrea ! <titlu> Grădina Martei Margareta, Faust <titlu> Margareta Făgăduieşte-mi, Henric ! <titlu> Faust Tot ce pot! Pagina 181 <titlu> Margareta Dar cu religia cum stai? Spune-mi, te rog. Om negrăit de bun eşti tu, dar mi se pare Că nu o preţuieşti prea tare. <titlu> Faust Simţi că sunt bun cu tine, draga mea? Pentru cei dragi viaţa eu mi-aş da. Şi gând nu am de a răpi cuiva biserica. <titlu> Margareta Nu e de-ajuns, căci trebuie ca să şi crezi în ea ! <titlu> Faust Să cred? <titlu> Margareta O, de-aş putea să am asupra ta Înrâurire! Sacramentele nu le cinsteşti! <titlu> Faust Tot ce pot. Îşi au şi ele-un rost. <titlu> Margareta Dar nu le ceri! La liturghie şi la spovedanie De mult tu n-ai mai fost. În Dumnezeu mai crezi? <titlu> Faust Cine-i acela draga mea, care-ar putea Să spună: cred în Dumnezeu !? Pagina 182 Preoţi şi înţelepţi de-ai întreba, Răspunsul lor batjocură ti s-ar părea Zvârlită-n faţa celui ce întreabă. <titlu> Margareta Atunci credinţa ta e slabă. <titlu> Faust Cuvântul nu-mi răstălmăci, iubita mea. Căci cine se va-ncumeta Un nume ca să-i dea, Şi cine va-ndrăzni Să spună: cred în el!? — Au, cine cuteza-va răzvrătire Spunând: nu cred în el!? Atotcuprinzătorul, marele inel, Atoatepăstrătorul Nu ne cuprinde el pe toţi, Pe tine şi pe mine-n sine? Nu se bolteşte cerul colo sus, Nu ni se-ntinde un tărâm Spre răsărit şi spre apus? Nu se ridică-n zări, clipind cu prietenie, Stelare trupuri din adânc de veşnicie? Privirile nu se-ntâlnesc, aprinse, line? Nu te pătrunde până-n suflet Tot ce se ţese-n taină-n toată firea Şi-ntru ascunsă arătare lingă tine? Cât e de mare, inima, cu toate să ţi-o umpli, Şi dacă-n simţământ te-ncearcă fericirea, Numeşte-1 cum vei crede, Numeşte-1 bucurie! Inimă i Iubire! Dumnezeu! Un nume eu Nu am pentru aceasta. Simţământ e totul. Un sunet gol şi fum e orice nume Acoperind cu negură un foc ceresc, Un sâmbure de lume. Pagina 183 <titlu> Margareta Frumos şi bine-i tot ce spui, de iau aminte. Şi preotul o spune cam la fel, Pe-alocuri foloseşte doar alte cuvinte. <titlu> Faust O spun sub ceruri inimile toate Şi fiecare-n limba sa, De ce n-aş spune-o şi eu într-a mea? <titlu> Margareta Te-ascult şi-aproape cred că este-aşa. Dar lucrurile nu sunt drepte pe deplin. Prin legea ta — nu eşti creştin. <titlu>Faust Copil. Ce drag copil! <titlu> Margareta Nu-mi face nici o bucurie De-a te vedea-n asemenea tovărăşie. <titlu> Faust Cum? <titlu> Margareta Omul care te-nsoţeşte În suflet ură numai—îmi trezeşte. Nimic în viaţa mea până acum Un junghi sub coaste nu mi-a dat, precum Ăst om, ce inima mi-o strică. <titlu> Faust Nu-ţi fie frică. Pagina 184 <titlu> Margareta Când e de faţă, sângele se-nfurie în mine, Şi doar eu nu vreau decât bine. Pe cât doresc să te-ntâlnesc, Pe-atât de omu-acesta mă-ngrozesc. Şi nu ştiu cum, la orişice ticăloşie Din parte-i inima s-aşteaptă. Dar Dumnezeu mă iartă dacă sunt nedreaptă. <titlu> Faust Năstruşnici trebuie să fie, Ciuvici căzute ca din lună Şi buruieni de-asemeni de tot soiul. <titlu> Margareta N-aş vrea să facem casă împreună. De câte ori pe uşă intră Priveşte a batjocură şi cată să se-ncrunte. Îi vezi că nu se încălzeşte de nimic Şi-i este scris pe frunte Că nu-i în stare de-a iubi vreun suflet. Mă simt aşa de bine-n braţul tău, Aşa de liberă, mă ia aşa de cald, De nu m-ar sugruma ăst spirit rău. <titlu> Faust Tu, înger, cum le simţi pe toate. <titlu> Margareta Aceasta, într-atât mă copleşeşte, că De câte ori e lângă noi, mă prind păreri netoate Că nu te-aş mai iubi. Când e aici, îmi amuţeşte rugăciunea. Şi-aceasta-mi mistuie fiinţa. Henric, nu simţi şi tu la fel? Pagina 185 <titlu> Faust N-ai încotro. Antipatia te încearcă. <titlu> Margareta Va trebui să plec acum. <titlu> Faust O, niciodată Nu voi putea să-ţi stau alături Un ceas măcar, şi piept la piept să se pătrundă Suflet de om, suflet de fată? <titlu> Margareta Dac-aş dormi în casă, singură, ce bucuros Deschis zăvorul 1-aş lăsa la noapte. Măicuţa însă prea adânc nu doarme, Şi aş muri pe loc, de ne-ar vedea. <titlu> Faust De n-aş şti sfat, aş fi nătâng. Ţine sticluţa-aceasta.— Picuri trei În băutura ei—îi învălesc Natura-n somn plăcut şi-adânc. <titlu> Margareta Cum mă silesc să fiu pe voia ta! Nădăjduiesc că picăturile nu-i vor strica <titlu> Faust Te-aş sfătui eu oare, de-ar fi altfel? <titlu> Margareta Ajunge doar să te privesc pierdută, ca S-apuc pe cale după vrerea ta. Pagina 186 Făcui şi până-acum atîtea pentru tine, Că de făcut, nimic aproape nu-mi rămâne. (Pleacă.) <titlu> Mefistofel Plecă maimuţa? <titlu> Faust Iar ai spionat? <titlu> Mefistofel Prinsei pe larg şi bine, ce prinsei. Domnule doctor, azi aţi fost catihetizat! Nădăjduiesc să vă priiască vorba ei. Sunt fetele grozav interesate Să ştie dacă cineva e credincios, Căci dacă cineva credinţei se supune, Acela li se va supune Şi lor, şi astfel totul se înlănţuie frumos. <titlu> Faust Ce monstru eşti! Nimic nu vezi Pe drumul drept şi mare. Nu vezi, cum sufletul acesta, drag, fidel, Plin e de credinţa sa, ce singură Mântuitoare i se pare? Nu vezi cum sufletul acesta Se zbate sfânt îngrijorat Că e pierdut cel mai iubit bărbat? <titlu>Mefistofel O, senzual, suprasensibil peţitor, Pe unde-ai mas? Te poart-o fetişcană binişor de nas. <titlu> Faust Tu, corcitură de noroi şi foc! Pagina 187 <titlu> Mefistofel E plină mintea fetei de invenţii, Că trebuie să sar pe loc. Când sunt de faţă, fata nu se simte bine. Şi straşnic se pricepe în fiziognomie, S-a întrecut cu învăţatul! Sub mască-mi dibuieşte nu ştiu ce intenţii. Simte pesemne c-aş putea să fiu un geniu, Sau poate chiar împieliţatul. — Ei, şi la noapte? <titlu> Faust Ce îţi pasă? <titlu> Mefistofel Îmi am şi eu aici plăcerea Mea, Iacă-mi pasă! <titlu> La fântână Margareta şi Liza, cu ulcioare. <titlu> Liza N-ai auzit nimica de Barbara? <titlu> Margareta Nici un cuvânt. Rar umblu printre oameni. <titlu> Liza E sigur însă, căci vecinele mi-au spus Culegi, ce sameni. I s-au închis cărările-nsfârşit. Şi cum făcea pe nobila şi-aleasa ! Pagina 188 <titlu> Margareta Ce s-a-ntâmplat? <titlu> Liza Nimic deosebit! Hrăneşte doi, când bea şi când mănâncă. <titlu> Margareta Ah! <titlu> Liza A păţit-o, cum era de aşteptat. Şi cât s-a rupt după băiat! Câte plimbări Prin sate şi la joc sub tei. Şi trebuia să fie-ntâia, pretutindeni. Umbla la mese Cu pastete, vinuri şi mâncăruri, fel de fel. Credea că e ceva de frumuseţea ei. Şi-a fost atât de necinstită Că nu se ruşina Să ia şi daruri de la el. Să-ndure mângâieri, Şi strângem de tot soiul, E de mirat că floricica nu mai e? <titlu> Margareta Sărmana! <titlu> Liza Doar nu cumva îţi pare rău de ea? Când noi stăteam noaptea la tors Şi mama nu ne-ngăduia Să mergem jos, Ea petrecea lângă mândruţul ei În faţa uşii, pe podmol, Pagina 189 Şi-n întuneric mai vârtos. Şi nici un ceas nu le era Destul de lung. Ca mâne o ajung Canoanele, şi-a ispăşi! <titlu> Margareta O va lua desigur de nevastă, Oricum ar fi. <titlu> Liza Doar nu-i nebun. Un tânăr ca acela Mai are lărgământ şi-n altă parte. A şi plecat şi-acum e hăt departe. <titlu> Margareta Aceasta nu-i frumos. <titlu> Liza Şi chiar dacă...frumoasa-ar izbuti, Să-şi ducă la altar flăcăul, I-a merge rău, zău, cu binele ca şi cu răul. I-or smulge junii de pe cap alba cunună Şi noi în poartă îi vom pune mătrăgună. (Pleacă.) <titlu> Margareta (mergând spre casă) Cum mă dădeam mai' ieri bârfelii rele, Vreo biată fată când călca alături. Ce vorbe limba nu găsea şi cât de grele, Când altele se pomeneau greşind. Oricât o înnegream, funinginea zburând Nu-mi apărea destul de neagră. Şi singură mă încredeam, măreaţă. Şi iat-acum asupra mea greşeala-ntreagă. Pagina 190 Dar cel ce mă împinse la păcat, Doamne, ce bun a fost şi cât de drag! <titlu> Loc de refugiu între zidurile cetăţii În firida unui zid, un chip cioplit al Maicii Preciste. Ulcioare cu flori în faţă. <titlu> Margareta (pune flori proaspete în ulcioare) Apleacă-ţi faţa, Îndurerate, te apleacă, Ridică de pe mine ceaţa. # Tu, cu făptura toată De suferinţă sfâşiată, Priveşti la fiul de pe cruce. Privirea ţi se duce Către cerescul Tată, Să-ţi curme suferinţa. # Îmi sfâşie fiinţa Ce chin şi cine-1 simte? Tu singură, tu ştii Ce inima-mi îndură. Mi-e sufletul la gură Şi nu mai am cuvinte. # Oriunde-aş merge, Vai mie, vai şi iară vai. Ah, inimă, de ce nu stai? # De ies pe poartă, Întreb ce rost mă poartă? Ce rost amar, nătâng? Plâng, plâng, şi iară plâng. # Vezi, florile-n fereastră Cu lacrimi le-am udat, Pagina 191 Când pentru tine, Maică În zori le-am adunat. # În odăiţă dimineaţa Când soarele a dat, De jale doborâtă Mă mai găsi în pat. # Ajută-mă, mă scapă De moarte şi ruşine. Apleacă-te, te-apleacă Ah, Maică peste mine. # <titlu> Noapte Stradă, în faţa casei Margaretei. Valentin soldat, fratele Margaretei. <titlu> Valentin La chefuri câteodat' se întâmpla S-aud cum unul-altul pieptul îşi bătea. Flăcăi săreau să preamărească A fetelor virtute ca o floare Şi-şi înecau pe urmă lauda c-un pahar. Pe coate răzimat stăteam În linişte nepăsătoare. Verzi şi uscate îmi treceau pe la ureche. Eu barba-mi mângâiam zâmbind, Paharu-l ridicam spunând: Dar este una-n toata ţara Asemenea să fie surioarei mele, Să facă Margaretei vrednică pereche? Când o prinsoare se făcea, ciocneam Paharele. Unii spuneau: „E drept, Podoabă-i ea, ca ea nu-i alta-n neam." Cum amuţeau lăudăroşii! — Şi acum? Îmi vine părul să mi-1 smulg din cap, Şi pe pereţi să sar! Şi nicăiri nu mai încap Pagina 192 Orice nemernic poate să-mi aducă Injurii; trebuie să stau ca un datornic, Şi să asud de teama unei vorbe Şi-a-nţepăturilor ce cad statornic. Şi chiar dac-aş putea grămadă să-i izbesc, Dar mincinoşi cum să-i numesc? Cine s-apropie? De nu mă-nşel, Sunt doi. Vin furişaţi, vin doi deodată. De-ar fi să fie el, De ceafă-1 prind. Viu nu-mi mai scapă. Faust şi Mefistofel <titlu> Faust Cum la fereastr-acolo, în capelă, Feştila pâlpâie în candelă arzând, Cum întunericul se-ngroaşă prin unghere Jur împrejur lumina copleşind, La fel simt noaptea-n pieptul meu sporind. <titlu> Mefistofel Şi eu mă simt ca un pisoi De dor tânjind, care se suie Pe-acoperiş, pe lângă horn se dă Şi-n zid împlântă gheare-cuie. Simt un amestec de virtute şi de dor, Un pic de poftă de hoţie. Aşa s-anunţă-n mădulare Splendoarea unei nopţi de valpurgie. Poimâne fi-va noaptea aşteptată Şi priveghem încă de azi Să nu ne scape negustată. <titlu> Faust Se va-nălţa-n răstimp comoara Ce adineaori licărind ne-ademenea? Pagina 193 <titlu> Mefistofel Foarte curând simţi-vei bucuria De-a ridica de sub pământ căldarea. Deunăzi străbătui cu ochii glia. Sunt galbeni cu figuri de leu în ea. <titlu> Faust Nici o brăţară nu-i? sau vreun inel? Iubita să mi-o-mpodobesc cu el? <titlu> Mefistofel Văzui ceva, părea să fie un colan, De strâns în jurul gâtului, ca de mărgean. <titlu> Faust Ce bine. Ştii, îmi pare rău Să merg la ea fără un dar. <titlu> Mefistofel E dulce, dac-o faci mai rar, Să guşti ceva şi fără dar. Acum când cerul arde de lumini, Vei auzi ce cânt pe buze-mi vine. Un cântec am să-i cânt, moral, S-o-nnebunesc cum se cuvine. (Cântă la chitară.) # Ce faci, Catinco, pe la poarta Drăguţului în zori de zi? Ca fată el te ia-n primire, Ca fată însă n-ei ieşi. # Bagă de seamă, când iubeşti, La poarta mândrului nu sta. De s-a făcut, atunci adio Şi noapte bună, fata mea. Pagina 194 Bagă de seamă că e hoţ Drăguţul tău — nimic nu-i da, Iubeşte-1, dar nimic nu-i da, Far' de inel la mâna ta. <titlu> Valentin (înaintează) Pe cine vrei s-atragi în cursă? De unde, blestemate, 'ţi ai învăţul? La dracu mai întâi chitara! La dracu-apoi şi cântăreţul! <titlu> Mefistofel Chitara-i spartă! Nici o pagubă de ea ! <titlu> Valentin Începe-acu şi despicarea frunţilor. <titlu> Mefistofel (către Faust) Răsune strada ! Domnule doctor, înainte! Sprinten! Strâns lângă mine, scoateţi spada. Eu vă conduc şi eu veghez. Daţi înainte, eu parez, <titlu> Valentin Parează lovitura-aceasta ! <titlu> Mefistofel Bucuros! <titlu> Valentin Şi pe aceasta! Pagina 196 <titlu> Mefistofel De ce nu? <titlu> Valentin Doar nu eşti dracul însuşi care dai?! Ce e? îmi amorţeşte mâna! <titlu> Mefistofel (către Faust) Hai străpunge! <titlu> Valentin (cade) <titlu> Mefistofel Hai străpunge! S-a domolit nemernicul! Dar repede! Să dispărem de grabă! S-a şi iscat pe străzi cumplită larmă. Mă ştiu tocmi prea bine cu poliţia, Dar cu- judeţul sângelui nu e tocmeală <titlu> Marta (la fereastră) Ieşiţi! Ieşiţi! <titlu> Margareta (la fereastră) Un felinar aduceţi! <titlu> Marta Bătăi şi strigăte ! Încăierare ! Răfuială <titlu> Norod Unul a şi căzut! Pagina 196 <titlu> Marta Dar ucigaşii! Au fugit? <titlu> Margareta (ieşind) Cine-i aci, căzut în sânge? <titlu> Norod E fiul mamei tale! <titlu> Margareta Doamne-Dumnezeule ! Ce nenorocire ! <titlu> Valentin Mor. Doar un cuvânt icnit Şi-apoi totu-i sfârşit. Ce staţi aci, femei! De ce vă tânguiţi? Apropiaţi-vă şi ascultaţi ce am de spus! (Toate vin împrejurul lui.) # Tu, Margareto, vezi, eşti încă tânără, Şi minte nu ai de ajuns. Te porţi urât şi rău. Ţi-o spun aşa-ntre patru ochi. O curvă eşti, nu-ţi fie de deochi. <titlu> Margareta Ce vrei să spui? Fratele meu ! Tu, Doamne-Dumnezeul meu! <titlu> Valentin Pe Domnul-Dumnezeu să-1 laşi din joc. S-a întâmplat cum s-a-ntâmplat. Va fi cum poate să mai fie. Ai început cu unul în secret şi pe vecie. Pagina 197 Dar alţii vor veni în loc. Când o duzină te-or avea, Întreg oraşul va urma. # Ruşinea, când se naşte, În lume e ţinută ca-ntr-o ceaţă, Şi vălul nopţii i se pune Peste urechi şi peste faţă. Rămâne o dorinţă îndeobşte, Să fie sugrumată, fără amânare, Dar când mai creşte, când e mare, Se plimbă dezvălită-n plină zi, Deşi frumoasă în răstimp nu deveni. Cu cât obrazul i se urâţeşte, Cu-atât să se arate ea doreşte. Cu-adevărat întrezăresc venind o dată Un ceas, când bravii cetăţeni Te-or ocoli, tu stricăciune întrupată, Ca pe-un cadavru infectat. în pieptu-ţi inima să despereze Când ei te vor privi în faţă. Tu lanţ de aur nu vei mai purta Cât s-a lungi a ta viată, Lângă altar nu vei mai sta, N-ai să mai mergi la joc cu guler dantelat. Într-un ungher de jale, 'ntunecat, Să te ascunzi cu cerşetorii şi schilozii. Şi dac-atuncea Dumnezeu te va ierta, Pe pământ să fie totuşi blestemată ziua ta. <titlu> Marta Dă-ţi sufletul, să se îndure Dumnezeu De el. Nu mai huli, că e păcat. <titlu> Valentin Dac-aş putea, codoşea păcătoasă, Gâtul să ţi-1 sucesc şi vinele uscate, Aş mai avea nădejde, sus în ceruri Iertare să găsesc pentru păcate, Pagina 198 <titlu> Margareta O, frate drag, ce chin de iad! <titlu> Valentin Să ţi se curme lacrima. Asta ţi-o spun, Căci lepădându-te de cinstea ta Mi-ai dat tu lovitura cea mai grea. Prin somnul morţii şi prin praf Eu trec la Dumnezeu Ca un soldat şi ca un brav. <titlu> În Dom Recviem. O orgă şi cântare. Margareta în mijlocul norodului. Spiritul rău la spatele Margaretei. <titlu> Spiritul rău Altfel te simţeai, altfel, Margareta, Când încă nevinovată La altar veneai, Când din ceaslov Rugăciuni citeai, Loc în inimă făcând Jumătate jocului, Jumătate Domnului. <titlu> Margareta, Unde-i gândul, unde capul? În inima ta Ce faptă rea? Te rogi pentru măicuţa ta Care din vina ta a adormit? Pe pragul tău ce sânge e? Sub inimă Nu ţi se mişcă o făptură, Înspăimântându-te? Ce presimţiri te iau? Pagina 199 <titlu> Margareta Vai! Vai! Dac-aş scăpa de gândurile Ce vin şi trec, şi iarăşi vin împotriva mea! <titlu> Cor Dies irae, dies illa Solvet saeclum in favilla.1 (Orgă.) <titlu> Spiritul rău Amărăciunea te cuprinde. Trâmbiţa din urmă sună. Se cutremură mormintele — Şi inima ta, Alcătuită din nou Din liniştea de scrum, În chinuri de flăcări Se trezeşte! <titlu> Margareta De-aş putea să plec de-aici! Orga îmi taie răsuflarea, Cântarea îmi destramă Inima. <titlu> Cor Judex ergo cum sedebit, Quidquid latet, adparebit, Nil inultum remanebit.2 <Note> 1. Din imnul închinat judecăţii din urmă, atribuit lui Toma de Celano, poet religios medieval, în traducere: „Ziua mâniei, ziua aceea va preface lumea în cenuşă" (în limba latină în original) 2. „Când judecătorul va şedea, tot ce-i ascuns va ieşi la iveala. Nimic nu rămâne nerăzbunat (în limba latină în original). </Note> Pagina 200 <titlu> Margareta Ce strâmt e locul. Stâlpii s-apleacă, M-apasă bolţile. - Aer! <titlu> Spiritul rău Acopere-ţi faţa. Păcatul şi ruşinea Ascunse nu rămân. Aer? Lumină? Vai ţie! <titlu> Cor Quid sum miser tune dicturus? Quem patronum rogaturus, Cum vix justus sit securus?l <titlu> Spiritul rău Iluminaţii îşi întorc De la tine faţa, Se sfiesc să-ţi întindă mânile Purificaţii! Vai! <titlu> Cor Quid sum miser tune dicturus? <titlu> Margareta Vecină, daţi-mi sticluţa! (Cade în leşin.) <Note> 1. “Ce voi spune atunci, nenorocitul de mine? Ce ocrotitor voi ruga să mă ajute? Când numai cel drept este fără de grijă” (în limba latină în original). </Note> Pagina 20l <titlu> Noaptea valpurgicăl Peisaj muntos Faust, Mefistofel <titlu> Mefistofel N-ai vrea o mătură, să zbori cât ai clipi? Un ţap din parte-mi mi-aş dori. Pe calea-aceasta-ntortocheată suntem încă Departe de a noastră ţintă. <titlu> Faust Cât timp mă ţin puterile la glezne, Acest toiag cu noduri îmi ajunge. A prescurta cărarea e aşa de lesne, Dar fără de folos. S-o iei prin văi ca printr-un labirint, Să urci vreun colt de stâncă Din care apele descind, Aceasta-i vraja ce incintă. O primăvară nouă ţese lângă drum. Şi brazii negri se trezesc de-acum. Prin sânge ne încearcă anotimpul căldicel. <titlu> Mefistofel Eu, drept să-ţi spun, Nimic nu simt din el. Iernatic timp eu simt în mine. Că mi-aş dori zăpezi şi ger pe cale. Ce jalnic se ridică discul, într-o parte ros Al lunii, luminând doar slab în vale, Că te loveşti la fiecare pas De stânci, silindu-te să faci popas. Îngăduie să chem o luminiţă, <Note> l. Noaptea „valpurgică", de la sfânta Valpurgis, a cărei zi era la 1 mai. Dracii şi vrăjitoarele şi-ar fi ales noaptea aceasta pentru preamărirea Satanei, din mânie împotriva Valpurgiei, care ar fi dus o viaţă prea sfântă. </Note> Pagina 202 Rătăcitoare vâlvă, ce se vede-arzând. Hei, prietenă! N-ai vrea să vii la noi? De ce să arzi zadarnic peste baltă stând? Fii bună, luminează-ne în sus, la amândoi! <titlu> Luminiţa rătăcitoare Aş vrea cu drag Dorinţa să v-o împlinesc, Noi însă ne mişcăm Aşa-n zig-zag. <titlu> Mefistofel Într-al diavolului nume Să mergi drept înainte! Altfel te suflu şi te sting. Să iei aminte! <titlu> Luminiţa rătăcitoare Sunteţi se pare, domnul casei. Să vă slujesc aş vrea mereu. Dar nu uitaţi că muntele E azi nebun, şi dac-o luminiţă, Rătăcitoare cum sunt eu, O să v-arate drumul, Să fiţi cu oarecare-ngăduinţă! <titlu> Faust, Mefistofel, Luminiţa (cântând cu schimbul) Într-a visurilor sferă Am intrat, precum se pare. Du-ne bine pe cărare Ca s-ajungem fără staţii În pustii şi large spaţii. Cât de repede copacii Toţi în urmă au rămas. Cum s-apleacă vârfuri, steiuri, Pagina 203 Alte trec şi iară alte, Şi cum sforăie pe nas Stâncile cu feţe-nalte! # Printre pietre, printre ierburi, Râuri vin, grăind din unde. Freamăt, cântec auzim? Jale dulce de iubire, Glasuri din cerească fire? Ce sperăm şi ce iubim! Şi ecoul, ca legenda Altor timpuri, ne răspunde. # Buha uhuie pe-aproape Repetându-şi vorba scurtă. Gaiţa şi cucuvaia Se ţin treze laolaltă. Mişună tritoni prin baltă. Ce picioare şi ce burtă! Rădăcinile ca şerpii Se ivesc să ne-nspăimânte. Caracatiţe-ntind braţe Călătorii să-i agate Pe cărările prea strimte. Pestriţă, şorecăria Din dumbrăvi pe câmpuri iese, S-a pornit să umple firea. Iară colo licuricii Zboară-n pilcuri tot mai dese Rătăcindu-ne privirea. Spune-mi, soaţe, stăm noi oare Sau ne ducem pe picioare? Totul pare că se-nvârte, Spaţii cresc şi se dezumflă, Iar lumini rătăcitoare Tot mai înteţit se umflă. <titlu> Mefistofel Ţine-te viteaz spre piscuri! O mirare-n cale-ţi cade. Pagina 204 Ţine-te, să vezi în noapte Cum în munte Mamon arde. <titlu> Faust Resfrângere ca de auroră Ciudat răzbate prin temeiuri, Până-n adâncuri de prăpăstii Străbaţi cu ochii pe sub steiuri. Se-nalţă aburi, neguri în fuioare, Prin văluri luminează o dogoare. Jeraticul se-ntinde ca un fir Să dea-n afară ca izvoare. Sub văi se risipeşte-n mii de vine, S-adună în ungher, ca-ntr-o strâmtoare. Scântei, în preajmă, sar mănunchiuri, Nisip de aur strâns pe trunchiuri. Priveşte numai, cum din valea-adâncă S-aprinde până sus peretele de stâncă. <titlu> Mefistofel Nu luminează splendid domnul Mamon Palatul, care-l ai în faţă? Norocul tău că l-ai văzut! Nerăbdători vin oaspeţii prin ceaţă. <titlu> Faust Cum zboară vâlva vântului! Ce lovituri îmi dă în ceafă! <titlu> Mefistofel De stâncă ţine-te, de coastele pământului, Altfel te-azvârle în prăpastia mormântului. De negură se-ngroaşă noaptea. Ascultă, cum trosneşte prin păduri departe! Înspăimântate bufniţele zboară. Ascultă, cum pilaştrii se despică, Ai veşnic verzilor palate. Ascult-a crengilor sfărmare şi lovire, Pagina 205 Al trunchiurilor aspru durduit, A rădăcinilor şi pietrelor scrâşnire! În groaznică devălmăşie Cad toate peste toate, Iar peste-abisuri, peste stâncile sfărâmate Văzduhurile urlă, norii trec în gloate. Auzi tu glasuri pe-nălţime? Glasuri Când mai departe, când aproape lângă tine. Întregul munte, cât de mare Se cutremură de vrajă şi cântare. <titlu> Vrăjitoarele (în cor) Noi vrăjitoarele suim la munte. Fir verde dă din galbenul grăunte. Acolo se adună feţe ca arapii. Urianl stăpânul pe-nălţime şade. Urcăm, urcăm, şi piatra cade. Put vrăjitoarele şi ţapii. <titlu> Glas Ţinându-şi mânile la ceafă Bătrâna Baubo2 -ncalecă o scroafă <titlu> Cor Să mi-o cinstiţi cu vrednice cuvinte! Bătrâna Baubo înainte! Înainte! Voinică-i scroafa, pe ea muma, Urmează vrăjitoarele acuma. <titlu> Glas Pe unde ai venit, pe care cale? <Note> l. Urian, un nume al Satanei. 2. Baubo, alt nume al Hecatei, zeiţa nopţii, sau un personaj feminin din misterele zeiţei Demetra. </Note> Pagina 206 <titlu> Glas Chiar peste Piatra Mare. În cuibul bufniţei privii odat'. Ce ochi făcu, cum s-a holbat! <titlu> Glas La dracu! Ce zorită eşti! Răstorni ce-apuci şi unde-ajungi, loveşti! <titlu> Glas Pe mine m-a zdrelit în goană. Ce rană îmi făcu! Ce rană! <titlu> Vrăjitoarele (în cor) Drumul e lung, drumul e lat, Ce-nseamnă-atâţia laolalt'? Cum zgârie mătura! Furca înţeapă! Se-năbuşă pruncul. Muma crapă. <titlu> Maistrul vrăjitoarelor (în semicor) Ca melcii-naintăm, încet, cuminte. Femeile sunt toate înainte. Pe drumul ce la dracu duce Cu mii de paşi femeia ne întrece! Opreşte-te şi fă-ţi o cruce! <titlu> Semicor Femeia (să ţi-o spună corul cestălalt) Cu paşi o mie-şi face calea. E drept, dar ce mai calea-valea, Bărbatu-o face dintr-un salt. <titlu> Glas (de sus) Veniţi la noi! Veniţi la noi! Pagina 207 <titlu> Glasuri (de jos) Cu bucurie am urca acolo sus! Spălate suntem şi curate lângă lac, Însă nerodnice în veac. <titlu> Amândouă corurile Tace vântul, steaua zboară, Se răsfrânge luna-n rouă. Murmură un cor de vrajă. Focuri stau pe culmi de strajă. <titlu> Glas (de jos) Opriţi-vă! Opriţi-vă! <titlu> Glas (de sus) Cine strigă de sub creastă? <titlu> Glas (de jos) . Luaţi-mă cu voi! Luaţi-mă! De ani trei sute urc. Cine mă ia? Dar vârful nu-l mai pot atinge, S-ajung la cei de seama mea. <titlu> Amândouă corurile Te poartă mătura şi ţapul. Cum doreşti şi cum ai vrut. Cel ce astăzi nu se-nalţă E pe veci pierdut-pierdut. <titlu> Vrăjitoare neîmplinite (jos) Ce departe-s ceilalţi sus! Pagina 208 Pe urma lor cu greu mă ţin. Acasă linişte nu am, Aicea am şi mai puţin. <titlu> Corul vrăjitoarelor Curaj dă alifia rea. O zdreanţă-i bună de vântrea. Corabie-i orice covată. De nu zbori astăzi, nu zbori niciodată! <titlu> Amândouă corurile Când piscului îi dăm ocol, Descindeţi voi pe locul gol. Şi-acoperiţi poiana înc-o dat'. Cu neamul vostru blestemat. (S-aşază.) <titlu> Mefistofel Se-mpinge totul, se loveşte fremătând, Ce vuiet pretutindenea, ce gureş vânt! Cum scânteiază, ce putoare şi cum arde! Un element vrăjitoresc cu-adevărat! De mine să te ţii, alături laolalt', Căci altfel elementul ne desparte. Hei, unde eşti? <titlu> Faust (în depărtare) Aicea-s! <titlu> Mefistofel Te-a şi dus aşa departe? De dreptul meu voi face uz! De-acum, noroc! Căci sunt stăpân aici! Vreau loc! Boierul diavol vine! Vreau loc! Pagina 209 Aşa, agaţă-te de mine, doctore, mai bine, Ca să ieşim c-o opintire din acest vârtej. E-o nebunie-aici chiar pentru mine. Alături, colo, o lumină-aparte, M-atrage către-acele tufe de-adăpost. Stai lângă mine. Unde-ai fost? <titlu> Faust Tu, spirit gata-a contrazice totdeauna! Condu-mă, dacă vrei. Ce zici, fac! Gândesc că totul e cum trebuie să fie. Mergem la Muntele Nebun. Căci noaptea e de valpurgie. <titlu> Mefistofel Ce flăcări colorate! Iată Vioaie, pestriţă, o ceată. Printre mărunţi ti-e dat Să nu fii singur niciodat'. <titlu> Faust Acolo sus mai bucuros m-aş duce, Jeratic văd, vârtej şi fum. Mulţimea-şi face către Rău un drum, Acolo multe taine se dezleagă. <titlu> Mefistofel Dar multe taine se şi leagă. Înalta lume las-o, că-i degeaba zgomotoasă. Mai bine stăm pe-această treaptă joasă. Se ştie doar, scumpe ortac, Că-n lumea mare şi micuţe lumi se fac. Aici vedem aproape goale Mulţimi de vrăjitoare junioare. De dragul meu fii prietenos, Te osteneşti puţin, dar hazu-i mare. Aud sunând cimpoaie şi vioare. Lărmuitoare sunt! Dar te-i obişnui la cotitură. Pagina 2l0 Înaintează. Vino. Merg'nainte. Voind să-ţi fac o nouă legătură. Amice, ce mai spui? Un spaţiu mic E-acesta? - Priveşte. Nu-i dai de sfârşit! Şi focuri, sute, ard în rând. Ce gureş se petrece-aici! Şi se dansează. Se bea şi se iubeşte. Mai ai alt gând? <titlu> Faust Introducându-ne aici, cum te prezinţi? Îl faci pe vrăjitorul sau pe dracul? <titlu> Mefistofel Obişnuiesc, ce-i drept, incognito să umblu. Dar într-o zi de lucitoare gală, Ţi-arăţi şi ordinul ce-l porţi. N-am fost distins cu-al jartierei, cum socoti. Copita însă-mi face mare fală. Vezi melcul cela? Se târăşte-agale. Cu faţa sa pipăitoare M-a şi adulmecat pe cale. Chiar de-aş voi, eu n-aş putea să mă dezmint. Ei, vino numai. N-aştepta îndemn şi-alint. De la un foc vom trece la alt foc. Un peţitor sunt eu, tu umbli să te-nsori. Vino, să ne fie de noroc! (S-apropie de unii, care şed în preajma unor cărbuni pe cale de a se stinge.) Ce dregeţi, domnilor, cărunţii mei, pe-aici? V-aş lăuda de v-aş vedea în hora prea frumoasă, Încercuiţi de freamătul juneţii. Destul stă singur fiecare-acasă. <titlu> Generalul Cine mai are-ncredere-n noroade De-ai fi făcut oricâte şi-orice Pagina 2ll Popoarele la fel sunt cu femeile, In ochii lor cei tineri au întâietate. <titlu> Ministrul De drumul drept departe-s azi cu toţii. Eu preaslăvesc pe cei de altădată. Căci, evident, când noi eram în frunte, Fu epoca de aur cea adevărată. <titlu> Parvenitul Prea găgăuţi n-am fost nici noi, Căci am făcut ades ce nu se cuvenea. Dar toate-s răsturnate-acum, Când tocmai încercam a conserva. <titlu> Autorul Prilej azi nu mai ai de a citi vreo carte De un conţinut isteţ măcar în parte. Iar cât priveşte generaţia numită jună, Ea n-a fost niciodată mai sfătoasă, mai nebună. <titlu> Mefistofel (care pare dintr-o dată foarte bătrân) O, da, poporu-i matur de judeţul de apoi, Căci eu ultima oar-aici pe munte vin. Deoarece butoiul meu sloboade numai drojdii, E sigur că şi lumea e-n declin. <titlu> Vrăjitoarea (vânzând vechituri) Nu-mi treceţi, domnii mei, numai aşa Pe-alături. Un prilej atât de rar Să nu mi-l pierdeţi. Marfă bună am Şi felurită. Fiecare lucru e un dar. Din aste vechituri întinse pe tarabă, Alegeţi ce doriţi, degrabă. Pagina 2l2 Noroc să vă aducă şi din plin, Căci printre-atâtea mari şi mici Nici una nu-i vreo pagubă să nu fi pricinuit. Nici un pumnal aici Să ii-aibă amintiri de sânge risipit. Nici un potir, din care Să nu se fi băut mistuitor venin, Un singur giuvaer nu e, prin care o femeie Să nu fi fost adusă ca să cadă, Şi printre arme ruginite - nici o spadă Să nu fi rupt un legământ de frate, Să nu fi spintecat vrăjmaşul pe la spate. <titlu> Mefistofel Mătuşă, te pricepi cam rău la timpuri Şi parcă nu vii din vileag. Spre noutăţi îndrumă-ţi grija, Căci numai noutăţile ne-atrag. <titlu> Faust Să nu mă pierd. Se-nvârte ţeasta. Ce rară liturghie mi-e aceasta! <titlu> Mefistofel Te ia în sus vârtejul, într-adins. Crezi că împingi, dar eşti împins. <titlu> Faust Cine-i aceasta? <titlu> Mefistofel Priveşte-o mai de-aproape, bine. Aceasta e Lilitl. <Note> 1. Lilit, după anumite legende rabinice, întâia soţie „demonică" a lui Adam. Se spunea că ea ar apărea în noaptea valpurgică. </Note> Pagina 213 <titlu> Faust E cine? <titlu> Mefistofel Soţia cea dinţii a lui Adam. Să te păzeşti de păru-i năzdrăvan, Cu care orişice f rumuseţe-ntrece. De-atinge pe un tînăr cu şuviţa, Ea nu-l mai las' aşa curînd să plece. <titlu> Faust Aici stau două, o bătrînă şi o jună. Să le cîntăm şi noi în strună. <titlu> Mefistofel Nu are-n noaptea asta nimeni pace, Un dans însă ce rău ne-ar face? <titlu> Faust (dansînd cu tînăra) Un vis frumos visai odată. Zării un pom cu frunza lată, Cu două mere-ascunse bine. Am vrut să le culeg de-ndată. <titlu> Frumoasa Sunt de dorit asemeni fructe, Precum din paradis se ştie. Că şi-n grădina mea sunt mere, Eu simt o rnare bucurie. <titlu> Mefistofel (dansînd cu bătrînă) Un vis nebun visai odată. Zării o salcie crăpată. Pagina 2l4 Avea o gaură cam mare. Dar şi aşa plăceri sunt rare. <titlu> Bătrîna Din inimă i-aduc salutul Boierului purtînd copită. O groasă... ţină gata Pentru asemenea ispită. <titlu> Proctofantasmistull Fantasme blestemate, Mai îndrăzniţi a face tărăboi? N-am demonstrat eu oare Că spiritele n-au picioare? Şi-acum dansaţi la fel cu noi! <titlu> Frumoasa (dansînd) Ce vrea la balul nostru, individul? <titlu> Faust Acela-i pretutindeni cu lumina lui cea trează. Cînd alţii joacă, ci apreciază. Un pas, pe care nu-i în stare-a-l critica, E ca şi cum nici nu s-ar întîmpla. Se-nfurie de-a binelea, de-ndată ce înaintăm, C-aşa-i e firea. De-ar fi să vă-nvîrtiţi în cerc, Aşa cum el în vechea-i moară2 face, Aceast-ar fi o treabă ce i-ar place. Îndeosebi dacă i-ati cere învoirea. <Note> l. Prin personajul proctofantasmistului, Goethe îl caracterizează pe Friedrich Nicolai (l733 - l8ll). Nicolai a făcut Academiei din Berlin o comunicare, în care arăta că din pricina unor tulburări arteriale, el „vedea" spirite. De aceste halucinaţii s-ar fi vindecat printr-o cură de lipitori". 2. "Moara" este tipografia lui Nicolai, care publica revista literară Allgemeine Deutsche Bibliothek (l765-l798). </Note> Pagina 2l5 <titlu> Proctofantasmistul Pe-aici îmi sunteţi, încă tot pe-aici? Voi, spirite de rînd, Să dispăreţi n-aveţi de gînd? Nici chiar în epoca luminii? Un neam drăcesc de reguli nu întreabă. Suntem atît de luminaţi, Dar spiritele tot se mai găsesc în treabă. Ce nebunii n-am măturat din ăst ţinut! Dar aerul nu se purifică. De necrezut! <titlu> Frumoasa E timpul să-ncetaţi a plictisi! <titlu> Proctofantasmistul Ingăduiţi-mi să v-o spun în faţă: Nu sunt dispus a suporta Vreun despotism spiritual de nici un fel. Cu duhul meu nu-l pot exercita. (Se dansează mai departe.) # Nimic nu-mi reuşeşte astăzi, precum văd. Pe munte însă tot m-avînt, Şi sper să-nfrîng pe diavoli şi poeţil Încă-nainte de-a pleca de pe pămînt. <titlu> Mefistofel Într-o băltoacă se va aşeza îndat'. E felul său de a se uşura. Şi dacă lipitori pe fundul lui s-or desfăta, De spirite şi spirit fi-va vindecat. (Către Faust, care iese din joc.) # De ce ai părăsit frumoasa fată Care cîntînd te-a ispitit? <Note> l. Nicolai nu arăta înţelegere pentru poeţii de seamă ai timpului. </Note> Pagina 2l6 <titlu> Faust În vreme ce cînta, din gură Un şoarec roşu i-a sărit. <titlu> Mefistofel Ei şi? Să cumpănim. Era mai bine Dac-ar fi fost un şoarec sur? Dar ce te-nteresează-acestea într-o idilă, cînd e noapte împrejur? <titlu> Faust Apoi văzui... <titlu> Mefistofel Ce? <titlu> Faust Vezi tu dincolo de crîng O palidă frumoasă fată stând Acolo, singură, departe? Numai anevoie Înaintează, cu mişcări încete. Mărturisesc că mi se pare C-ar semăna cu buna Margareta. <titlu> Mefistofel Nu-i bine să priveşti, aşa în gol. E-un chip de vrajă, fără viaţă, un idol, Şi nici să-l întîlneşti nu-i bine. De uitătura îngheţată sîngele în om Îngheaţă; piatră rece el devine. Ai auzit despre Meduză, nu-i aşa? <titlu>Faust Într-adevăr, sunt ochii unui mort, Pe cari o iubitoare -mină nu i-a fost închis. Acesta-i sînul îmbiat de Margareta mea. Acesta-i trupul dulce, ce-l gustai în vis. Pagina 2l7 <titlu>Mefistofel O vrajă e în joc, tu, aiuritule netot, Căci fiecăruia i-apare ca iubita sa. <titlu>Faust Ce voluptate, cîtă suferinţă! Nu pot, nu pot să mă despart De ochii ce la mine s-au uitat. Şi gîtul alb, cît de ciudat îl văd c-un roşu fir împodobit, Subţire ca o dungă de cuţit. <titlu> Mefistofel Ceea ce vezi, întrezăresc şi eu deodat'. Ea poate capul şi subt braţ să-l poarte, Deoarece Perseul i l-a tăiat. Mereu această nebunie te atrage. Vino pe dîmb în sus, aici e joc Şi veselie ca-ntr-un iarmaroc. De nu sunt înşelat de-un farmec de povesti Văd un teatru-aici. Ce este? <titlu> Servibilis Începe-ndată O piesă nouă, ultima din şapte. E obiceiul locului atîtea să se dea. Un diletant a scris-o într-un ton aparte, Şi diletanţi o reprezintă. Scuzaţi, voi spectatori, dacă dispar. E slujba mea de-a înălţa cortina Şi-a o lăsa să cadă iar. <titlu>Mefistofel Sunt bucuros să vă-ntîlnesc la jocul Din Muntele Nebtm, vinde vă este locul. <Note> l. Perseu, personaj mitologic. Se spune că a tăiat în deşertul libian capul Meduzei, din sîngele căreia au răsărit şerpi. </Note> Pagina 2l8 VISUL UNEI NOPŢI DE VALPURGIE SAU NUNTA DE AUR A LUI OBERON ŞI A TITANIEI l (Intermezzo) <titlu>Maistrul teatrului Astăzi ne-odihnim puţin Noi actoriceasca gloată. Munte vechi şi-o vale jos: Astea-s, iată, scena toată. <titlu> Crainicul Nunta ce-o vedeţi acum E de aur, căci trecură Printre soţi cincizeci de ani De gîlceavă şi de ură. <titlu>Oberon Spirite, vreau s-apăreţi! Cercetaţi-ne grădina! Împăcatu-s-au din nou Regele şi cu regina2. <titlu>Puck Vine Puck3 şi se-nvîrteşte Saltă, unde-i cînt de strună. Alţi o sută vin în urmă, Să se bucure-mpreună. <titlu>Ariel Cîntec ţese Ariel4, <Note> l. Oberon şi Titania, regele şi regina ielelor, personaje cunoscute din comedia Visul unei nopţi de vară de Shakespeare. 2. Cearta dintre Oberon şi Titania s-a iscat din pricina unui băiat indian. 3. Puck, alt personaj din Visul unei nopţi de vară. 4. Ariei, spirit la ordinele lui Prospero, personaj din piesa Furtuna de Shakespeare. </Note> Pagina 2l9 Sunete din ceruri scoase Feţe hîde cheamă el, Dar şi suflete frumoase. <titlu>Oberon De la noi să ia o pildă Cei ce vor să se-n te leagă. Dacă vreţi să se-nţeleagă, Despărţiţi pe drag de dragă. <titlu> Titania De se ceartă soţ, soţie, Să mi-i duceţi hăt departe. Duceţi-o spre miazăzi, Iar pe el spre miazănoapte. <titlu>Orchestra. Tutti (fortissimo) Musculiţele, ţînţarii, Şi cu rudele-trabanţii, Brotăcel şi-n iarbă greieri Iat-aceştia-s muzicanţii. <titlu>Solo Auziţi, ăsta-i cimpoiul! Ca balonul de săpun. Creşte, scade şi strănută Fluieră pe nas nebun. <titlu>Un spiritl (ce abia se înfiripă) Aripi, burtă, are fleacul, Nici nu umblă, nici nu zboară, Încă n-are-nfătişare, Dar se vrea poezioară. <Note> l. şi 2. Prin „Spiritul" şi „Perechea" (strofa următoare) Goethe îi ironizează pe poetaştri. </Note> Pagina 220 <titlu>O pereche Pas mărunt şi salt înalt Prin miresme şi prin rouă. Dai adesea din picior, N-o să zbori nici chiar cu două. <titlu> Călător curiosl E un joc de măşti acesta? Să mai 'cred vederii, zici? Oberon, frumosul zeu, E şi astăzi pe aici? <titlu> Ortodoxul2 N-are gheare, n-are coadă, Îndoieli însă nu-mi fac. Ca şi zeii din Grecia E şi el un simplu drac. Un artist nordic Schiţă e tot ce pictez Schiţă doar, oricît asud. În răstimp mă pregătesc De-o călătorie-n sud. <titlu>Puristul Nenorocul mă aduce: Ce desfrîuri necurate! Din atîtea vrăjitoare Numai două sunt pudrate. <Note> l. „Călătorul" este tot publicistul Nicolai, care a publicat Descrierea unei călătorii prin Germania şi Elveţia (l2 volume). 2. „Ortodoxul" se pare că ar fi contele Fr. Leopold von Stolberg, care-l critica, din punct de vedere creştin, pe Schiller, pentru poezia acestuia Zeii Greciei. </Note> Pagina 22l <titlu>O vrăjitoare tînără Pudra este ca şi-o haină Pentru vechi femei cărunte. De aceea-ncalec ţapul, Goală de la tălpi la frunte. <titlu> O matroană Cuvimţă-avem destulă. Poftă n-am să ne certăm. Tinerică putrezi-vei, Cîtă vreme noi durăm. <titlu>Un capelmaistru Voi ţînţari şi musculiţe, Lăsaţi trupul gol, intact. Brotăcel şi-n iarbă greieri, Rămîneţi şi voi în tact! <titlu>O giruetăl (arătînd într-o direcţie) Societatea mi-e pe plac. Sunt aci numai mirese Şi burlaci, speranţe dînd, Mari şi cele mai alese. <titlu>O giruetă (arătând în altă direcţie) Dacă însă nu se cască Ăst pămînt ca să-i înghită, Mă avînt c-o săritură Chiar în iad, că sunt grăbită. <Note> l. Girueta, o morişcă ce simbolizează spiritele uşor influenţabile, care se întorc după cum bate vîntul. </Note> Pagina 222 <titlu>Xeniil Ca insectele avem Foarfeci ascuţite bine. Astfel pe Satan tătucul Îl cinstim cum se cuvine. <titlu>Un Scriitor2 Iată-i cum, venind grămadă, Ei glumesc naivi cu toţii. Pîn' la urmă ei vor spune Că sunt generoşi, netoţii! <titlu>Musagetul Printre-aceste vrăjitoare Eu m-aş pierde, să m-amuze, Căci pe-acestea le-aş conduce Mai uşor decît pe muze. <titlu> Ci-devant geniul timpului Dacă vrei s-ajungi ceva, de Mine ţine-te de zor. Muntele Nebun, Parnasul, Are-vn vîrf prea-ncăpător. <titlu> Călătorul curios3 Omul ţeapăn, cine este? Cu paşi mîndri lunecă. El miroase, ce miroase. Iezuiţi adulmecă. <Note> l. Xenii, epigrame satirice (Goethe şi Sehiller au publicat împreună asemenea xenii, satirizînd personaje şi curente din timpul lor). 2. Scriitorul atacat în aceste versuri este August von Hen-nings, care scotea revista Musaget şi jurnalul Genius der Zeit. „Ci-devant geniul timpului" este numit acest jurnal, fiindcă în momentul cînd apărea Faust, îşi încetase apariţia. 3. Iarăşi Nicolai, cunoscut ca un vrăjmaş al iezuiţilor. </Note> Pagina 223 <titlu>Cocorull Place-mi mie-n ape clare, Dar şi-n tulburi pescuitul. De aceea şi cu dracii Se amestecă smeritul. <titlu>Copilul lumii2 Credeţi-mă, credincioşii Află-n toate un vehicul. Pe-acest munte nu arare Ei s-adună-n conventicul.3 <titlu>Dănţuitorii Vine-acum un cor, se pare, Tobe-aud şi hărmălaie. Nu-ţi fă griji! Străbat prin larmă Unisoanele cimpoaie. <titlu>Maistrul dansului Din picioare o figură Fiecare face, iată. Strîmbul sare, greul saltă, Nu întreabă cum arată. <titlu>Ceteraşul Ar ucide - toţi pe unul Şi pe ceilalţi fiecare. Un cimpoi îi îmblînzeşte Ca Orfeu4, în vremi pe fiare. <Note> l. Cocorul este Lavater, scriitor şi predicator elveţian. El e creatorul aşa-numitei teorii fiziognomice, după care caracterul urnii om se poate deduce din trăsăturile feţei lui. 2. Copilul lumii este Goethe însuşi, care anunţă conventi-culul filozofilor pe Muntele Nebun. 3. Conventicul - adunare restrînsă şi secretă. 4. Orfeu, personaj din mitologie. Era socotit un neîntrecut muzician. Se spune că prin cîntecele sale, el izbutea să îmblînzească chiar şi fiarele. </Note> Pagina 224 <titlu> Dogmaticul Îndoiala nu m-atinge. Dracul trebuie ceva În esenţa lui să fie. Altfel - draci n-ar exista. <titlu>Idealistul Fantazia, cum mi-o-nchipui, Cată să mă domine. Dacă eu sunt toate-acestea, Sunt nebun de-a binele. <titlu>Realistul Mare-i pentru mine chinul. Ah, esenţa ce-o fi oare? Pe pămînt întîia oară Nu stau sigur pe picioare. <titlu>Supranaturalistul Cu plăcere vin pe-aice, Căci o logică îmi spune: Dacă dracii sunt aievea, Sunt şi duhurile bune. <titlu>Scepticul Ei se ţin după văpaie Şi se cred aproape tare De comoară. Dară dracul Numa-n inine-şi are leacul. <titlu>Capelmaistrul Brotăcel şi-n iarbă greieri, Ce nemernici diletanţi! Voi, ţîriţari şi musculiţe, Sunteti muţi sau muzicanţi? Pagina 225 <titlu> Abiliil Sans-souci, aşa se cheamă Creaturile voioase. Nu mai mergem pe picioare, Ci pe capetele-ntoarse. <titlu>Neajutoraţii Noi curtenii, îmbuibaţii, Morţii îi cădem în poale. Roşi de'dans ne sunt papucii, Colindăm călcîie goale. <titlu>Luminile rătăcitoare De pe baltă noi venim, Suntem mlaştinilor floare. Dar prin cetele de-aici Ne-nşirăm strălucitoare. <titlu>Steaua căzătoare Din tărie cad şi lunec, Spintec spaţiul stelar. Zac în iarbă, doborîtă. Cine mă ridică iar? <titlu>Masivii Loc. Vrem loc. Jur împrejur Iarba cade, cînd în droaie Duhuri vin şi iarăşi vin. Au picioarele greoaie. <titlu> Puck Ce veniţi? De ce călcaţi Ca şi pui de elefanţi? <Note> l. În cele cinci strofe ce urmează, sunt caracterizate apariţii şi curente din timpul revoluţiei franceze din l789. </Note> Pagina 226 Cel mai butucos butuc Fie astăzi însuşi Puck. <titlu>Ariel Dacă aripi v-a dat firea, Dacă aripi v-a dat duhul, După mine să vă ţineţi, Spre palat tăind văzduhul. <titlu> Orchestra (pianissimo) Nori şi neguri, în plutire, Se pătrund de ziuă sus. Foşnet e şi vînt prin trestii. Totul în nimic s-a dus. Pagina 227 <titlu>Zi înceţoşată Cîmp Faust, Mejistofel <titlu>Faust În suferinţă! Şi-n deznădejde. Jalnic şi îndelung rătăcind pe pămînt, şi acum sub lacăt! Închisă ca răufăcătoare în beci, în groaznice chinuri, suava, nefericita creatură! Pînă aci s-a ajuns. Pînă aci. Tu trădător, nemernic spirit, toate astea mi le-ai tăinuit. Aşteaptă numai, stai. Rostogoleşte-ţi drăceştii ochi în cap, înverşunîndu-te. Stai numai, şi-nfruntă-mă cu nesuferita ta prezenţă, închisă! în restrişte fără capăt. Lăsată în grija duhurilor rele şi a omenirii care judecă nesimţitoare. Iar pe mine mă legeni în răstimp cu desfătări urîte, îmi ascunzi crescînda ei jale şi-o laşi fără de ajutor prăpădului! <titlu> Mefistofel Nu este ea cea dintîi. <titlu> Faust Cîne! Monstru scîrbos! - Schimbă tu, nemărginitule Spirit, schimbă şarpele, dîndu-i iarăşi înfăţişarea de cîne, cum adeseori noaptea îi plăcu să mă adulmece, să se rostogolească la picioarele neştiutorului călător, să sară pe umerii celui ce cădea. Schimbă-l iarăşi, dîndu-i înfăţişarea ce-i este dragă, să se tîrască în nisip pe burtă, să calc lepădătura cu piciorul!- N-a fost ea cea dintîi! - Ce amărăciune, ce tristeţe, de nimeni cuprinse, că atîtea fiinţe s-au prăbuşit în prăpastia acestei calamităţi, că întîia, zvîrcolindu-se în suferinţa morţii, nu a ispăşit vina tuturor celorlalte în faţa celui ce iartă din veac în veac! Mie îmi macină măduva şi viaţa - suferinţa acestei unice fiinţe. Tu rînjeşti nepăsător, privind destinul miilor de creaturi! Pagina 228 <titlu>Mefistofel Suntem iarăşi la hotarul puterii noastre, acolo unde înţelegerea omului poticneşte. De ce te însoţeşti cu noi, dacă nu eşti în stare a te ţine de-nsoţire? Ai vrea să zbori, dar nu eşti sigur că ameţeala nu te ia în vîrtej. Ţi-am intrat sub piele noi, sau tu nouă? <titlu> Faust Nu rînji, mişcîndu-ţi fălcile flărnînde! Mi-e silă.- Tu mare, puternic Spirit, care m-ai învrednicit să mi te-arăţi, tu care inima mi-o ştii şi sufletul, de ce mă fereci de-această ruşine, de-acest însoţitor care paşte suferinţa şi se bucură de toată stricăciunea? <titlu> Mefistofel Mai ai ceva de spus? <titlu> Faust Salveaz-o! Altfel vai ţie! Altfel cadă cel mai groaznic blestem pe capul tău prin milenii! <titlu> Mefistofel Nu pot să topesc pecetea răzbunătorului, nu pot deschide lacătele sale. Salveaz-o! Dar cine a fost cel ce în pierzanie o a zvîrlit? Eu sau tu? (Faust se uită sălbatic împrejur.) <titlu> Faust Du-mă la ea. Să fie eliberată! <titlu> Mefistofel Şi primejdia căreia te expui? Află că în oraş fapta sîngeroasă a mînii tale mai strigă şi acum: Pe locul unde ucisul căzu, plutesc încă duhuri răzbunătoare, pîndind întoarcerea ucigaşului! Pagina 229 <titlu> Faust Şi-aceasta trebuie s-o mai aud? Blestemul lumii cadă asupra ta, monstrule! Du-mă acolo, îţi spun, şi elibereaz-o! <titlu> Mefistofel " Te duc, şi ceea ce pot să fac, ia aminte. Am eu toată puterea în cer şi pe pămînt? Vreau să înnegurez simţurile paznicului. Pune mîna pe chei, şi scoate-o din beci cu mîna ta omenească! Eu voi veghea. Vrăjiţi, caii aşteaptă. Vă călăuzesc! Aceasta pot s-o fac. <titlu> Faust Să mergem! Să plecăm! <titlu> Noapte Cîmp deschis. Faust, Mefistofel trec în vuiet pe cai negri. <titlu> Faust Ce dreg femeile acelea acolo pe gorganul corbilor, spînzurătoare? <titlu> Mefistofel Nu ştiu ce fierb şi ce gătesc în căldare! <titlu> Faust Se ridică şi coboară, se înclină, se apleacă. <titlu> Mefistofel O breaslă de vrăjitoare. <titlu> Faust Împrăştie ceva, spurcînd, sfinţind, vrăjesc. Pagina 230 <titlu> Mefistofel Să trecem! Să trecem! <titlu> Închisoare Faust, cu o legătură de chei şi cu un felinar, în faţa unei uşi de la fier. <titlu> Faust Ca niciodat' mă-ncearcă un fior, Restriştea omenirii, cumplită, mă cuprinde. Aici, după ăst zid, stă ea, sub greu zăvor. Iar crima ei n-a fost decît o dulce nebunie! Tu şovăi să te duci la ea! Te îngrozeşte gîndul de-a o revedea. Cu sîrg! Căci şovăirea ta I-aduce moartea! Nu mai sta-n zădărnicie! (Prinde lacătul. Cineva cîntă după uşă.) # Rea a fost măicuţa mea, Ea de drag m-a sugrumat. Tată-meu - el m-a mîncat. În ţărâna răcoroasă Surioara mea îmi puse Oasele, ce-mi mai rămasă. Pasăre eu mă făcui. Păsărică de dumbravă, Zbori în slavă, zbori în slavă! <titlu> Faust Te-aud, te-aud. Dar nu-i făcut să mă ostoaie Nici zornetul de lanţ, nici foşnetul de paie. (Intră.) <titlu> Margareta (ascunzîndu-se-n aşternut) Vai, vai! Ei vin! Cumplită moarte! Pagina 23l <titlu> Faust Vin să te scap! Te duc departe! <titlu> Margareta (zvîrcolindu-se la picioarele lui) De eşti un om, de mine fie-ţi milă! <titlu> Faust Nu mai striga! Trezeşti cumpliţii paznici Ce-abia acuma adormiră. (Ridică lanţurile să le desferece.) <titlu> Margareta (îngenunchind) Călăule, ce vii din ceaţă, Cine ţi-a dat puterea-aceast' asupra mea? E încă miez de noapte. Mai lasă-mă, nu mă lua! Îndură-te încă puţin de viaţa mea! Nu e-n dea'juns de timpuriu Şi dis-de-dimineaţă? (Se ridică.) Sunt doar aşa de tînără, atît De tînără! Şi trebuie să mor! Frumoasă fost-am de-asemeni, şi de-aci năpasta! Ce-aproape-a fost iubitul. Astăzi e departe. Şi sfîşiată e cununa, risipită floarea. De ce acuma silnicia-aceasta? De ce mă strîngi aşa? Ce ţi-am făcut? Nu mă lăsa-n zădar să te implor, în viaţa mea nu te-am văzut! <titlu> Faust De-aş trece, vai, şi peste-această suferinţă! Pagina 232 <titlu> Margareta Sunt în puterea ta, cu toată-a mea fiinţă, Îngăduie-mi copilul doar să-mi mai lăptez. L-am răsfăţat, pe întuneric, ca-ntr-un vis. Mi l-au luat, ca să mă-ndurerez. Şi-acuma spun că l-am ucis. Şi n-oi mai fi vreodată bucuroasă. Şi cîntece ei născocesc pe seama mea, Ei, oamenii - urît din partea lor! Poveste-a fost frumoasă, Dar s-a sfîrşit aşa. <titlu>Faust (se aruncă la picioarele ei) E-aici, cel care te iubeşte şi nu doarme. Veni, năprasnica robie să ţi-o sfarme. <titlu> Margareta (se aruncă şi ea jos) Să-ngenunchiem, să implorăm prea sfinţii! Căci jos sub aste lespezi şi sub pragul Ce-l vezi, în clocot fierbe iadul. Şi Răul, cu grozavă încruntare, Se îndîrjeşte-n vuiet mare. <titlu> Faust (tare) Margareta! Margareta! <titlu> Margareta (ascultă cu încordare) Glasul iubitului a fost acesta! (Se ridică sărind, lanţurile cad.) Unde e? L-am auzit chemînd. Sunt liberă! Legată nu mai sunt. Pagina 233 La pieptul lui să zbor aş vrea, În braţul lui s-adast un ceas. Pe nume in-a chemat, în prag stătea. Prin vuietul şi prin scrîşnirea iadului Auzit-am dragul glas. <titlu> Faust Eu sunt. <titlu> Margareta Tu eşti? Mai spune-mi-o o dală! (Cuprinzîndu-l.) El e! El e! Unde e chinul? Şi unde spaima închisorii şi suspinul? Tu eşti ! Vii să mă scapi! Sunt slobodă, salvată! Apare strada-n faţa mea, deodată, Pe unde te văzui întîiaşi dată. Senină, iată şi grădina, în care te-aşteptarăm Cu Marta, vecina. <titlu> Faust (încercînd să plece) Din beznele scunde Vino cu mine! Vino! <titlu> Margareta Mai rămâi. Ştii cît de bucuroasă Cu tine sunt oriunde. (îl mîngîie cu iubire.) <titlu> Faust Grăbeşte-te! De nu grăbeşti, Vom ispăşi amarnic! Pagina 234 <titlu> Margareta Cum, tu nu mai ştii să săruţi? Să fie zadarnic? O vreme te-ai depărtat Şi sărutul l-ai şi uitat? De ce la pieptul tău asemenea frică Mă ia, cînd altă dată din privirea ta Un cer întreg mă cutropea? A fost, cînd sărutîndu-mă, mă-năbuşeai. Sărută-mă, Altfel te sărut eu. Ce ai? (Îl cuprinde.) # Vai, buzele tale - ce reci! Şi mute. Iubirea ta - unde e? Cine mi-a furat-o pe tăcute? (Se-ntoarce în altă parte.) <titlu> Faust Urmează-mă, iubito, vino! Te îndrăgesc cu foc, Cu înmiită-ardoare. Urmează-mă. Atîta doar te rog. <titlu> Margareta (întorcîndu-se iarăşi spre el) Eşti tu cu-adevărat? Eşti tu? <titlu> Faust Eu sunt. Vino cu mine! <titlu> Margareta Din nou tu mă primeşti la pieptul tău. Salvîndu-mă, în mine tu pe cine vezi? Dar cum se face că de mine n-ai sfială? Şi ştii tu, prietene, pe cin-eliberezi? Pagina 235 <titlu> Faust Grăbeşte-te,, căci întunericul slăbeşte <titlu> Margareta Măicuţa, eu am omorît-o. Copilul mi l-am înecat. Şi oare nu-ţi era şi ţie dat? Tu eşti? De-abia o cred. Sunt trează? Dă-mi mîna! - Dar de ce e umedă? S-o ştergi. Pe ea E sînge, s-ar părea. Ah, Doamne! Ce-ai făcut! În teacă spada punc-ţi-o la loc. Te rog. <titlu> Faust Trecutul, lasă-l, Trecut rămînă. Mă omori! <titlu> Margareta Tu trebuie să mîi în viaţă. Vreau să-ţi vorbesc despre morminte. De ele să-ngrijeşti încă de mîne. Măicuţei îi alegi frumos un loc, Alături fratelui un altul sub un soc. Iar-mie unul la o parte Nu prea departe. Copilul să mi-l pui la sînul drept. .Dar altul să nu zacă lîngă mine. Să mă lipesc cu foc de tine Ar fi un dulce şi suav noroc. Dar nu mai izbutesc întru iubire a mă strînge. Mi-e ca şi cum spre tine Mi-aş face silă, ca şi cum tu m-ai respinge. Şi totuşi tu aci îmi eşti, Şi-atît de bun şi blînd priveşti. Pagina 236 <titlu> Faust De simţi că-s eu, atuncea vino! <titlu> Margareta Afară? Dincolo de ziduri? <titlu> Faust Spre libertate! <titlu> Margareta Dacă groapa e acolo, Dacă acolo stă la pîndă-o moarte, Atuncea vino! De-aici în aşternutul veşnic, Şi nici un pas, nici unul mai departe. Tu pleci acum? O, Henric, dacă aş putea şi eu! <titlu> Faust Tu poţi, de vrei! Că uşa e deschisă. <titlu> Margareta Nu mai nădăjduiesc nimic. Plecarea - e oprită. La ce-ar fi bună fuga cînd iscoadele p îndese? E jalnic să cerşeşti pe uliţi, Cînd cugetul te poartă între suliţi. E jalnic prin străini să umbli ca o umbră, Ca să te prindă totuşi, mai pe urmă. <titlu> Faust Rămân la tine. <titlu> Margareta Grăbeşte, grăbeşte! Salvează-ţi copilul, Din balta cu peşte! Pagina 237 Te du prin mohor Pe rîu în sus, Pe punte, spre-apus. La stînga, lîngă stobor. Acolo-i un lac. Cercuri de unde se fac. Prinde-l degrabă. Scoate-l din apă. Mai dă din picioare. Scapă-mi-l, scapă! <titlu> Faust Dezmeteceşte-te! Nu mai avem alt ceas. Eşti liberă, de faci un singur pas. <titlu> Margareta De-am trece de Muntele Veşted! Măicuţa-i acolo pe-o piatră. Fiori simt de gheaţă, la creştet. Măicuţa-i acolo pe-o piatră. Din cap dă ca seara la vatră. Apoi piroteala-ncetează, Ea nu mai veghează, ci doarme mereu, Şi capul e greu, ea doarme mereu, Ca noi să ne-avem ale noastre plăceri. Ce vremi fericite acelea, doar ieri! <titlu> Faust N-ajută vorba, nici o rugăminte. Am să te duc cu sila. Ia aminte! <titlu> Margareta Nu vreau. Nu sufăr silnicie. Nu mă cuprinde ca un ucigaş. C-atîtea îţi făcui spre bucurie. Pagina 238 <titlu> Faust S-arată zorile, iubita mea! <titlu> Margareta Se face zi. Pătrunde-aici ultima zi! Şi de-ar fi fost cum trebuia să fie, Desigur ziua mea de nuntă-ar fi! Nu spune nimănui, ah nu trăda C-ai fost la Margareta ta! Vai, cununiţa mea! S-a întîmplat, cum mi-a fost dat. Ne-om revedea, Dar nu la dans. Norodul se adună. Piaţa, strada, De-abia-l cuprind. Clopotul cheamă. Semn se dă. Mă prind. De toate părţile mă leagă. S-a curmat cuvîntul. Mă-nalţă pentru ispăşire gîdele grăbit. S-apleacă peste orice ceafă Tăişul ce mi-a fost menit. E mută lumea ca mormîntul. <titlu> Faust De nu m-aş fi născut! (Mefistofel apare afară.) <titlu> Mefistofel Ce şovăire fără noimă! Purcedeţi! Sau sunteţi pierduţi! Roibii mei se înfioară. S-arată zorile pe munţi. <titlu> Margareta Ce namilă se-naltă din pămînt? El e! Alungă-mi-l! Aci să nu mai stea! Ce cată el pe locul sfînt? Pe mine el mă vrea. Pagina 239 <titlu> Faust Tu vei trăi! <titlu> Margareta Dumnezeiesc judeţ, mă dau în grija ta. <titlu> Mefistofel (către Faust) Vino! Altfel te las cu ea aci în părăsire! <titlu> Margareta A ta sunt, Tată! Mîntuie-mă, Tată! Voi îngeri, cetelor senine, Împrejmuiţi-mă, ţmîndu-mă sub scut! Henric, ce groază mi-e de tine. <titlu> Mefistofel E osîndită! <titlu> Glas de sus E mîntuită! <titlu> Mefistofel (către Faust) Vino cu mine! (Dispare cu Faust.) <titlu> Glas (dinăuntru, pierind) Henric! Henric! Pagina 238 Partea a doua a tregediei În cinci acte Pagina 243 <titlu> ACTUL I Faust, întins pe glia cu flori, obosit, se frământă căutînd somnul. Amurg. Spirite, graţio; mici făpturi, plutesc în preajmă. <titlu> Ariel (cîntă însoţit de harfe eoline) Ploi de flori, căzînd mereu, Pentru fire sunt îndemn, Binecuvîntarea verde Pămîntenilor e semn. Ielele, mărunte-mari, Vin s-ajute cu măsură; De-un nenorocit se-ndură, Fie sfînt el, fie rău. Voi, iele, ce plutiţi aeriene, În nobil chip să v-arătaţi, Să-i domoliţi crîncene chinuri, Săgeţile mustrării să le depărtaţi, Purificaţi-l de trăirile amare. Răstimpuri în a nopţii aşteptare Sunt patrul: să le umpleţi prieteneşte! <Note> l. Cele patru răstimpuri ale nopţii corespund împărţirii date de romani timpului nocturn: cele patru vigilii. </Note> Să-i puneţi capul mai întîi pe iarbă, Să mi-l scăldaţi în rouă din a Letheil revărsare Ca, întremat de cufundare şi uitare, În pragul zilei să se simtă Înviorat la-ncheieturi şi-n mădulare. Îndepliniţi pe rînd şi cu luare aminte A ielelor cea mai frumoasă datorie. Redaţi-l sănătos luminii sfinte! <titlu> Cor (glasuri, cînd singure, cînd cîte două, cînd mai multe, alternînd) Amurgirea blîndă, lină, Cîntă-n aer ca pe strună. Dulci miresme, văl de neguri Într-o rarişte s-adună. A truditului vedere Poarta zilei şi-o închide. Poarta păcii-n dulce murmur Inimii i se deschide. # Noaptea ştie să coboare. Stea, de stea prin fir se leagă. Mari lumini, scîntei mărunte Izbutesc să se aleagă, Se-oglindesc adînc în lacuri Şi lucesc în noaptea clară. Luna o pecete pune Pe odihna ca de ceară. # Ceasuri trec, pierind ca anii, Şi se sting dureri, norocuri. Te vei întrema de-acuma. Aibi încredere-n sorocuri. Văile sunt verzi, copacii Dau pentru umbrire boltă. Holda-n valuri mari de aur Unduieşte spre recoltă. <Note> l. Lethe, rîu în Hades, din care sufletele morţilor beau „uitarea". </Note> Ca să-ţi împlineşti dorinţe, Uită-te la cea lucire! Somnul e veşmînt, aruncă-l, Că ţi-e piedică la fire. N-amîna, să te încumeţi, Cînd cei mulţi stau cu sfială. Cel ales, de se pricepe, Poate totul cu-ndrăzneală. (Un zgomot asurzitor însoţit de tunete vesteşte apropierea Soarelui.) <titlu> Ariel Auziţi! Horel-n furtună! Pentru-auzul unor duhuri Noua zi sunînd, se naşte. Porţi trosnesc, şi prin văzduhuri Roţile lui Phoebus2, raze. Vine-n tunete lumina, Cu ce bucium, larmă multă! Ceea ce nu se aude Numai greu urechea-ascultă. Vă ascundeţi! Prin coroane Şi prin flori v-adăpostiţi! Tunetul luminii, zilei, De v-ajunge, asurziţi! <titlu> Faust Înviorate bat ale vieţii pulsuri, Crepusculul eteric să-l salute. Statornic tu mi-ai fost, pămînt, în noapte, Cînd toate le-am crezut pierdute. Noi bucurii îmi dai, tu proaspătă prezenţă. Şi-o hotărîre îmi stîrneşti în suflet De-a năzui mereu spre o supremă existenţă. <Note> l. Horele erau, în mitologia greacă, zeiţele care deschid si închid porţile cerului, cînd Apollo îşi începe cutreierul ceresc, în carul său solar. 2. Phoebus, alt nume al lui Apollo, zeul luminii. </Note> În lume zorile-s deschise, Din mii de guri răsună viaţa în pădure, Se mai zăresc în vale neguri sure, Dar cerul clar descinde în abise. Şi crengi şi ramuri se ridică-nrourate Din adîncime, unde aplecate adormiră. Culori se lămuresc pe-acele prunduri, Unde frunziş şi floare perlele-şi prefiră. # În paradis se schimbă prejmetele toate! Priveşte-n sus! Giganticele piscuri Vestesc acum sărbătoreasca oră. Le este-ngăduit de timpuriu să guste Lumina veşnică, ce-apoi la noi coboară. Acuma luncilor, din plaiuri unduinde, O strălucire nouă li se dăruieşte. Treptat, în jos, lumina izbîndeşte şi se-ntinde. Ea vine-n faţă! Dar deodat' Străfulgerat în ochi ca de-o durere, Sunt nevoit să mă întorc, orbit. Aşa se-ntîmplă, cînd nădejdea Cu cea mai 'naltă din dorinţi se înfrăţeşte Şi porţi de împlinire se deschid. Din obîrşii prisos de flăcări se revarsă, Şi uluiţi noi stăm cu uitătura arsă. Voiam făclia vieţii s-o aprindem. Şi ne cuprinde ocean de foc! Ce foc! Iubire e sau ură? Arzător e nimbul, Dureri şi bucurie dîndu-ne eu schimbul. Şi iarăşi spre pămînt privim, în văluri de-apărare ne-nvălim. Rămîne astfel soarele în spate! Cascada apei, ropotind pe stînci, în vuiet: La ea mă uit, şi creşte încîntarea. Căzînd, ea se resfiră-n alte Mii de căderi, şi-n mii de jgheaburi se desparte, Cu spume înecînd, c-un clocot, steiul, Şi aburi înălţînd în zarea De stînci închisă. Din furtuna-aceasta Cât de măreţ răsare -:..; În schimbăcioasa lui durată curcubeul, Pagina 247 Cînd închegat, cînd şters, pe creasta Aeriană, 'mprăştiind de sus fiorii de răcoare. El oglindeşte omeneasca străduinţă. Tu cugetă şi vei pricepe mai de-aproape Cum a vieţii tainică fiinţă O prindem în răsfrîngerile colorate. <titlu> Palatul imperial Sala tronului. Consiliul de stat în aşteptarea împăratului. Trompete. Servitorime de curte, de tot soiul, apare în îmbrăcăminte strălucită. împăratul ajunge la tron. De-a dreapta sa Astrologul. <titlu> Împăratul Salut pe dragii mei! Fideli venirăţi, toţi ca unul. De-a drepta mea e înţeleptul. Dar unde a rămas nebunul? <titlu> Un boier În urma ta, ţinându-se de trenă, Pe trepte-n jos s-a răsturnat. A fost îndepărtat grăsunul. Căzuse mort sau numai beat? <titlu> Al doilea boier Numaidecît în locul lui Degrabă altul se-mbulzeşte. E minunat înzorzonat, Caraghios, că te uimeşte. Cu alebardele în cruce Pe-o treaptă paza îl opri, Dar iată-l, îndrăzneţul e aci. Pagina 248 <titlu> Mefistofel (îngenunchind lîngă tron.) Ce-i nedorit, oricînd binevenit? Ce e poftit, dar veşnic alungat? Ce e luat mereu sub scut, Dar totdeauna osîndit şi înjurat? Pe cine nu ai voie a-l chema? Ce nume e iubit în preajma ta? Cine s-apropie de tronul tău? Cine se surghiuneşte singur ca un rău? <titlu> Împăratul Deocamdată mai puţină vorbă! Cimiliturile n-au loc aci. Ghicitu-i treaba altor domni. Tu să dezlegi! Aceasta aş pofti. Bufonul meu se duse, cred, tare departe. Ia locul lui, aicea mai deoparte. <titlu> Mefistofel (urcă şi se apropie dc-a stînga) <titlu> Murmurul mulţimii Un nou nebun - Şi noi necazuri Cum a intrat? - De unde vine? Cel vechi căzu - Era o bute Acesta ca un ţîr se ţine. <titlu> Împăratul Şi astfel dragii mei în sala mare Bineveniţi să-mi fiţi de pretutindeni! Vă adunaţi sub stele priincioase. Noroc ne este scris şi bunăstare. Dar spuneţi-mi, dece-n aceste zile, Cînd toţi de griji ne lepădăm, Cînd toţi poftim plăceri frumoase Şi măştile petrecerii purtăm, Pagina 249 De ce ne-am chinui la sfaturi? Acuma, dacă vreţi, pe faţă şi pe laturi, Dezbate-vom împrejurările şi anii. <titlu> Cancelarul Virtutea cea mai mare e un nimb Împărătesc. El singur, împăratul, O pune cu izbîndă în lucrare. Dreptatea! Ceea ce s-au prins cu toţii a iubi, Ce toţi doresc şi cer, dreptatea, numai el Norodului o poate-mpărtăşi. Dar vai! Ce foloseşte spiritului mintea, Şi inimii ce-i foloseşte bunătatea, Cînd febră ca de hăuri Se-ntinde furibundă-n ţară Şi răul dogorind cloceşte răuri! Din locul ăsta'nalt privind In larga-mpărăţie, totul pare ca un vis, In care strîmbătatea creşte după plac, Nelegiuiri în pravili se prefac Şi-o lume a erorii se desfăşură deschis. # Cutare fură turme, cutare o femeie, Potire, cruci şi candelabre din altare, Mîndrindu-se cu-aceasta fiecare, Cînd scapă neatins, cu pielea-ntreagă. Se îmbulzeşte pîra la judeţ, Judecătorul stă pe puf, măreţ. Şi-n vuiet, în răstimp, răscoala creşte tot mai mai mare. Ruşinea, crima, poate s-o aleagă Cel ce se sprijină pe vinovaţi părtaşi, Căci vinovată e găsită Doar nevinovăţia, ce se apără stîngaci. O lume cade astfel în fărîme, Nimic din toate nu rămîne. Şi cum s-ar dezvolta acum În noi un simţ spre bunul drum? Şi chiar un om adesea bine îndrumat Se-nclină pui' la urmă şi ia mită. Pagina 250 Un jude, ce în stare nu-i a pedepsi, Răufăcător devine însuşi într-o zi. Am zugrăvit în negru totul, Deşi aş prefera icoana înflorită. (Pauză.) Măsuri şi hotărîri vor trebui luate. Cînd toţi se surpă, toţi îndură, Ameninţată-i chiar şi sacra maiestate. <titlu> Marele Armaş Turbat tumult cunoaşte timpul. Izbeşte fiecare, fiecare e izbit. Nici o comandă nu-nspăimîntă. Stă cetăţeanul după zid, Şi cavaleru-n cuib de stîncă. S-au juruit cu toţii să ne-o facă de istov. Iar mercenarii - ce să zic Cu nerăbdare-şi cere solda fiecare. De nu le-am fi datornici cu nimic, Ne-ar părăsi, fugind cu totul. Cel ce oprelişte ar da, Un cuib de viespi ar tulbura. împărăţia, ce era de apărat, Stă pustiită-n lung şi-n lat. Şi jaful umblă; n-are pace. Pierdută-i lumea, jumătate. Mai sunt şi dincolo regate. Dar nici un rege griji nu-şi face. <titlu> Vistiernicul Să te mai bizui pe ţinuturi aliate? Subsidiile, făgăduite prieteneşte, Secat-au precum apa-n ţevi. Şi-apoi, Stăpîne-n cele state A încăput domnia pe ce mîni? Unde priveşti, un nou stăpîn gospodăreşte. Respiră neatîrnarea-n piepturi Şi pretutindeni ce isprăvi! Am risipit atîtea drepturi Pagina 25l Că nu ne-a mai rămas nici unul. Iar pe partide, doar nebunul Temei mai pune-n zilele de azi. Oricît ar cultiva slăvirea, hula, Nepăsătoare sunt iubirea, ura. Şi gibeliniil ca şi guelfii2 altă dată fără tihnii. Acum se-ascund, dorind odihnă. Vecinului cine-i ajută la necaz? De lucru are fiecare pentru sine. Izvoarele de aur sunt închise bine. Mai scurmă fiecare şi adună-n poale, Dar ale noastre vistierii sunt goale. <titlu> Mareşalul Ce nenoroc mă paşte şi pe mine! Vai, zilnic ni se .cer economii, Cînd tot mai multe cheltuieli avem în fiecare zi, Şi-o grijă zilnic calea îmi aţine. Nu sufăr încă bucătarii de vreo lipsă: Mistreţii, cerbii, iepuri, căprioare, Găini şi gâşte, raţe, prepeliţe, Şi rente în natură, ce e drept mai rare, Curg totuşi. Lipsa e la vin. Se-ngrămădeau cîndva în pivniţi Podgoriile-n buţi şi anii cei mai buni. Azi strop n-a mai rămas din fostul plin. Boierii mari sting buţile nebuni; Şi-acum oraşul din depozit vinde Cu cupa şi cu oala, după cum so prinde Sunt nevoit şi eu să cumpăr, să plătesc. N-o să mă cruţe cămătarul. El dinainte ia dobînda din venite, Ani tot mai mulţi el dinainte îi înghite, Şi porcii nu se mai îngraşă, Sunt zălogite perne, faşă, <Note> l. Gibelinii, partizanii împăratului german în Italia, mai ales sub domnia- Hohenstaufenilor (secolelo al XlI-lea si XlII-lea). 2. Guelfii, duşmanii împăratului, adepţii papei. </Note> Pagina 252 Iară pe masă vine pîne Ce nu se coace decît mîne. <titlu> Împăratul (după oarecare gîndire, către Mefistofel) Despre nevoi ne cîntă struna. Adaugi la toate încă una? <titlu> Mefistofel Eu? Nicidecum! Cînd soarta mă învredniceşte Pe tine să te văd şi pe ai tăi Şi-atîta strălucire?! - Poate să lipsească Încrederea acolo, unde maiestatea porunceşte, Împrăştiind puterea celor răi, Şi unde vrerea bună sprijinită e de iscusinţă? Unde la îndemînă e atîta sîrguinţă? Cine-ar putea'nenorocire şi-ntuneric să stîrnească Unde asemeni stele strălucesc cu-ngăduinţă? <titlu> Murmurul mulţimii E un nerod - dar se pricepe. Se linguşeşte - cât e vreme. E sigur că aduce şi proiecte Ascunde multe - nu se teme. <titlu> Mefistofel În lume unde nu e lipsă de ceva? Lipseşte pretutindeni, una alta, iar aici Lipseşte banul. Nu-l poţi scoate din podea. Cu iscusinţă însă din adîncuri îl ridici. În vîna munţilor şi prin firidele de ziduri E aur berechet, cu zimţi şi fără zimţi, Şi de-ntrebaţi: cine-l aduce la lumină, Afla-veţi de la mine ştire; Iată răspund, căci este unul, Bărbat întreg printre cuminţi, Om năzdrăvan, prin spirit, şi prin fire. Pagina 253 <titlu> Cancelarul Prin spirit şi prin fire! Nu se prea vorbeşte Aşa unor creştini. De-aceea ateiştii Sunt arşi pe rug. Palavra e periculoasă, Căci firea e păcat, şi diavol spiritul. Ei între sine îndoiala o cultivă, Copilul lor, o corcitură monstruoasă. Aflaţi însă, că-n ţările împărăteşti Sunt două seminţiile ce-şi ţin isonul, Ce apără cu vrednicie tronul: Întâi sunt sfinţii şi pe urmă cavalerii. Ei iau pieptiş orice furtună. Biserica şi statul sunt răsplata lor cea bună. Dar din pornirile plebee ale unor spirite-ncîlcite În faţa lor o rezistenţă se ridică: Ereticii şi vrăjitorii, răul şi cu rodul lui! Aceştia ţara şi oraşele le strică. Pe-aceştia cu sfruntate glume Vrei să-i aduci în marea lume. De duhuri prea stricate te-ncălzeşti, Cari rudc-apropiate sunt nerodului. <titlu> Mefistofel După aceasta îl cunosc pe învăţatul domn. Ce nu se pipăie, vă este foarte depărtat. Ce nu cuprindeţi, vă lipseşte chiar cu totul. Ce-n calcule nu intră, nu-i adevărat. Ce voi nu cîntăriţi, e fără greutatel. Moneda, care voi n-o bateţi, n-are preţ. <titlu> Împăratul Numai cu-atîta lipsurile noastre, din păcate, N-au dispărut. Ţi-e acru rodul, pădureţ! <Note> l. Aici Mefistofel, ca si Goethe de altfel, este un adversar al teoriilor „mecaniciste", dar printr-o interpretare, într-adins nepotrivită, îl prezintă pe Cancelar ca pe un adept al acestor teorii;vîn realitate, Cancelarul este un exponent al modului de a gîndi teologic-medieval. </Note> Pagina 254 M-am săturat de necurmatul „cum", şi „dacă". Lipseşte banul! Fă-o cumva, sa se facă! <titlu> Mefistofel Fac ce doriţi şi chiar mai mult. Uşor ar fi, dacă uşorul n-ar fi greu. Ceea ce vrem, există. M-ascultati. Dar e nevoie şi de arta de-a obţine. Gîndiţi puţin şi cumpăniţi-o bine: Da, cumpăniţi, că-n vremuri de urgie, Cînd seminţii de oameni potopiră ţară şi popor, Atîţi au fost acei ce-şi îngropară Comorile, ca să le scape de noian cutropitor. Aşa a fost prin vremile romane Şi tot aşa prin alte vremi apuse. Comori sunt pretutindenea în ţarină adîncă. E-al împăratului pămîntul, Deci şi comorile ascunse. <titlu> Vistiernicul Nebunul măscărici ne-a lămurit de-a fir-a-păr. Un drept al împăratului e-acesta-ntr-adevăr. <titlu> Cancelarul Vă-ntinde necuratul aurii capcane. Vă ispiteşte strîmb, cu lucruri vane. <titlu> Mareşalul La curte de-ar aduce, după plac, prosperitate, Aş vrea să n-am de tot dreptate. <titlu> Marele Armas Bufonul e isteţ, promite ce ne place. De i se dă, soldatul nu întreabă datul dintru ce se face. Pagina 255 <titlu> Mefistofel Mă rog, dacă aţi crede că vă-nşel, Aci e Astrologul, întrebaţi-mi-l pe el! El vede-n cruguri cum e casa, cum e oral. Să spună numai cum se-nfăţişează aurora! <titlu> Murmur Sunt doi vicleni - ce bine se-nţeleg! Un măscărici şi un fantast se dau pelîngă tron. Ce cîntec vechi şi răsuflat! De cîntă unul, celălalt ţine ison. <titlu> Astrologul (vorbeşte, Mefistofel îi şopteşte.) E aur soarele şi lamură curată2. Mercur, ştiutul sol, slujeşte pe simbrie. Domniţa Venus v-a-ncercat pe toţi, Privindu-vă prea dulce, cum se ştie. Capricioasă trece, Luna castă. V-ameninţă, deşi n-apare, Marte. Iar Jupiter rămîne-n frumuseţe. Saturn e mare, pentru ochi însă departe. Sub chipu-i de metal3 nu-l prea cinstim. E mic la preţ, greu la cîntar. Cu Soarele cînd Luna se-nsoţeşte, Şi cu argintul aurul, seninătatea vine-n dar. Ce mai rămîne, repede se dobîndeşte. Palate şi grădini, şi sîni, frumoase feţe, Acestea toate ni le dă-nvăţatul domn, În stare singur cu atîtea să răsfeţe. <titlu> Împăratul Aş asculta mereu, că toate-s bune, Dar nu mă-nduplecă ce spune. <Note> l. După părerea astrologilor, horoscopul se împarte în douăsprezece case sau triunghiuri. 2. Astrologul desfăşoară un horoscop si face preziceri după configuraţia soarelui, lunii şi planetelor. 3. După părerea astrologilor, metalul saturnian ar fi plumbul. </Note> Pagina 256 <titlu> Murmur La ce ajută aste paie îmblăţite! Cu zodiacul şi-alchimia Ne-am amăgit destul. N-avem nădejde. Un fluşturatic să ne-aducă bucuria? <titlu> Mefistofel Cum cască gura-n preajmă stând! Dar spusele n-au crezămînt. E drept case mai flecăreşte despre mătrăguna Şi despre cînii negri Chemaţi comoara s-o păzeascăl. Dar în zădar fac unii glumă, Şi în zădar se osîndeşte vraja! Se-ntîmplă totuşi să te gîdile la talpă Şi pasul sigur uneori să poticnească. Atunci simţiţi efectul tainic, Lucrarea veşnicei naturi sub glie, Se furişează-n sus puterea vie. Cînd astfel vă înţeapă-n mădulare, Cînd straniu vă îndeamnă locul, Luaţi cu hotărîre tîrnăcopul, Gomoara e ascunsă sub picioare!2 <titlu> Murmur Simt în picior un greu de plumb, Un junghi în braţ. Asta-i podagră. În degetul cel mare mă furnică, Mă doare-n stingă spafa-ntreagă. După asemeni semne-aici ar fi Cel mai bogat ţinut de bogăţii. <Note> l. Mefistofel este aici un apologet de circumstanţă al su- perstiţiilor în legătură cu locurile unde s-ar găsi comori. 2. In secolul al XVIII-lea se făcea mare caz de „dibuirea" metalelor (ascunse în pămînt), de către oameni, care îşi atribuiau puteri senzitive deosebite. </Note> Pagina 257 <titlu> Împăratul În grab-acu, căci nu ne scapi. Să-ţi pui cuvîntul mincinos la încercare. Arată-ne ce scoţi, pe unde sapi. Arată-mi locurile nobile şi rare! Punîndu-mi spada, sceptrul la o parte, Aş ajuta şi eu lucrînd, dar dacă minţi, La dracu te trimit şi rnai departe. <titlu> Mefistofel Un drum şi chiar mai multe pîn-acolo Cunosc şi ştiu. Vreau însă să vestesc Cîte fără stăpîn pe sub pămînturi se găsesc. Ţăranul, care-şi ară brazda, Ridică-un vas odat'cu glia. El caută în zid de lut salpetrul. Bucuria Şi spaima i-o ghiciţi, cînd vede Că-n mînă ţine aur. Ce bolţi se cade să dărîme, Prin ce prăpăstii, şi prin care sîn De munte trebuie să-şi taie drum, Căutătorul de comori, ca prmtr-un alt tărîn: în beciuri largi, înehisc din vechime, El vede rînduri-rînduri de tipsii Şi cane, cupe, blide aurii. Paharele »tau şiruri, cu rubine, Şi dacă vrea să bea O băutură veche e alăturea. Ah, doagele de lemn de mult au putrezit, Dar vinul îşi făcu o altă bute Din propia sa piatră, tare ca un zid. Esenţele unor atare vinuri îndelung păstrate Şi aurul gi-atîtea nestemate Stau învălite-n adîncimi de noapte. Fără mîhnire cerceteaz-aicea înţeleptul. A cerceta şi a cunoaşte la lumina zilei e un fleac, Misterele adevărate-n întuneric zac. <Note> l. Ţăranii aveau obiceiul să scoată salpetru din ziduri vechi, pătrunse de igrasie, şi apoi să-l dea vitelor. </Note> Pagina 258 <titlu> Împăratul Pe-acelea ţi le las. Ce-i sumbru nu aduce bucurie Ce-i preţios, s-apară-n zi deplină. Pe cel viclean cine-l cunoaşte-ri noapte? În beznă vacile sunt negre, miţa e surie. Ulcioarele de jos, de aur pline, Cu plugul tău tu scoate-le-n lumină! <titlu> Mefistofel Ia sapa singur şi lopata. Prin lucrul ţărănesc devii mai mare Şi-o ciurdă de viţei de aur Vedea-vei cum din lut răsare. Atunci cu încîntare, fără şovăire, Te poţi împodobi pe tine, pe iubita ta. O piatră scumpă întregeşte, prin lucire, Atît frumseţea cît şi maiestatea. <titlu> Împăratul Îndată, fără-ntîrziere! <titlu> Astrologul (vorbeşte, Mefistofel îi şopteşte.) Stăpîne, înfrînează poftă şi dorinţă. întîi spectacolul mascat se cere! De ţintă nu ne-apropie nici grabă, nici împrăştiere. Să ne-adunărn întîi spre pocăinţă. Să ne învrednicim de cele ce sunt jos, Dinţii -prin lămurire - aici, deasupra, cu folos. Cine vrea binele devină-ntîi el însuşi bun. O bucurie cine vrea, să-şi potolească sîngele nebun. Cel ce doreşte vinuri, struguri copţi să tescuiască. Cel ce minuni aşteaptă, mai întîi credinţa să-şi sporească! Pagina 259 <titlu> Împăratul Să ne petrecem timpul, deci, c-un val De veselie! Vine miercurea cenuşiil, Şi în răstimp deschidem aripile uşii, Sărbătorind sălbăticii de carnaval. Trompete. Ies. <titlu> Mefistofel Înaintăm mereu cu stîngul şi cu dreptul. Cum se înlănţuie norocul, vrednicia, Nu prind de veste niciodat' nebunii. Dac-ar obţine piatra, zis-a-ntelepciunii, Desigur pietrei i-ar lipsi-nţeleptul. <titlu> Sală spaţioasă Încăperi laterale, totul împodobit şi decorat pentru spectacolul mascat. <titlu> Crainicul Să nu vă-nchipuiţi că-n ţări germane Aţi fi, şi că un dans al morţilor v-aşteaptă, Sau dansuri de nebuni şi diavoli. Spre o serbare veselă privirea se îndreaptă. înaltul domn făcînd o expediţie prin ţări romane Trecu măreţii Alpi şi îşi spori Domnia cu o nouă şi senmă-mpărăţie. Fireşte că-mpăratu-şi dobîndi Chiar de la Sfîritul Scaun dreptul şi puterea Iar cînd se duse ca să-şi ia coroana, Tare-i plăcu s-aducă şi aceste obrăzare2. Suntem ca nou născuţi, şi fiecare Uitîndu-şi numele cel vechi Îşi pune masca peste faţă şi urechi. <Note> l. Miercurea cenuşii, în latineşte: Feria quarta cinereum; sărbătoare catolică, cînd preotul presară cenuşă pe creştetele credincioşilor. 2. Obrăzare - măşti. </Note> Pagina 260 Şi orice om de lume-aidoma devine Unui nerod, şi înţelept s-arată Pe cît înţelepciunea îl mai ţine. îi văd cum se aleg în cete în pilcuri, cînd grăbite, cînd încete. Un cor de alt cor strîns se leagă. Intraţi, ieşiţi cu veselie! Rămîne pîn' la urmă lumea-ntreagă Cu ale ei figuri şi pozne-o mie O singură şi mare nerozie. <titlu> Grădinăresele (cîntare însoţită de mandoline) Ne-am împodobit în noapte Să ne vezi, să ne asculţi, Tinerele florentine Noi urmăm germanei curţi. # Noi purtăm în brune bucle Cîte-o floare ca decor. Fire, scame de mătase Joacă-şi ele rolul lor. # Căci noi credem că e vrednic Şi e bine şi e drept. Florile artificiale Înfloresc anul întreg. # Coloratele decoruri Le purtăm pe-aici la pas. Voi cam rîdeţi de-amănunte, Dar întregul v-a atras. # Suntem dulci şi graţioase, Tuturor de arătat. Căci femeia este artei Înrudi ta-apropiat. <titlu> Crainicul Să vedem, ne e dorinţa, Coşurile-mbelşugate Pagina 26l Cîte le purtaţi pe creştet, Şi pe braţe-nrourate. Vînzătoarele şi marfa Ca grădina să s-arate, Să-şi aleagă fiecare După pofta ce o are. <titlu> Grădinăresele Vindeţi ce aveţi, de-ndată, Dar să nu vă tîrguiţi. Din cuvinte cu-nţelesuri Veţi afla, ce dobîndiţi. <titlu> Creanga de măslin cu rod Nu invidiez vreo floare Şi gîlceava ocolesc: împotriva firii-mi este. Eu sunt seva, mă mîndresc, Măduva eu sunt a tării, Semn de pace-n văi şi munte. Azi aş vrea să am norocul De-a împodobi o frunte. <titlu> Cununa de spice de aur Spicele zeiţei Ceresl Vă prind bine, cu folos. Ca podoab-a voastră însă Ele sunt şi dar frumos. <titlu> Cunună fantezistă Flori pestriţe, albe nalbe Şi cu ce mai dă şi holda! Nu-s obişnuite-n fire, Dar le născoceşte moda. <Note> l. Ceres, zeiţa grînelor în mi ologia latină. </Note> Pagina 262 <titlu> Buchet fantezist Al meu nume să vi-l spună Teofrastl n-ar îndrăzni. Totuşi mai hrănesc nădejde Vre-o frumoas-a-mpodobi. Să mă pună-n păr vre-o fată, Sau de am puţin noroc Să se hotărasc-a-mi face Lîngă inimă un loc. <titlu> Invitaţie Fantezia să-nflorească Pentru moda de o zi, Minunat, precum natura Niciodat' nu poate fi. Clopoţei, petale fine, Răsăriţi din bucle pline! <titlu> Bobocii de trandafir Soart-ascunşi prin foi ne ţine Minunaţi prin prospeţime. Cînd s-anunţă calda vară Şi s-aprinde trandafirul, Cine-ar mai dori să moară? Stăpînesc promisiunea Şi favoarea încercată în împărăţia Florei Ochi şi inimă deodată. Sub umbrare grădinăresele îşi desfac cu graţie marfa. <titlu> Grădinarul (cîntă însoţit de alăută cu tonuri adînci) Florile răsar în preajmă, Frunţi împodobind cu gust. Fructul nu vrea să înşele, îşi îmbie miez şi must. <Note> l. Teofrast, părintele botanicii, discipol al lui Aristotel (secolul al IV-lea î.e.n.). </Note> Nu cu ochiul faceţi preţul Roadelor, cireşelor. Cumpăraţi, căci cerul gurii E mai bun judecător. # Piersici, rodii, fructe coapte Ţi se-mbie să le guşti. Despre trandafiri faci cîntec, Dar din măr, e dat, să muşti. # A vă însoţi frumseţea Să ne fie-ngăduit, Unde-atît belşug de mărfuri Spre-ncercare s-a ivit. # Sub ghirlandele bogate Şi-n frunzare dedesubt Găseşti totul împreună: Muguri, foi şi floare, fruct. # În timp ce cîntarea continuă însoţită alternativ de chitare şi alăute, cele două coruri îşi prefiră şi îşi îmbie marfa, treptat, în sus. <titlu> Mama şi fiica <titlu> Mama. Fata mea, cînd mi-ai venit, Eu ţi-am pus scufiţă. Fost-ai dulce la obraz Ca o luminiţă. Măritată te gîndeam Cu un mare bogătaş, Draga mea fetiţă. # Dar trecu an după an Fără de norocuri, Ceata peţitorilor Şi cu ei sorocuri. Ai jucat cu mulţi, cu-ndemn, Ai făcut cu cotul semn, Şi din ochi pe-alocun. Pagina 264 Petrecut-ai veselă Prin cutare casă. Nici un tinerel bărbat Nu s-a prins în plasă. Azi nebunii drum şi-au dat. Desfă-ţi poala, poate, vreunul Să rămînă agăţat. Fete tinere şi frumoase se alătură jocului, o conversaţie s-aude. Pescari şi păsărari, cu năvoade, undiţi şi laţuri, şi cu alte unelte, apar, amestecîndu-se printre copii, încercări de-a se prinde, dea scăpa şi de a se reţine unul pe altul, dau prilej la dialoguri plăcute. <titlu> Tăietori de lemne (dau năvală cu impetuozitate) Vrem loc, vrem spaţiu, Prin stejerişuri Tăiem copacii, Făcînd luminişuri Unde lovim, Doar vai şi vai e. Laudă aduceţi Celor ce taie. De n-am fi noi, Noi tăietorii, Cîţiva prin ţară, Cum s-ar alege Cei fini cu vorba Spirituală? Să ştiţi aceasta! Aţi îngheţa voi, De n-am doborî noi! <titlu> Paiaţal (nătărău) Voi sunteţi nerozii, Care asudă <Note> l. In original Pulcinell, sluga leneşă din anumite comedii. </Note> Pagina 265 Cu spate-aplecate. Noi suntem isteţii, Nici cînd greutate Şi nici vreo trudă De-a lungul vieţii N-am dus vreodată. Veşmîntul nostru Uşor e ca rostul. Noi pierdem vremea Pe străzi, prin tîrguri, Căscăm doar gura Prin săli, prin crînguri. Şi felul nostru E, prin mulţime, Precum tiparul, Să trecem bine Şi de-a furişul. De ne lăudaţi, De ne-njuraţi, Oricum, e tine. <titlu> Paraziţi (linguşitori şi lacomi) Voi truditorii, Destoinicii, marii, Voi cărbunarii, Sunteţi de-ai noştri. La ce-ar folosi Orice-nclinare Şi aprobare, Duplicitatea, Chiar dac-un fulger Pe loc ar cădea, La ce-ar folosi Dacă lemn n-ar fi, Cărbuni n-ar fi, Văpaie să dea, S-aprindă vatra? Astfel se frige, Şi astfel se fierbe. Pagina 266 Linge-talgere Astfel se pierde, Friptura simţind Şi mirosul tare De peşti la grătare. La mesele date De mecenate Oameni ca noi Se-ndeamnă la fapte. <titlu> Un beţivan (inconştient) Azi nimic să nu-mi displacă, Că mă simt aşa de slobod. Chiot proaspăt, cîntec liber Prin atîta tropot, ropot Să străbată! Şi să bem! Haideţi să ciocnim paharul! Tu de-acolo vino-ncoace, Să ne îngropăm amarul! # Supărată mi-e muierea Că mă port aşa bălţat. Eu sunt mîndru, ea mă ceartă Că sunt bun de împăiat. Dar eu beau şi iarăşi beau! Să ciocnim cum se cuvine! Mai ciocniţi, mască şi mască Să se simt-odată bine! # Sunt eu oare rătăcit? Mă găsesc unde îmi place. Cînd cîrciumarul nu-mprumută, Cîrciumăreasa o mai face. Beau mereu şi iarăşi beau. Sus, măi fraţi! Ca să ciocnim! Oricum mîna-ar rătăci, Gura tot o nimerim. Pagina 267 Fără capăt aş petrece. Numai să mă-ntind puţin Mi-e dorinţa, căci de-acum Pe picioare-abia mă ţin. <titlu> Cor Beţi, ciocniţi! Frate cu frate! Cine poate nu se lasă, Ţineţi-vă strîns pe scaun Unul a căzut sub masă! Crainicul anunţă diverşi poeţi, cîntăreţi ai naturii, cîntăreţi de curte, poeţi-cavaleri, gingaşi şi entuziaşti. În înghesuiala concurenţilor, nici unul nu izbuteşte să spună o vorbă. Unul se furişează prin faţă rostind cîteva cuvinte. <titlu> Satiricul Ştiţi voi ce pe mine, Poetul, m-ar bucura? Să-mi fie îngăduit a cînta Ce nimeni n-ar asculta. Poeţii nopţii şi ai mormintelor se scuză, căci ei sunt tocmai într-o conversaţie interesantă cu un vampir, proaspăt ivit, împrejurare din care s-ar putea dezvolta un nou gen de poezie. Crainicul e nevoit să-i lase în pace. El che-amă rînd perind mitologia greacă, care şi sub masca modernă îşi păstrează caracterul şi graţia. <titlu> Graţiile <titlu> Aglaia Graţie aducem în viaţă. Punem graţie în dăruire. <titlu> Egemona Dulce e orice-mplimre. Puneţi graţie-n primire. Pagina 268 <titlu> Eufrosina Graţioasă-n dimineaţă Fie orice mulţumire. <titlu> Parcele <titlu> Atroposl M-au chemat la tors pe mine Care sunt cea mai bătrînă. Multe tîlcuri are firul Răsucit gingaş în mînă. # Să vă fie cît mai moale Eu ales-am inuri fine, Ca să fie neted firul Degetul în seamă-l tine. # La petreceri şi la dansuri Grija să vă fie scumpă, Are o măsură firul; Să păziţi ga nu se rumpă, <titlu> Cloto Mie în aceste zile Foarfecă îmi este dată, Căci bătrînă cu puterea-i Supărat-a lumea toată. # Torsături fără foloase Ea întinde în lumină, Dar ea taie pe aceea Care-i de speranţă plină. # Cîteodat' cu tinereţea-mi Mă înşel şi eu o leacă. Ca să mă-nfrînez, de-acuma Foarfecă o pun în teacă. <Note> l. Atropos este cea mai bălrînă dintre parce; în mitologie ea taie firul vieţii, aici însă ea îl toarce, rol ce în mitologie revine lui Cloto, care aici taie firul vieţii. </Note> Pagina 269 Mă simt bine-aşa legată, Şi privesc cu prietenie. Treceţi, pilcuri, fără teamă, Veselia să vă ţie. <titlu> Lahesisl Mie, care-s înţeleaptă, Mi-a rămas orînduirea. Tortul meu se învîrteşte. Fără grabă-i este firea. # Fire vin şi iarăşi fire: Îndrumat e fiecare Cercului să se supună, Şi de-acolo nu mai sare. # Ţesătorul ia-n primire Torsătura măsurată. Dacă aş uita de mine, Rău ar fi de lumea toată. <titlu> Crainicul Oricît aţi răsfoi vechile scrieri, Fiinţele ce vin, nu le cunoaşteţi, Ce rele sunt, dar după-nfâţişare Voi le-aţi primi cu drag cuvînt ca oaspeţi Sunt furiile, credeţi-mi vestirea, Drăguţe, prieteneşti şi foarte june. Începeţi vorba şi-ţi vedea cum muşcă Ca şerpii porumbiţele nebune. Viclene şi ascunse sunt, dar astăzi Cînd cu metehne-atîţia ni se laudă, Nici ele nu doresc faimă de îngeri, Şi recunosc că-s plagă, şi se-aplaudă. <Note> l. Lahesis, cea mai binevoitoare dintre parce; ea face tort din firul vieţii. </Note> <titlu> Furiile <titlu> Alecto Oricum, voi ne veţi crede după vorbă, Că suntem dulci şi tinere feline. De are unul, altul, vreo iubită, I-om gîdila urechile prea bine. # Şi nu pe-ascuns, ci-n fată îi vom spune Că ea şi altora mai face semne, Că-i proastă, strîmbă, bună de nimica, Pe urma ei să nu se mai îndemne. # Mireasa noi o hărţuim de-asemeni, Că mirele acum o săptămînă Rău a bîrfit-o. Dacă să împacă, Ceva din vorbe tot o să rămînă. <titlu> Megera Asta-i nimic, căci după ce se leagă, Iau lupta eu. Mă prind să umplu vasul Norocului cu picături de fiere. Căci schimbăcios e omul ca şi ceasul. # Şi nime-n braţe, ce-a dorit, nu ţine, Făr-a dori ceva şi mai fierbinte. De soare fuge-n grabă fiecare, Vrea să-ncălzească gerul, scos din minte, # La toate-acestea mă pricep eu bine. Să semene mereu nefericirea Pe Asmodeul, fidelul, îl voi pune. Perechile le stric şi omenirea. <titlu> Tisifona Eu otrava o amestec, Eu pumnalul îl ascut. De iubeşti cumva pe alta, Ţine minte, eşti pierdut. <Note> l. Asmodeu, demonul căsniciei, în Biblie. </Note> Dulcele se face fiere, Dacă astfel făptuieşti. Nu încape tîrguire: Fapta tu ti-o ispăşeşti. # Nu-i iertare nicăire. Stîncilor ni-oi tîngui, Echo zice: răzbunare! Schimbăciosul va pieri! <titlu> Crainicul Îngăduiţi, vă rog, şi treceţi mai departe. Ce vine-acum nu seamănă cu nimel. E ca un munte ce se puse în mişcare, Covoare pestriţe i-atîrnă pîn' la foaie. Colţi lungi el are, trompă ca un şarpe. E un secret aci, dar are dezlegare. Pe ceafa lui, fragilă, o femeie Cu o nuia îl mînă lesne, Şi alta-i stă măreaţă pe spinare Lucind din creştet pîn' la glezne. Alături alte două vin, ca din poveste, Plină de teamă una, veselă cealaltă. Parc-ar dori ceva întîia, liberă e-a doua. Vestească fiecare, cine este. <titlu> Teama2 Felinarele serbării Oarbe drumul mi-l aţin. Printre feţe-nşelătoare Lanţurile strîns mă ţin. # La o parte, voi, ce rîdeţi, Bănuielii dînd temei! Colo-n noapte la răscruce, Mă pîndesc vrăjmaşii mei. <Note> l. Un elefant. 2. Scriitorul grec Lucian (secolul al II-Ies) susţinea că cei mari duşmani ai omului sunt teama şi speranţa. </Note> Prietenul - duşman e-aicea. Masca i-o cunosc de-acum. A voit să mă omoare, Iată-mi-l fugind pe drum. # Bucuros în orice parte Aş ieşi din lume-afar'. Dar acolo e neantul, Mă cuprinde spaima iar. <titlu> Speranţa Vă salut, voi surioare! V-a plăcut mai ieri şi astăzi Să vă puneţi obrăzare. Dar eu ştiu, orice s-ar spune, Măştile le veţi depune. Dacă în lumini de faclă Nu se-ntîmplă să ne placă, Ne-om plimba-n senine zile întru totul după vrere, Cînd în pilcuri, cînd stinghere, Libere pe cîmp de-aprile. Vom umbla, precum ni-i voia, Fără grijă prin viată, Neştiind ce e nevoia. Oaspeţi fi-vom, aşteptaţi, Pretutindeni vom intra, Ce-i mai bun în lumea noastră S-a găsi pe undeva. <titlu> Cuminţenia Doi sunt duşmanii ce-i are Omul: teama şi speranţa. La o parte-l ţin de obşte. Să vă apere distanţa. # Ăst colos îl port pe drumuri, Ca un turn el duce-n spate. Şi el trece, că nu-i pasă, Pe înguste căi, pe late. # Dar mai sus, pe înălţime, Stă zeiţa şi întinde Aripi largi, ca să aducă O dobîndă pretutinde'. # O împrejmuie lucirea, Nimbul nu i se destramă. E zeiţa-nfăptuirii Şi Victoria se cheamă. <titlu> Zoilo-Tersill Hu-Hu! Tocmai- la timp eu vin. Pentru atîţi mai am venin. Acuma însă ţinta, mea O doamnă e, Victoria! întraripată, cum se vede, Vulturoaică ea se crede. Şi s-amăgeşte că-i al ei, Pe unde trece, tot poporul. Dar unde izbuteşte-o faptă, Îmi pun şi eu îndat' piciorul. Şi ce-i înalt, se face jos, Şi ce e drept, se face strîmb, De văd pe dos, sunt sănătos. Numai urîtul e frumos. <titlu> Crainicul Să te atingă-atunci, cine spurcat, O lovitură sacră de toiag. Sucindu-te, te răsuceşte! Cum se adună dublu geamăn, Scîrbos e trîndul, fără seamăn! Dar ce minune! Ou se face, Şi oul creşte şi-apoi crapă. Doi gemeni se ivesc din apă: <Note> Zoilo-Tersit, personaj fictiv, al cărui nume e alcătuit din două părţi: Zoilos, numele unui gramatician (din secolul III î.e.n.) care l-a atacat pe Homer, şi Tersit, numele unui personaj care râdea de eroii din faţa Troiei </Note> Pagina 274 O viperă şi-un liliac. Şi şarpele se-ntinde sfoară, Spre grindă liliacul zboară, Şi împreună ies afară.l Tovărăşie nu le fac. <titlu> Murmur Haideţi, unde se dansează Eu mai bine-aş vrea să plec Simţi tu duhuri care trec Şi prăsilă de strigoi? Vuietul îl simt prin păr Eu îl simt pe la picioare Te-a rănit "cumva, te doare? Dete spaima peste noi Cheful nostru a trecut, Bestiile-aşa au vrut. <titlu> Crainicul De cînd pe la mascarade Sunt adus, trimis de soartă, Nici un rău să nu v-atingă Stau de pază pe la poartă. Şi veghez şi nu mă clatin! Dar mi-e teamă, prin ferestre Să nu intre duhuri, vîlve, Răsărite din poveste. Nu v^aş şti scăpa de vrajă! Unul dă de bănuit!2 Iată alte arătări Se apropie, se-ndeamnă. Dar figurile ce-nseamnă Şi pe nume cum le zic? Ce nu e de priceput, N-aş putea nici să explic. <Note> l. Sub chipul lui Zoilo-Tersit se ascunde Mefistofel, care alungat de Crainic, se va întoarce sub chipul Sfrijitului-Zgîrcitului. 2. Aluzie la Zoilo-Tersit (Mefistofel). </Note> Pagina 275 Ajutaţi-mă să-nvăţ! Iată vine prin mulţime Car măreţ cu patru cai, Vine, vine, vine, vine. Prin norod nu-şi taie uliţi, Nu e nici o-nghesuială, Colorat luceşte-n cale, Stelele sclipesc sălbatic Ca o magică lanternă, Trece carul furtunatic. Faceţi loc! Mă înfioară! <titlu> Băiatul-cărutaşl Roibilor, să vă opriţi! Înfrînaţi-vă aripa! Zbor în vuiet vi se cere, Cînd e-nălţătoare clipa. Aste spaţii le cinstim, Ia-priviti cum se-nmulţesc Împrejur admiratorii, Cu ochirile ţintesc. Crainic, bagă tu de seamă, Povesteşte şi arată Cine suntem, cum ne cheamă. Căci noi suntem pilde vii, Cînd vădim alegorii. <titlu> Crainicul Numele eu nu ţi-l ştiu. Însă pot să te descriu. <titlu> Băialul-căruţaş Totuşi! <Note> l. Băiatul-căruţaş simbolizează în acest spectacol mascat: Poezia. </Note> Pagina 276 <titlu> Crainicul Trebuie să spun: Tînăr şi frumos îmi eşti, Umbli însă prin poveşti, Un băiat neîmplinit, Împlinit, vei fi dorit, Îmi pari crai, de viitor, Chiar de-acum seducător. <titlu> Băiatul-căruţas Bine-o-ntorci şi bine-o dregi. <titlu> Crainicul În ochi tu negru fulger porţi, Iar noaptea buclelor Înseninată e de-o diademă. Ce nestemate, ce decor! Veşmînt cu tiv de purpură şi ţinte îţi curge de pe umăr pîn'la-ncălţăminte. Drept fată ai putea să fii luată-n glumă, Dar pentru bucuria şi amarul, Ce le-ai putea aduce, Un preţ tu ai avea şi-acum la fete. Din partea lor, te-ar învăţa abecedarul. <titlu> Băiatul-căruţas Şi-acesta cine-i, strălucind în car, Alcătuire splendidă tronînd? <titlu> Crainicul Un rege pare, înclinat spre dar. E norocos cel ce ca om Se bucură din parte-i de favoare. De altceva nevoie n-are. Privirea craiului în preajmă cată. Plăcerea lui de-a da-i curată, Şi-i fericirea lui cea mare. Pagina 277 <titlu> Băiatul-căruţas Cu-atîta nu sunt mulţumit. Descrie-mi-l amănunţit. <titlu> Crainicul Nu poate fi descrisă demnitatea, Cel mult c-o vorbă sănătatea Din faţa lui, obrajii, ochiul năzdrăvan, Ce strălucesc de sub turban, Şi-n falduri de veşmînt prosperitatea. Dar ce-aş mai spune despre-nfăţişare? Ca domnitor el cunoscut îmi pare. <titlu> Băiatul-căruţas Belşugul e, un zeu, Plutusl îl cheamă, El însuşi vine-n pompă mare, Că împăratul îl aşteaptă-n nerăbdare. <titlu> Crainicul Dar să ne spui, tu cine eşti? <titlu> Băiatul-căruţas Eu sunt risipa, poezia. Eu sunt poetul care se desăvîrşeşte, Cînd bunul cel mai scump şi-l risipeşt Şi eu, nemăsurat sunt de bogat, Şi-asemenea lui Plutus mă socot: Împodobindu-i şi petrecere şi joc, Şi tocmai ce-i lipseşte, - aceea-mpart. <titlu> Crainicul Te lauzi, dar nu îţi sade rău. Vrem să vedem ceva din meşteşugul tău. <Note> l. Sub chipul zeului Plutus este travestit Faust. </Note> Pagina 278 <titlu> Băiatul-cărufaş Pocnesc din degete o dată doar Şi dintr-o sfîrlă peste car Mărgele-apar, mărgăritar! (Dînd mereu sfîrle în aer.) Poftim brăţări de aur şi cercei, Un pieptene, o coroniţă fără greş, Inele scumpe, pentru mari şi mărunţei. Şi flăcări mai trimit din loc în loc, Apoi aştept să văd cine ia foc. <titlu> Crainicul Acum se-nghesuie draga mulţime! Dăruitorul pare strîmtorat de-a bine. Aruncă giuvaere ca în vis, Şi toate mînile culeg din paradis. Dar bag de seamă viclenia: Orice ar prinde cineva, dobînda, bucuria în mînă n-are să-i încapă, Că darul fluturînd îi scapă. Mărgăritarele, colanul se destramă, Gîndaci îi mişună în palmă. El îi azvîrle, bietul, să-i înfrunte. Iar alţii-n loc de nestemate Prind fluturi cu sclipiri deşarte. Ce nu promite păcăliciul scamator, Şi dăruieşte aur doar, amăgitor! <titlu> Bă iatul-căruţaş Măşti tu vesteşti, pe cît iau seama, Dar a vedea esenţa sub părere Nu-i treaba unui vestitor la curte. Aceasta cere o mai ageră vedere. Mă voi feri însă de orice ceartă. Spre tine, Doamne, vorba mi se-ndreaptă. (Către Plutus.) Nu mi-ai încredinţat tu mie Călăuzirea celor patru roibi? Şi nu îi mîn precum îndrumi? Vreau să se ştie. Nu mă îndemn la orice semn? Şi nu m-am priceput cu îndrăzneală, Să dobîndesc finicul, ramul, pentru tine? De cîte ori la-ntrecere, spre slava ta, Eu m-am luat, am izbutit cu bine! Şi dacă laur îţi împodobeşte fruntea, Nu eu cu mîna mea l-am împletit? <titlu> Plutus Nevoie, dacă ai, de-o mărturie, O spun pe faţă şi o spun cu bucurie: Eşti duh din duhul meu. Eşti mai bogat decît sunt eu. Şi preţuiesc mai mult verdele ram Decît orice coroană ce-o mai am. Vestire tuturor în ţară fac: Iubite fiu al meu, că-mi eşti pe plac! <titlu> Băiatul-căruţaş (către mulţime) Cele mai rare daruri, iată, Le-am risipit jur împrejur, Şi văd cum pe cutare creştet O flăcăruie arde şi iscată De pe un cap pe alt cap sare, Pe unul stă, dar altuia îi scapă, Şi numai rar s-aprinde tare în grabă dînd scurtă văpaie. La cei mai mulţi, doar, pîlpîind, Se mistuie, şi trist se taie. <titlu> Muieret bîrfitor Acolo sus pe cel rădvan Desigur stă un şarlatan, Pagina 280 Şi-alături, ca un ţîr, Sfrijitul De foame stors, şi de-alte cele, Cum n-a mai fost cîndva văzut. Mă prind că el nimic nu simte De l-ai pişcă pe la şezut. <titlu> Sfrijitul Scîrboasă seminţie nimerească în lături! Ştiu că nu îţi sunt pe plac. Pe cînd femeia în alt veac De casă şi de vatră îngrijea, Aveam alt nume: Avariţia! Ce bine casei îi mergea: Multe intrau, nimica nu ieşea. Mă osteneam pentru dulap şi ladă, Şi se chema c-ar fi un viciu. Acuma însă-n ani mai tineri Pentru bărbat viata-i un supliciu. Femeia a uitat cruţarea, Mai multe pofte are decît taleri, De datorii e plină zarea. Muierea, ce mai pune la o parte, Ascunde-o zi şi-apoi împarte, Căci cu ibovnicii ea bea din plin, Şi ce rămîne, cheltuieşte cu înfrumseţarea. De-aceea aurul devine preţuitul. Azi sunt de genul masculin. Eu sunt zgîrcitul. <titlu> Femeia (ce vine în frunte) Daţi-l încolo şi lăsaţi-l, Cînd totul e la urmă-nşelăciune. El vine doar bărbaţii să-i aţîte, Şi să le cînte urîcioşilor în strune! Pagina 281 <titlu> Mulţimea de femei O lovitură daţi-i şi să-i faceţi seama. Sfrijitul vrea să ne-nspăirnînte? De-o pocitanie să ne cuprindă teama? Bălaurii-s de mucava şi lemn. Pe el acum, aşa vă-ndemn! <titlu> Crainicul În numele toiagului - pe loc să staţi! Dar nu-i nevoie de-ajutorul meu. Priviţi cum înrăiţii monştri În spaţiul cucerit mişcaţi, Îşi desfăşoară aripe de zmeu. Se scutură, scuipîndu-şi focul, Gîtlejurile. Sună cu mînie solzii. Mulţimea fuge, gol rămîne locul. (Plutus coboară din car.) <titlu> Crainicul Cât de regeşte el coboară! Un semn, apoi balaur cu balaur Aduc o ladă doldora de aur, Şi cu zgîrcitul, care stă pe ea, I-o pun cu grijă la picioare. Minunea se făcu. Şi ce splendoare! <titlu> Plutus (către Băiatul-căruţaş) Scăpaşi de multa greutate neplăcută. Eşti liber să te-nalţi acum în sfera ta, Ce nu-i aci. Bălţa ta şi-ncurcată Ne-mprejmuie aici o lume slută. Acolo numai, unde clar în claritate Priveşti, stăpîn, şi-n tine ai încredere deplină, Unde frumseţea, binele domină, Creează-ţi lumea ta-n singurătate. Pagina 282 <titlu> Băialul-căruţaş Mă preţuiesc, ca un trimis al tău, ce sunt. Şi te iubesc printre rudenii ca pe-un tată. Belşug e unde poposeşti, iar unde-s eu Dobîndă are orişicine pe pămînt. Fireşte că mai şovăie oricine cîteodată: Să ţi se-nchine ţie, sau să mi se-nchine mie. Ai tăi, e drept, că fără treabă se desfată, Mereu însă cîte puţin de lucru are Cel ce pe mine mă urmează-n zarea măre. Nu-mi fac în taină nici o faptă. Răsuflu numai şi mă şi trădez. Rămîi cu bine! Tu-mi îngădui fericirea. C-o şoaptă însă de mă chemi, mă-ntorc de-ndată (Pleacă, precum a venit.) <titlu> Plulus Acum e timpul să dezlănţuim comori! Cu varga crainicului eu ating lacăte, Ce se deschid. Priviţi cum în căldări de-aramă În clocotul de sînge auriu, apar înfiripate Coroane şi colane, lanţuri şi inele. În clocot s-ar topi iar toate cele. <titlu> Mulţimea (strigînd rînd pe rînd) Priviţi, priviţi, ce bogăţie de izvor, Se umple lada pîn' la gură. De aur, vase se topesc: ies rostogol Monede-n suluri ca din gol. Purtînd efigii, cu embleme sar ducaţii, Cum n-au văzut vrcodat' bogaţii. S-a întrupat acum dorinţa mea. Fişicele de galbeni pe podea, Le folosiţi, că vi se-mbie, Să v-aplecaţi cu sîrg, la bogăţie! Noi, ceştialalţi, mînaţi de grabă, Luăm în stăpînirc-o ladă. Pagina 283 <titlu> Crainicul Ce vreţi, nebunilor, cu-a voastră vrere Cînd totu-i doar o mascaradă? Să puneţi capăt poftelor, sărmani Nerozi! Sau credeţi că în seara-aceasta E aur ceea ce se risipeşte? Pentr-un asemeni joc chiar gologani Ar fi prea mult. Bicisnicilor! O frumoasă amăgire-aţi vrea Să fie grosolanul adevăr! Cu adevărul ce-aţi începe? - Nebunia vană O prindeţi însă pofticioşi de păr! O, Plutus travestit, erou mascat, Norodul ăsta fie-rni alungat! <titlu> Plutus Toiagul tău e ca făcut Pentru aceasta. Dă-mi-l împrumut. Il voi muia în clocot şi-n văpaie. Hei, măştilor, vedeţi acuma pălălaie, Cum fulgeră, cum sar scîntei! Toiagul a şi prins dogoare. Cine s-apropie, înghesuindu-se prea tare, Va fi incinerat fără cruţare. Acu-mi încep a mea plimbare. <titlu> Strigăte şi înghesuială Vai, vai! Prăpăd o să ne-ajungă. Să fugă cel ce poate să mai fugă. Dă-te 'napoi, tu omule, din ceaţă! Îmi sar scînteile aprinse-n faţă. Toiagul greu, arzînd apasă. Pe unde cal pierdut să iasă? 'napoi, 'napoi, voi obrăzare! napoi, 'napoi, neînţeleasă ceaţă! Cum ar zbura, dar aripi n-are! Pagina 284 <titlu> Plutus E-mpins acuma cercul lor Şi nimenea nu este ars. Norodul dat-a înapoi, Mulţimea s-a retras. Dar pe al rînduielii prag, O dungă nevăzută trag. <titlu> Crainicul O fapt-ai săvîrşit măreaţă. Cu vrerea şi puterea ta isteaţă. <titlu> Plutus Cu mulţumiri nu te grăbi prea mult, Căci ne ameninţă şi alt tumult, <titlu> Zgîrcitul Şi totuşi acest cerc îl poţi privi Cu prelungită, agreabilă simţire, Că totdeauna sunt femei în frunte, Unde se cască gura în neştire. Nu-s eu chiar într-atît de ruginit. Muierea de-i frumoasă, e frumoasă. Şi astăzi, cum nimica nu mă costă, Pentru crailîcuri am pornit de-acasă. Cum însă-n loc prea populat Cuvîntul nu s-aude lămurit, Încerc să mă exprim pe ocolit Şi-anume pantomimic de-astă dat'. Picioare, mînă, gest, nu-mi sunt de-ajuns. Va trebui la farsă să recurg pe-ascuns. Ca lutul umed aurul îl voi trata. Acest metal în orişice îl poţi schimba. <titlu> Crainicul Ce-ncepe-acum nerodul macru? Are umor? Nu-i totdeauna acru? Pagina 285 Frămîntă aurul ca aluatul, Şi aurul în mînă i se-nmoaie. Dar cum îl strînge şi-l îndoaie, Rămîne tot neplăsmuit lipiciul. Către femei se-ntoarce măscăriciul. Şi ele-acoperindu-şi ochi şi faţă S-arată foarte-foarte ruşinate, Din aluat cînd iese-o boroboaţă. Vrea oare răul, păcăliciul Să vateme morala, plămădind? Toiagul dă-mi-l, să-l alung. Nu-i cazul să mai tac, privind. <titlu>Plutus El nu presimte, ce ne-ameninţă de-afar'. Lasă-l să-şi istovească nerozia. N-o să-i rămîiiă loc de pozne. Puternică e legea, dar mai tare grozăvia. <titlu> Tumult şi cîntec Sălbatică s-aude ceata, Din munte-n vale toată gloata Înaintează năzdrăvan, Sărbătorind pe zeul Panl. Ei ştiu ce ştiu, şi far de-ocol Pătrund aci în cercul gol. <titlu> Plutus Vă ştiu pe toţi, pe zeul Pan! Luarăţi cu-ndrăzneală locul, Eu ştiu, ce alţii nu prea ştiu. Deschid în calea voastră leatul. Să vă-nsoţească bun norocul! Se-ntîmplă poate - neaşteptatul! Voi nu ştiţi unde duce pasul, Şi unde v-aţi ales popasul. <Note> 1. Sub chipul zeului Pan este travestit împăratul. </Note> Pagina 285 <titlu> Cîntec sălbatic Popor înzorzonat, voi obrăzare! Venim sălbatici, din cîmpie, În salt înalt, în goană mare, Ne dovedim cu vrednicie. <titlu> Fauni Noi, fauni în ceată, Cu foi de stejar În păr, pe frunte, În horă rotată Venim din cîmp: Urechi ascuţite avem, Năsucul tîmp, Şi faţa lată. Femeilor nu le displace Şi fiecare s-amuză: Un faun, laba cînd şi-o-ntinde, Nici cea mai frumoasă Un dant nu-i refuză. <titlu> Satirul Satirul sare, venind din urmă, Copitele-i de capră scurmă, Are lăboaiele subţiri, Suit pe aprige-nălţimi, Se uită lung, jur împrejur, împrospătat de aer pur, Dispreţuieşte seminţia Ce jos în vale dăinuieşte. Satirul sare-n salt, haihui. Dar lumea sus E doar a lui. <titlu> Gnomi Ceată micuţă tropotind, De-a valma vine chicotind. Veşmînt de muşchi au ei şi poartă Pagina 287 Cu toţi la brîie felinare. E trudă printre ei, mişcare, Ca licuricii dau lumină-n zare. Şi se muncese cu osteneală, Furnicărie-n forfoteală. Sunt cu piticii înrudiţi, În felul lor, felceri cinstiţi. Ei scot din muntele de stîncă Metalele, din vîna-adîncă. Şi toate ei le pun grămadă, Spre bine omului să-i cadă. Strigînd, ca un salut: noroc! Au gînduri drepte peste tot. Dar ce se face, nu-i de loc Spre fericire şi dobîndă. Că aurul pe care-l scot E pentru furt şi desfrînare, Iar fierul, zis pentru izbîndă, E-ntrebuinţat ca să omoare. Zece porunci sunt lumii date: Dar cel ce de la trei s-abate, Rămîne fără de lumină. La astea n-au piticii vină. <titlu> Uriaşii Sălbaticii, aşa-s numiţi, Sunt pe la munte răspîndiţi. Ei vin cu toţii, uriaşii, Puternici ca înaintaşii. Un brad înalt în dreapta poartă, Şi pe la pîntec cingătoare Cu şorţ de ramuri şi de frunze: O gardă, cum nici papa n-are. <titlu> Nimfe în cer (îl încercuiesc pe marele Pan) Soseşte-acum marele Pan, Închipuind Întregul tot Pagina 288 Şi lumea cu al ei orînd. Înconjuraţi-l, unde-ar sta, Împrejmuiţi-l dănţuind. Îngîndurat e, dar şi bun deodat', În preajmă însă veselie vrea. Pe sub tăriile senine Întotdeauna treaz se ţine, Îi cîntă însă-n murmur rîuri Şi zeul aţipeşte bine. Iar cînd adoarme în nămiezi O frunză nu mai mişcă prin livezi. Balsam de sănătoase buruieni Umple văzduhul prin poieni, Nici nimfele atunci nu sunt vioaie Şi-adorm, căzînd din danţ pe claie. Cînd însă cu putere mare Răsună glasul său sub zare Ca trăsnetul şi vuietul de mare, Atuncea toţi şi toate se ascund, Se risipeşte oastea pe cîmpie, Eroul tremură-n tumult. Deci cinste daţi, făpturi supuse, Aceluia ce-aici ne-aduse. <titlu> Alai de gnomi (spre marele Pan) Cînd belşugu-n strălucire, Prin prăpastia vărgată, Numai magicei nuiele Labirintele şi-arată, # Noi clădim în adîncime Trogloditie casa noastră, Iar comorile deasupra Ţi le-mparţi în zi albastră. # Un izvor dcscoperirăm, Iat-acum minune mare, Ce aici promite daruri Negăsite-n altă parte. Pagina 289 Nu-i izvorul la-ndemână. Ia-l sub scutul tău, stăpîne: De la tine-orice comoară Tuturor le vine bine. <titlu> Plutus (către crainic) Cumpătul să ni-l păstrăm cu străşnicie. Să se întîmple-acum, ce-i dat să vie! Te ştiu de altfel plin de vitejie. Ceva îngrozitor se va petrece. Posteritatea n-o va crede nicidecum. Notează tu ce-a fost şi cum. <titlu> Crainicul (apucînd toiagul, pe care Plutus continua a-l ţine în mînă) Pitici conduc pe zeul Pan Încet spre şipotul de foc, În clocot sare din străfund Şi cade iarăşi pînă-n prund. Aprinsă stă deschisă gura, Văpaia dă în sus pe loc. Marele Pan stă liniştit, Se bucură cu ochi uimit De spuma ca de mărgărit. Cum nu se-ncrede-n tot ce vede S-apleacă-adînc să vadă ce-i, Şi barba i se-nmoaie-n foc. Au cine-o fi bărbia rasă? În dosul mînii se ascunde. Şi-acum zbucneşte nenoroc. S-aprinde barba, frunzele Cununii de pe cap i s-au aprins, Veşmîntul prinde pălălaie. Cu grabă ceata sare ca să stingă, Dar nimeni nu rămînc neatins. Şi cum se-nvolbură văpaia, Sporeşte-n cercuri vîlvătaia. Pagina 290 În element, val după val, Se mistuie întregul carnaval. Dar ce şi cum, ce zvon fără măsură Aud trecînd, din gură-n gură? O, veşnic neuitată noapte, Nefericită, ce durere ne-ai adus! Ziua de mîne va vesti Un nenoroc cumplit nespus: „E împăratul, cel ce arde!" O, dacă nu ar fi adevărat! Arde-mpăratul şi cu ceata sa. Cel ce l-a sfătuit să fie blestemat, Şi toată ceata ce l-a ispitit La petrecanie nebună Să-şi pună răşmoasă o cunună, Ca să se prăbuşească împreună. O, tinereţe, bucuriei tale niciodată Tu n-ai să-i pui măsură cumpătată? Tu maiestate, împărate, Înţelepţeşte niciodat'n-ai să domneşti Pe cît de-atotputernic eşti? Pădurea-ntreagă e în flăcări Şi limbi de foc se-ntind să lingă Lemnoasa cerişte de grinzi. Cumplit prăpăd va să ne-atingă. Paharul jalei se prelinge. Ne mai salvează - oare cine? Din strălucirea asta pînă mîne Rămîn cenuşă şi ruine. <titlu> Plutus Destulă spaimă s-a întins! Înceapă ajutor mai dinadins; Loveşte numai, sfînt toiag, Să tremure podea şi prag. Tu, larg văzduh, de blîndă boare Să mi te umpli, de răcoare. Veniţi, voi neguri, în fîşii, Înăbuşiţi vîltorile-scîntei. Voi nouraşi, voi mieluşei, Pagina 291 Intraţi şi stingeţi, dovediţi Ăst joc al flăcării nebune! Cînd duhuri rele ne-ameninţă, E drept să intre-n acţiune Magia cu a ei ştiinţă. <titlu> Parc Soare de dimineaţă, împăratul, curteni, Faust Mefistofel îmbrăcaţi cum se cuvine după moda timpului. Amândoi îngenunchează. <titlu> Faust Iertaţi incendiul magic, Doamne? <titlu> Împăratul (făcîndu-i semn să se ridice) Mi-aş mai dori asemeni glume. Deodată mă văzui într-o aprinsă lume, Mi se păru că-n Pluto însuşi m-am schimbat. Se. înălţa o stîncărie de cărbune Ce da văpăi. Din hău grozav căscat Se ridicau sălbatic mii de flăcări, Alcătuind deasupra ca o boltă. Şi domul sus, din focuri de revoltă, Mereu se închega şi iarăşi se pierdea. Prin spaţiu larg şi printre stîlpi de jar Văzui noroadele mişcînd, în rînduri, S-apropiau în cerc, ce se strîngea, Omagiu aducîndu-mi, prea supuse gînduri. Mi se părea, printre curteni, pe cald pămînt, Un domn al salamandrelorl că sunt, <titlu> Mefistofel Aceasta eşti, căci orice element, cum vine, Fără condiţii recunoaşte maiestatea. <Note> În cazul de faţă salamandra e imaginată ca o reptilă. </Note> Ascultătorul foc l-ai încercat, stăpîne, Aruncă-te în mare, unde furia-i mai mare, Şi-abia ajuns pe prundul de mărgăritare, S-alcătuieşte-n jur magnifică ogradă, Acolo valuri verzi, pătrunse de lumină, Cu tiv de purpură, alcătuiesc lăcaş-grădină. În mijloc stând, la fiecare pas Palatele cu tine vin şi fac popas. Pereţii chiar se umplu de viaţă, De bucurie, vînzoleală; ca din ceaţă Minuni marine se înghesuie sub unde, În blîndul nou lăcaş ca de lumină Ar vrea să intre, dar nici una nu pătrunde. Lucind multicolor din solzi de aur Se joacă jos balaur cu balaur. Rechinul cască, tu îi rîzi în gură. Mirarea curţii nu mai ştie de măsură. Dar nu rămîi de graţii despărţit. S-apropie pe rînd şi curioase nereide Strălucitoare în culori splendide, Ca peştii unele, săgeţi de lăcomie, Cuminte celelalte. Tetisl află şi te ştie, Şi mîna şi-o întinde unui nou Peleu2, Şi spre Olimp te duce ca pe-un zeu. <titlu> Împăratul Aerianele meleaguri nu m-atrag. Şi-aşa, mult prea curînd acolo ne mutăm. <titlu> Mefistofel Dar, Doamne, e al tău pămîntul, Al tău, numai al tău, cît e de larg! <Note> l. Tetis, personaj mitologic, soţia zeului Okeanos. 2. Peleu, erou din mitologia greacă. După o seamă de aventuri el se căsătoreşte cu Tetis. Achile, spunea mitologia, era fiul lui şi al nereidei Tetis. </Note> Pagina 293 <titlu> Împăratul Ce bun noroc te-aduce şi de unde? Vii din o mie-una nopţi aici? De eşti născocitor precum a fost Şeherazadal, în graţia mea tu singur te ridici. Cînd lumea zilei, cum se-ntîmplă, nu-mi prea place, Fii gata tu, de-a drege şi-a preface. <titlu> Mareşalul (venind în goană) O veste, Doamne, cum în viaţă Nu am sperat s-aduc vreodată Urechii tale mai frumoasă; Acoperite sunt, socoată cu socoată, Şi gheara cămătarului tăiată, Scăpat-am de infern şi chin. Pămîntul s-a schimbat în cer senin. Marele Armaş (urmează în grabă) Întreagă, solda, s-a plătit. Şi oastea-acum la noi iar ţine. Semenii au întinerit. Cîrciumarii, curvele-o duc bine. <titlu> Împăratul Cum se lărgeşte pieptul vostru! Fruntea-ncreţită cum se-nseninează! Şi cît de grabnic apăreţi pe pragul nostru! <titlu> Vistiernicul (venind) Întreabă pe aceştia, ce făcură! <Note> l. Şeherazada, numele povestitoarei de basme din O mie ti una de nopţi. </Note> Pagina 294 <titlu> Faust S-o spună Cancelarul - se cuvine. <titlu> Cancelarul (sosind încet) Sunt fericit cu bătrîneţea-n fine. Iată, v-arăt, o foaie a ursitei, Ce-a preschimbat necazu-n bine: (Citeşte.) „S-o afle cel ce vrea şi o doreşte: Ţidula-aceasta are preţ De-o mie de coroane. Garanţie Ea are multele, nenumărate, Comorile-ngropate prin împărăţie. Porunci s-au dat ca dîn pămînt Comorile să fie ridicate." <titlu> Împăratul Presimt o monstruoasă-nşelăciune! Cine-a falsificat împărăteasca semnătură? <titlu> Vistiernicul Adu-ţi aminte, însuţi ai semnat-o. Noaptea trecută. Cancelarul şi cu mine Vorbitu-ţi-am pe cînd stăteai ca mare Pan: „Acordă-ţi fericirea, iar norodului un bine, Prin trăsături de pană, prea puţine." Ţidula-a fost multiplicat-apoi De meşteri iscusiţi, în mii de foi. Ca fapta bună tuturor să le priiască Am pus pe foi pecete-mpărătească, Şi sute, mii, sunt gata-acum. Oraşul, ieri mocnind încă în mucegai, Trăieşte azi în voluptăţi de rai. A bucurat pe mulţi şi pînă astăzi al tău nume, Dar niciodat' n-a fericit atîta lume. Devine de prisos de-acuma orice scris, Cu semnătura ta oricine intră-n paradis. Pagina 295 <titlu> Împăratul Supuşii mei văd aur în hîrtie? Ostaşii-s mulţumiţi cu-asemeni solda? Placul lor să fie! <titlu> Mareşalul Să mai aduni pe cei ce-aleargă Ca fulgerul, ar fi cu neputinţă; Zarafii au deschis tarabă largă, Preschimbă-n aur şi-n argint curat Ţidulile, fireşte, cu puţin rabat. Şi oamenii se duc de-aci la măcelar, La circiumă, pe la băcan şi la brutar, Gîndeşte lumea la ospeţe cum îi place, Sau cum în haine nouă să sc-mbrace. Prin cîrciumi chiote: Trăiască împăratul! Miresme de grătar de-a lungul şi de-a latul! <titlu> Mefistofel Şi cînd te plimbi stingher pe vreo terasă De te-ntîlneşti neaşteptat cu o frumoasă, C-un ochi ascuns de evantai Te iscodeşte dacă o ţidulă ai. Mai repede decît prin duh şi vorbă Favoarea dragostei ţi se acordă. De-acum la ce te-ai mai căzni c-o pungă! Împăturată-n unghi şi-n dungă Ţidula-n sîn o porţi ca un răvaş. Evlavios o poartă în ceaslov preotul, Soldatu-şi uşurează punga de la şold Purtînd sub chip de foaie zlotul. Rog să mă ierţi că par a bagateliza Înalta faptă, maiestate, -n faţa ta. <titlu> Faust Belşugul de comori, încremenit, Aşteaptă în pămînt, nefolosit. Pagina 296 Unei asemeni bogăţii, chiar şi gîndul cel mai larg Nu-i este vas destul de-ncăpător. Imaginaţia cu zborul ei înalt Nu istoveşte numărul comorilor, Dar infinită-ncredere ne ia, privind Cu mintea infinitul auriu şi de argint. <titlu> Mefistofel Hîrtia asta-n loc de aur şi mărgăritar, Cât de comodă e, îndată ştii ce ai, deplin. Nu trebuie s-o vinzi întîi, sau să te tîrguieşti, Şi după voie te îmbeţi cu dragoste şi vin. De vrei metal, zarafu-i la-ndemînă. Cînd n-are, iacă sapi o săptămînă. Paharul, lanţul, schimbăcios se licitează. Hîrtia însă, se amortizează. Pe sceptic, cînd batjocoreşte, să mi-l ruşinaţi. Ce am rîvnit cu sete, am ajuns. În ţările împărăteşti se vor găsi De-acum hîrtie-n loc de aur, prea de-ajuns. <titlu> Împăratul Vouă vă datoreşte-mpărăţia Supremul bine; meritaţi răsplată. Vă-ncredinţez lăuntricul tărîm al ţării; Să fiţi custozii demni a toată Comoara subterană. Voi le ştiţi. Nici una nu vă scapă. Fie, după cuvîntul vostru, cînd se sapă. Uniţi-vă, maeştri-ai abundenţei minunate, Ca slujba să v-o-ndepliniţi cu demnitate, Acolo unde-n fericire şi-n lumină Lumea de jos cu cea de sus se-mbină. <titlu> Vistiernicul Nicicînd nu s-a ivi-ntre noi o vrajbă. Coleg doresc să-mi fie vrăjitorul. (Pleacă cu Faust.) Pagina 297 <titlu> Împăratul Aş vrea să-mpart niscaiva daruri. Să-mi spuneţi doar, pe rînd, cu toţii, La ce vă foloseşte ajutorul? <titlu> Pajul (primind) Vreau să trăiesc senin şi vesel. <titlu> Altul (primind) Inel pentru iubită vreau să fie, <titlu> Cămăraşul (primind) Mai bună băutură beau de-acum. <titlu> Altul (primind) Norocul mi-l încerc la zaruri. <titlu> Stegarul (primind) Castel şi cîmp, le scap de datorie. <titlu> Altul (cumpănind) Comoară e, lîngă comori o pun. <titlu> Împăratul Plăcere aşteptam de faptă nouă! Dar în zadar. Vă ştiu aproape pe de rost. Oricît belşugul vostru ar spori, Voi rămîneţi, precum aţi fost. Pagina 298 <titlu> Măscăriciul (apropiindu-se) Să-mi faceţi, rogu-vă, şi mie dar. <titlu> Împăratul Cînd te trezeşti, îl bei. Şi zici că-i har. <titlu> Măscăriciul Vrăjite foi! Nu mă pricep: sunt bune, rele? <titlu> Împăratul Favoare ceri, şi clămpăneşti din gură. <titlu> Măscăriciul Mai cad şi altele. Ce fac cu ele? <titlu> Împăratul Adună-le, că-n partea ta căzură. (Pleacă.) <titlu> Măscăriciul La îndemînă am mii de coroane. <titlu> Mefistofel Ai prins viaţă iar, maţ cu picioare? <titlu> Măscăriciul Înviu din moarte uneori, ca din beţie. <titlu> Mefistofel Văd că asuzi de bucurie. <titlu> Măscăriciul Priviţi! E ban foiţa de hîrtie? Pagina 299 <titlu> Mefistofel Cumperi cu ea, ce burta, gura jinduieşte. <titlu> Măscăriciul Pot cumpăra moşie, sau un heleşteu cu peşte? <titlu> Mefistofel Neîndoios, îmbie numai şi-i vedea. <titlu> Măscăriciul Castel, păduri, ogor, pot cumpăra? <titlu> Mefistofel Te-ar prinde bine rolul de stăpîn sever. <titlu> Măscăriciul Mă lăfăi astă-seară pe moşie. Sunt boier! (Pleacă.) <titlu> Mefistofel (singur) Să se mai spună, că bufonul n-are spirit! <titlu> Galerie întunecată Faust, Mefistofel <titlu> Mefistofel De ce mă tragi în gangurile sumbre? Nu-i bucurie îndeajuns de-aleasă În vălrnăşeala curţii, pestriţă şi deasă, Şi nu-i prilej acolo de-amăgiri şi glume? <titlu> Faust Asemeni vorbe să nu-mi spui, Nici altele, tot răsuflate. Vorbe-n vînt. Tu pleci şi vii, şi iarăşi ieşi, Ferindu-te a te mai ţine de cuvînt. Eu însă sunt silit să dreg, să fac, Mă mină mareşalul, cămăraşu], după plac. Iar împăratul, nici mai mult, nici mai puţin, Vrea pe Elena şi pe Parisl în deplin Trupeşte-n faţa lui să-i vadă. întruchiparea ideală a bărbatului şi a femeii Din alt tărîm aici să cadă. La faptă! Sau cuvîntul vrei să mi-l dezminţi? <titlu> Mefistofel A fost neghiob şi uşuratic să promiţi. <titlu> Faust Vezi tu, cu arta ta unde-am ajuns! Nedumeriţi în fundătură stăm. Întîi noi l-am făcut bogat, Acum ne cere să-l şi desfătăm. <titlu> Mefistofel Tu crezi că toate de la sine vin. Aici ajunserăm la trepte mai înalte. Te-ntinzi spre un ţinut foarte străin. Şi păcătos te-avînţi în altă datorie. Tu crezi că pe Elena o întruchipezi Uşor, cum ai făcut stafia de hîrtie <Note> l. Paris, în legendele greceşti fiul Iui Priam. EI a fost ales să-şi" dea părerea asupra frumuseţii celor trei zeiţe: Hera, Athena şi Aphrodita. Aphrodita îi făgăduieşte că-i va dărui cea mai frumoasă femeie, pe Elena. Paris o răpeşte pe Elena, dezlănţuind astfel războiul troian. </Note> Pagina 30l În loc de galbeni. Cu strigoaice şi stafii, Cu crasnicil eu te pot servi. Drăcoaicele iubite însă, deşi nu-s de aruncat, Cu eroinele divine nu-s de-asemănat. <titlu> Faust Îmi cînţi acuma tot în vechea strună. Cu tine sunt mereu nesigur. Eşti tatăl piedicilor, ce s-adună, Pentr-un mijloc, răsplată nouă vrei desigur. C-un murmur doar, c-o vorbă rară, într-o clipită tu o faci s-apară. <titlu> Mefistofel Păgînătatea nu m-atrage chiar de loc, Căci locuieşte-n propriul său iad Acest norod; dar este-o cale, un mijloc. <titlu> Faust Vorbeşte, rogu-te, degrabă. <titlu> Mefistofel Fără de voie numai dau pe faţă O taină mai înaltă, în singurătate peste fne Sălăşluiesc sublime, undeva, zeiţe. În preajma lor — nici timp, nici loc. De ele să vorbim, de-am vrea, Ne-ar încerca nedumerire — Sunt mumele2! <Note> l. Crasnici, în folclor, corcituri de drac şi femeie. 2. Mitul mumelor este una din cele mai minunate plăsmuiri ale lui Goethe. Goethe a găsit sugestii pentru crearea acestui roit în Plutarh, care vorbeşte despre o populaţie siciliana ce crede în zeiţe-mume. Filozofia lui Platon l-a ajutat să adîn-cească aceste sugestii. „Mumele" sunt la Goethe o expresie plastică, circumscriind prototipurile fiinţelor şi lucrurilor, „fenomenele originare". </Note> Pagina 302 <titlu> Faust (tresare înspăimîntat) Mume le zici tu? Aşa? <titlu> Mefistofel Te înfioară? <titlu> Faust Cât de ciudat s-aude-aceasta. Mume! Mumele! <titlu> Mefistofel Zeiţe, vouă muritorilor necunoscute, De noi nu bucuros numite, dar ştiute. Lăcaşul lor îl dibuieşti în adîncime. C-avem nevoie-acum de ele — e o vină, Dar vina cade doar pe tine. <titlu> Faust Şi drumul către ele? <titlu> Mefistofel Drumul? Nu-i nici unul! Sau dacă vrei, un drum pe unde nu-i cutreier, Nici praguri nu-s. Un drum în nedorinţă, Spre ceea ce nu este de rîvnit. Eşti gata să porneşti, încă-n fiinţă? Zăvoare nu-s de tras, nici de deschis lacăte. Singurătăţi vuind te bîntuie prin creier. Ştii tu ce-nseamnă—pustiu — singurătate? <titlu> Faust Să mă scuteşti de-asemenea rostiri, Ce-mi amintesc bucătăria vrăjitoarei Şi vremi de mult trecute, veştede simţiri. Pagina 303 N-am fost eu nevoit cu lumea să comunic? Să-nvăţ eu însumi golul şi să-nvăţ Acelaşi gol pe alţii, pe cutare şi cutare? Şi de rosteam cu judecată înţelesul, Nepotrivirea răsuna de două ori mai tare. Şi n-am fost nevoit eu oare de netrebnicii Să caut fuga în singurătate, ca-n pustii, Ca-n urmă, spre a nu trăi de-o parte, Diavolului să mă dau pe viaţă şi pe moarte? <titlu> Mefistofel Şi dacă înotînd, chiar oceanul de l-ai trece Şi ai vedea acolo nesfîrşitul rece, Tu ai zări încaltea undă după undă, Şi dacă-nfricoşarea-ar fi să te pătrundă, Tu totuşi ai vedea ceva. Prin adîncimea verde Tu ai zări delfinul cum se pierde În ogoiata mare, soarele şi luna, Nimic însă nu vezi în golul gol de totdeauna, N-ai auzi nici pasul, unde-alergi, Şi n-ai găsi nici un temei, să stai, să mergi. <titlu> Faust Te-ntinzi la vorbă ca un mistagogl, Ce-i hotărît discipolii să şi-i înşele. Numai de-a-ndoaselea. Spre gol mă îndrumezi. Să cresc acolo-n artă şi-n putere; Mă pui ca pe maimuţa din poveste Din jar să-ţi scot castane, fără cleşte. Dar înainte! Ducă-ne în adîncime mersul. În Golul tău sper să descopăr Universul. <titlu> Mefistofel Eu laudă îţi aduc la despărţire. Şi văd că ai pătruns şi-a diavolului fire. Ia cheia-aceasta. <Note> l. Mistagog, în limba greacă un om care îşi iniţiază novicii în „mistere", în cultele religioase, secrete. </Note> Pagina 304 <titlu> Faust Lucru de nimic. <titlu> Mefistofel S-o iei şi ţine-o! Şi să n-o dispreţuieşti! <titlu> Faust Ea creşte-n mîna mea, şi luminează fulgerînd. <titlu> Mefistofel Iei seam-acum, ce ai în ea? Iei seama? Spune! Adulmecă această cheie locul, în adînc. Urmeaz-o. Ea te duce către mume! <titlu> Faust (cutremurîndu-se) Spre mume! Mă cutremură de fiecare dat'. Ce e acest cuvînt înfricoşat? <titlu> Mefistofel Eşti mărginit? Te stinghereşte-uri nou cuvînt? Vrei să auzi doar ce-ai mai auzit? Nimic să nu te stînjenească, după ce Cu-atîtea lucruri minunate te-ai obişnuit. <titlu> Faust Înţepenirea nu-i o cale, nici aduce mîntuire. Înfiorareal e a omului supremă calitate.' Oricît de rar ar fi, cutremurat El simte-adînc cele măreţ-înfricoşate! <titlu> Mefistofel Cufundă-te, sau dacă vrei: te-nalţă, <Note> l. Înfiorarea, uimirea în faţa tainelor lumii şi a tiparelor ei, era, după Goethe, suprema trăire la care poate ajunge omul. </Note> Pagina 305 Totuna e. Desprinde-te din ceea ce devine Şi intră-n altă mare-mpărăţie! Te bucură de ceea ce a încetat să fie! Se împletesc ca norii formele-n cutreier. Cheia mişcînd, departe să le ţii de tine! <titlu> Faust (entuziasmat) Strîngînd-o, simt putere ce mă-ndreaptă Cu piept lărgit spre mare faptă. <titlu> Mefistofel Înflăcărat triped ţi-a da-n adînc de veste Că ai ajuns la cel din urmă prund. Acolo mumele le vei vedea Şezînd, umblînd, în cerc profund: întruchipări şi faceri din adînc, Icoaiie-n jur a toată creatura, vagi şi sumbre, Desfăşurare veşnică a veşnicului tîlc. Nu te-or vedea, căci ele văd doar umbre. Primejdia e mare. Teama să ţi-o stingi În inimă, şi mergi, mergi înainte De-a dreptul spre triped, cu cheia să-l atingi! (Faust face un gest hotărît şi poruncitor cu cheia.) <titlu> Mefistofel (privindu-l) E bine-aşa. Tripedul te urmează, servitor supus. Nepăsător să urci, norocul te înalţă, Şi înainte de-a băga de seamă ele, l-ai adus. Şi-odat-aici cu tine-avîndu-l, în lumina Aceasta, tu din noapte chemi eroul, eroina. Întîiul tu ai fi, ce îndrăzneşte fapta, Şi fapta împlinit-o să rămîie. Apoi oricînd, după o magică reţetă. În zei se schimbă fumul de tămîie. Pagina 306 <titlu> Faust Şi-acum? <titlu> Mefistofel Fiinţa ta coboare! Cufundă-te, bătînd pămîntul din picioare! La fel urca-vei, spre ţinutul slavei! (Faust bate din picior şi se cufundă.) <titlu> Mefistofel Ah, cheia de i-ar fi de vreun folos! Sunt, curios. Va reveni oare de jos? <titlu> Săli puternic luminate. Împăratul şi principii; curte în mişcare. <titlu> Cămaraşul (către Mefistofel) Cu scena spiritelor ne-aţi rămas dator, Începeţi! împăratul e nerăbdător. <titlu> Mareşalul A întrebat măria sa a doua oară. Nu şovăiţi. Să nu vă faceţi de ocară. <titlu> Mefistofel De-aceea tocmai s-a retras amicul, Căci ştie el de unde s-o apuce, Închis în sine, ostenindu-se, prepară Cu zel deosebit isprava de răscruce. Are nevoie de înaltă artă, de magie, Cel ce frurnseţea din nimic ridică. Pagina 307 <titlu> Mareşalul Totuna e ce meşteşuguri vă ajută. Gata să staţi, şi-aşa să fie! <titlu> O blondină (către Mefistofel) O vorbă, domnul meu! Vedeţi-mi faţa! E clară-acum, dar nu-i aşa şi-n vară. Răsar atunci sute de pete roşii-brune, Acoperind obrajii. Nu mi-aţi spune Un leac? <titlu> Mefistofel Păcat, aşa frumseţe, să apară În luna mai, ca unele pisici, pătată. Ouă luaţi şi limbi de broaşte. Cu mixtura În plină lună, la lumină strecurată, Vă ungeţi, cînd aceeaşi lună dă să scadă, Pistruile pieri-vor, dintr-o dată. <titlu> O brunetă Se-nghesuie mulţimea să vă linguşească. Un leac vă cer şi eu. Piciorul degerat Mă-mpiedecă la mers, la danţ. Chiar salutînd, cît de stîngace m-am mişcat. <titlu> Mefistofel Să vă dau leacul? Să vă calc, îngăduiţi? <titlu> Bruneta Asta se-ntîmplă doar între îndrăgostiţi, <titlu> Mefistofel Cînd cu piciorul calc pe cineva Cu totu-i altu-i tîlcul. Se vindec-un picior prin alt picior, Pagina 308 Şi toate mădularele la fel, cînd dor. Atenţie! Şi nu-mi răspundeţi pe măsură! <titlu> Bruneta (ţipând) Cum arde, vai! A fost o călcătură De cal, ca o copită cu potcoavă. <titlu> Mefisfofel Dar nu mai eşti bolnavă. Grijile te lasă. Poţi exersa de-acuma danţul după voie, Şi cu iubitul cum pofteşti, poţi să te calci sub masă, <titlu> O duduie (făcîndu-şi loc) Lăsaţi-mă să trec. Prea mare mi-i durerea, Ce arde clocotind adînc în piept. Pînă mai ieri, el îşi cată în ochii mei salvarea. Cu alta flecăreşte-acum, şi nu e drept. <titlu> Mefistofel Dă-mi ascultare, fără vorbă lungă. Va trebui s-ajungi la el, şi pe furiş Cu-acest cărbune ai să-i faci o dungă Pe mînecă, pe umăr, cum se potriveşte. Atunci căinţa-n inimă i se iveşte. Cărbunele numaidecît pe urmă să-l înghiţi, Dar vin sau apă să nu bei. În noaptea asta La uşa ta va suspina ca scos din minţi. <titlu> Duduia Dar nu-i otravă? <titlu> Mefistofel (indignat) Alt respect mi se cuvine! Departe-ar trebui să umbli, mult şi bine, Pagina 309 Să mai găseşti asemenea cărbune. Cu grijă-i de pe-un rug cules, Ce altădată s-aprindea mai des. <titlu> Un paj De-ndrăgostit ce sunt, netot ei mă socot. <titlu> Mefistofel (la o parte) Nu ştiu în care parte să ascult. (Către paj.) Nu-ţi încerca norocul chiar c-o jună. Cele mai vîrstnice te preţuiesc mai mult. (Altele se înghesuie venind.) Şi altele mai vin, buchet s-adună. La urma urmelor m-ajut cu adevărul. Ce mare-i neajunsul! Ajutor ca fumul! O, mume,mume! Faust să vie! Daţi-i drumul! (Privind împrejur.) Luminile se văd mai şterse-n sală. Întreagă curtea forfoteşte în mişcare. Purcede-n şiruri, rînd pe rînd, Prin lungi şi tot mai depărtate coridoare. În vechea sală-a cavalerilor acum s-adună. De-abia-i cuprinde sala împreună. Atîrnă pe pereţi bogatele covoare. Lucesc armuri prin colţuri şi-n firide. De vrăji nu e nevoie-n săli bătrîne, Căci spiritele vin aicea de la sine. <titlu> Sala Cavalerilor. Lumină adumbrită, împăratul şi curtea au intrat. <titlu> Crainicul Vechea mea slujbă de-a vesti ce se petrece Pagina 3l0 Mi-e stînjenită de prezenta tainica A unor duhuri. În zadar încerci a lămuri Înlănţuirea încurcată printr-o trainică Şi de-nţeles întemeiere. Jilţuri sunt la îndemînă. Stă împăratul chiar în faţa marelui perete, De unde după plac poate privi Desfăşurîndu-se prin vremi, măreţe bătălii. Stăpînul domn şi toţi ai curţii sunt aci. Rînduri de bănci sunt colo mai în fund. Înfiorat de straniul ceas, el, cel iubit, Un dulce loc lingă iubită şi-a găsit. Şi-acum, cînd toţi se aşezară, Noi suntem gata. Spiritele pot veni. (Trîmbiţe.) <titlu> Astrologul Înceapă drama fără-ntîrziere! Aşa-i porunca. Voi, pereţi, în lături! Loc! Să nu ne-mpiedice nimic. Magia ne ajută. Covoarele dispar. Sunt mistuite ca de foc. Înalt perete se despică, şi se-ntoarce-apoi, oprind. Un vast teatru pare-a se deschide. Răsfrîngeri luminează din firide. Pe scenă iată-mă urcînd. <titlu> Mefistofel (ivindu-se din cutia suflerului) De-aci apar ca să obţin favoarea tuturor. Suflarea este arta diavolului-orator. (Către Astrolog.) Tu zodier, ce tactul îl cunoşti, al stelelor, Îmi vei pricepe şoapta prea uşor. <titlu> Astrologul Miraculos apare-aci vederii Un templu, în trupînd severitatea. Pagina 3ll Asemeni lui Atlas, care pe umeri Purta odată cerul cu văzduhul, Columne se îrişiruie ca să le numeri. Sunt îndestul de vajnice, să poarte greutatea. <titlu> Arhitectul Antic, desigur, este templul. N-aş şti să-l preaslăvesc anume. E mai curînd greoi, aş spune. Pilaştri zvelţi, ce năzuie spre infinit, Mi-s dragi, că-nalţă duhul, Săgetător spre ogival zenit. <titlu> Astrologul Ăst ceas încuviinţat de stele Evlavioşi luaţi-l în primire. Cuvîntul magic lege raţiunea ! Dar liberă să fie-a voastră-nchipuire. Vedeţi de-ndată, ce doreaţi aşa de mult. Cu neputinţă e, şi totuşi de crezut. (Faust urcă, de cealaltă parte, pe scenă.) <titlu> Astrologul Un minunat bărbat, în preoţesc veşmînt, Va-ndeplini, ce cu încredere a început. Se-nalţă un triped, cu el, din tainic loc. Fum de tămîie, ridicîndu-se, presimt. E gat-acum să binecuvînteze Lucrarea mare însoţită de noroc. <titlu> Faust (măreţ) O, mume, cari tronaţi întru nemărginire Şi-n veci acolo locuiţi stinghere Şi totuşi laolaltă, în al vostru nume! Icoane-ale vieţii, mişcătoare, dar lipsite de viaţă, E dat în preajma voastră să se-adune. Pagina 3l2 Ce-a fost cîndva şi-avu o strălucire vie, Acolo mişcă, năzuind să ţin-o veşnicie. Şi voi, puteri, le-orînduiţi să vie Sub cortul zilei sau sub bolta nopţii. Pe unele le prinde fluviul vieţii, nesecat, Pe altele magicianul îndrăzneţ le ispiteşte, Cu-ncredere şi-mbelşugată dărnicie Vădindu-vă ce-i demn şi minunat. <titlu> Astrologul Arzînda cheie de abia atinge cupa, Şi-o ceaţă umple spaţiul de-ndat'. Ea intră ca un nor în sala largă, Se-ntinde, se adună, se resfiră, se încheagă. Şi spirite vedeţi la lucru de mirat. Umblînd fac muzică, şi-un nu ştiu ce Vibrează-n aer ca o strună. Cum trec pe-aci, devine totul melodie. Columnele şi chiar triglifal sună, S-ar crede că întregul templu cîntă. Iar din beteli de negură, mai rare, Un june-n mîndru tact, frumos, apare. Aici se curmă slujba mea. Nu-l mai numesc. Pe Paris cine nu-l cunoaşte, dalb, zeiesc? (Paris vine mai în faţă.) <titlu> O doamnă Ce strălucire! înflorită tinereţe! <titlu> A doua Ce prospeţime! Ca de piersică. Ce har! <titlu> A treia Ce buze fine, dulce împlinite! <Note> l. Triglifa, o parte arhitectonică a templului doric, deasupra coloanelor şi a spaţiilor intermediare, pe arhitravă. </Note> <titlu> A patra Cum ai gusta dintr-un asemenea pahar! <titlu> A cincea E frumuşel, cu toate că nu-i tocmai fin. <titlu> A şasea E frumuşel, îndemînatic mai puţin. <titlu> Un cavaler Ca un păstor de oi se-nfăţişează. N-are Nimic de prinţ în necurteana sa purtare. <titlu> Altul Ei, da, pe jumătate gol, desigur că-i frumos. Ar trebui să ni-l vedem odată-n zale! <titlu> O doamnă S-aşază-acum, molatic şi plăcut. <titlu> Cavalerul Ce bine v-aţi simţi, acolo, pe genunchii dumisale! <titlu> Altă doamnă Ce graţios îşi duce braţul peste cap! <titlu> Cămăraşul Necuviinţa lui mă-mbolnăveşte. <titlu> Doamna Oricum ar fi, mereu aţi cîrcoti. Pagina 3l4 <titlu> Cămăraşul În faţa împăratului se tolăneşte. <titlu> Doamna Dar el se crede singur. Nu se vede. <titlu> Cămăraşul Altfel de joc la curte-ar trebui. <titlu> Doamna Ce lin îl prinde-acuma somnul. <titlu> Cămăraşul Va sforăi numaidecît. Fireşte, el va fi Unic şi-n asta şi desăvîrşit. <titlu> O tînără doamnă Într-adevăr. Adînc în suflet, Pătrunde o mireasmă, de la el venind. <titlu> Cea mai în vîrstă E-a creşterii-nflorită lamură, Ambrozie în tînăr pregătită, Şi atmosferic lin în preajmă răspîndită. (Elena apare) <titlu> Mefistofel Ea e. Nepăsător mă las-această vraje, Frumoasă e, ce-i drept, dar nu m-atrage. <titlu> Astrologul Eu nu mai am de-acum nimic de zis. Cinstit rnă-nclin ca-n faţa unui vis. Pagina 3l5 Frumoasa vine. Limbi de foc dac-aş avea Şi tot mi-ar fi cu neputinţ-a lauda. Cel ce o vede-şi iese din făgaş din rost. Prea fericit acel a cui a fost. <titlu> Faust Mi se arată, cît simţirile mă ţin, Izvorul frumuseţii revărsat din plin? Un drum de groaz-a fost, dar ce dobîndă ! Mi se păruse lumea fără noimă în osîndă. Si-acum de-abia, de cînd cu preoţia mea, Simt că e vrednică de-a fi dorită. întemeiat o simt, şi simt că va dura. Să mi se taie sufletul în cale, Dacă vreoda-tă, chip divin, Dacă vreodat' de tine m-aş desprinde. Făptura, ce-n oglinda vrăjii, m-a-ncîntat cîndva, A fost doar o-ngînare a frumseţii tale. Tu eşti aceea căreia-i închin Iubire, patimă, şi adorare, nebunie, Tu eşti aceea căreia-i închin puterea mea. <titlu> Mefistofel (din cutia suflerului) Vino-ţi în fire, nu-mi ieşi din rol! O doamnă mai în vîrstă Bine făcută, numai capul e cam mic. <titlu> O doamnă tînără Piciorul ei — ce gros e pe la glezne. <titlu> Un diplomat Prinţese am văzut de-acelaşi fel şi chip, Frumoasă e din cap pînă-n picioare, Pagina 3l6 <titlu> Un curtean S-apropie de cel ce-a adormit, şireată. <titlu> O doamnă Urîtă e alăturea de dalba lui juneţe. <titlu> Poetul O rază cade şi pe el din dalba-i frumuseţe. <titlu> O doamnă Endymion şi Luna.l Ah, perechea-i gata. <titlu> Poetul Zeiţa-ar coborî. S-ar zice că-i pictură. S-apleacă, răsuflarea să i-o bea. O sărutare. Au trecut orice măsură. <titlu> Duenna În faţa tuturor. De necrezut. <titlu> Faust Pentru băiat ce rar noroc ! <titlu> Mefistofel Dă-le pace. Lasă fantoma, las' să facă tot ce-i place. <titlu> Curteanul Ea pleacă, furişîndu-se. El se trezeşte. <Note> l. Endymion, personaj din mitologia greacă de care se leagă legenda somnului veşnic. Se povesteşte că Selene (Luna), dorind să-l sărute, l-a adormit. </Note> Pagina 3l7 <titlu> Doamna Mă prind că ea-napoi priveşte. <titlu> Curteanul Iar el se miră de minunea ce zăreşte. <titlu> Doamna Minune nu-i ce vede ea. <titlu> Curteanul Cu cită cuviinţă ea se-ntoarce. <titlu> Doamna Ştiu eu ce-nvăţătură vrea să-i dea. Unul ca altul, proşti sunt toţi bărbaţii În situaţii ca acestea. Crede că-i întîiul. <titlu> Cavalerul Încuviinţaţi! E maiestuoasă, fină. <titlu> Doamna După părerea mea e cam vulgară. <titlu> Pajul Dar ce n-aş da să fiu în locul lui! <titlu> Curteanul Ce bucuros s-ar prinde-n plasa ei oricine! <titlu> Doamna Trecut-a fost prin multe mîni astă comoară. Şi-i cam uzată nestemata prinsă-n aur. Pagina 3l8 <titlu> Altă doamnă La zece ani — O bună poamă ! <titlu> Cavalerul Îşi ia ce. e mai bun, cum poate, fiecine. Cu-asemeni mîndre resturi eu m-aş mulţumi. <titlu> Învăţatul O văd destul de clar, ca-n ceas de zi. Să mă-ndoiesc că-i cea adevărată? Impresia de-acum e poate cam exagerată. Mă ţin însă de cele scrise. Şi-n text citesc că ea din cale-afară Plăcu bătrînilor din Troia, cum se face. Şi-aceasta, dacă nu mă-nşel, se potriveşte şi aci: Eu tînăr nu mai sunt, dar tot îmi place. <titlu> Astrologul El nu mai este un băiat. Ci un viteaz erou. Cât o cuprinde, ea de-abia se apără. Cu braţe tari el o ridică. O răpeşte? Şi-o duce — încotro? <titlu> Faust Prea — îndrăzneţ ! Nebunule, cutezi ? — N-auzi? Opreşte! Stai! <titlu> Mefistofel Faci însuţi cele ce ţi se năzar! <titlu> Astrologul Elena este, iar spectacolul, ce-l dai, Răpirea prea frumoasei l-aş numi. Pagina 3l9 <titlu> Faust Nici o răpire, nu. Nici o răpire nu va fi. Nu-i oare cheia-aceasta-n mîna mea? Prin groaznice singurătăţi ea m-a purtat, Scoţîndu-mă din neguri la liman. Piciorul mi l-am pus aci, unde a stat Şi stă temeiul meu din totdeauna. De-aci un duh se poate încerca Cu alte duhuri. Dubla-mpărăţie De-aici o pregătesc, magnifică să vie. Departe-a fost,:dap cît de-aproape Fiinţa-aceasta poate-acum sa-mi fie. O voi salva! Voi, mume! Mume! Să mi-o daţi! Cel ce o dat-o vede e pierdut de-o pierde. <titlu> Astrologul Ce faci tu, Faust? O, Faust! Cu străşnicie El o cuprinde, umbra Se tulbură. De unde s-o mai iai? Şi cheia el o-ntoarce către june, Şi atingîndu-l, vai! Vai nouă, vai! Se-ntoarce totul, totul se destramă în nimic! (Explozie. Faust cade. Spiritele se destramă în aburi.) <titlu> Mefistofel (ridicîndu-l pe Faust pe umăr) Isprăvile unui nebun fac rană Şi pagubă chiar diavolului în persoană. (întuneric. Tumult.) Pagina 320 <titlu> ACTUL II Odaia îngustă, Neschimbată. înalt boltită, de odinioară, a lui Faust. <titlu> Mefistofel (iese de după o perdea, o ridică şi priveşte în urma sa. Faust întins pe un pat bătrînesc) Aici să-mi stai, nefericitule, întins, De-un simţămînt de dragoste surprins. Cînd de Elena eşti paralizat Nu-ţi vii în minţi prea lesne dintr-o dat'. (Priveşte împrejur.) Privind în preajmă-n sus şi-n jos, Îmi pare totul neschimbat şi neatins. Doar coloratele ferestre sunt mai tulburi, Păianjenii ţesut-au fire de prisos, Cerneala s-a-nchegat, hîrtia s-a îngălbenit, Dar altfel toate au rămas la locul lor. Mai stă aci chiar pana cu cotor Cu care diavolului — Faust s-a dat. Mai stăruie în ţeava-ngustă, închegat, Un strop din sîngele cu care-a iscălit. Ce chilipir ar fi şi cît de rar Pentr-un ciudat colecţionar. Iar bunda veche care atîrnă încă-n cui îmi aminteşte de acele giumbuşlucuri, De-nvăţătura ce băiatului dădui, Pagina 32l Cu care poate că şi azi se mai hrăneşte. Mă prinde parcă iar o poftă vie Să mă-nvelesc în blana caldă, fumurie, Ca un magistru să m-arat, semeţ, Desfăşurînd opinii mai presus de orice preţ. Acestei pofte învăţaţii se mai dau, Dar draci ca mine n-o mai au. (Scutură blana luată din cui. Greieri, molii şi alte insecte- cad din ea.) <titlu> Corul insectelor Bine-ai venit! Bine-ai venit! Bătrîn stăpîn! Plutim,, plutim, Şi te cunoaştem şi zumzăim. Stăpîne, bătrîne, Ne-ai semănat cîte unul, Cu miile astăzij jucînd, În preajmă-ţi venim. S-ascunde nebunul În sine deplin. Din blană gîngănii S-arată din plin. <titlu> Mefistofel Mă bucură aceste creaturi ce ies! Întîi ai semănat, Apoi cu vremea ai cules. Încă o dat' mai scutur tare lîna, Si cîte-o molie mai zboară, bat-o vina. Grăbiţi-vă, drăguţelor, să vă ascundeţi, în mii unghere să pătrundeţi, Unde străvechi cutii v-aşteaptă, Prin pergamente sau vreo hartă, Prin cioburi prăfuite, oale sparte, Prin ochii-acelor scăfîrlii deşarte, în putregai ş i-n scîrnăvie Găseşti în veci prăsilă vie De gîngănii. Pagina 322 (îşi pune bunda.) Dar să m-acopăr, căci prilejul vine rar. Patron, maestru, sunt acuma iar. Să mă numesc aşa, nu are nici un rost. Să vie cei ce astă calitate-mi recunosc ! (Trage de un clopot ce dă un sunet ţipător şi pătrunzător, de care se cutremură sălile şi se deschid uşile.) <titlu> Famulus (vine de-a lungul unui coridor întunecat) Ce mai sună ! Ce fioruri! Zidul parcă vrea să sară ! Prin cutremurul ferestrei Văd cum vremuieşte-afară. Crapă podul, şi prin boltă Cad moloz- şi tencuială. Uşa zăvorită bine Printr-o vrajă se deschide. Teamă, groază mă cuprinde. Colo cineva se-ncinse În a meşterului haină. Face semne ca în taină. Cum îmi tremură genunchii! Să mă-nchin? Să fac o rugă? Să rămîn? S-o iau la fugă? <titlu> Mefistofel (îl cheamă, făcîndu-i semn cu mîna) Vino, amice! Numele ţi-e Nicodim. <titlu> Famulus Da, preasfinţite.l Din psaltire să citim! <titlu> Mefistofel Chiar asta-acum? <Note> l. Famulus yede în Mefistofel un mare prelat. </Note> <titlu> Famulus Am alergat să fiu prezent. Sunt bucuros îndeosebi că mă cunoaşteţi. <titlu> Mefistofel Eşti vîrstnic şi-încă tot student Cărunte domn! Dar şi un mare învăţat Continuă să-nveţe, căci aşa îi este dat. Aşa-ţi clădeşti din cărţi de joc o casă, Pe cît se poate. Cine însă va s-o isprăvească? De'sigur maistrul vostru-i mare iscusit: De doctor Wagncr cin' să nu fi auzit? E-ntîiul azi în lumea învăţată. El singur, zilnic, o sporeşte, Mai ţine laolaltă-nţelepciunea toată. învăţăcei zeloşi, ce tot ar învăţa, S-adună gloată-n preajma sa. De la catedră luminînd, n-are pereche, Şi mînuieşte cheile ca sfîntul Petre. Cele de sus, cele de jos, să le deschidă Ca nimeni altul se pricepe. Nu-i ţine piept nici un renume; Născocitor, că n-are-asemănare, A-ntunecat chiar al lui Faustus nume. <titlu> Famulus Să mă iertaţi dacă-ndrăznesc un pic În unele, înalte domn, să contrazic: Nu-i vorba, cred, în nici un fel De toate-acestea, modestia-i pentru el Singurul rost, singurul ţel. Şi mai vîrtos cu dispariţia neaşteptată A marelui bărbat el nu se-mpacă. Întoarcerea aceluia el o mai speră cu tărie. Odaia, cum a fost în zilele lui Faust, În toată neatinsă şi-n nimic schimbată Aşteaptă-aici ca vechiul ei stăpîn să vie. Pagina 323 De-abia-ndrăznesc să intru cîteodată. Ce-aduce zodia, mă-ntreb, Că zidul s-a cutremurat, Uşciorii tremură şi au sărit lacăte. Altfel nici dumneavoastră nu aţi fi intrat. <titlu> Mefistofel În ce bîrlog s-ascunse omul? Du-mă la el, sau adu-mi-l de-ndat'. <titlu> Famulus Oprelişte cumplit-a dat. Nu ştiu, să îndrăznesc s-o calc? De luni întregi, de dragul o.perei măreţe, Trăieşte-n linişte, netulburat. Printre-nvăţaţi e cel rnai delicat. Şi seamănă c-un cărbunar, de cînd S-a înnegrit pe fată pînă-n ceafă; Şi ochii i s-au înroşit în foc suflînd.Ce scurnpă-i este orice clipă. Atît că de scîntei face risipă. <titlu> Mefistofel Doar nu-mi va refuza intrarea? Sunt omul, să-i grăbesc norocul.l (Famulus pleacă, Mefistofel se aşază cu gravitate.) De-abia-mi luai în scaun locul, Şi iată că apare, de privesc atent, Un cunoscut. E generaţia mai nouă — Va fi nespus de insolent. <titlu> Baccalaureus (venind în goană pe coridor) Poarta o găsii deschisă ! <Note> l. Aluzie la crearea lui Homunculus, la care va contribui Mefistofel în scena următoare, pe cale magică, intrînd în laboratorul lui Wagner. </Note> Pagina 325 Mai hrănesc acum speranţă, Ca un mort să nu se strice Cel ce are-n el viaţă, Mucigai să nu-l cuprindă, Să nu moară viu sub grindă. # Aste ziduri şi pereţii Tremură şi se înclină. Dacă nu fugim de-aice, Vom pieri fără de vină. Îndrăzneţ sunt, curg nu-i altul, Dar mai bună-i fuga, saltul. # Ce descopăr însă-acuma? Nu aici venii eu oare Cu atîţia ani în urmă, Un balicl cu groază mare, Să ascult pe toţi bărboşii, Bărbi cum ne puneau sfătoşii! Dintre cărţi străvechi şi scoarţe Ne minţeau cu-a lor ştiinţă, Căreia nici ei crezare Nu-i dădeau în vreo privinţă, Cum? Acolo în chilie # Mai rămase o chelie? Cînd m-apropii cu mirare Văd că sade încă-n blana, Ce-o purta şi-atunci pe umeri: Neclintit-aşteaptă stana. Cât de-abil părea atuncea, Cînd eu nu-l prea pricepeam. Azi de nas nu mă mai poartă. Cutezanţă nouă am. # Bătrîne dascăl, dacă n-aţi trecut A Lethei apă, valul tulburat, <Note> l. Student — novice. </Note> Pagina 326 Veţi recunoaşte-n mine-un fost discipol De silnicie academică scăpat. Sunteţi aici la fel, precum aţi fost, Eu însă sunt aici schimbat de rost. <titlu> Mefistofel Mă bucur c-am sunat ca să veniţi. V-am preţuit şi-atunci cum nici nu ştiţi'. Omida chiar sau crisalida prevesteşte Cât de smălţat un fluture va fi. În buclele ce-aveaţi şi într-un guler cu dantelă Găseaţi pe-atunci deosebite bucurii. Perucă n-aţi purtat vreodat'? Fără de chică sunteţi, scurt frizat. Vioi şi hotărît îmi staţi în faţă. Să nu vă credeţi însă infailibil în viaţă. <titlu> Baccalaureus E drept că ne găsim în vechiul loc, Dar v-amintesc că altul este cursul vremii; Să mînuiţi cuvîntul echivoc Mai econom, căci şi noi suntem mai atenţi. În rîs luarăţi pe cinstitul june. V-a reuşit atuncea de minune. Dar azi cu noi cine se pune? <titlu> Mefistofel Cînd tineretului îi spui un adevăr curat, Ce nici unui mucos nu-i e pe plac, Şi-apoi aceiaşi băieţandri fac Pe propria lor piele-experienţa dintr-o dat' Ei îşi închipuie că adevărul e un rod Ieşit din chica lor, iar profesorul un nerod. <titlu> Baccalaureus Sau un viclean! — căci ce maestru Ne spune adevărul drept în faţă? Pagina 327 Vorbind unor copii, uşor îl schimbă fiecare, Cînd serios, cînd surîzînd pe sub mustaţă. <titlu> Mefistofel Remarc că de abia scăpat din bancă Îmi sunteţi gata de-a-nvăţa pe cei ce-ascult; De-atîtea luni, de-atîţia ani, desigur Aţi adunat experienţă multă. <titlu> Baccalaureus Experienţă? Daţi-mi voie: spumă e şi fum, Ce nu se-aseamănă cu duhul nicidecum. Veţi recunoaşte că ce-aducem din trecut Nici pe departe nu e vrednic de ştiut. <titlu> Mefistofel Într-adevăr. Acum şi mie mi se pare Că un nerod am fost, din creştet la picioare <titlu> Baccalaurens Mă bucură s-aud asemenea cuvinte, Întîiul moş întreg la minte. <titlu> Mefistofel Am căutat comori de aur sub pămînt, Şi am cules tăciuni în vînt. <titlu> Baccalaureus Aflaţi că tigva dumneavoastră glorioasă Decît acele goale scăfîrlii Nu-i cu nimic mai preţioasă. Pagina 328 <titlu> Mefistofel (bonom) Amice, ştii cît de mojic îmi eşti? Mă înfior! <titlu> Baccalaureus În graiul nostru minte cine e curtenitor. <titlu> Mefistofel (care înaintează în jilţul său pe roţi spre planul din faţă al scenei, către' public). Lumina mă sufocă, aerul devine-apăsător. Găsi-voi poate printre dumneavoastră un locşor? <titlu> Baccalaureus Pretenţios îmi pare că voieşti aşa-ntr-adins Să fii ceva, în timp ce nu mai eşti nimic. Viaţa omului în sînge e, dar unde Se mişcă sîngele decît în tineri mai aprins? E-un sînge viu şi-o proaspătă putere De care vajnic viaţa se pătrunde, Să dea-nainte din ispravă în ispravă. Ce-i slab se prăbuşeşte, dar spre slavă Păşeşte în arenă vrednicia. Astfel pînă cînd Noi lumea cucerim pe jumătate, an cu an, Voi cîntăriţi şi moţăiti, visaţi mereu vreun plan. Desigur bătrîneţea e o febră rece, Cu griji năstruşnice ea vremea şi-o petrece. Dac-ai trecut de arri treizeci Eşti ca şi mort, pierdut pe veci. Vă este scris: buni de ucis, <titlu> Mefistofel De aplaudat. Nimic în plus Nu are dracu-aici de spus. <titlu> Baccalaureus Dacă eu n-aş voi, nici draci n-ar fi. Pagina 329 <titlu> Mefistofel (aparte) Şi totuşi dracul te va da de-a berbeleacul. <titlu> Baccalaureus Acesta e al tinereţii nobil rost, Mai înainte de-a o face eu, această lume nu a fost. Eu sunt cel ce din mare soarele l-am scos, Şi datorită mie, luna e mereu în mers, În calea mea s-a-mpodobit întregul univers, Pămîntul a-nverzit, întîmpinîndu-mă pe mine. La semnul meu, în noaptea cea dintîi, Îmi răsăriră stelele la căpătîi. Cine v-a dezlegat de îngrădirile Atîtor gînduri strimte, filistine? Eu liber, cum mi se arâtă-n cuget, Îmi urmăresc lăuntrica lumină, Şi pasul mi-l iuţesc răpit de extaze minunate, Cu ziua-n faţa mea, cu bezna-n spate. (Iese.) <titlu> Mefistofel Originalule, drum bun cu toate ale tale! Cum te-ar jigni să afli într-o zi, Ce alţii ştiu: mai poate cineva gîndi Vreun lucru iscusit sau vreo prostie Pe care'naintaşi să nu le fi gîndit? Dar o primejdie nici ăsta n-o să fie. Se va schimba puţin cîte puţin. Oricît de-absurd dă-n clocot mustul, La urmă tot s-alege-un vin. (Câtre tineretul de la parter care nu aplaudă. Cuvîntul meu vă lasă reci. Vă iert, băieţi, oricum începeţi. Gîndiţi-vă că dracul e bătrîn. Îmbătrîniţi şi voi ca să-l pricepeţi. Pagina 330 <titlu> Un laborator medieval. Aparate greoaie, larg desfăşurate, pentru scopuri fantastice. <titlu> Wagner (la vatră) Îngrozitorul clopot sună Şi zidurile se-nfioară. Nesiguranţa nu mai poate Să se întindă într-o doară. Tenebrele se luminează, Iar în lăuntrica fiolă O nestemată foarte trează S-aprinde ca un viu cărbune, Şi fulgeră prin întuneric. S-alege-acum un alb eteric. De nu l-aş pierde în cenuşă! Ah, Doamne, cine e la uşă? <titlu> Mefistofel (intrînd) Salut! Cu gînduri bune vin! <titlu> Wagner (temător) Bine-aţi venit sub steaua orei. (încet.) Dar să vă ţineţi răsuflarea-n gură. Măreaţă operă îndată isprăvim. <titlu> Mefistofel (mai încet) Dar ce se face-aici? <titlu> Wagner (şi mai încet) Facem un om! Pagina 33l <titlu> Mefistofel Un om? — Şi ce pereche-ndrăgostită Aţi încuiat să procreeze-n horn? <titlu> Wagner Ferească Dumnezeu ! O modă-a fost cîndva Să procreezi! Deşartă poznă a naturii! Gingaşul punct din care ca un rod viaţa da, Puterea dulce, ce din centru emana, Să ia, să dea, sortită oarecum pe ne-ncercate Să-şi însuşească ce-i pe-aproape, ce-i străin, Destituite sunt acum din demnitate. Doar anfmalele mai simt în asta voluptate. Cu darurile sale-alese, omul însă Va trebui pe viitor să aibă mai înaltă obîrşie. (întors spre vatră.) Zăriţi lumini? Putem avea nădejde vie; Cu iscusinţă dac-alcătuim Plămada omenească-amestecînd-o dintr-o mie De alte gingaşe substanţe mai labile, Şi-apoi o-nchidem în retortă să se-nchege, Şi după cuviinţă să se lege, Nevoie nu-i de nopţi, de zile, Lucrarea să ajungă pîn'la capăt. (întors către vatră.) Se face ! Mişcă-se stihiile mai clare Şi ne convingem tot mai tare: Secretele, pe cari sub lacăt Le ţine firea, noi le punem la-ncercare, Şi ce natura face să se-organizeze, Noi facem să cristalizeze. <titlu> Mefistofel Cel ce trăieşte mult experienţă lungă are, Şi pentru el nimic nu este nou vreodat'. Pagina 332 Prin anii mei de pribegie, oameni Am mai văzut, de soi cristalizat.l <titlu> Wagner (privind atent la fiolă) Se-nalţă, fulgeră, se-ncheagă, O clipă doar şi ce ispravă dragă! Un plan măreţ la început pare nebun. Vom rîde însă de-ntîmplare-n viitor. Un creier destinat a cugeta îndemînatic Va da în felul său şi-un gînditor. (Priveşte extaziat fiola.) Răsună sticla de-o putere fără pace. Se tulbură, se lămureşte, deci se face. Întrezăresc în cheagul, ce apare, Un omuleţ cum prjnde-nfăţişare. Ce-am mai dori acum cu toţii, Cînd taina ni s-a dat pe faţă? Daţi sunetului doar puţină ascultare, Şi el devine grai şi noimă cu viaţă, <titlu> Homunculus2 (din fiolă către Wagner) Acu e-acu, tătuţă! N-a fost glumă, Îmbrăţişează-mă la piept cu gingăşie. Dar nu prea strîns, să nu se spargă sticla. Obştească însuşire e, precum se ştie: Firescului de-abia-i ajunge-un univers deschis, Ce-i artificial e mulţumit c-un loc închis. (Către Mefistofel.) </Note> l. Oameni de soi cristalizat — oameni artificiali sub toate aspectele. 2. Homunculus, om produs pe cale alchimică. Naturalistul şi medicul Paracelsus vorbea în lucrarea sa De natura rerum (Despre natura lucrurilor) de modul cum s-ar putea prepara un asemenea omuleţ., După concepţia lui Goethe, Homunculus este un fel de demon, care ştie tot ce s-a petrecut în trecutul omenirii şi care are şi alte însuşiri ale unei figuri de basm. </Note> Pagina 333 Îmi eşti şi tu aici, şăgalnice cumetre? Tocmai în clipa indicată. Îţi mulţumesc Ursita bună te-a adus pe lîngă vetre. Şi dat fiind că sunt, aş vrea să şi lucrez. Aş vrea să mă găsesc degrabă-n treabă. Tu te pricepi, cărările să le scurtezi. <titlu> Wagner O vorbă încă. Sunt cam ruşinat. De toţi sunt cu probleme asaltat. De pildă: încă nimenea n-a înţeles, Cum sufletul şi trupul laolaltă Se potrivesc frumos, să nu se mai despartă, Şi totuşi traiul unul altuia şi-l amarase Pe urmă — <titlu> Mefistofel Stai, mai bucuros aş întreba: De ce-bărbatul şi femeia sunt mereu în vrajbă? O lămurire, prietene, nu vei avea. Dar de făcut sunt multe-aici. Micuţul ăsta vrea. <titlu> Homunculus Ce-i de făcut? <titlu> Mefistofel (arătînd spre-o uşă laterală) Aici arată-i darul minunat. <titlu> Wagner (uitîndu-se mereu în fiolă) Într-adevăr îmi eşti un scump băiat. (Uşa laterală se deschide, spre încăperea unde Faust stă culcat.) Pagina 334 <titlu> Homunculus (mirat) Ah, straşnic ! (Fiola se desprinde din mînile lui Wagner, pluteşte deasupra lui Faust şi-l luminează.) Şi frumos împrejmuit! Dumbrăvi! Şi ape clare, şi femei ce se dezbracă; Ce minunate! Una însă mai suavă, Da, una pare, strălucită, să se-aleagă; E din eroică sau chiar zeiască seminţie. Picioru'ntinde pînă-n apa străvezie. A trupului văpaie nobilă şi vie Se răcoreşte în cristalul undei. Ce freamăt de aripi bătînd s-aude? Ce zvon de pene frămîn.tînd oglinda? Şi fete fug, pînă la coapse ude. Crăiasa, însă, se priveşte liniştită, Şi cu plăcere mîndră, feminină, Pe craiul lebedelorl, ca o undă lină, Îl vede-nghesuindu-se pe la genunchii ei, Stăruitor, parcă i-ar fi un obicei. Dar se ridic-un abur în văzduh Şi c-o beteală deas-acopere apoi Povestea, scena dulce-a celor doi. <titlu> Mefistofel Cîte nu ai a povesti! Pe cît de mic, Pe-atît de mare eşti fantast. Nu văd nimic — <titlu> Homunculus Te cred, tu cel din nord, În vârsta negurii crescut, încunjurat de un norod <Note> l. E vorba aici despre motivul mitologic al unirii dintre Leda şi Zevs (lebădă), unire din care a fost zămislită Elena. Viziunea este ca o pregătire în vederea actului al III-lea (al Elenei). </Note> De cavaleri şi de popească scîrnăvie, Cum ţi-ar mai fi privirea clară, Acasă doar prin sumbra ţară? (Privind împrejur.) Ce piatră afumată, rece mucegai! Ogivele de-abia le mai îndur, Eu care rnă simt bine orişiunde. De se trezeşte-acesta, dăm de alt necaz, Privind, s-ar prăbuşi-ntr-o clipă mort. Dumbrăvi, izvoare, lebede şi nude Frumuseţi se arătară în prevestitorul vis. Cum s-ar putea obişnui închis Aici, în încăperile acestea sumbre? Să-l ridicăm de-aci. <titlu> Mefistcfel M-ar bucura ieşirea. <titlu> Homunculus Trimite pe războinic unde-i bătălie, Şi fetei dă-i îndemn spre horă — Vor fi atunci cum trebuie să fie ! Tocmai acum, precum îmi amintesc E noaptea clasică de valpurgie. E binele suprem ce-l poate aştepta, Fă-l să ajungă-n propria-i stihie ! <titlu> Mefistofel Despre asemeni lucruri încă n-auzii. <titlu> Homunculus Dar la urechea voastră cum ar fi putut Să şi ajungă? Doar năluci romantice cunoaşteţi, Mai sunt însă şi cele clasice de cunoscut. Pagina 336 <titlu> Mefistofel Şi încotro va duce-acum călătoria? Colegi antici îmi spurcă bucuria. <titlu> Homunculus Către nord-vest, Satano, ţi-e domnia, Către sud-est vom naviga însă acum. Pe lîng-un şes întins Peneios curge, Împrejmuit de crînguri şi umbratic drum. Se-ntinde şesul pînă-n munţi de prospeţime, Şi sus Pharsala, azi ca şi-n vechime. <titlu> Mefistofel O, vai, în lături! Dîrza bătălie, Ce se încinse între tiranie şi sclavie, Mă plictiseşte, căci de-ndată ce s-a terminat, Începe de la capăt înc-o dat'. Şi nimeni nu ia seama că e zgîndărit De Asmodeu ce-n dosul certei s-a pitit. Se luptă, spun ei, pentru drepturi, libertate, Slugi contra slugi sunt, cînd îi vezi de-aproape. <titlu> Homunculus E data omului să fie îndărătnic. Să-nveţe să se apere cum poate fiecare, De-ncepe ca băiat, s-alege-n urmă şi bărbat, În cazul ăsta mă întreb de este vindecare. Un mijloc dacă ai, încearcă-l chiar acum. Iar dacă nu, îngăduie să mi-l îndrum. <titlu> Mefistofel De încercat ar fi isprăvuri infernale, Zăvor păgîn îmi stă însă în cale. Poporul grec nu a avut prea mare har, Dar v-amăgeşte cu joc liber, senzual, Vă ispiteşte pieptul cu seninele-i păcate... Pe ale noastre totdeauna le găsiţi întunecate. Şi-acum, ce vom începe? Pagina 337 <titlu> Homunculus Alte daţi nu eşti tîmpit. Cînd despre vrăjitoarele tesalice-am grăit, Cred că am spus ceva cu greutate. <titlu> Mefistofel (libidinos) Tesalicele vrăjitoare sunt fiirţe De care lungă vreme-am întrebat. Să locuieşti cu ele nopţi de-a rîndul, Nu cred c-ar fi plăcut vreodat'. Dar să-ncercăm. <titlu> Homunculus Mantaua dă-o-ncoace! Să ne-nvălim uşure cavalerul. Vă poartă zdreanţă împreună pe sub nori Mai jos, mai sus, cît ţine cerul. Eu luminez, tot înainte. <titlu> Wagner (temător) Şi eu? <titlu> Homunculus Rămîi acasă pentru fapte importante. Vechi pergamente vei desface, stând cuminte, Vei aduna după reţete şi din ceaţă Stihii din care să formezi viaţă. Vei cumpăni, vei cîntări, vei potrivi. Şi-n timp ce eu cutreier lumea Descopăr poate-un punct pe i. Atuncea scopul mare e atins, Şi străduinţa-şi merită răsplata: Onoare, aur, glorie, viaţă lungă, Ştiinţă şi virtute să ne-ajungă! Rămîi cu bine! Pagina 338 <titlu> Wagner (întristat) Bun rămas ! Vai ce prăpăd ! Presimt că niciodată n-o să te revăd. <titlu> Mefistofel Către Peneios s-o luăm, de-a dreptul. Nu mi-e cumătrul de dispreţuit. (Ad spectatores) De creaturi ce înşine le faceml, Depindem totuşi pînă la sfîrşit. <titlu> Noapte valpurgică clasică.2 Cîmpiile pharsalice3. Întuneric. <titlu> Erichto4 În noapte la serbare ca şi alte daţi Apar întunecată eu, Erichto, eu Urîtă nu, precum poeţi mişei peste Măsură mă bîrfesc... Ei niciodată nu Sfîrşesc cu lauda, sau dojana... Albită De valul corturilor iată valea-n larg Ca un ecou al celei mai grozave nopţi. De cîte ori s-a repetat! S-a repeta în veci... Nu-ngăduie nici unul celuilalt Împărăţia, nimeni n-o îngăduie Aceluia ce cu putere-o cuceri. <Note> l. O altă indicaţie a lui Mefistofel că a contribuit la crearea lui Homunculus. 2. Noaptea valpurgică clasică reprezintă, prin apariţiile şi peripeţiile ei, drumul lui Faust către Elena. 3. Cîmpiile pharsalice, cîmpiile de la Pharsalus, în Grecia, unde a avut loc bătălia hotărîtoare dintre Caesar şi Pompeius. 4. Erichto, o vrăjitoare, care în epopeea lui Lucan (Phar-salia) este întrebată cine va învinge în bătălia istorică dintre Caesar şi Pompeius. </Note> Pagina 339 Cel ce pe sine nu se poate stăpîni Ce bucuros ar vrea să stăpînească pe vecin. Aici încă o pildă mare datu-s-a: Puterea cum se-opune uneia mai mari, Cum ale libertăţii flori se risipesc, Cum laurul cuprinde cap de-nvingător: Aici Pompei visa trecute măreţii, Şi Cezar se uita la limba cumpenei Atent. Şi ştie lumea cine-a izbîndit. De veghe flăcările roşii pîlpîie Stîrnind reflexe-n sîngele din plin vărsat. Atinse de-ale nopţii stranii străluciri S-adună umbrele legendelor greceşti. Pe lîngă focuri multe, lămurindu-se, Stau fabuloase-alcătuiri din zile vechi... Se-nalţă luna ne-mplinită, însă, viu Lucind, se-mprăştie domoalele ramini. Pier corturi ca părerea în albastrul foc. Deasupra mea neaşteptat un meteor, Ce unei sfere pare-a-i da lumină. Adulmec viaţă. Nu mi se cuvine să M-apropiu de cei vii, cărora le-aş putea strica. Numi-ar aduce vreun folos, ci numai faimă rea. De sus luminile coboară. Mă retrag. (Pleacă. Călătorii prin văzduh, de sus.) <titlu> Homunculus Să mai zbor în cerc o dată Peste flăcări şi abisuri; Ce aspecte de nălucă ! Parcă valea are visuri. <titlu> Mefistofel Cînd strigoii jos în vale Eu îi văd cu chip de groază, Cum erau şi-n miazănoapte, Mă simt şi aici acasă. Pagina 340 <titlu> Homunculus Iată o strigoaică-naltă Cu paşi mari în faţa noastră <titlu> Mefistofel S-ar părea că-i este teamă; Ne-a văzut prin zare-albastră. <titlu> Homunculus Las-o-n pace! Cavalerul Pune-l jos fără de veste, Ca viaţa să-i revină, Căci o caută-n poveste. <titlu> Faust (atingînd pămîntul) Ea unde-i? <titlu> Homunculus Un răspuns noi nu am şti, Dar s-ar putea să iscodim prin preajmă. În grabă, înainte de-a se face zi, Să dibuieşti pe lîngă focuri fără seamă. Cel ce la mume a-ndrăznit să meargă, N-are de ce să se mai teamă. <titlu> Mefistofel Îmi voi avea se pare, şi eu partea. Dar nu aş şti alt sfat mai bun! Prin focuri propria sa aventură Să şi-o încerce .fiecare. Şi mai spun: Ca să ne regăsim uniţi apoi, Micuţule, sunînd, tu luminează-ne la amândoi. Pagina 34l <titlu> Homunculus Aşa voi fulgera şi voi suna, (Sticla răsună şi luminează puternic) Şi-acum spre minunate fapte noi! (Pleacă fiecare) <titlu> Faust (singur) Ea unde-i? — Nu mai întreba mereu... De nu e glia, care o purta, De nu e unda, ce-o întîmpina, E totuşi aerul, ce graiul i-l vorbea. Printr-o minune-n ţara greacă am ajuns, Simţii numaidecît pămîntul, visul meu. Şi adormit, un spirit proaspăt m-a pătruns. Astfel aicea stau, prin suflet un Anteul. Ăst labirint de flăcări, dacă-l iscodesc, Cele mai rare ciudăţenii laolaltă le găsesc, (Se depărtează.) <titlu> Pe râul Peneios, in partea de sus <titlu> Mefistofel (căutînd) Dar cum cutreier printre focuri Mă simt înstrăinat prin aste locuri. Sunt rude-aproape toate, cel puţin pe jumătate. Neruşinaţi sunt sfincşii şi grifonii,ce-i zăresc, Şi cîte altele, fiinţe ce, într-aripate, Din faţă sau din dos, în ochi se oglindesc. Necuviincioşi, e drept, că suntem <Note> l. Anteu, în mitologia greacă un uriaş, fiu al lui Poseidon şi al Geoi, zeiţa pămîntuhii. Se povesteşte despre el,^ că în luptele sale cu vrăjmaşii, prindea noi puteai ori de cîte ori atingea pămîntul. </Note> Pagina 342 Din toată inima şi noi, antichitatea însă E mult prea vie. Sub un alt chip strînsă Ar trebui, şi felurit acoperită după modă... Scîrboasă seminţie ! Dar să nu mă oţărăsc prea tare. De cuviinţă plin vreau să salut pe fiecare. Salut frumoaselor femei! Salut isteţilor bătrîni! <titlu> Un grifonl (sforăind) Grifoni, iar nu bătrîni! Căci nimenea N-ascultă cu plăcere-acest cuvînt: bătrîn! O vorbă e cu care nu mă-ngîn. Ăst epitet să nu mi-l pui pe creştet. Răsună-n orişice cuvînt un sunet De obîrşie, care-i dă pecetea. Vetust sau veteran au ceva veşted. <titlu> Mefistofel Ei da, grifon e-un titlu de onoare. El aminteşte într-un fel de gheare Cu cari apuci ceva. <titlu> Grifonul (tot sforăind) Aşa-i, nu-ncape îndoială. E lăudat cel ce înhaţă fără de sfială. C-apuci o fată, o coroană, aur, De obicei norocul îţi întinde laur. <titlu> Furnici2 (de soi gigant) Vorbiţi de aur. Aur mult am adunat. <Note> l. Grifoni, figuri mitologice (o îmbinare de pasăre şi leu); păzitori de comori. 2. Despre furnici şi ariraaspi aminteşte Herodot (istoric grec din secolul al V-lea î.e.n.), care povesteşte că poporul arimaspilor, cavaleri înzestraţi cu un singur ochi, a luptat în vechea Sciţie pentru aur. Herodot vorbeşte şi despre furnici uriaşe care caută aur, </Note> Pagina 343 Şi-ani strîns în peşteri şi sub piatră cîte-o leacă. Norodul arimasp l-a căutat, l-a dibuit. Rîd arimaspiil ce departe l-au cărat. <titlu> Grifonii Îi vom sili mărturisiri să facă! <titlu> Arimaspii Nu încă-n noaptea liberei serbări! Îi vom căra şi pînă-n zori de zi Pe rînd şi pe furiş vom izbuti. <titlu> Mefislofel (s-a aşezat între stincşi.) Ce lesne mă obişnuiesc aici şi cu plăcere! Fiinţele le dibuiesc aproape năzdrăvan. <titlu> Sfinxul Noi sunet dăm, ce pare-o adiere A spiritului, voi ison ţineţi grosolan. Dar pînă te-om cunoaşte—am vreape nume sate ştim. <titlu> Mefislofel Ah, multe nume mi s-au dat, cum nu se cade. Englezi nu sunt pe-aici? Ei bucuros călătoresc Să vadă cîmpuri de bătaie şi cascade, Ruini şi clasice mucegăite locuri; O ţintă demnă cîmpul ăsta pentru ei ar fi, Şi mărturie-ar sta că-n vechiul lor teatru Am fost văzut în rol de Old Iniquity2. <titlu> Sfinxul Cum s-a ajuns aci? <Note> l. Vezi explicaţia la nota 2 din pagina 342. 2. Old Iniquity', „Răul", în vechiul teatru englez. </Note> Pagina 344 <titlu> Mefistofel Nici eu nu prea-nţeleg. <titlu> Sfinxul Se poate, dar ştiinţă despre stele ai? Acestui ceas, mă rog, ce tîlc îi dai? <titlu> Mefislofel Se iau la goană stelele, luceşte luna-n jumătate. Mă simt în locu-acesta-aşa de bine Şi mă-ncălzesc la mîni în blană de feline. Păcat ar fi privirea să ţi-o pierzi pe sus. Enigme dă-mi spre dezlegare, sau măcar şarade. <titlu> Sfinxul Enigme vei avea, de te rosteşti pe tine, Încearc-o dată să te vezi în adîncime: La fel de necesar evlaviosului şi celui rău, Întîiului o zea, cînd face scrimă, Iar pentru celălalt ortac de nebunie, În ambe chipuri tu arnuzi pe-naltul zeu. <titlu> Întâiul grifon (sforăind) Nu-mi place individul. <titlu> Al doilea grifon Ce caută pe-aici? <titlu> Amândoi Urîtul n-are loc sub astă zare. <titlu> Mefistofel (brutal) Crezi tu că unghiile oaspelui nu scarpină Pagina 345 La fel de bine ca şi propriile-ţi gheare? Încearc-o dat'! <titlu> Sfinxul (cu glas blînd) Poţi să rămîi, Că însuţi te vei îndemna să pleci, În ţara ta, tu ştii, oricum, să şi petreci. Aici însă nu-ţi face haz să mîi. <titlu> Mefistofel Prin partea ta de sus îmi faci aproape poftă, Dar bestia de jos rn-a îngrozit. <titlu> Sfinxul Făţarnic eşti, îţi vei lua însă răsplata, Că labele mi-s sănătoase. Tu cu copita ta chircită Nu poţi vedea în noi făpturi frumoase. (Sirenele cîntă.) <titlu> Mefistofel Ce păsări sunt de cîntă-n ramuri, Prin crîngul plopilor, de-o apă parcă legănau<titlu> Sfinxul Păziţi-vă. Atîţi aleşi destoinici Au fost învinşi de vrăji cîntate. <titlu> Sirene Ah, de ce priviţi prin gene Urîţenii minunate? Noi venim pe rînd în cete, Ascultaţi-ne cu sete Cîntecele de sirene. Pagina 346 <titlu> Sfincşii (batjocorindu-le pe aceeaşi melodie) Spuneţi-le să coboare! Ce-ascund ele, ai zări: Gheare aspre de ulii, Să v-atace, să v-omoare, Dac-ar fi să le-ascultaţi. <titlu> Sirene Nici o pizmă, nici o ură! Noi doar clare bucurii Semănăm fără măsură. Pe pămînturi şi pe mare Cu senină-nfăţişare Pe oricine-l vom primi. <titlu> Mefistofel Acestea-s veştile ce mă aşteaptă, Unde din glasuri, de pe coarde, Se împleteşte ton cu ton. De lălăit nu îmi mai arde. Pe la urechi mă mai străpunge, Dar pîn'la inimă n-ajunge. <titlu> Sfincşii De inimă să nu vorbeşti, că e-n deşert, O pungă rea de piele creaţă S-ar potrivi mai bine cu-a ta faţă. <titlu> Faust (sosind) Ce minunat! privirea mă îmbată. În urîţenie văd trăsături măreţe. Presimt acum noroc prielnic. Cu ce tărîm vrea ochiul să mă-nveţe? Pagina 347 (Referindu-se la sfincşi.) Oedipl în faţa unora ca ăştia-a stat. (Referindu-se la sirene.) Ulise2-n faţa unora ca astea s-a legat. (Referindu-se la furnici.) De unele ca astea-a fost comoara adunată. (Referindu-se la grifoni.) De-aceştia-apoi păzită bogăţia toată. De prospeţimi pătrunsă inima îmi e: Mari sunt figurile, mari amintirile. <titlu> Mefistofel Atari făpturi tu altădată le-ai fi blestemat, Acum însă se pare că ţi-ar fi pe plac. Căci unde o iubită căutaţi grăbiţi, Chiar monştri sunt bineveniţi. <titlu> Faust (către sfincşi) Răspundeţi-mi, făpturi de mare soi, Văzut-a pe Elena unul dintre voi? <titlu> Sfincşii Noi nu ajungem pînă-n timpul ei, Ucis-a Ercule3 pe cei din urmă. <Note> l. Oedip, erou vestit al mitologiei greceşti; a izbutit în viaţa sa plină de peripeţii să dezlege ghicitorile sfinxului, care ţinea sub teroarea sa împrejurimile cetăţii Teba. 2. Ulise, numele latin al lui Odiseu, una din figurile cele mai de seamă ale legendelor în legătură cu războiul treian. întoarcerea lui Ulise, rătăcirile sale sunt povestite în una din epopeele homerice (Odiseea). Apropiindu-se de insula sirenelor, Ulise porunceşte tovarăşilor săi să-l lege de catarg pentru ca, auzind cîntecul sirenelor, el să nu poată da urmare ispitei, de a se duce la ele. 3. Ercule (Herakles), cel mai vestit erou al legendelor greceşti. Una din numeroasele sale fapte vitejeşti este uciderea celor din urmă sfincşi. </Note> Pagina 348 Poţi întreba însă pe Chironl şi să-l iscodeşti. El zburdă-n noapte ca o umbră, Dacă-ţi răspunde, multe ai să dobîndeşti, <titlu> Sirene Îţi dorim să afli multe... Cînd pe-aici trecuse-Ulise, Zăbovind puţin s-asculte, A-nvăţat să povestească, Ţi-am încredinţa atîtea, Dacă pasul ţi l-ai pierde Către noi la marea verde. <titlu> Sfinxul Nu te lăsa să te înşele. Cum se lăsă legat Ulis', Te lege sfaturile mele, De vei găgi pe-naltul Chiron, Vei auzi ce ţi-am promis, (Faust se depărtează.) <titlu> Mefistofel (mohorît) Ce cîrîie din aripi dînd? Şi iute că nu poţi vedea, Şi una după alta. Săgetînd, Chiar vînătorii-ar obosi. <titlu> Sfinxul De neatins săgeţii lui Alcide2, Unei furtuni de iarn-asemenea: <Note> l. Chiron, cel mai înţelept dintre centauri; a fost, după legendele greceşti, educatorul multor eroi, printre alţii al lui Castor şi Pollux, fraţii Elenei. 2. Alcide, un alt nume al lui Ercule. </Note> Pagina 349 Sunt repezile stymfalidel. Cu plisc de vultur, labele de gîscă. E cîrîitul lor un bun salut. În cercul nostru ar intra Ca rude demne de ştiut. <titlu> Mefistofel (aproape înfricat) Mai şuieră şi alte cele... <titlu> Sfinxul De-acestea nu vă fie teamă, Sunt capetele hidrei de la Lerna2. Aşa cum sunt, de trup tăiate, S-ar vrea puţin luate-n seamă. Dar ce e, vă întreb, ce-nseamnă Că pasul vi-l întoarceţi, spate îmi arătaţi? Ce vrea să fie? Un cor v-atrage într-acolo, văd, Sunt fete-ademenind cu nuri-prăpăd. Sunt lamii3, fete de plăceri, Cu zîmbitoare guri, neruşinate frunţi, Pe pofta unor fauni şi satiri. Acolo Cu un picior de ţap poţi totul să înfrunţi. <titlu> Mefislofel Cred că mai stai pe-aici — te-oi regăsi? <titlu> Sfinxul Amestecă-te numai printre fete în văzduh. Noi încă din Egipet ne-am obişnuit <Note> l. Stymfalide (de la oraşul Stymphalos, în Grecia antică); păsări ucigătoare de oameni, în mitologie. Răpunerea acestor păsări de către Erc<;le a fost una dintre cele mai vestite isprăvi ale sale. 2. Uciderea hidrei de la Lerna este o altă faptă vitejească a lui Ercule. 3. Lamii, vampiri feminini, în mitologia greacă. </Note> Pagina 350 Ca mii de ani, tronînd, să dăinuim. Şi dacă starea voi ne-o respectaţi în duh, Noi, după soare, după lună, anul îl orînduim. Judecată peste neamuri Ca în zi de-apoi rostim: Pace fie sau războaie Şi potop, nu ne clintim. Peneios, înconjurat de ape şi nimfe. <titlu> Peneios Foi de papură, daţi şopot, Sălcii, fremătaţi din flamuri, Trestii, respiraţi voi mulcom, Şi şoptiţi în plopi, voi ramuri, Unor visuri întrerupte!... M-a trezit adulmecarea Din odihnă, pat de ape, Şi-un obştesc cutremur mare. <titlu> Faust (păşind spre rîu) Dac-aud de.stul de bine, Dintre ramuri şi frunzare Glas răsună, ce aproape Sunet omenesc îmi pare. Valul dă un murmur gureş, Aerul — ce vesel iureş! <titlu> Nimfele (către Faust) Ce bine, ah ţie Ţi-ar fi, spre odihnă Să stai, şi în tihnă Întins la răcoare Să prinzi întremare, Pagina 35l Tu care n-ai pace. Noi susur şi murmur, Noi cîntec ţi-om face. <titlu> Faust Sunt treaz şi văd. O, mişte-se Făpturile, ce n-au asemănare, Cum ochiul le surprinde-acolo. Pătruns sunt de simţire mare. E vis, ce văd? Sau amintire? Ai mai avut asemeni fericire. Trec ape în şuviţe, rînduri, Acolo prin umbroase crînguri. Şi vuiet nu-i, doar moale susur. Din părţi curg sute de izvoare, S-adună-n albie, între răzoare, Spre locul adîncit de scaldă. June femei cu albe mădulare, De două ori văzute cu-ncîntare, O dată-n aer şi o dată-n apă. Pe urmă-n ceată veselă fac baie, Şi-noată cu-ndrăzneală şi cu teamă, Şi ţipete apoi, în valuri e bătaie. Cînd iau la toate astea seamă Ar trebui să am destulă desfătare. Dar sufletu-i mereu în depărtare. Privirea cată la liman să iasă, Unde frunzişul, verdele belşug, Ascunde, minunată, o crăiasă. Şi iată, că şi lebede neaşteptate vin, Din golfuri înotînd, curate, maiestuoase, Tăind oglinda lin. Plutind în linişte, pline de graţie, Sunt mîndre şi-ncrezute-aproape De capul şi de pliscul ce se-nalţă. Şi una-ndeesebi, grăbind pe ape, Mai îndrăzneaţă-apare, mai bărbată, Făcîndu-şi cale printre toate. Pagina 35l Se umflă penele şi aripa-nălţată. Pe unde unduind, ea însăşi undă, Încearcă-n locul sacru să pătrundă... Înoată celelalte-ncolo şi încoace, Nepăsătoare unele pe la răstoace, Iar altele, cu cioc întins a ceartă, S-abată fetele încearcă, La slujba lor să nu gîndească, Cuprinse doar de grija lor fetească. <titlu> Nimfe Puneţi voi, surori, urechea Pe ţărm, treaptă înverzită, Dacă bine-aud, se pare Că e sunet de copită. O, de-aş şti cine aduce Veste-n noapte de răscruce. <titlu> Faust Duduie parcă pămîntul Sub un cal gonind ca vîntul. Mă uit într-acolo Pe cîmp. Norocoasă M-ajunge din urmă Ursită frumoasă? Un călăreţ soseşte-n grabnic trap, Pare cu duh, cu îndrăzneală înzestrat, De-un cal bălan pe drum purtat. Nu mă înşel, şi cred că-l ştiu. E al Philyreil plin de faimă fiu. Stai, Chiron, stai! Să-ţi spun ceva... <titlu> Chiron Ce vrei? Ce este? <Note> l. Philyra, fiica lui Okeanos şi iubita lui Saturn. Ea ar fi dat naştere unui hipocentaur, faimosului Ghiron. </Note> Pagina 352 <titlu> Faust Opreşte al tău pas! <titlu> Chiron Îmi pare rău, nu fac popas. <titlu> Faust Ia-mă cu tine-atunci, te rog. <titlu> Chiron De sui pe mine îţi spun noroc! Şi încotro, te-ntreb. Tu stai aici pe mal. Te trec de vrei, prin apă, ca un cal. <titlu> Faust (încălecînd) Du-mă unde doreşti... îţi sunt pe veci mulţumitor. Marele om şi pedagogul strălucit, Care, spre cinstea sa, eroi atîţia, un popor Întreg a educat, pe nobilii argonauţil, Pe toţi cîţi lumea poeziei au clădit. <titlu> Chiron Aceasta s-o lăsăm, căci nu îmi simt vreo vină. Ca Mentor2 nici'chiar Pallas3 nu se puse în lumină. Se poartă oamenii în felul lor, la minte sluţi, Şi ca şi cum n-ar fi de nimenea crescuţi. <Note> l. Argonauţii, eroi ai legendelor greceşti, numiţi astfel după corabia lor „Argo"; ei au pornit, sub conducerea lui lason, să aducă lîna de aur păzită de-un balaur, în Colchida. Cei mai mari eroi ai timpului au luat parte la această expediţie. 2. Mentor, în legendele eroice greceşti prietenul lui Ulise şi dascălul lui Telemac. Pallas-Athena îl însoţeşte sub chipul lui Mentor pe Telemac la Pylos. 3. Pallas, alt nume al zeiţei Athena. </Note> Pagina 354 <titlu> Faust Îmbrăţişez aici aievea şi trupeşte-n veac Pe medicul ce ştie toate plantele pe nume, Şi rădăcinile cunoaşte în adînc de lume, Şi alinarea rănii şi al boalei leac! <titlu> Chiron Cînd lîngă mine vreun erou a fost rănit Ştiam un ajutor s-aduc, să dau un sfat, Dar mai tîrziu cu arta mea La vrăjitoare şi la popi o am lăsat. <titlu> Faust Tu eşti adevăratul mare om, Ce nu-i în stare laude-a asculta. El cată să se-ascundă-n modestie, Şi ca şi cum atîţi i-ar fi asemenea. <titlu> Chiron Făţarnic pari a fi, cu măiestrie, Şi linguşeşti popor şi demnitari. <titlu> Faust Mărturisire totuşi îmi vei face: Tu ai văzut prin vremi pe. cei mai mari. Celui mai nobil tu, cu seriozitate, Te-ai străduit să-i fii asemenea prin fapte. Dar care-a fost, tu zeu pe jumătate, vajnic, Printre eroi cel mai destoinic şi mai straşnic? <titlu> Chiron În vechiul neam argonaut, sublim, Erau cu toţii bravi, pe cîte ştim. Şi fiecare cu puterea ce-l însufleţea, La locul său ca nimeni alt faţă făcea. Pagina 355 Au triumfat într-una dioscuriil, Unde juneţea şi frumseţea copleşesc. Prin faptă repede, cînd izbăvirea altor o cerea, Prin hotărîre, Boreadul2 s-a distins. Isteţ, puternic, cumpănit la sfat, Domnit-a lason, de femei privit cu drag. Apoi Orfeu, cel gingaş şi cu rostul aşezat, Care cînta din liră mai puternic decît alţii... Lynceu, cu ochiul ager, zi şi noapte, Călăuzea corabia sacră de departe. Cu alţii numai împreună Poţi înfrunta primejdiile toate. <titlu> Faust De Ercule nu vrei să aminteşti de loc? <titlu> Chiron O, vai! N-aprinde-n mine dorul ca un foc!... Pe Phoebus nu-l văzui vreodat' Şi nici pe Ares3, Hermes4, sau cum numele le este, Şi-atunci în faţa ochilor mi-a stat Acel pe care oamenii-l slăvesc dumnezeieşte: Un crai era el din născare, Ca tînăr o minune mare, Supus era frăţînelui mai în etate, Dar şi femeilor mult scumpe peste toate. <Note> l. Dioscurii, cei doi fraţi Castor şi Pollux, fiii Ledei şi ai lui Tyndareu, rege în Sparta. Sora lor a fost Elena. 2. Boreadul (Boreas): în mitologia greacă el reprezenta vîntul de nord-est; locuinţa sa se spunea că s-ar afla mtr-o peşteră din munţii Haemus. în această peşteră Boreas a dus-o pe Oreitia, fiica regelui Erehteios, pe care a răpit-o din Athena. 3. Ares, zeu al războiului în mitologia greacă, sau mai precis, al mîniei şi-al luptei sălbatice. Era fiul lui Zeus şi al Herei şi iubitul Aphroditei. 4. Hermes, crainicul zeilor, fiul lui Zeus şi al Maiei, era socotit foarte şiret şi plin de inventivitate. </Note> Pagina 356 Nu naşte Gea un al doilea la fel. Nici Hebel nu va duce o pereche-a lui la cer. Zadarnic cîntecele-ncearcă să-l descrie, Zadarnic cearcă să-l cuprindă marmura cea străvezie, <titlu> Faust Oricît se străduiră cioplitorii, El nu ieşi din piatră cum e gîndul. Vorbişi despre bărbatul cel mai mîndru, Despre frumoase să-mi vorbeşti, e rîndul. <titlu> Chiron Nimic frumseţea femeiască nu înseamnă, Deoarece e chip rigid din fire; Numai acea fiinţă merită slăvire, Din care veselia se desprinde şi viaţa izvorăşte. Frumseţea-i fericită de ea însăşi, Dar vraja graţiei te ia, te cutropeşte, Întocmai ca Elena pe care o purtai. <titlu> Faust Tu ai purtat-o? <titlu> Chiron Da, pe-acelaşi spate, unde stai. <titlu> Faust Nu sunt destul de încureat şi-aiurea, Mai trebuie să ştiu că stau pe-acelaşi loc? <titlu> Chiron Ea îşi băgase degetele-n coama mea Ca tine-acum. <Note> l. Hebe, zeiţa tinereţii, fiica lui Zeus şi a Herei şi soţia lui Ercule. Era paharnica zeilor. </Note> Pagina 357 <titlu> Faust Mă pierd de tot. Dar spune-mi, cînd, cum se făcu? Ea-i singura dorinţ-a mea. într-adevăr ai dus-o tu? <titlu> Chiron Îngădui întrebarea. Nu e fără rost. Tocmai atunci scăpară dioscurii Pe surioara lor din mînă de tîlhari. Aceştia, neobişnuiţi de-a fi învinşi, Pe urma lor ca o furtună apucară. Dar goana fraţilor oprit-a fost să fie De bălţile cu stuf la Eleusis. Vai, aproape prinşi, Se aruncară-n apă fraţii; m-azvîrlii Şi eu, şi înotînd trecui. Atuncea de pe spate ea-mi sări Şi coama umedă mi-o netezi, şi linguşindu-se Isteaţă, dulce-mi mulţumi. Fermecătoare, tînără Era ! Şi pentru ochi bătrîni — ce bucurie ! <titlu> Faust Avea doar zece ani... <titlu> Chiron Văd de departe Cum filologii te-nşelară. Femeia mitologică-i un lucru-aparte. Poetul, după poftă, o arată. Ea nu îmbătrîneşte niciodată. Mereu dorită prin făptură, Încă fetiţă e răpită, vîrstnică mereu peţită. Pe-un poet nu-l leagă nici-un timp. <titlu> Faust Să fie ca şi cum n-ar fi răstimp ! Pagina 358 Achilel însuşi o găsi într-un ostrov, Şi dincolo de orice timp. Ce rar noroc: Să cucereşti iubire, cînd trecu orice soroc. Şi eu să nu încerc, cu dorul meu peste măsură, Să readuc în .viaţă unica figură? Fiinţa-asemeni zeilor, eterna schimă, Măreaţă, gingaşă, iubită şi sublimă! Tu o văzuşi cîndva, eu astăzi am văzut-o. Frumoasă, mîndră e, dorită pe cît de frumoasă. Simţirea mi-e de-un singur chip atrasă. Nu mai trăiesc, de nu ajung la ea. <titlu> Chiron Entuziast ca om îmi eşti, străinule răpit, Dar printre spirite pari un scrîntit. Se potriveşte însă, spre norocul tău, Ca-n fiecare an, pentru o clipă Să mă abat şi-acuma pe la Manto Fiica lui Esculap2; cu rugăciune liniştită Se-ndreaptă ea spre tatăl ei, rugîndu-l nu arar Să lumineze mintea medicilor în sfîrşit, S-o lase mai domol cu-omorul temerar. Cea mai iubită mi-e din breasla sibilină, Nu-i încruntată, binefăcătoare e, şi lină. Ea te va vindeca, de-adaşti puţin, Cu tainice puteri din suc de rădăcină. <titlu> Faust Dar nu doresc cu vindecare să mă ia. Puternică e mintea şi simţirea mea. <titlu> Chiron Nu ocoli izvorul sănătos. Ajunserăm. Şi repede acum, în jos! <Note> l. În mitologia greacă există o legendă, în care, Achile, după moarte, a evadat din împărăţia umbrelor şi s-a căsătorit cu Elena pe insula Leuke din Marea Neagră. 2. Esculap (greceşte Asklepios), zeu al medicinei, în mitologia greacă; fiul lui Apollo. </Note> Pagina 359 <titlu> Faust Spune-mi pe care ţărm, din apă, M-ai scos în noaptea asta-nfrictişată? <titlu> Chiron Pe-aicea Roma, Grecia, s-au înfruntat. Peneios e în dreapta, dincolo Olimpul. Se risipeşte-mpărăţia ca nisipul. Şi craiul fuge, cetăţeanul triumfează. Deschideţi doar privirea trează: Eternul templu stă în lună. <titlu> Manto (visînd) Copită de cal răsună, Pe sfînta treaptă Semizei s-adună. <titlu> Chiron Deschide tu ochii, Priveşte-mă dreaptă ! <titlu> Manto (trezindu-se) Bine-ai venit! Te văd. Eşti nelipsit. <titlu> Chiron De vreme ce şi templul tău mai stăruie pe-aci! <titlu> Manto O ţii la goană, niciodată obosit? <titlu> Chiron În timp ce tu în pace locuieşti Mă bucur de-alergarea prin poveşti. Pagina 360 <titlu> Manto Eu stau, în juru-mi timpul face roată. Şi-acesta cine-i? <titlu> Chiron Noaptea blestemată Mi-l scoase cu vîrtej în cale. Nebun el vrea doar pe Elena. Vîrtej sunt toate gîndurile sale. De-un tratament asclepicl se învredniceşte. <titlu> Manto Iubesc pe cel ce imposibilul doreşte. (Chiron s-a şi depărtat în fugă.) <titlu> Manto Eşti temerar, dar bucură-te de răscruce, Întunecatul gang la Persephona2 duce. Pe sub Olimp, în gol de munte-ascultă ea Dacă s-aude tainic vreun oprit salut. Pe-aici l-am furişat şi pe Orfeu cîndva. Cutează, poate că dobîndă — alta vei avea ! (Coboară.) În partea de sus a rîului Peneios, ca mai înainte. <titlu> Sirene Azvîrliţi-vă-n Peneios Ca să înotaţi în ape, Cîntecele să v-asculte <Note> l. Tratament asclepic, tratament recomandat de Esculap. 2. Persephona, în mitologia greacă fiica lui Zeus şi a De-metrei; a fost răpită de Pluto, zeul infernului. Ca soţie a acestuia, ea stătea a treia parte din an în lumea întunericului, iar restul timpului la mama sa. </Note> Pagina 36l Cei ce umblă pe aproape. Fără apă nu-i salvare. De-am purcede luminoase, Ani cunoaşte-n marea greacă Bucuriile frumoase. (Cutremur de pămînt.) <titlu> Sirene Înspumat se-ntoarce valul, Nu mai curge-n matcă joasă. Se cutremură prundişuri, Ţărmul crapă pe sub coastă. Să fugim! Veniţi voi toate, Scape, scape cine poate. # Să ne ducem oaspeţi veseli La petrecere senină, Unde pe nisip de mare Năvăleşte unda plină, Unde luna luminoasă Îşi îneacă faţa-n apă. Viaţa-i liberă acolo, Dar aici cutremur, groază. Fugă-n grabă cine poate Din ţinuturi blestemate. <titlu> Seismosl (mormăind şi duduind în adîncime) Înc-o dată să împingem Şi din umeri să izbim, Ca s-ajungem sus, deasupra, Unde totul copleşim! <titlu> Sfincşii Ce cutremure hidoase, Ce urîtă vremuire! <Note> l. Zeitate a cutremurelor de pămînt, în mitologia greacă. </Note> Pagina 362 Cum se clatină încolo Şi încoace toate-n fire. Vai, să urli de urît! Dar noi locului ne ţinem, Iadul chiar de-a izbucnit. Se ridic-acum o boltă Minunat. Este bătrînul Care a clădit din sînul Mării insula pe nume Delos, un ostrov de dragul Unei născătoare-anume.l Apăsînd, icnind, zorind, Îndoindu-se din spete, Ca un Atlas arătînd, El ridică piatră şi pămînt, Glie şi nisip, argilă, Ţărmuri, albie fragilă. Sfîşie de-a lat-o vale, Chiar în două sfarmă cale, Uriaşă cariatidă Niciodată obosită, În pămînt pînă la şale Poartă-n cap zidiri de piatră. Dar se curm-acuma jocul, Sfincşii îşi ocupă locul. <titlu> Seismos La urmă se va recunoaşte cu ştiinţă Că singur le-am prilejuit să iasă. De n-aş fi scuturat cu sîrguinţă, Cum ar fi lumea-aşa frumoasă? Şi cum ar sta-n azurul pur, Măreţii munţi jur împrejur, De nu i-aş fi-nălţat eu oare În pitoreasca lor desfăşurare? În faţa-naintaşilor străbuni, <Note> l. Aluzie la zeitatea care a clădit insula Delos pentru Leto, mama lui Apollo şi a zeiţei Artemis. </Note> Pagina 363 Ai nopţii şi ai haosului, mă purtai Puternic, cînd alături de titani Cu Pelion şi Ossa mă jucai Ca-n vînt cu mingea. Ne-ntrecurăm, Câ-n urmă, pîngărind loc sfînt, Parnasului căciuli să-i punem Doi munţi, cum îi vedeţi că sunt... C-un cor de muze fericite-acolo Adastă-acum senin Apollo. Chiar şi lui Jupiter şi fulgerelor sale Le-am ridicat un tron din vale. Şi-acum la fel, cu opintire de nespus Arn străbătut abisurile-n sus, Şi cu putere chem la nouă viaţă Locuitori, ce veseli vin din ceaţă. <titlu> Sfincşii Străvechi, nu-ncape îndoială, Sunt toate cele scoase la iveală. Căci le văzurăm înşine cum ieşiră, Şi cum, aproape sugrumate, împietriră. Păduri iau înălţimile cu-avînt, Par răzvrătite stâncile. Le contemplăm. După acestea sfincşii nu se-ndrumă: Pe locul nostru stingheriţi nu ne lăsăm. <titlu> Grifonii Aur în foiţe, aur-firicele Tremură prin goluri mici. Nu-l lăsaţi să vi se fure, Adunaţi-l, roiuri de furnici! <titlu> Corul furnicilor Pe unde-uriaşii În sus l-au împins, Cu mii picioruşe Căutaţi într-adins. Ieşiţi şi intraţi! Pagina 364 Prin crăpături Sunt multe fărîmituri. Chiar cea mai mică Să mi-o găsiţi, Prin toate ungherele Să iscodiţi, Şi harnice-mi fiţi. Degrabă, degrabă, Cum tot se făcu, Căraţi-mi aurul, Dar muntele nu! <titlu> Grifonii Să ne-adunaţi aur grămadă, Întindem ghearele pe el. Pentru comori e gheara lacăt, Cum altele nu sunt la fel. <titlu> Pigmeii Noi luarăm tocmai loc, Nu ştim cum se nimeri. Cum, de unde, noi venirăm, Nu-ntrebaţi, suntem aci. Pentru-a fi sălaş vieţii Orice ţară-i potrivită, Unde aur este-n stîncă Şi piticu-i la-ndemînă. Un pitic şi o pitică Fac o harnică pereche. Oare-a fost şi-n paradis Vreo pereche mititică? Dar sunt bune toate-aicea, Steaua ne-o blagoslovim, Căci pămîntul, muma noastră, Pretutindeni dă din plin. <titlu> Dactili (pitici dintre cei mai mici) Muma noastră i-a născut Pagina 365 Într-o noapte pe pitici, Într-o noapte ea va naşte Grabnic şi pe cei mai mici. <titlu> Pigmei vîrstnici În stăpînire luaţi Locul ce vă aşteaptă. Lucrul vă cheamă, Nu aşteptaţi! E încă pace: Făurărie clădiţi, Pentru a face Arme şi zale. Toate furnicile Harnice, faceţi, Rost de metale. Voi însă, micile, Cum sunt poruncile Fie-vă muncile: Lemne s-aduceti! Lemnul se pune În tainice flăcări, Faceţi cărbune! <titlu> Generalisimul Cu arc şi săgeată Purcedeţi la balta. Ochiti-mi bîtlanii, În cuiburi de ape Nici unul nu scape. Ochiţi-mi semeţii, Pe toţi dintr-o dată. Pureedeţi degrabă, Luaţi-le pene, Ca noi s-apărem La coif cu podoabă! 1 <Note> Lupta dintre pigmei şi bîtlani este un motiv legendar autic. Se spunea că pigmeilor le plac penele bîtlanilor. </Note> Pagina 366 <titlu> Furnici şi pitici Vai, cine ne scapă? Din fierul călit Vor lanţuri să facă ! Dar nu-i încă timpul Să ne dezrobim. Cu grijă să fim! <titlu> Cocorii lui Ibycus1 Strigăte de moarte, jale, Zbatere de aripi, groază ! Ce suspine şi ce geamăt Ne ajung din valea joasă ! Toţi au fost ucişi, bîtlanii, S-a-nroşit de sînge apa. Pofta rea pe toţi îi pierde, Le ia pene şi podoaba: Flutură pe coiful unui Crăcănel şi burtăverde. Voi însoţitorii noştri, Călători bîtlani ai mării, Pentr-o faptă ca aceasta Luaţi drumul răzbunării. Duşmănie-n veci prăsilei Ce ucide-n faptul zilei. (Se risipesc în văzduh.) <titlu> Mefistofel (în vale) Ştiam să domin nordicele vrăjitoare, Cu-aceste spirite străine nu mă dumiresc. La miazănoapte Muntele Nebun2 e un plăcut Ţinut: oricum, acolo nu mă rătăcesc. <Note> l. Aluzie la cunoscuta baladă a lui Schiller: Cocorii lui Ibycug. 2. Brocken (Muntele Nebun), în munţii Harz de care se leagă legendele valpurgice. </Note> Pagina 367 Veghează-acolo pentru noi „Bătrîna",1 „Ciobanul"2 cată de pe piatra lui în zare, Şi Măgurile fluieră pe plaiuri, Dar totu-i pentru mii de ani, se pare. Aici nu ştii nici unde stai, nici unde mergi, În orice clipă vrea pămîntul să se-ncrunte. Prin vale netedă cutreier vesel, Şi înapoia mea deodată se ridică-un munte, Un munte care poate că nu-i tocmai munte, Destul însă de-nalt să mă despartă De sfincşii mei. Tot mai zvîcneşte-aici, din loc În loc, cîte-o văpaie luminînd vreo aventură... Mă cheamă încă-ademenindu-mă cu joc Şi cu ispite ştrengăreşti galantul cor. Merg înainte! Prea obişnuit să gust ceva, Încerc să prind, ce-n cale mi-a cădea. <titlu> Lamii (trăgînd pe Mefistofel după ele) Dă-i zor, mai repede, Şi tot mai departe, În sus, în jos, Cînd şovăind, Cînd gureş grăind. E foarte hazliu Pe-un vechi păcătos, Năstruşnic din fire, Să-l tragem cu noi Spre grea ispăşire. Cu ţeapăn picior El vine în urmă Şontîc, şchiopătînd. Îşi trage copita Spre noi căutînd. <Note> 1 şi 2 „Bătrîna", „Ciobanul" - numele unor piscuri pe mun-tele Brocken. </Note> Pagina 368 <titlu> Mefistofel (oprindu-se) E un blestem cu toţi bărbaţii înşelaţi, De la Adam s-a început povestea. îmbătrînim, dar oare ne şi cuminţim? Prostit am fost, de mi se duce vestea. Cumplită stricăciune e poporul muieresc, Cu feţe rumene, sulemenite obrăzare. Nesănătoase sunt: oriunde le apuci Sunt găunos de putrede la mădulare. O ştim şi-o prea vedem, cînd mîna le frămîntă. Şi totuşi noi dansăm, cînd tîrfele ne cîntă. <titlu> Lamii El pare-a şovăi, se-opreşte. Staţi! Să nu ne scape! Nu-l lăsaţi! <titlu> Mefistofel (mergînd înainte) Întinde mîna şi apucă! Nu mi te lăsa De îndoială prins ca într-un sac. Căci dacă vrăjitoarele n-ar exista, Ce diavol ar mai vrea să fie drac? <titlu> Lamii (cu graţie) Să ne-ncercuim eroul! Dragoste de aprig soi S-a trezit în el desigur, Pentru una dintre noi. <titlu> Mefistofel Femeiuşti drăguţe-aş zice. Nu vă ocărăsc prea tare. <titlu> Empuza1 Nici pe mine! Daţi-mi voie Să m-alătur pe cărare; <Note> l. Empuza, o lâmie cu un picior de măgar. </Note> Pagina 369 Mîndra ta Empuză sunt. Tu ai doar picior de cal, Totuşi, vere, te salut. <titlu> Mefistofel Necunoscuţi credeam că voi găsi, Dar rude aflu multişoare: Din nordul meu pînă-n Elada Vai, numai veri şi verişoare. <titlu> Empuză Eu m-aş putea preface-n multe După dorinţă şi cum vrei. Pe umeri, capul de măgar, Spre cinstea ta însă-mi pusei. <titlu> Mefistofel Pe-aici se pare că-nrudirea E preţuită ca un mare har. Cu orice preţ ţin să mă lepăd De-o rubedenie măgar. <titlu> Lamii Urîta-alungă, sus şi jos, Tot ce-i frumos şi graţios. Ce graţios, frumos ar fi, În faţa ei s-ar risipi. <titlu> Mefistofel Dar şi acestea prin făptură Suspecte-mi sunt peste măsură. Obrajii lor ca nişte roze Mă tem c-ascund metamorfoze. <titlu> Lamii Încearcă totuşi! Suntem multe. Întinde mîna, ca norocul Să-ţi vezi şi cum te-ajută jocul. Pagina 370 Ce-nseamnă cîntece de dor? Eşti doar un jalnic peţitor. Mîndru te plimbi, faci pe măreţul... Acum se dă la ceata noastră. Să cadă măştile sub cari v-ascundeţi! Şi arătaţi-vă cum sunteţi! <titlu> Mefistofel Îmi alesei cea mai frumoasă... (Cuprinzînd-o.) Vai! Doar o mătură uscată! (Prinzînd pe alta.) Şi asta!... Faţă monstruoasă. <titlu> Lamii Nu eşti de altceva mai vrednic. <titlu> Mefistofel Micuţa-aş vrea să mi-o răpesc... Lacertal printre mîni îmi scapă. Şi ca un şarpe e cosiţa. De ciudă prind pe cea înaltă. Un băţ de Tirsus2 am cuprins, Cu un cocean de pin în loc de cap. Ce mai apuc?... Da, una foarte grasă... Cu care să mă desfătez pe plac. O ultimă-ncercare! Fie! Mo laşă şi dospită. Mare preţ Orientalii dau pe-asemenea nutreţ. Dar a crăpat gogoaşa, fumurie. <titlu> Lamii Împrăştiindu-vă, plutiţi. <Note> l. Lacerta, o şopîrlă. 2. Băţ de Tirsus (greceşte Tyrsos), băţul menadelor sau al bacantelor, înfăşurat în foi de iederă şi în frunze de ţjţă, avînd la vîrf un con de pin. </Note> Pagina 371 Fulgerător, cu negru zbor Împrejmuiţi pe-al vrăjitoarei Fiu îndrăzneţ. Şi-n cercuri reci Bateţi din aripi, voi lilieci! Ne scapă ieftin, prea uşor. <titlu> Mefistofel (scuturîndu-se) Cuminte nu mă prea făcui. Absurd e sudul ca şi nordul. Strigoi scrintiţi aici şi-acolo, Dezgustători poeţii şi norodul. Ca pretutindeni mascarada E pentru simţuri numai joc. Spre cele dulci m-am dat cu foc, Făpturi de spaimă doar ajung. Ce bucuros m-aş amăgi, Dac-ar dura mai îndelung. (Rătăcind printre pietre.) Unde-am ajuns, nu e oază, O cale-a fost, şi-acum e groază. Venii aşa pe neted drum, Şi pietre-mi stau în calc-acum. Zadarnic urc şi iar cobor. Găsi-voi sfincşii, locul lor? Mirarea stă să mă înfrunte: Să crească un asemeni munte! În noapte parcă vrăjitoare Zburînd pe mături de nuiele Adus-au muntele cu ele. <titlu> Oreas1 (de pe o stîncă) Priveşte-n sus! E muntele Bătrîn cu vechea-i faţă. Cinsteşte-abruptele cărări, Ce Pindul le întinde-n ceaţă. <Note> Oreas, so nimfă de munte. </Note> Pagina 372 În neclintire-aşa am stat Pe cîiid Pompei s-a refugiat. Nebune pietrele de-alături În zori de zi se dau în lături. Asemeni basme văd pe rînd 'Nălţîndu-se şi iar picînd. <titlu> Mefistofel Cinstire-ţi dau, slăvită faţă! Stejari măreţi te-mpresurară. Acolo-n beznă nu pătrunde Lucirea lunii cea mai clară. Dar lîng-o tufă văd trecînd O luminiţă-ncet arzînd. Ah cîte sunt şi cîte nu-s! Acesta e Homunculus! Micuţule, tu vii — de unde? <titlu> Homunculus Plutesc aşa prin spaţiu mare Şi-aş vrea să iau fiinţă-ntr-adevăr, Fiola să mi-o sparg cu nerăbdare. Dar după cele ce-am văzut, de cînd veghez, În lume nu mă prea încumetez. Îţi spun aşa cu jumătate gura: Eu urmăresc doi filozofi cu stăruinţă, Pe amîndoi i-aud spunînd: Natura! De ei nu vreau să mă despart, Căci ei cunosc desigur a pămîntului fiinţă. Descoperi-voi astfel mai pe urmă În care parte să mă-ndrum cu iscusinţă. <titlu> Mefistofel Întîmplător e bine cum s-a potrivit, Căci unde duhuri şi strigoi îşi fac sălaş Un filozof este de-asemenea binevenit. Ca să te bucuri de priceperea şi arta sa, El o duzină de-alti strigoi va inventa. Pagina 373 De nu greşeşti, e clar că nu te cuminţeşti: Fiinţă dacă vrei să iei, s-o faci pe socoteala ta. <titlu> Homunculus Un sfat cînd nu e rău, nu-l voi dispreţui. <titlu> Mefistofel Porneşte-atunci! Şi-om mai vedea ce-a fi. (Se despart.) <titlu> Anaxagorasl (cu Thales) Mă lupt cu mintea ta. N-ai cum s-o-nvingi. Mai e nevoie de ceva, să te convingi? <titlu> Thales2 S-apleacă valul bucuros de orice vînt, Dar dă-ndărăt, faţă de stîncă şi pămînt. <titlu> Anaxagoras Prin foc această stîncă s-a făcut. <titlu> Thales Ce-i viu, din umezeală s-a născut. <titlu> Homunculus (către amîndoi) Îngăduiţi la pas alăturea să vin. Eu însumi am dorinţă Să iau fiinţă, să devin. <Note> l. Anaxagoras, filozof grec (secolul al V-lea î.e.n.). Goethe îi atribuia o concepţie potrivit căreia vulcanii ar juca rolul cel mai important în transformarea scoarţei terestre. 2. Thales, filozof ionian (secolul al Vl-lea î.e.n.), după concepţia căruia totul s-a născut din apă. </Note> Pagina 374 <titlu> Anaxagoras O, Thales, ai făcut cîndva-ntr-o noapte, Într-una singură, din ape şi nămol Asemeni munte pe cîmp gol? <titlu> Thales N-are nevoie doar de nopţi, de ceasuri, Natura-n curgerea ei vie. Încet alcătuieşte orice formă, Nici chiar în mare nu e silnicie. <titlu> Anaxagoras Aici însă a fost. Un foc plutonic, Detunături de aburi, colosale, Au spart străvechea scoarţă pămînteană, Şi munte nou s-a înălţat din vale. <titlu> Thales Ce se urmează-n felu-acesta? E muntele, şi el, aci ca alţii. Cu-asemeni ceartă pierdem timpul, Noroade amăgim — noi învăţaţii. <titlu> Anaxagoras Se umple muntele de myrmidoni1; Prin crăpături, prin stînci, prin stive, Pigmeii vin, furnici şi gnomi Şi alte mici făpturi active. (Către Homunculus.) N-ai năzuit vreodat spre măreţie, Şi ca un eremit trăit-ai după lege. Dacă obişnuinţă ai lua pentru domnie, În ţara asta eu te-aş face rege. <Note> l. Myrmidoni, popor legendar de furnici, din care s-ar fi tras o veche populaţie a Greciei. </Note> Pagina 375 <titlu> Homunculus Ce spune Thales? <titlu> Thales Sfaturi nu a-ş da. Cu mici — la fapte mici doar te-ai deda. Cu mari — chiar cel micuţ devine mare. Priveşte norul de cocori acolo-ntunecat, Ameninţînd norodul tulburat. La fel pe-un rege l-ar ameninţa. Cu pliscuri aprige, cu ascuţite gheare, Peste pitici, de sus, cocorii dau năvală, Năpasta fulgeră, judeţ se face. Căci făr'de-legea a ucis bîtlanii Stînd liniştiţi pe lîng-un lac de pace. Dar ploaia de săgeţi, ucigătoare, Prilejuieşte sîngeroasă răzbunare, Stîrnind urgia înruditei seminţii, Nelegiuiţi, pigmeii vor pieri, Şi scut, şi coif, şi lance sunt în van, Pigmeilor ce le ajută pana de bîtlan? Cum se ascund pitici, furnici! Se risipeşte-n goană oastea celor mici. <titlu> Anaxagoras (după o pauză, solemn) De-am lăudat pe cei de sub pămînt, Spre înălţimi îndrept acum cuvînt... Tu, cea de sus, fără de vîrstă, neîntunecata Cu nume trei şi cu-ntreită fată, Diana, Luna şi Hecata,1 Tu care pieptul mi-l lărgeşti, gînd peste-abis, Tu care-n linişte luceşti, puternic vis, Deschide-ţi hăul tău de umbre şi-ţi arată Străvechea ta putere, fără vrajă, înc-o dată. (Pauză) <Note> l. Diana, Luna şi Hecata, trei nume ale lunii. </Note> Pagina 376 Dorinţă grabnic împlinită ! Rugăciunea mea, un gînd De-abia rostit spre înălţimi, A scos natura din orînd? Şi mare, tot mai mare se apropie Tronul zeiţei, auriu şi scris rotund, Grozav vederii este focul, unde umblu, Crescînd se înroşeşte tot mai sumbru... Opreşte-te! Disc plin de ameninţare, Să nu ne prăpădeşti cu ţară şi cu mare! E-adevărat deci, că tesalice femei Te-au descîntat cu vrăji cîndva Ca să cobori din calea ta, Năpastă aducînd. Se-ntunecă acuma discul. Se rupe-apoi şi fulgeră şi dă scîntei. Cum pîrîie! Ce şuier şi cum pîlpîie! Şi durduie cu tunet de vîntoase. Supus, mă-ntind pe treptele zeiţei. Iertaţi! Sunt însumi, numai, pricina Acestor întîmplări primejdioase. (Se prosternă la pămînt.) <titlu> Thales Cîte n-a văzut şi nu aude omul acesta! Preabine, ce se petrecu, n-aş şti a spune. Şi n-am simţit la fel nimic din toate. Mărturisesc că-s ceasurile cam nebune. Şi luna, iat-o-n lină legănare La locul ei, acolo-n zare! <titlu> Homunculus Priviţi la muntele, unde-s pigmeii. A fost rotund, acum e ascuţit. Ciocnire uriaşă am simţit. O stîncă1 a căzut din lună Şi a zdrobit, fără s-aleagă <Note> l. După părerea unor naturalist! din timpul lui Goethe, meteorii ar fi pietre ce cad din lună. </Note> Pagina 377 Vrăjmaşi şi prieteni dimpreună. Voi lăuda asemenea puteri, nespus, Ce, creatoare, într-o noapte, doar în una, Deodat', atît de jos, cît şi de sus, Clădirea-acestui munte o făcură-ntreagă. <titlu> Thales Pe pace fii, căci totu-a fost închipuire. Dispară deci prăsila cea urîtă şi nedreaptă Că rege nu i-ai fost,- e-un bine. Să mergem către mările senine, Unde primire minunată ne aşteaptă. (Se depărtează.) <titlu> Mefistofel (urcînd din cealaltă parte) Prin stîncăria asta trebuie să urc, Făcîndu-mi pîrtie prin ram şi rădăcină. Pe muntele din nord miresme de răşină îmi amintesc cumva de smoală, Şi-aceasta-mi place. Şi pucioasa de asemeni. La grecii-aceştia urmă nu-i de suc de brad. Sunt curios să ştiu cu ce anume încing ei chinul, flacăra, din iad. <titlu> Driada1 In ţara ta desigur eşti un iscusit. Printre străini eşti prea puţin umblat. Dar nu-ţi întoarce către patrie simţirea, Cinsteşte mai curînd stejarul sfînt şi-nalt. <titlu> Mefistofel Ce-ai părăsit, îţi umblă-n gînduri şi prin vis. Obişnuinţă ce ţi-a fost, rămîne-un paradis. Dar spune-mi: ce se vede-n peşteră acolo, Şezînd în slab reflex cu întreită-nfăţişare? <Note> l. Driadă, nimfă de copaci. </Note> Pagina 378 <titlu> Driada Sunt Phorkiadele1! Te du spre ele Vorbeşte-le, de nu te-apucă-nfiorare! <titlu> Mefistofel Voi îndrăzni. Zăresc ceva şi mult mă mir. Oricît n-aş vrea, mă ia mărturisirea gurii: Asemenea făpturi nicicînd nu mai văzui, Mai slute sunt decît Muma Pădurii... Păcatele, ce-n obîrşii osîndă-au suferit, Le mai găseşti urîte, oare, cîtuşi de puţin, Cînd vezi ăst monstru întreit? Noi nu le-am suferi — ce zic? Nici chiar pe treptele celui Mai groaznic dintre iadurile noastre! Aici le vezi în patria frumseţii. Şi-aceasta zice-se că e antic... Se mişcă-acum, lăpădături de ale firii, Şi sunet dau ca liliecii şi vampirii. <titlu> Phorkiada Daţi-mi voi ochiul, surioare, spre a iscodi Cine la templul nostru îndrăzneşte a veni. <titlu>Mefistofel Slăvitelor, îngăduiţi-mi să m-apropii Şi să primesc a voastră întreită binecuvîntare. Eu vin, necunoscut, ce-i drept, în faţa voastră. Dar înrudit cu voi de nu mă-nşel prea tare. Pe Ops2 şi Rhea3, vechile zeiţe le-am văzut, <Note> l. Phorkiadele, cele trei fiice de-o urîţenie fără seamăr ale lui Phorkis, zeu al mării în furtună. Tustrele aveau un singu. ochi şiun singur dinte, pe care şi-l împrumutau, cînd voiau să vadă sau să mănînce. 2. Ops, zeitate romană a rodului îmbelşugat. A fost identificată cu zeiţa Rhea, soţia lui Saturn (Cronos). 3. Rhea, în mitologia greacă fiica lui Uranos şi a Geei, sora şi soţia lui Cronos şi mama lui Zeus. </Note> Pagina 379 M-am închinat şi-n faţa altor vrednici zei. Si parcele chiar, ale Haosului, şi-ale voastre Surori, eu le-am zărit mai ieri, alaltăieri, Dar n-am văzut fiinţe-asemeni vouă niciodat'. Şi-acuma tac şi tare sunt vrăjit şi încîntat. <titlu> Phorkiadele Un spirit pare-a fi, inteligent. <titlu> Mefistofel Mă miră doar că nu vă preamăreşte Nici un poet. Cum fu aceasta cu putinţă? Un pictor nu v-a luat vreodată ca model? Să-ncerce dalta să vă-ntruchipeze în fiinţă Pe voi, iar nu pe Junol, Venus2 şi-altele la fel. <titlu> Phorkiadele Ascunse-n noapte şi-n singurătate Nu ne-am visat vreodat' întruchipate. <titlu> Mefistofel Nici nu puteaţi, căci voi, străine lumii, N-aţi fost nicicînd de cineva zărite. Ar trebui, pentru aceasta, să sălăşluiţi Prin locuri, unde arta, bogăţia se răsfaţă, Şi unde-n fiecare zi, la pas cu clipele grăbite Un bloc de piatră ca erou porneşte-n viaţă. <titlu> Phorkiadele Mai bine ai tăcea, să nu ne dai dorinţe! La ce ne-ar folosi, de nimenea ştiute, Născute-n noapte, nopţii înrudite, Aproape nouă înşine necunoscute?! <Note> 1. Juno, zeiţă în mitologia latină (Hera în cea greacă) soţia lui Jupiter. 2. Venus, zeiţa frumuseţii în mitologia latină. </Note> Pagina 380 <titlu> Mefistofel Aceasta n-are totdeauna-nsemnătate! Poţi altora să dărui însuşiri şi calitate. Voi sunteţi trei, şi totuşi un ochi, un dinte, vă ajunj. Ar merge, poate, ca-n mitologie, în două s-adunăm fiinţa celor trei, Iar ochiul celei de-a treia-al meu să fie, Pentru un timp. <titlu> Una Crezi că se poate? <titlu> Celelalte două S-o încercăm, dar fără ochi şi dinte. <titlu> Mefistofel Aţi scos din joc ce e mai bun! Cum să obţii, astfel, desăvîrşită faţă? <titlu> Una Închide tu un ochi, şi-apoi îngăduieşte Să ţi se vadă dintele unic din faţă. Atuncea din profil vei reuşi . Fratern asemeni să ne fii. <titlu> Mefistofel E-o mare cinste. Fie-aşa! <titlu> Phorkiadele Să fie! <titlu> Mefistofel (ca Phorkias, în profil) Iată-mă că m-am ivit, Al Haosului fiu iubit şi prea iubit. Pagina 381 <titlu> Phorkiadele Noi ale Haosului fiice suntem ne-ndoios. <titlu> Mefistofel Ruşine, vai! Mă crede lumea un hermafroci <titlu> Phorkiadele Treimea nouă a surorilor, cît de frumoasă e! Doi ochi, doi dinţi avem, noi Phorkiadele! <titlu> Mefistofel Va trebui spre alte locuri să-mi fac vad. Să sperii dracii-n fund de iad! (Pleacă.) <titlu> Golf stîncos la Marea Egee Luna stăruie în Zenit. <titlu> Sirene (întinse pe tancuri, cu fluiere, cîntînd) Dacă-n vremi, în nopţi de groază, Cu tesalicul descînt Vrăjitoare coborîră Discul tău pîn'la pămînt, Tu acuma din înalturi Cată-n unda tremurată, Luminează-nvălmăşeala Ce din valuri se arată. Fn-ne, strălucitoare, Lună tu, îndurătoare. Pagina 382 <titlu> Nereide1 şi tritoni2 Sunet daţi, să se audă, Să străbată marea largă. Un norod din adîncime Strigă, şi prin val — aleargă. Am fugit de grea furtună Spre un prund mai liniştit. Cîntecul suav ne-adună. Iată ne-am împodobit Cu coroane, nestemate, Cu brăţări şi cingătoare! Toate sunt un rod al vostru, Căci comorile-necate Ni le-aţi fost adus pe toate Voi, sirene-vrăjitoare. <titlu> Sirene Ştim prea bine cum le place Peştilor în apa mării, Plutitori fără durere. De-am afla sub largul zării Că mai mult ca peştii sunteţi, Noi am da, ce voi aţi cere. <titlu> Nereide şi tritoni Să ne ducem mai departe! De-o călătorie foarte Scurtă, e nevoie astăzi, Ca să facem o dovadă Că mai mult ca peştii suntem. Fraţi, surori, acum degrabă! (Se depărtează.) <Note> l. Nereidele, nimfe ale mării, fiicele foarte frumoase ale lui Nereus, zeu marin. 2. Tritoni, fiinţe mitologice marine, pe jumătate oameni, pe jumătate, delfini. </Note> Pagina 383 <titlu> Sirene Plecară-ntr-o clipă De-a drept spre Samotrace1 Cu vîntul prielnic. Ce spera a face în ţara Cabirilor2? Sunt zei cu totul aparte Care mereu se-nnoiesc pe pămînt, Dar înşişi nu ştiu ce sunt. Rămîi deasupră-ne, lună, Să stăruie noaptea aproape, departe, Şi ziua să nu ne alunge. <titlu> Thales (pe ţărm către Homunculus) Te-aş duce bucuros pe la Nereu anume. De peştera-i nu suntem prea departe. Dar e-ncăpăţînat bătrînul, Şi înăcrit, să fugi în lume. Ursuzului nu-i este nimenea pe plac Din neamul omenesc pe tot tă.rîmul. El ştie însă viitorul, De-aceea-atîţia temenele-i fac Şi cinste-i dau în slujba sa. Şi-apoi făcu şi bine cîteodat'. <titlu> Homunculus Să facem încercare, poate că nu m-ar costa Numai decît fiola, sticla, flacăra! <Note> l. Samotrace, localitate ce adăpostea cultul şi misterele cabirilor. 2. Cabiri, zeităţi bune, de origine feniciană, care ocroteau navigaţia şi al căror cult s-a răspîndit îndeosebi în timpul elenismului. Se crede că însuşi Alexandru cel Mare a fost un adept al acestui cult. în timpul lui Goethe s-a iscat o mare dispută între filozofii germani cu privire la semnificaţia numărul cabirilor. </Note> Pagina 384 <titlu> Nereus Aude oare glasuri omeneşti urechea mea? Mînie-adîncă îmi cuprinde inima. Sunt oamenii alcătuiri, ce zei ar vrea să fie, Dar osîndiţi în veci asemeni loru-şi să rămîie. De-a lungul anilor m-am odihnit zeieşte, dar am căutat Celor mai buni un bine sa le fac. Cînd însă fapta lor vedeam, mi se părea Că n-aş fi dat nicicînd vreun sfat. <titlu> Thales Şi totuşi noi avem încredere în tine, Eşti înţeleptul mării, nu ne alunga. Priveşte flacăra aceasta, pare om. De sfatul tău în totul ea ar asculta. <titlu> Nereus Nu are preţ la oameni sfatul, nici un sfat. Vorba cuminte moare în urechea tare. Atîtea fapte singure s-au judecat, Norodul însă stăruie a fi încăpăţânat. Pe Paris părinteşte eu l-am prevenit, Cînd farmecul femeii încă nu-l cuprinse. Pe ţărmul grec sta el, acolo, îndrăzneţ, Cînd i-am vestit vedenia ce mă învinse: În aer fum-vîrtej, năvală de roşaţă, Jos grinzi arzînd, sfîrşituri de viaţă: A Troiei zi de judecata, cunoscutele vedenii, Ce au rămas o groază prin milenii. Cuvîntul meu lui Paris joc i se păru. El îşi urmă îndemnul, Ilios1 căzu Cadavru uriaş, înţepenit în chin, Prînz negru pentru vulturii din Pind'. Şi lui Ulise nu i-am prevestit în taină. A Circei2 cursă, a ciclopilor grea spaimă, <Note> l. Ilios, alt nume dat Troiei. 2. Circe, vrăjitoarea în mrejele căreia a căzut Odiseu în cursul rătăcirilor Sale. </Note> Pagina 385 Şi şovăirea sa, a prietenilor uşurinţă? Şi cîte altele! I-am fost spre folosinţă? Mult legănat fusese, pînă ce tîrziu nespus, Un val pe ţărmul prietenos l-a dus. <titlu> Thales Pe-un înţelept îl doare-asemenea purtare, Dar bunătatea va mai face o-ncercare. Grăuntele de mulţumire, ce-i primi, Va copleşi nemulţumirile de pîn-aci. Căci nu-i puţin, nici lucru mic, ce te-am ruga: Acest băiat fiinţă-ar vrea să ia! <titlu> Nereus Umoarea cea mai rară nu-mi stricaţi. O bucurie-aştept din, largul zării, Căci pentru astăzi fiicele mi le-am chemat, Doridele1 şi graţiile mării. Olimpiii nu, şi nici ţinuturile voastre Nu poart-alcătuiri atîta de măiastre. S-aruncă-n valuri cînd le-adun, De pe-un balaur hăt pe calul lui Neptun2. Unite gingaş apei, vor sălta Că însăşi spuma pare-a le-nălţa. În carul-scoică, ce purtase pe Venera, S-arată Galateea3, prea frumoasa, legănată, Care de cînd zeiţa Kypris4 de la noi se duse, În Paphos5 însăşi ca zeiţă-i venerată. Moştenitoarea numiră şi suavă În templu arc-acolo, şi pe ape slavă. <Note> l. Doridele, nimfe marine, fiicele lui Nereus şi Doris. 2. Neptun, zeu al mării în mitologia greaca. 3. Fiica cea mai frumoasă a lui Nereus. 4. Kypris, alt nume al Aphroditei. 5. Paphos, port în insula Cipru; ruini ale anticului se mai găsesc lîngă rîul Bokaros, în satul Kuklia. </Note> Pagina 386 Plecaţi! în ceas de bucurie părintească Dojana-n gură nu se mai ivească. Plecaţi şi întrebaţi-l pe Proteul Cum poţi să iei fiinţă, prefăcîndu-te mereu. (Se depărtează către mare.) Pe-asemeni drum nimic n-am dobîndit. Proteu, de-l întîlneşti, dispare ca topit. Iar de răspunde, îţi va spune, Ca să te-ncurce, vreo minune. Cum însă ai nevoie de-un atare sfat, Hai s-o-ncercăm, mult luminosule băiat. (Se depărtează amîndoi.) <titlu> Sirene (sus pe stînci) Departe ce se vede Tăindu-şi drum prin valuri? E ca şi cum vîntrele S-ar încerca spre maluri Ce albe vin din zare Femeile de mare! Veniţi în jos la ape, Minuni să nu ne scape. Nereide şi tritoni Ce-n mîni acum aducem, V-aducă numai bine. Pe ţesturi uriaşe Alcătuiri senine: Sunt zei! Inimi tresalte! Cîntaţi cîntări înalte! <titlu> Sirene Mici de statură, Tari peste măsură, <Note> l. Proteus, un zeu marin în mitologia greacă înzestrat darul profeţiei. El se ferea însă de iscoditori, luînd ni c altă înfăţişare. </Note> Pagina 387 Zei ce salvează Pierduţii pe apă. <titlu> Nereide şi tritoni Cabirii vi-i aducem Pe-un drum nefurtunos. Pe unde ei domină, Neptun e prietenos. <titlu> Sirene Mereu după ei ne ţinem, Cînd vase, catarge, se sparg. Pe călători îi ocrotesc Cabirii în larg. <titlu> Nereide şi tritoni Trei zei luarăm, Al patrulea îl aştept. Spunea că-i întîiul, Că-i cel mai deştept. <titlu> Sirene Un zeu cu altul E-adesea nedrept. Dacă-i cinstiţi la fel, V-aşteaptă prăpădul. <titlu> Nereide şi tritoni Sunt şapte-acei zei. <titlu> Sirene Unde rămaseră trei? <titlu> Nereide şi tritoni Necunoscuţi prin timp Sunt poate în Olimp. Pagina 388 Al optulea desigur Acolo e cu soţii. Puternici sunt, dar încă Neîmpliniţi cu toţii. Aceşti fără-de-seamăn Tind veşnic înainte. Ei sunt înfometaţii Unor eterne ţinte.1 <titlu> Sirene Dac-ar trona oriunde, În soare sau în lună, Noi de-nchinare facem Supuse o cunună. <titlu> Nereide şi tritoni Călăuzind serbarea Ne slăveşte marea. <titlu> Sirene Au slavă mai puţină Eroii din vechime. Vă preamărim nespus! Argonauţii lîna De aur au adus, Voi însă pe cabiri! (Se repetă ca un cîntec de pretutindeni.) Vă preamărim nespus Argonauţii lîna De aur au adus, Voi însă pe Cabiri! (Nereide şi tritoni trec prin faţă.) <titlu> Homunculus Au zeii-nfăţişare <Note> l. Filozoful idealist Schelling interpreta figurile cabirilor ca simbol al „dorului arzător", al „foamei şi dorinţei". </Note> Pagina 389 De lut şi de urcioare.1 De ele înţelepţii Îşi sparg azi capul tare. <titlu> Thales Să nu vorbeşti de zei-urcioare cu dispreţ, Căci banului rugina-i dă un preţ. <titlu> Proteus (de undeva, ascuns) Găsesc ce văd cu totul admirabil, Cu cît e mai ciudat, cu-atît mai respectabil. <titlu> Thales Dar unde eşti, Proteu? <titlu> Proteus (ventriloc, pare a vorbi cînd de aproape, cînd de departe) Aici şi pretutindeni. <titlu> Thales Străvechea glumă eu ţi-o iert, tot hîtru ai rămas . Dar prietene, să nu mă porţi de nas. Ştiu că vorbeşti din falsul loc. <titlu> Proteus (ca şi cum ar fi departe) Rămâi cu bine. <titlu> Thales (încet lui Homunculus) E pe-aproape. Luminează tu, cu foci Ca peştele e curios, nevoie mare. <Note> l. Fenicienii îi întruchipau pe cabiri şi sub formă de urcioare. </Note> Pagina 390 Oricum, oriunde-ar sta ascuns, Atras se simte de văpaie. <titlu> Homunculus Voi lumina acum după dorinţă, Dar, ca să nu sparg sticla, nu prea tare. <titlu> Proteus (sub forma unei uriaşe broaşte ţestoase) Cine luminează-atît de dulce, ce fiinţă? <titlu> Thales (acoperind pe Homunculus) Plăcere dacă ai, poţi să priveşti mai de aproape, O mică osteneală însă ţi se-cere. Va trebui mai omeneşte, pe picioare, să te-arăţi. Atîrnă-acum de-a noastră vrere Să vezi ce ai dori, ce noi ascundem. <titlu> Proteus (luînd formă nobilă) Trucuri de filozof tot mai deprinzi! <titlu> Thales Forma să-ţi schimbi, iată a ta plăcere. (L-a descoperit pe Homunculus.) <titlu> Proteus (mirat) Pitic ce dă lumină încă n-am văzut! <titlu> Thales Un sfat îi trebuie, ar vrea să ia fiinţă. El a venit pe lume, cum mi-e cunoscut, Pagina 391 În chip ciudat şi doar pe jumătate. De însuşiri spirituale nu-i lipsit, Doar sticla-i dă acum o greutate, S-ar vrea numaidecît mai întrupat. <titlu> Proteus Adevărat fiu de fecioară-mi eşti. Încă n-ar trebui să fii, dar eşti... <titlu> Thales (încet) Şi altfel e-n critică stare: Hermafrodit, cum mi se pare. <titlu> Proteus Va izbuti atunci cu-atît mai lesne. Oricum ar face-o, iese bine. De socotit nu-s multe, s-o încerci În larga mare, cum te tine. Începi aci cu lucruri de nimic, Înghiţi întîi ce e mai mic, Şi creşti apoi, ca rînd pe rînd Să te formezi spre-nfăptuiri mai 'nalte. <titlu> Homunculus Adie-aici un aer moale, blînd, Mă bucur ea verdeaţa-o simt încalţe. <titlu> Proteus Te cred, iubite băieţaş, în-larg Pe-această limbă de pămînt, Înaintînd, devine totul mai plăcut. Miresme dulci aicea sunt. Şi-acolo vezi făpturile de ape Venind în şir tot mai aproape. Să mergem şi noi. Pagina 392 <titlu> Thales Toţi laolalt'! <titlu> Homunculus Pas întreit de duhuri, minunat. Telchinii1 din Rhodos pe hipocampi2 şi pe balauri de mare, mînuind tridentul lui Neptun. <titlu> Cor Noi făurirăm lui Neptun tridentul, Cu care valul domoleşte. Când stridentul, Cînd tunătorul desfăşoară pe deasupra norii, Neptun răspunde înălţimilor, splendorii. Şi cînd de sus trăsneşte în zig-zag, Val după val ţîşneşte jos, în larg. Ce s-a luptat cu groaza, între-adînc şi-nalt, E înghiţit de hăul rotitor. Dar astăzi sceptrul el ne-a-mprumutat. Plutim acuma lin, sărbătoreşte şi uşor. <titlu> Sirene Vouă, celor închinaţi Lui Helios3, în ceasul lunii Un salut din parte-ne, Vedenii, voi, din lumea spumii! <titlu> Telchini Zeiţă tu, în crîngul tău, suavă, Asculţi cum fratele ţi-e ridicat în slavă. <Note> l. Telchini, locuitori străvechi ai insulei Rhodos, foarl; iscusiţi lucrători manuali, artişti. 2 . Hipocampi, cai de mare. 3. Helios, zeul soarelui în mitologia greacă. </Note> Pagina 393 Ţi-apleci urechea băştinaşilor din Rhodos, De-acolo i se-nalţă un etern pean1. Cutreierînd ţinuturi pînă-n asfinţit tîrziu Cu ochi de raze ne priveşte, înfocat şi viu. Şi munţi, oraşe, ţărm şi unde Sunt zeului pe plac, unde pătrunde. Iar negură, de-ar fi s-apară, O rază e de-ajuns şi insula e clară. Se vede Soarele, el însuşi, în zenitu-i stînd, Ca tînăr, ca gigant, măreţ şi blînd. Întîii noi am fost, cari zeitatea O-ntruchiparăm omeneşte-n toată demnitatea. <titlu> Proteus Lasă-i să cînte, şi să se mîndrească. Vezi, pentru Soarele prea sfînt şi viu întruchiparea moartă glumă e şi rod pustiu. De-au izbutit să toarne-n bronz o slavă, Ei cred că-i nu ştiu ce ispravă. Semeţii-aceştia pînă unde vor să salte? Statuile zeieşti stăteau înalte — Dar le distruse un cutremur de pămînt Şi-acuma iar topite sunt. Vezi, fapta pămînteanului, oricum ar fi, E totdeauna numai caznă. Micuţule, vieţii i s-ar potrivi Mai bine valul. Iată veşnicile ape, Te-oi duce-n« ele, eu Proteu Delfin. (Se transformă.) Încă puţin Şi-i izbuti-n ispravă, de minune. Pe spate eu te iau acum, Cu Oceanul te cunun. <titlu> Thales Dorinţei lui tu dă-i urmare, Geneza iarăşi de la cap s-o iei, <Note> 1. Pean, un gen poetic, imn de preamărire, la vechii greci. </Note> Pagina 394 Şi gata fii de-o proaspătă lucrare. Vei fiinţa mişcîndu-te după eterne norme, Prin mii şi alte mii de forme, Şi vreme o să ai cît vrei Pînă la om să-ţi pui temei.1 (Homunculus încalecă pe Proteus-Delfin.) <titlu> Proteus Spiritual mă însoţeşte-n largul umed, Unde trăieşte-n lung şi-n lat, În voie, şi mai mult prin calde decît reci. Nu năzui spre-un ordin, însă, mai înalt, Căci dacă om ai devenit vreodat' Cu tine s-a sfîrşit pe veci. <titlu> Thales Găsesc că-nseamnă, totuşi, şi oricum, ceva! Să fii un om întreg la vremea ta. <titlu> Proteus (către Thales) Ca unul, vrei să spui, de teapa ta! Asemeni umbre se mai ţin un timp şi în prăpăd, Căci printre cete palide de duhuri De multe veacuri te tot văd. <titlu> Sirene (pe stînci) E-un inel în jurul lunii? Nouraşi? Fac cerc lăstunii? Porumbei sunt, ai iubirii, Dau din aripi de lumină. Paphos şi-a trimis încoace <Note> l. Goethe pune pe Thales să rostească ideea evoluţiei logice în natură. </Note> Stol de păsări. Şi deplină Sărbătoarea noastră este — Voluptatea ni-i senină. <titlu> Nereus (apropiindu-se de Thales) Unui călător în noapte Curtea lunii — arătare De văzduh înalt îi pare. Noi avem altă părere. Adevărul spus se cere. Porumbei sunt, ce-n cutreier Fiica1 mi-o-nsoţesc pe mare, Ea pe scoică, ei în zare. <titlu> Thales Mie-mi place să-mi închipui, Ce-ndeobşte cade bine, Că în cuibul cald şi paşnic Ceva sacru viu se ţine. <titlu> Psili şi Marsi2 (pe tauri de mare, pe viţei şi berbeci) În Cipru prin caverne De mare ne-necate, Neatinse de cutremur, În vînt de-eternitate, Ca în străbune zile, Cu paşnică plăcere, Păzim cu grijă scoica, Un car ca o părere. Călăuzim în noapte, Prin împletiri de unde, Pe fiica cea mai dulce, Pe apele profunde, <Note> 1. Aluzia se referă la Galateea. 2. Psili şi Marsi, vrăjitori de şerpi, care, după Herodot, luptau împotriva vîntului de sud, pentru păstrarea apei. </Note> Pagina 396 De nimeni n-avem teamă, De vulturi nu, de lună, De leu — într-aripatul, De crucea ce-şi răzbună, De nimeni n-avem teamă, De tronuri mari, trufaşe, De cei ce se alungă, De cei ce ard oraşe. Domniţa ne-o aducem Pe mări, de vreme lungă. <titlu> Sirene Cu zăbavă şi uşoare, Făcînd carului ocoale, Împletindu-vă pe ape În lung şir, şerpuitoare, Voi, voinice nereide, Haideţi numai mai aproape, Şi aduceţi, voi doride, Chipul mumei1, pe aceea Care este Galateea: Demnă de eternitate, Doar cu zeii s-o asameni, Dar cu nuri, ispititoare, Ca femeile de oameni. <titlu> Doride (Trecînd pe lîngă Nereus, toate plutind pe delfini) Dă-ne tu lumină lună, Tinereţea cînd s-adună. Tatălui la rînd pe toţi Ne-arătăm iubiţii soţi. (Către Nereus.) Sunt băieţi, .ce-i mîntuirăm, Din vîrtejul apelor. Ei, ce-au fost întinşi pe iarbă, Şi-ncălziţi dogoritor, <Note> l. Galateea semăna aidoma cu Doris. </Note> Pagina 397 Să ne mulţumeasc-acuma Cu aprins sărutul lor! Vezi-i, tată, cu-ndurare! <titlu> Nereus Dobînda-i dublă, preţioasă minunat: Milă s-arăţi, plăceri să ai, totodat'! <titlu> Doride Dacă lauzi purtarea noastră Şi plăceri mult meritate, Tinereţea-mbrăţişării Vrem să ţin-eternitate. <titlu> Nereus Îngădui să vă bucure frumseţea, Ca bărbăţie să se-arate-o dat' juneţea! Dar eu să dau nu aş putea, Ce singur Zeus poate da. Căci valul, care legănînd vă poartă, Nu-ngăduie nici dragostei durată. Cînd înclinarea amăgirea şi-a curmat, Voi frumuşel să-i puneţi pe uscat. <titlu> Doridele Voi, dulci băieţi, ne sunteţi dragi. Dar trebuie-n tristeţe să ne despărţim. Fidelitate veşnică dorim, Dar zeii spun că nu-i îngăduit. <titlu> Tinerii De ne-ngrijiţi şi mai departe Numai aşa ca pîn-acum, Noi junii n-am dori, vă spunem, Mai mare bine nicidecum. (Galateea s-apropie pe carul-scoică.) Pagina 398 <titlu> Nereus Tu eşti, o, draga mea? <titlu> Galateea Ce fericire, tată ! Delfini opriţi! Priveliştea mă ţine! <titlu> Nereus Au şi trecut, tot mai departe, în avîntul Rotirei veşnice. Şi ce le pasă De inima, ce-aici strigînd rămase? De m-ar lua cu ei, ar fi mai bine. O singură privire însă-i bucurie, Menită pentr-un an întreg să fie. <titlu> Thales Din nou acuma, slavă, slavă! Şi cum mă bucur! Bucurat, cum înfloresc Pătruns de adevăr şi de frumseţe... Toate din apă s-au făcut şi se ivesc. Pe toate apa le hrăneşte bine. Tu, Oeean, puterea ta e veşnică şi mare. Nori dacă n-ai trimite după zilele senine, Rîuri bogate dacă n-ai încuviinţa sub zare, Fluvii de nu le-ai cîrmui încolo şi încoace — Desăvîrşindu-le, ce s-ar alege-atunci, ce-ar fi? Ce-ar fi toţi munţii, văile şi lumea? Tu eşti acel ce viaţa proaspătă-ntreţii! <titlu> Echo (cor al tuturor cercurilor) Tu eşti acel ce viaţa proaspătă-ntreţii! <titlu> Nereus Ei se întorc şovăitori la locul lor, departe, Privire de privire se desparte. Pagina 399 În cercuri largi, în şiruri prelungite, Se depărtează ceata spre vechime. Dar scoica Galateei, acel tron Tot îl mai văd lucind, Stea strălucind Prin marea mulţime. Ce-i drag, lumină dă pe ape, Oricît ar fi departe, Luceşte şi-i aproape, Mereu apropiat Si-adevărat. <titlu> Homunculus Frumos e dat să fie Orice aş lumina În umeda stihie. <titlu> Proteus Numai aci luceşte, În umedul vieţii, Lumina ta mai tare În largul suprafeţei. <titlu> Nereus Ce neştiută nouă taină printre cete Vrea ochilor să ni se reveleze? în jurul scoicii, la piciorul Galateei, Ce pîlpîiri de flacără molatică începe? De-un. puls al dragostei vrea parcă să vibreze. <titlu> Thales Homunculus e, de Proteu ispititul... Sub semnele dorului său, neîmplinitul. Detunet presimt peste apele large; De scoică, de tronul frumuseţii, s-a sparge. Văpăi se revarsă în valuri! O, risipitul! Pagina 400 <titlu> Sirene Ce flăcări, minune de jar, dau prin valuri, Cari unul de altul se sparg, în lucire? Astfel luminează pe unde şi-n fire, Şi trupuri se văd în văpaie, în noapte — Pe ape e totul în foc, şi pe maluri; Domnească deci Eros ce totul începe! Slavă mării! Slavă zării! Ce-s cuprinse-n focul mare. Slavă apei în văpaie. Slavă aventurii rare! <titlu> Toţi şi toate Slavă adierilor eterne, Slavă tainicei caverne! Fiţi sărbătorite, voi prezente, Cîteşipatru elemente! Pagina 401 ACTUL III În faţa palatului lui Menelasl la Sparta Elena se iveşte împreună cu Corul prizonierelor troiane. Panthalis, conducătoarea corului. <titlu> Elena Mult admirată şi bârfită îndestul Viu de pe ţărmul, unde puseserăm picior, Beţi încă de talazul vajnic legănat, Ce ne-a adus din phrigianele câmpii, Prin graţia lui Poseidon2 şi-a vântului, Pe spatele-nspumat în porturi părinteşti. Acolo jos se bucură Menelas-crai De-ntoarcere, cu toţi războinicii viteji. Primeşte-mă cu bine, tu înalt palat, Pe care tata Tyndareu3 şi la clădit, De pe colina Athenei-Pallas când sa-ntors, Şi când aici cu Clytemnestra4-alături, Cu Castor şi cu Pollux mă jucam, crescând <Note> l. Menelas (Menelaos), rege în Lacedemon, soţul Elenei şi personaj important din Iliada lui Homer. 2. Poseidon, zeu al mării în mitologia greacă. 3. Tyndareu, rege legendar al Spartei, soţul Ledei. 4. Clytemnestra, personaj din Iliada, sora Elenei şi soţia lui Agamemnon. </Note> Pagina 402 În jurul caselor din Sparta, minunat. Aripi de-aramă ale porţii, vă salut! Voi deschizîndu-vă, cîndva s-a întîmplat Să mi se-arate-aici Menelas, luminos, Sub chip de mire, el ce mîndru m-a ales. Deschideţi-vă iar, porunca să îndeplinesc, Fidelă regelui, precum unei soţii I se cuvine. Să rămîie-n urma mea Ursita şi năpastele, ce m-au pîndit. De cînd ăst prag îl păţăsii, spre-a cerceta, Cum sfîntă-i datoria, templul cyteran, Şi-acolo mă cuprinse hoţul phrigian, Se întîmplară multe. Despre toate zvon Mai umblă bucuros, pe care bucuros Numai acela nu-l ascultă-a cărui Legendă spornică s-a prefăcut în basm. <titlu> Corul O, femeie minunată, nu dispreţui Cinstea de-a avea supremul bun! Căci ţie, numai, ţi s-a menit Slava frumseţii, mai presus de orice. . Eroul îşi are numele, Cu care mîndru pe căi va umbla. Dar îşi apleacă şi cel mai dîrz bărbat Simţirea în faţa frumseţii De care e cutropit. <titlu> Elena Cu soţul meu pe o corabie venii, Şi înainte mă trimise în oraş. Ce gînduri el nutreşte-ascuns, nu pot ghici. Viu ca soţie oare? Ca regină viu? Sau poate ca o jertfă pentru-amarul mult Ce craiul, grecii-l îndurară îndelung? Sunt Cucerită. Prizonieră dacă sunt, Nu ştiu. Căci faima şi ursita, doar de zei Mi-s hotărîte, ele-nsoţitoarele Pagina 403 Suspecte-ale frumseţii, cari şi-n prag aci Îmi stau alături sumbre ca primejdia. Căci încă-n navă soţul meu privea doar rar La mine şi nu-mi spuse un cuvînt senin, Parcă năpastă, numai, plănuia, cum sta În faţa mea. Cînd însă prora, saluta Limanul, el vorbi parcq mişcat de-un zeu: „Aici coboară, rînd pe rîiid, ostaşii mei, I-oi cerceta pe malul mării-nşiruiţi.* Tu mai departe urci pe ţărmul sfîntului Eurotas, rodnicul, mai sus, tot mai în sus, Călăuzindu-ţi roibii-n rouă cîmpului, Pîn' ce vei fi sosit pe mîndrul largul şes, Unde Lacedemonl dezţeleni ogor Fertil, de munţi severi, înalţi, împrejmuit, Şi în domneasca mare casă vei intra, Vei iscodi servitorimea, ce-o lăsai Acolo cu îngrijitoarea vîrstnică. Aceea să-ţi arate multele comori Pe care tatăl tău în urmă le-a lăsat; Prin pace şi război eu însumi le-am sporii. Găsi-le-vei în vechea rînduială, căci Un privilegiu e al domnului de a Găsi toate la locul lor, în casa lui, Cînd se întoarce, tot cum le-a lăsat. Puterea slugii e de-a nu schimba nimic." <titlu> Corul Privind acum comorile Mereu sporite, ochi şi piept desfătează-ţi, Colan şi coroană Ce bine îţi vin! Şi ele se cred ceva. Dar intră numai, provoacă-le; Degrabă s-ar pregăti înarmîndu-se. Mă bucur la luptă frumseţea s-o văd Cu aur, cu perle, cu pietrele scumpe. <Note> l. Lacedemon, numele antic al statului Spartan. </Note> Pagina 404 <titlu> Elena Apoi din gura lui se auzi şi alt Domnesc cuvînt: „Iar după ce ai cercetat, Tripede tu să iei, şi vase cîte crezi Că jertfitorului de trebuinţă-i sunt, Sărbătorească sacră faptă-ndeplinind. Căldări de-asemeni, cupe fie la-ndemîn', Apă curată fie de la sfînt izvor În marile urcioare; lemn uscat, Ce prinde Flacăra, tu ţine-l pregătit, Să nu lipsească nici cuţitul ascuţit. Rămîie toate celelalte-n grija ta." Astfel vorbi la-despărţire, dar nimic Din tot ce-i viu, nimica nu-mi numise el Pentru tăiere-n cinstea celor din Olimp. Dă de gîndit aceasta, însă nu-mi fac griji, Şi totul fie după voia zeilor, Care-mplinesc ce este după gîndul lor; Ce omeneşte mi se pare bun sau rău, Noi muritorii, noi aceasta îndurăm. De-atîtea ori a avîntat cel ce jertfea Peste o ceafă de-animal o bardă grea Şi să lovească n-a putut, zădărnicit Fiind de un vrăjmaş, de mîna unui zeu. <titlu> Corul Ce s-a-ntîmplat, tu nu vei iscodi. Crăiasă, mergi înainte, Cutezătoare ! Binele, răul, vin omului Pe neaşteptate. Chiar prevestit, noi nu-l credem. Troia'a ars, şi moarte văzurăm, Jalnică moarte: Dar nu suntem aici, Însoţindu-te, cu bucurie slujindu-te, Nu vedem oare soarele, Şi ce-i rnai frumos pe pămînt, Pe tine, noi fericiţii? Pagina 405 <titlu> Elena Fie oricum. Orice m-ar aştepta acum Cuvine-se să urc în casa regelui Care de mult dorită-n mine s-a pierdut, Şi-acum îmi stă în faţă, iarăşi nu ştiu cum. Urc astăzi anevoie numai treptele Pe cari copilăreşte am sărit cândva. (Pleacă.) <titlu> Corul Aruncaţi, surioare, voi Trist închisele, Suferinţele toate, Împărtăşiţi-vă Din fericirea stăpînei, Din fericirea Elenei, Care la vatra paternă, Se-ntoarce cu-ntîrziere. Dar bucuroasă, în pas Cu atîta mai sigur. # Laudă aduceţi zeilor, Cari îndrumă spre vetre, Noroc refăcînd. Pluteşte cel dezlegat Ca pe aripi peste asprimi, În timp ce zadarnic Închisul, de doruri luat, Peste ziduri privind S-amăreşte braţe-ntinzînd. # Dar pe ea, depărtata, în Ilios Un zeu o cuprinse, Din scrumul cetăţii căzute, Aici o aduse, În vechea, cu nouă podoabă Casă paternă, După atîtea nespuse Pagina 406 Dureri, bucurii, Împrospătîndu-se, să-şi amintească Zilele tinere. <titlu> Panthalis (conducătoarea corului) Lăsaţi acuma calea veselă, cîntări, Şi întorcîndu-vă, spre uşă îmi priviţi! Ce văd, surori? Nu e regina ce la noi Se-ntoarce tulburată, repede la pas? Ce e, crăiasă, ce te-a zguduit prin săli În casa ta în loc de bune întîmplări? Ce s-a-ntîmplat, oricît ai vrea, tu nu ne-ascunzi, Dezgust şi neplăcere văd pe fruntea ta, Mînie-aleasă cu surprinderea luptînd. <titlu> Elena (care a lăsat aripile uşii deschise, mişcată) Fiica lui Zeus n-are temere de rînd. Şi mîni de spaimă, trecătoare, n-o ating. Dar groaza, ce din sînul vechii nopţi ieşind Din obîrşii se-nalţă, 'nfăţişeri luînd Ca nori de jar din gura muntelui de foc, Mai poate zgudui şi piepturi de eroi. Astfel cu spaimă astăzi stigicel puteri Intrarea-n casă mi-o-nsemnară, într-atît Că de pe pragul cunoscut şi mult dorit Precum un oaspe alungat mă depărtez. Dar pîn-aicea în lumină m-alungaţi, Far, mai departe nu, puteri, oricare-aţi fi! La curăţire sacră mă gîndesc, curat Să ne salute-al vetrei foc, ca domnitori. <titlu> Conducătoarea corului Descopere-ne, nobilă femeie, ce Anume s-a-ntîmplat, de ajutor să-ţi fim! <Note> 1. Stigice puteri, puteri din Hades. </Note> Pagina 407 <titlu> Elena Cîte-am văzut, cu ochii voştri veţi'vedea, Dacă bătrîna noapte nu şi-a înghiţit Numaidecît alcătuirile-n adînc. Dar ca să ştiţi, îmbrac vestirea în cuvînt: Cînd am păşit în spaţiul sever, solemn Gîndindu-mă la datorie, în palat, Tăcerea coridoarelor mult m-a mirat. Urechea nu mi-a fost atinsă de sonor Cutreier şi de valvîrtejul aşteptat, Şi nimeni, nici îngrijitoarea n-apăru Să-ntîmpine un pas străin, bineţe dînd. Dar cînd de vatră mă apropiai, încet, La rămăşiţele de jar, ce mai ardeau, Femeie mare, pe podea şezînd, văzui, Cuprinsă nu de somn părea, ci ca de-un gînd. La lucru o-ndemriai, cuvînt poruncitor Rostind, crezînd că poate-ngrijitoarea sta, Uitării dînd vreo prevedere-a soţului. Dar învăhtă, nemişcata tot mai sta. Cum stăruiam, ea ridică apoi un braţ Voind parcă din sală a mă alunga; Eu spatele-i întorc şi cu mînie-alerg Spre trepte, cînd deodat' văd ridicîndu-se Împodobitul pat şi scrinul cu comori; Făptura însă, hîda urîţenie, Mi-aţine calea şi s-arată cît clipeşti În macra-i măreţie, tulbure privind, Alcătuire ce încurcă spirit, ochi. Dar în zadar vorbesc, nici un cuvînt rostit Nu va vădi vreodat' asemenea figuri. Ci iată c-o vedeţi! Ea vine-n plina zi! Aici suntem stăpîni şi craiul va veni. Făpturi le-ntunericu lui, prietenul Frumseţii, Phoebus, le alungă înapoi. Phorkias apare pe prag, în uşă. <titlu> Corul Multe văzui, cu toate că bucle Tinere port pe la tîmple. Pagina 408 Spaime-ncercai, multe văzui, Jale-n război şi Troia în noapte Atunci cînd căzu. # Zei auzii prin vajnicul vuiet, Prin pulberea luptei, strigînd, Şi glasul de-aramă al vrajbei Pe cîmp răsunînd, Lângă ziduri. # Ah, dăinuia încă Ilios, Dar flacăra, jarul, Trecea de la casă la casă. Loc cuprinzînd tot mai larg, Cum vîntul furtunii bătea Cetatea în noapte. Şi goană văzui, prin dogoare Şi fum, prin flăcări şi pară, Zei în cumplită mînie, Făpturi păşind ca minuni Uriaşe prin sfară sinistră De foc sfîşiată. # Oare acestea eu le văzui, Sau poate că duhul, de spaimă Cuprins, îşi închipuie toate? N-aş putea spune nicicum Însă că ochii mei văd grozăvia Din faţă, aceasta prea bine o ştiu. Aş putea s-o ating chiar Cu mîinile, temerea Dacă nu m-ar reţine. # Care din fiicele Lui Phorkis eşti tu? Seminţiei acesteea Eu te aseamăn. Pagina 409 Eşti poate că una Din Graiele1 ce-şi împrumută Singurul ochi, singurul Dinte ce-l au? # Cutezi, stîrpitură, Lîngă frumseţea însăşi Sub ochii lui Phoebus Să te arăţi? Vino, numai, arată-te, Căci urîţenia el nu o vede, Cum ochiu-i nu a zării Umbre vreodat'. # Pe noi muritorii O jalnică soartă Ne face cumplit să-ndurăm Nespusa durere a ochilor, De urîţenii stîrnită În cei ce frumseţea iubesc Da, ascultă tu numai, Cînd calea ne-aţii, un blestem. Ascultă dojana din gura Preafericiţilor mîndri, Că zoi îi făcură. <titlu> Phorkias Vechi e cuvîntul, dar rămîne-un adevăr: Ruşinea şi frumseţea niciodat' nu merg Pe-acelaşi drum şi mînă-n mînă pe pămînt. Adine sălăşluieşte-n ele ura, că Oriunde-n lume pe vreun drum s-ar întîlni, Fieştecare îşi întoarce spatele; Şi-n goană fug, ruşinea întristîndu-se, Frumseţea steagul ignoranţei fîlfîind, Pîn' ce-ntunericul lui Orkus2 le-a-nghiţi, Dacă-nainte vîrsta nu le-a domolit. Pe voi, neruşinatelor, vă întîlnesc Aici. Asemeni sunteţi răguşiţilor <Note> l. Graiele, alt nume al Phorkiadelor. 2. Orkus, alta denumire a Hadesului. </Note> Pagina 410 Şi ţipătorilor cocori, cari ca un nor Deasupra capetelor noastre îşi trimit În jos prelungul scîncet, ce-i menit Privirea călătorului s-atragă. Dar Se duc pe drumul lor cocorii, şi de-al său Drumeţu-şi vede. Astfel fi-va şi cu noi. Dar cine sunteti că-ndrăzniţi lîngă palat Să vă purtaţi sălbatic ca menadele,1 Şi-n prag îngrijitoarea s-o întîmpinaţi, Urlînd ca-n faţa lunii cînii adunaţi? Sau poate credeţi că nu ştiu din care neam Îmi sunteti, voi, prăsilă jună de război? Tu poftitoare de bărbaţi, ce ispitind Războinici, cetăţeni, la fel de vlagă-i stoici Văzîndu-vă grămadă, parcă aş zări Lăcuste-acoperind verdeaţa cîmpului. Mistuitoare de-osteneli străine, voi, Nimicitoare de belşug, ce-a răsărit! Tu marfă cucerită, de vînzare-n tîrg! <titlu> Elena Cel ce în faţă mustră servitoarele, Atinge-un drept, ce-l are-aici stăpîna doar. I se cuvine ei să laude binele, Precum să pedepsească ce-i de osîndit. Prea mulţumită sunt de cele ce-au făcut Cînd Troia-mpresurată sta şi cînd căzu, Şi-apoi, nu mai puţin, cînd jalnic rătăcind Pe mare-am îndurat vremelnice nevoi. Aştept şi-aici, aceleaşi de la ceata lor. Nu cine e, ci cum serveşte sluga-ntreb. De-aceea taci, la ele nu te mai rînji! De-ai îngrijit cu bine casa regelui Un timp în locul doamnei, e spre slava ta. Acum se-ntoarce însă ea, tu vei pleca, Răsplată ca să ai, iar nu pedeapsă. <Note> l. Menadele, personaje mitologice, femei mînioase însoţeau pe Dionysos, zeul beţiei. </Note> Pagina 4l1 <titlu> Phorkias Îngrijitoarea s-o ameninţi, e un drept, Înalta doamnă mi l-a binemeritat Pentru-nţeleapta grijă, ce-a purtat De-a lungul anilor acestei case. Azi Regina-şi ia-n primire vechiul loc: Cuprinde frînele slăbite, să domneşti, Ia-n stăpînire bogăţia şi pe noi Cu ea; pe mine vîrstnica mă apără De ccata-aceasta, căci pe lîngă lebăda Frumseţii tale, ele numai gîşte sunt. <titlu> Conducătoarea corului Ce lud urîtul e, alături de frumos! <titlu> Phorkias Şi-alăturea de iscusinţă cît De proastă-i nepriceperea ! (Coretidele răspund, ieşind cîte una din cor.) <titlu> Coretida I-a Erebus1 este tatăl, noaptea-i muma mea. <titlu> Phorkias Vorbeşte-atuncea despre Scylla2, vara ta. <titlu> Coretida II-a Din seminţia ta mulţi monştri s-au născut. <titlu> Phorkias În Orkus du-te ! Da, acolo-i neamul tău! <Note> 1. Erebus, spaţiul cel mai de jos al Hadesului. Scylla, în legendele greceşti un monstru feminin care bărbaţi. </Note> Pagina 412 <titlu> Coretida III-a Cei ce acolo stau, îţi sunt prea tineri toţi. <titlu> Phorkias Pe moş Tiresiasl du-l în ispită, tu! <titlu> Coretida IV-a Doica lui Orion2 stră-stră-nepoată-ţi fu! <titlu> Phorkias De harpii3 tu nutrită-ai fost cu scârnăvii. <titlu> Coretida V-a Dar slăbiciunea tu cu ce ţi-o mai hrăneşti? <titlu> Phorkias Cu sînge nu, pe care-n sete tu-l pofteşti. <titlu> Coretida Vl-a Ţi-e pofta doar la stîrvuri, însuţi eşti un stârv. <titlu> Phorkias Dinţi de vampir lucesc cumplit în gura ta. <titlu> Conducătoarea corului De-aş spune cine eşti, gura ţi-o închid. <Note> l. Tiresias, în mitologia greacă un vizionar, orb, din Teba. După Odiseea el era singurul om, care, în Hades, îşi mai păstrase conştiinţa şi darul de vizionar. 2. Orion, puternic vînător din timpurile originare. 3. Harpii, în mitologie, păsări cu chip de fete, care murdăresc totul. </Note> Pagina 413 <titlu> Phorkias De-ai vrea... De-ai vrea, numeşte-te pe tine-ntîi, Enigma se dezvăluie de-ndat'. <titlu> Elena Fără mînie, cu tristeţă, printre voi Evi umblu, vrajba încercînd a vă curma! Că nu-i nimic mai stricăcios pentru slăpîni Decît o tăinuită ceartă printre slugi. Ecoul aşteptat al dreptelor porunci Nu se întoarce-atunci ca faptă înapoi. Stăpînul stă înconjurat de un tumult. Şi încurcat el dojeneşte în zădar. Şi nu-i destul! Cu vinovată furie Aţi invocat nefericite groaznice Figuri, ce mă-mpresoară, îndrumîndu-mă Spre Orkus, în pofida faptului că sunt în dulce patrie. Sunt amintiri — ce văd? Sau nebunie m-a cuprins? Si fost-am eu Acestea toate? Fi-voi eu în viitor Pustiitoarea groaznică-a cetăţilor? Se înfioară fetele, tu însă, cea Mai vîrstnică, aştepţi. O, spune-mi un cuvânt! <titlu> Phorkias Celui ce-şi aminteşte fericiri şi ani, Favoarea zeilor i-apare ca un vis. Favorizată dincolo de orişice Măsură, tu văzuşi atîţi îndrăgostiţi, În orice aventură gata a sări. Încă din zori Tescusl te-a răpit, aprins, Ca Ercule de tare, chipeş şi măreţ. <Note> l. Teseus, erou mitologic, care a înîrînt minotaurul din v.reta. Printre aventurile lui se pomenea şi de încercarea de a o răpi pe tînăra Elena, care a îost eliberată însă de fraţii ei. </Note> Pagina 4l4 <titlu> Elena Închisă fui, o căprioară tînără, Într-o cetate undeva prin văi în Attica. <titlu> Phorkias Castor şi Pollux te-au eliberat, şi-apoi Dorită şi peţită-ai fost de-atîţi eroi. <titlu> Elena Dar înclinarea mea Patroklu1-n deosebi Mi-o cuceri, chip al Pelidului părea. <titlu> Phorkias Voinţa părintească te-a căsătorit Cu Menelas, viteazul mărilor numit. <titlu> Elena Dar tatăl meu şi grija ţării îi dădu. Din căsnicie Ermiona se născu. <titlu> Phorkias Cînd pentru moştenirea Cretei se lupta Menelas, oaspete frumos îţi apărea. <titlu> Elena De vremea-aceea tu de ce îmi aminteşti Şi de năpastele ce au crescut din ea? <titlu> Phorkias E-un timp ce mie, o cretană liberă, Robie lungă-lungă, îmi aduse-aci. <Note> l. Patroelu, erou din Iliada, prietenul lui Achile. A fost ucis în luptă de Hector. </Note> Pagina 415 <titlu> Elena Îngrijitoare-aici te puse, să veghezi, Cetatea-ncredinţîndu-ţi, scumpele comori. <titlu> Phorkias Pe care tu le-ai părăsit, în Ilios Dedîndu-te plăcerilor de dragoste. <titlu> Elena Nu-mi aminti de bucurii! Că suferinţi Amare cutropiră inimă şi piept. <titlu> Phorkias Se povesteşte însă că ai dublu chip, Fiind văzută-n Ilios, dar şi-n Egipt.1 <titlu> Elena Nu încurca neînţelesul şi mai mult. Nici azi nu ştiu care din cele două sunt. <titlu> Phorkias Pe urmă se mai spune că din iad venind Achil2, cu-ardoare ţi se alipi şi el, Ne-ndăguit iubindu-te de mai demult. <titlu> Elena Eu, idol doar, de el, un idol, m-am legat. A fost un vis, cum înseşi vorbele o spun. Şi-acum un idol3 mie însămi îmi devin. (Cade în braţele semicorului.) <Note> l. O străveche legendă povesteşte că, Paris, după ce a răpit-o pe Elena, a ajuns şi în Egipt. Acolo Proteus a reţinut-o pe Elena, făcînd după chipul ei un „idol", cu care Paris a plecat apoi spre Troia. 2. Achile, eroul cel mai de seamă în Iliada; fiul regelui, de aceea numit şi Pelidul. Se spune că a fost ucis de săgeata lui Paris. 3. Idol în sensul de imagine, apariţie. </Note> Pagina 415 <titlu> Corul Taci, în sfîrşit, taci, Tu chiorîş-bîrfitoareo! Vai, ce iese din gura Cu singurul dinte, Din hăul urîtului? # Răul binefăcător părînd, Fiere de lup aub lînă de oaie, Mai îngrozitor îmi e decît gîtlejul Cînelui cu trei capete. Stăm şi cu teamă iscodim Cînd şi unde, cum izbucneşte Pînditoarea pornire A răutăţii. # În loc de a da mîngîiere Precum uitarea o dă, cu 'vorbă domoală. Ce-i mai rău tu stîrneşti în trecut Mai mult decît binele, Lucirea stingînd a clipei de faţă, Tu ne.gurezi şi lumina speranţei Pentru ziua de mîne. # Taci, numai, taci, Ca regină, cu sufletul ei, Gata-n nimic să dispară, Să se mai ţină-ntre noi, Ea, făptura făpturilor, Ea, luminata de soare. (Elena îşi revine şi stă iarăşi în mijloc.) <titlu> Phorkias Ieşi din nori tu,'nalte soare, al acestei zile mari Tu, ce-acoperit încînţi, te-arată să domneşti lucind Cum se desfăşoară lumea, tu priveşti cu ochi suav. De mă-njură că-s urît, frumseţea eu totuşi o ştiu. Pagina 4l7 <titlu> Elena Dacă ies din şovăirea, ce-n vîrtejuri m-a cuprins, De odihnă am nevoie, căci mi-e osul obosit: Dar reginei i se cade bine a se stăpîni Şi cu bărbăţie, orice-ameninţare s-ar ivi. <titlu> Phorkias Stînd aci în toată măreţia şi frumseţea ta, Ochiul tău poruncă dă. Ce porunceşti? Rosteşte-te ! <titlu> Elena Lăsaţi vrajba şi grăbiţi să facem neîntîrziat Pregătirile de jertfă, precum regele-a dorit. <titlu> Phorkias Totu-i pregătit în casă, vase, bardă şi triped, De stropit şi de-afumat. Dar ce jertfim arată-ne ! <titlu> Elena Ce anume, regele n-a spus. <titlu> Phorkias N-a spus? Cumplit cuvînt! <titlu> Elena Ce te tângui? <titlu> Phorkias Tu, regino, eşti aleasă pentru jertfă! <titlu> Elena Eu? Pagina 418 <titlu> Phorkias Şi-acestea ! <titlu> Corul Vai! Vai, nouă! Vai! Sub bardă vei cădea! <titlu> Elena Groaznic e, dar presimţisem! <titlu> Phorkias Soarta n-o mai ocoleşli. <titlu> Corul Ah, şi nouă ce ni se va întîmpla? <titlu> Phorkias De nobilă Moarte moare ea, dar voi în pod de grindă toate-n rînd Vă veţi zbate, ca şi sturzii spînzuraţi de păsărăr. (Elena şi corul stau uluite şi îngrozite.) <titlu> Phorkias Voi umbre! Stane-ncremenite adăstaţi, Înspăimîntate să vă despărţiţi de zi. La fel cu voi, nici oamenii, nici unul, nu Renunţă bucuros la soarele de-amiazi, Dar nimenea de-acest sfîrşit nu-i mîntuie. Şi toţi o ştiu, şi la puţini le e pe plac. Sunteţi menite pierderii! La lucru deci! (Bate din palme: apar în uşă pitici travestiţi, care execută în grabă poruncile rostite.) Pagina 4l9 Veniţi, siniştrilor, voi monştri dolofani, Urniţi-vă că multe-s de stricat aici, Altarului, cu coarne aurii, un loc Îi faceţi, barda va luci pe margine, Umpleţi urcioarele cu apă de spălat Va fi un negru sînge, murdărie rea. Covorul mi-l întindeţi frumuşel în praf, Ca jertfa să îngenuncheze jos, regal, Cu capul despărţit, şi învălită alb Să fie-nmormîntată cuviincios şi demn. <titlu> Conducătoarea corului Regina stă îngîndurată lîngă noi, Ca iarba ce-i tăiată fetele se sting. Dar mie mi se pare că datoare sunt Cu tine să vorbesc, stră-stră-strămoaşă tu! Cuminte eşti şi binevoitoare pari, Deşi, descreierate, nu te-am cunoscut, De-i cu putinţă vreo scăpare, să ne spui. <titlu> Phorkias Răspunsul nu e greu. Atîrnă doar de ea; Regina s-ar putea salva, şi voi cu ea. De-o hotărîre e nevoie, grabnică. <titlu> Corul Venerată parcă, tu, înţeleaptă sibilă, Ţine foarfecă închisă, şi-apoi Vesteşte-ne ziua, salvarea: Că neplăcut picioarele ni le simţim şovăind Noi, care iubind, Mai bucuros am dansa. <titlu> Elena Fricoasele! Durere simt, dar teamă nu. Mîntuire însă dacă ştii., ţi-aş mulţumi, Pagina 420 Isteţului adesea ce-i cu neputinţa Posibil i se-arată. Vestea să ne-o spui. <titlu> Corul Vestea să ne-o spui; cum vom scăpa de ochiul Laţului, ce-n jurul gîtului se strînge, Precum colanul cel mai prost? — Presimţim Noi sărmanele-ncercarea, 'năbuşirea, dacă tu, zeiţă Rhea, muma noastră, nu ne scapi. <titlu> Phorkias Aveţi ribdare s-ascultaţi în linişte Ce povestesc. Poveşti, atîtea, sunt de spus <titlu> Corul Răbdare-avem. Căci iată în răstimp trăim, <titlu> Phorkias Acel ce-acasă stînd păzeşte nobile Comori şi drege zidul 'naltului sălaş, Asigurîndu-şi coperişele de ploi, Lungi zile bune va avea pe-acest pămînt, Dar cel ce pragul cu călcîi şi pas fugar Nelegiuit şi-l părăseşte într-o zi, Găsi-va, întorcîndu-se, acelaşi loc, Schimbat e însă totul, dacă nu distrus. <titlu> Elena La ce asemenea zicale — mă întreb. Voiai să povesteşti, nu supărări s-aţîţi. <titlu> Phorkias E fapt istoric, iar mustrare nicidecît. Menelas, jefuind, plutea din golf în golf, Pagina 421 Limanuri, insule atinse-n trecere, Cu pradă rară întorcîndu-se din plin. În faţa Troiei el stătu vreo zece ani. Nu ştiu cît pentru-ntoarcere îi trebui. Dar care-i starea-aici în a lui Tyndareu Sublimă casă? Starea-n ţară care e? <titlu> Elena Ocara ţi-a intrat în fire într-atît Că fără a mustra tu gura nu-ţi deschizi? <titlu> Phorkias Au stat mulţi ani în părăsire văile Ce dincolo de Sparta suie către nord, În spate-avînd munţii Taygetos, unde-n jos Eurotas cade, pentru ca prin papură Curgînd, s-adape, să hrănească albe lebede. Pe-un plai ascuns, acolo sus s-a aşezat O prea vitează seminţie, pătrunzînd Din nopţi cimericel, cetate şi-a clădit, Căznind mereu ţinuturj, ţară, oameni. <titlu> Elena Au izbutit să facă-acestea? De crezut? <titlu> Phorkias Avură timp destul, vreo douăzeci de ani<titlu> Elena E vreunul domn? Şi ceilalţi mulţi, sunt ei tîlhari? <titlu> Phorkias u-s hoţi, dar unul este domn, stăpânul lor. De-ocară n-ara să-l fac, cu toate că m-a pus <Note> l. Cimerice, nordice. </Note> Pagina 422 La multe grele încercări. Ar fi putut Să ia prea bine totul, dar se mulţumi Cu daruri libere şi nu ceru tribut. <titlu> Elena Şi cum arată? <titlu> Phorkias Mie-mi place, pot să spun. E un bărbat semeţ şi sprinten, cultivat, Precum puţini sunt printre greci. Unii bîrfesc C-ar fi un neam barbar, eu însă nu prea cred C-ar fi vreunul crud pe cît la Ilios S-au dovedit atîţi eroi de canibali.l Mărinimier sale eu mă-ncredinţai. Cetatea sa! Pe-aceea voi să mi-o vedeţi! Alt chip avînd decît greoaiele zidiri Ce le clădeau ciclopic grosolan Părinţii voştri, pietre răsturnînd grăbiţi, Aşa de-a dreptul una peste alta. S-o Priviţi pe dinafară, să vedeţi ce drept E rînduită, fără ştirbituri în ea, Şi cum se-nalţă către cer cetatea lui, Strîns încheiată, ca oglinda netedă. Pe ea nici gîndul nu se poate căţăra. Iar înăuntru sunt curţi mari, jur împrejur Clădiri atîtea-avînd, spre scopuri fel de fel. Se văd coloane-acolo, stîlpi, arc peste arc, Balcoane, galerii lungind privirile. Se văd blazoane. <titlu> Corul Ce-s blazoanele? <Note> 1. Episodul este povestit în Iliada, cîntul 22. </Note> Pagina 423 <titlu> Phorkias Ajaxl Purta, cum ştiţi, pe scutul său şerpi împletiţi. Cei şapte-n faţa Tebei2 de asemeni Aveau pe scuturi desenate cu mult tîlc De toate: lună, stele-n noaptea cerului, Zeiţă şi erou, şi spadă şi făclii, Şi alte crunte-ameninţări oraşelor. Astfel de semne ceata noastră de eroi A moştenit şi ea, din moşi, în vii culori: Vedeţi acolo leul, vulturul şi gheare chiar, Un cap de bour, aripi, roze şi păuni, Şi dungi albastre, roşii, negre, aurii. Asemeni semne-atîrnă-n săli, şir după şir, În săli la rînd, la rînd, cît lumile de largi. Acolo aţi putea dansa. <titlu> Corul Sunt dansatori <titlu> Phorkias Juni proaspeţi, bucle blonde, ceată tânără, Miresme adiind, cum numai Paris, când S-apropie prea tare de regina. <titlu> Elena Cazi Din rol cu totul. Spune ultimul cuvânt! <Note> 1. Aiax, în Iliada, cel mai de seamă erou al acheilor după Achile. El este acela care a răpit cadavrul lui Achile din mâinile troienilor. 2. „Cei şapte în faţa Tebei”, aluzie la legenda greacă despre cei şapte eroi, care la îndemnul lui Polynikes au pornit împotriva Tbei, ca să-l detroneze pe fratele acestuia, Eteokles. Cei şapte eroi au fost înfrânţi. </Note> Pagina 424 <titlu> Phorkias Tu-l spui, tu-l spui, dacă rosteşti limpede: La De-ndat' cu-acea cetate te împrejmuiesc. <titlu> Corul Spune cuvîntul, şi pe toate ne-ai salvat! <titlu> Elena Cum? Să mă tem că regele atît de crud, De crunt ar fi, ca să mă dea pierzaniei? <titlu> Phorkias Ai şi uitat cum regele a mutilat Pe Deiphobus, fratele lui Paris cel Căzut, fiindcă văduva fiind, noroc Avu cu tine să trăiască. Nas, urechi, Şi altele-i tăie, atroce, regele. <titlu> Elena I le făcu, dar pentru mine le făcu. <titlu> Phorkias Şi pentru-atîtca, tu ai să păţeşti la fel. Frumseţea nu se-mparte. Cel ce o avu Intreagă va distruge-o mai curînd decît S-o vadă că în parte numai e a sa. (Trîmbiţe în depărtare. Corul tresare cu teamă.) Cum ţipătul trompetei sfîşie urechi Şi inimă, aşa-şi împlîntă ghearele Şi gelozia în bărbatul, care nici — Odat'-nu uită ce-a avut şi ce-a pierdut. <titlu> Corul N-auzi trompete? Suliţele nu le vezi? Pagina 425 <titlu> Phorkias Binevenit fii, rege! Socoteală-ţi dau! <titlu> Corul Şi noi? <titlu> Phorkias În faţă moartea ei vedeţi, Şi-a voastră. Pentru voi nici o scăpare nu-i! (Pauză.) <titlu> Elena Cu grijă-am cumpănit ce-mi este-ngăduit. Potrivnic dămon eşti, aceasta bine-o ştiu, Şi teamă mi-e că binele-l întorci spre rău. Dar spre cetate voi oricum să te urmez, Restul îl ştiu; ce-ascunde-adîncl în pieptul ei Regina, să rămîie-o taină nimănui De-atins. Mergi înainte-acum, bătrîho, mergi! <titlu> Corul Ce bucuros noi de-aicea Plecăm cu repede pas. Moartea-i în urmă, Iar în faţă Murii înalţi Ai marii cetăţi. Apărată va fi Bine ca Ilios, Care la urmă doar Prin viclenie căzu. (Neguri se-ntind învăluind fundalul, dar şi apropierea.) <Note> l .Unii comentatori cred că Elena se gîndeşte la reîntoarea de bunăvoie în Hades. </Note> Pagina 426 Ce este? Ce se intîmplă? Priviţi, surioare, Nu a fost zi prea senină? Neguri se-nalţă acum Din Eurotas, din undele sfinte, Piere limanul cu papură-n susur, De-asemenea albele Lebede, blînd lunecînd, Mîndre prin graţie, In voluptatea plutirii Pierit-au vederii. # Dar le aud, Sunînd le aud, Departe sunînd, Moarte vestind. O, dacă în cele d h. urnha în loc de prorniăi salvarre Pieire nu ne-ar vesti, Nouă, celor asemenea Frumoaselor lebede, Şi celei ce-a fost zămislită din lebăde Vai nouă, vai, vai! # Totul s-acoperă-n neguri Acuma jur împrejur. Una pe alta nu ne vedern. Ce este? Ce se petrece? Umblăm sau plutim Tărîmul de-abia atingîndu-l? Mai vezi? Nu merge-namte Chiar Hermes? Nu cumva Toiaguri de aur ne-ndrumă-napoi Spre Hades, golul cel veşnic, Cel plin de umbre-făpturi, Crepuscul avînd doar surul amurg? Da, şi-acum se-ntunecă, se-ngroaşă ceaţa Închiegîndu-se ca zidul. Şi pereţi avem în faţă. Pagina 427 Ochiului s-aşază-n cale. E o curte? E o groapă? Groaznic e oricum. O, surioare, suntem prinse, Prinse cum n-am fost vreodată. Curte interioară de burg medieval împrejmuită de clădiri fantastice. <titlu> Conducătoarea corului Grăbite şi neroade, voi femeieşti făpturi, Vă-ntoarceţi cum e vremea, de clipă atîrnînd, Cu cumpăt nici norocului, nici nenorocului Nu ştiţi să faceţi faţă. Vă-ntărîtaţi Contrazicîndu-vă; în bucurie şi-n durere doar Urlaţi şi rîdeţi toate în acelaşi fel. Acum tăceţi şi aşteptaţi ca să vedem Ce-a hotărît regina pentru ea şi noi. <titlu> Elena Prorocitoareo, tu, pe unde-mi eşti? Să ieşi De poţi, de sub arcadele castelului, Sau poate ai plecat stăpînitorului Aceluia sosirea-mi să-i vesteşti? De-ar fi Aşa, îţi mulţumesc. Degrabă duce-m-aş Să-nchei un drum de rătăciri, Odihnă vreau. <titlu> Conducătoarea corului Zadarnic mai priveşti, regină, împrejur, A dispărut făptura rea, sau poate că Rămase-n ceaţa grea, din care noi aici Venirăm, nu ştiu cum, aproape fără pas. Sau poate rătăceşte îndoielnică Prin labirintul minunatului castel, Şi iscodeşte pe stăpîn, cum te-a primi. Dar iată, mişună mulţimea peste tot, În galerii, ferestre, sub portale; vezi Servitorimea pretutindeni forfotind, Ca în vederea unei nobile primiri. Pagina 428 <titlu> Corul Înalţă-se inima! O, vedeţi Cum ceata suavă, tînără-n pas Coboară şi pune-n mişcare un şir Întreg de tineri băieţi. Din a cui Poruncă norodul ma-gnific în rînd S-aşază? Ce trebui s-admir mai ales? E mersul lor proaspăt, sau buclele? E fruntea lor strălucită, luminile? Perechi, obrajii lor roşii ca piersica, Şi puful pe faţă molatic crescut! O, cum aş muşca, dar groază îmi e, Căci gura, prilej folosind, să mai spun? S-a umplut alte daţi de cenuşă. # Dar cei mai frumoşi, Mai mîndri, ei vin, S-aducă pe rînd, Covoare şi jilţ, Scumpe podoabe, Şi cortul prea scump. Cunună de nori Peste creştetul ei, Al crăiesei, Bolteşte-se. Căci ea a urcat Şi loc a luat Pe-o pernă de fulgi. Veniţi mai aproape în şiruri, pe trepte, Salut, întreit, Acestei primiri Fără seamăn! (Cele rostite de cor, se înfăptuiesc rînd pe rînd.) (Faust. După ce băieţi şi paji au eoborît în şir prelung, el apare sus, pe trepte, în costum de cavaler medieval; coboară încet şi demn.) Pagina 429 <titlu> Conducătoarea corului (privindu-l cu atenţie) Dacă acestuia, precum se-ntîmplă-ades Vremelnic doar nu-i dăruiră zeii o Atît de minunată-nfaţişare, o Ţinută într-atîta de sublimă, el Izbîndă va avea de fiecare dat', În bătălii, ca şi-n războiul cu femei, Cu cele mai frumoase. Sigur e, din cîţi Bărbaţi văzură ochii mei, el e Cel mai ales. Apropiindu-mă, eu văd În el un principe. — Regină, 'ntoarce-te! <titlu> Faust (venind în faţă, alături, un om înlănţuit) În loc de-un cuvenit, solemn salut, În loc de-a da bineţe, eu ţi-aduc În lanţuri strîns legat un servitor, Care greşind datornic mă lăsă. Îngenunchează, nobilei femei Mărturisiri să faci de vina ta! Sublimă doamnă, acesta-i omul ce Acolo pus a fost pe-naltul turn, Pîndind, cu fulgere în ochi să stea, Să iscodească spaţiul ceresc, Pămîntu-n lung şi-n lat, cît s-a putea, Vestind ce se arată undeva Din deal în vale pînă la castel, Şi ce se mişcă, valul turmelor, Sau vreo oştire; să le apărăm Sau s-o-nfruntăm. Dar ce negrijă azi! Te-apropiai, nimic el n-a vestit, Încît pentru primirea oaspelui Înalt nu se făcură pregătiri De cuviinţă. Vrednic e, ucis Să fie pentru vina sa. Dar tu, Tu singură vei pedepsi, sau vei ierta. Pagina 430 <titlu> Elena Mi-e-ngăduit să presupun că doar Ca o-ncercare cinstea îmi acorzi De-a judeca precum o doamnă-aci, Şi, astfel datoria cea dinţii Mi-o împlinesc, pe-nvinuit s-ascult. <titlu> Lynceus <titlu> paznicul turnului Să-ngenunchi, cum se cuvine, Adorare simt -în faţa Ta, femeie minunată. Dă-mi tu moartea, dă-mi viaţa! # Aşteptînd lumina zilei Şi privind spre răsărit, Soarele ca prin miracol Dinspre sud a răsărit. # Îmi atrase într-acolo Ochi, privire, pentru ca Cer să nu mai văd, pămînturi, Doar lumina, doar pe ea. # Am privire dăruită1 Cum în codri numai linxul, Dar acum ce greutate Să înlătur ceaţa, visul. # Dibuiesc la întîmplare Ziduri, turn şi porţi închise. Neguri pier, pe cînd în faţă O zeiţă îmi ieşise. <Note> l. Lynceus, personaj cunoscut din legenda Argonauţilor, la a căror călătorie a luat parte. Lynceus avea ochi atît de ageri că vedea şi prin pămînt. Lynceus, paznicul turnului din Fenst seamănă cu legendarul Lynceus prin puterea ochilor săi. </Note> Pagina 430 Întorcînd spre ea privirea Am băut lucirea blîndă, Frumuseţea orbitoare M-a orbit mereu crescîndă. # Am uitat de datorie; Paznic, n-am suflat în corn, Cu rugare de osîndă Spre frumseţea ta mă-ntorn. <titlu> Elena Ce rău făcui! Eu însă n-am Să-l pedepsesc. Vai mie! Nenoroc Mă urmăreşte pretutindenea, Bărbaţii-nebunesc de vraja mea, De la nimic ei înapoi nu dau. Şi fură, luptă şi seduc. Din loc În loc mutîndu-mă, m-au rătăcit Eroi şi zei, şi demoni, semizei. Am încurcat al lumii fir peste Năpaste, altele îngrămădind. Dă libertate bietului nebun Lovit de zei, destul de încercat. <titlu> Faust Mirat, regină, văd pe-aceea ce Ţintise, şi aici pe cel atins. Văd arcul, ce săgeată a trimis Şi văd rănitul. Şi acum săgeţi După săgeţi mă nimeresc. Zboară Săgeţi înaripate prin castel. Puterea unde mi-i? Rebeli tu faci Din credincioşii mei cei mai supuşi. De-acuma s-ar putea ca oastea mea S-asculte de femeia ce-a învins. Şi inie ce-mi rămîne alt, decît Sa mă predau cu tot ce-a fost al meu? Mă-nchin, dă-mi voie, liber şi fidel, Să recunosc în tine, doamna, ce, Doar âpărînd, o ţară-a cîştigat. Pagina 432 <titlu> Lynceus (cu o ladă, şi bărbaţi care aduc altele) Mă vezi, regină, înapoi! Bogatul să cerşească vrea Privirea ta; sărac, bogat, Eu stau acum în faţa ta. # Ce-am fost cîndva? Ce sunt acum? Ce-i de dorit? Ce-i de făcut? La ce ajută ageri ochi? Prin tronul tău n-au străbătut. # Venirăm noi din răsărit, Apusu-ntreg era în joc. Norod cumplit, înviforat, Înaintam din loc în loc. # Căzuse unul, altul sta, Cu lance-al treilea venea, Simţea tăria însutit, În maarte mii s-au risipit. # Cu iureş înainte-am dat, Eram stăpîni sub cerul larg, Pe unde am domnit o zi, Altul ca niîne jefui. # În grabă numai ne uitam. Femei frumoase ne luam. Şi prins-am tauri ce mugeau, Şi caii toţi cu noi veneau. # Eu cu plăcere iscodeam, Şi ce-i mai rar îmi dibuiam. Dar ceea ce se întîmpla Să aibă şi-altul, nu-mi plăcea. # Eram pe urme de comori Cu ochii doar de-atîtea ori. Vedeam în buzunări deplin, Vedeam adînc în orice scrin. Pagina 433 Grămezi de aur am cuprins, Şi nestemate într-adins. Smaragdul doar e vrednic ca Să înverzească-n lumea ta. # Îşi cată locul — să-l ascund? Mărgăritarul din străfund. Se sting sfios rubine dragi Lângă. roşaţa din obraji. # Magnifice comori eu pun În faţa ta cu zel nebun, Adusă e, acum aci Recolta-atîtor bătălii. # Atîtea lăzi adun aci, Cu ferecate avuţii. Îngăduie să te-nsoţesc, Să-ţi umplu bolţi, nu mă feresc. # Abia că te-ai urcat pe tron, Şi slugi s-apleacă, om şi om, Belşug şi minte, şi puteri În faţa unicei femei. # Şi cele strînse pe pămînt Acuma ale tale sunt. Credeam că e belşug măreţ, Acuma văd că n-are preţ. # Pierit-a ce al meu a fost Şi n-are preţ, şi n-are rost. Redă-i tu cu privirea ta Valoarea-ntreaga, ce-o avea. <titlu> Faust Acest balast cu vitejie cîştigat Să-l duci de-aci, nici lăudat şi nici mustrat. Că totul ce-n cetate e, e-al ei acum. Pagina 434 A-i oferi ceva din toate nu prea are înţeles. Te du mai bine şi comori peste comori Îngrămădeşte, să ridici sublimul chip Al strălucirii nevăzute. Bolţile Lucească precum cerul, proaspăt paradis De viaţă fără viaţă-n grabă'nalţe-se. Pre-ntîmpinîndu-i. paşii, înflorind, covor Lîngă covor să se desfacă; talpa ei Să întîlnească blînd tărîm, iar ochii ei Divini doar cele mai înalte străluciri. <titlu> Lynceus E puţin ce-aţi poruncit. Pentru slugă e un joc, Căci frumseţea va domni Peste bunuri şi noroc. Oastea toată s-a-mblînzit, Spadele ni s-au tocit. Lîngă-aceea ce ne-a-nvins Chiar şi soarele s-a stins. Faţă de obrazul ei Totu-i gol, fără temei. (Pleacă.) <titlu> Elena (către Faust) Nerăbdătoare sunt de a-ţi vorbi, Dar lîngă mine vino. Locul gol Te cheamă, şi-mi asigură pe-al meu. <titlu> Faust Mă-nchin fidel, dar numa-ngenunchind Să-ţi placă-aceasta, doamnă! Mîna ce La tine mă ridică, voie dă-mi Să ţi-o sărut, şi întărcşte-mă Ca domn, pe lîngă tine-n ţara ta, Adorator- în mine cîştigînd, Un servitor şi paznic deodat'. Pagina 435 <titlu> Elena Minuni atîtea văd şi-ascult, mă uit, Mirări mă iau şi multe-aş întreba. Dar să mă-nveţi de ce cuvîntul spus De omu-acesta într-atîta de ciudat Şi prietenos suna? Se potrivea un ton Cu altul; vorba prinsă în auz Urmată-a fost mîngîitor de alta.1 <titlu> Faust De-ţi place la noroadele acestea graiul, Cîntarea lor te va-ncînta de-asemeni, Căci mulţumeşte-adînc auzul, sufletul. Dar e mai potrivit s-o încercăm numaidecît. În dialog se-nfiinţează de la sine. <titlu> Elena Spune-mi cum voi vorbi şi eu frumos? <titlu> Faust De vine de la inimă,-i uşor. Şi dacă pieptul se topeşte-n dor întrebi ce alţii simt — <titlu> Elena În pieptul lor. <titlu> Faust Şi nu mai căutăm alt timp, alt loc. Clipa de faţă-i — <Note> Elena remarcă în vorbirea lui Lynceus „rimele”; aceasta era pentru ea o mare noutate. Elena ia astfel contact cu poezia nouă, menită a exprima stări sufleteşti de natură „romantică”. </Note> Pagina 436 <titlu> Elena fericire şi noroc. <titlu> Faust Dobîndă şi belşug, comoară-i ea. Şi chezăşia este — <titlu> Elena mâna mea. <titlu> Corul Cine va lua de rău domniţei Că favoare prietenească Castelanului arată? Căci, mărturisiţi, noi toate Suntem, cuin ades, captive, De cînd jalnic Ilios căzut-a, De cînd suntem în cutreier Labirintic fără capăt. Căci femeile-ncercate De iubire bărbătească Nu mai sunt alegătoare, Dar oricum cunoscătoare. La ciobani cu păr de aur, Şi la fauni cu ţcpe-n barbă Ele dau acelaşi drept Peste coapsele ca unda. Mai aproape ei acuma Stau lipiţi unul de altul, umăr Lîngî umăr şi genunchi lîngă genunchi, Mînă-n mînă ei se Leagănă pe tron Pe splendoarea pernelor. Maiestatea îşi permite Bucuria să-şi arate Şi răsfăţul chiar în faţa Multului popor. Pagina 437 <titlu> Elena Mă simt de parcă n-aş fi pe pământ Şi totuşi sunt aici, aicea sunt! <titlu> Faust De-abia respir, se-opreşte vorba-n piept, E-un vis adînc, să nu mă mai deştept. <titlu> Elena De mult trecută, totuşi nouă-mi par, Întreţesuţi, ne suntem dar şi dar. <titlu> Faust O datorie-i să trăieşti, noroc, Cum altul nu-i, de-ar îi o clipă chiar. <titlu> Phorkias (intrînd violent) Descifreze-abecedare De iubire, cu zăbavă, Cel ce pentru gîngureală Timp în aste locuri are. Nu simţiţi o vremuire? Trîmbiţi răsunînd departe? O primejdie-i aproape. Menelas vine cu moarte, Cu norod şi vă desparte. Pregătiţi-vă de luptă! Vin ostaşi cu paşii grei. Mutilat ca Deiphobus Fi-vei tu pentru femei. Risipeşte-le pe-aceste, Vine craiul la altar, Dă cu barda în neveste, Pagina 438 <titlu> Faust Ne tulburi insolent! O larmă fără sens Nu-mi place însă nici în primejdie. Pe-un sol frumos îl urîţeşte-o veste rea. Tu, hâda, e firesc solie rea s-aduci. De astă dată însă zgudui aerul Cu goala-ţi răsuflare. Nu-i primejdie, Şi dac-ar fi, e numai zgomot în deşert. (Semnale, explozii de pe turnuri, trompete,muzică războinică. Un marş zgomotos de oşti.) <titlu> Faust Lîngă femei s-adună-ndată În cerc nedespărţiţi eroi: E vrednic de a lor favoare, Cel ce le apără ca noi. (Către căpeteniile de oaste, care ies din coloane şi vin în faţă) # Cu furie strîns stăpînită Triumf vă este hărăzit. Voi, june flori din miazănoapte. Şi voi, puteri din răsărit. # În zale strînşi, bătuţi de fulger, Ostaşii-mpărăţii zdrobind, Ei trec, cutremurînd pămîntul, S-aude-n urmă, durduind. # La Pylos am atins uscatul, Bătrînul Nestor1 nu mai e, Dar sfarmă oastea fără frîne Pe cei conduşi de regele. <Note> 1. Nestor, a luat parte, foarte bătrîn, la războiul troian. In Iliada el este sfătuitorul, devenit proverbial pentru înţelepciunea sa. </Note> Pagina 439 Grăbit Menelas de la ziduri O ia spre mare înapoi, Pîndeasc-acolo cum îi place Jefuitorului de soi. # Crăiasa Spartei porunceşte Să vă salut în plin război, Să-i puneţi valea la picioare, Dobîndă veţi avea şi voi. # Germane, tu, aceste golfuri Le apără cu zid şi scut, Achaia1 cu prăpăstii multe În cale ţi s-a aşternut. # O ia spre Elis oastea francă, Saxonii la Messena vin, În Argolis normanu-şi face Măreţ aşezămînt deplin. # Sălăşlui-va fiecare Gospodarindu-se viteaz. Din Sparta va domni regina Peste voi toţi cu gîndul treaz. # Se va-ngriji ca bunăstare S-aveţi în ţară orişicând. Cu-ncredere la ea vă duceţi, Lumini, dreptate, căutînd. <titlu> Corul Cea mai frumoasă, cine-o doreşte, Să cate destoinic Arme s-adune, înţelepţeşte, Că linguşind dobîndi pe pămînt Splendoarea cea mai înaltă. <Note> 1. Goethe ştia că o ceată de cruciaţi, aventurieri dornici de pradă, a întemeiat în anul l207 în Peloponez, sub conducerea lui Gottîried de Villehardouin un principat de tip feudal, numit Achaia. </Note> Pagina 440 Dar stăpînire nu are în pace, Viclenii încearcă cutezători, De-asemeni tîlhari să i-o răpească. Grijă el aibă să-mpiedice-aceasta! # Şi laudă-i aduc, Că viteaz şi isteţ se-nsoţi Cu cei mai puternici La orişice semn de el ascultînd. Poruncile sale, ei, credincioşi Le-mplinesc, foloase avîhd, Şi dar — mulţumire domnească, Spre gloria mare a tuturor. # Dar cine răpire va îndrăzni, Cînd el e stăpînul puternic? A lui este ea, să fie a lui, Încuviinţată îi este de noi, Ea, ce-i cuprinsă-ntre ziduri de piatră, Şi încă o dată-ntre ziduri de oaste. <titlu> Faust Sunt mari aceste multe daruri Ce fiecare le primi. C-o ţară plece fiecare, În mijloc noi vom sta aci. # La-ntrecere ei apăra-vor Peloponesul înadins, Ce-n ape ca un ram de munte Al Europei s-a întins. # Această ţară, ce atîtea Noroade-a fericit pe rînd, Să fie a reginei mele, Ce se trezi aci pe cînd # În zvonul papurii din apă, Ea din găoace a ieşit, Pagina 441 Şi cu lumina ei vederea Măreţei mume a orbit,1 # Spre tine-ntoarsă, ţara-aceasta Îmbie floare azi ca ieri; E-al tău pămîntul, tot rotundul, Dar patria să ţi-o preferi. # De-ndură creştetul de munte Săgeata rece-a soarelui, Ajunge să-nverzescă stînca Şi ţapu-şi are hrana lui. # Izvoare sar şi rîuri cad, unite, Prăpăstii şi pripoare înverzesc, În plaiul larg pe sute de colnice, Valuri de lină, turme se ivesc. # Cornute-n pilcuri, cu luare-aminte înaintează pîn' la margine de-abis; Un adăpost aşteaptă pretutindeni, Sute de peşteri gura şi-au deschis. # Le poartă grijă Pan2; şi nimfele vieţii Prin locuri proaspete sălaş îşi fac; Cu doru-n crengi, spre regiuni supreme, Se-nalţă-nghesuindu-se copac peste copac. # Sunt codri vechi! Stejarul, în puternicie, Poartă în fiecare ram cîte un veac. Arţarul, sarcina de seve Şi-o urcă-n foi, prin braţele ce se desfac. # Matern, în umbra plină, izvorăşte Lapte domol pentru copii şi miei. Şi poama nu-i departe, şi nici pînea-n şesuri, Şi mierea picură din scorbura de tei. <Note> l. „Şi cu lumina ei vederea măreţei mume a orbit": aluzie la Leda. 2. Pan, zeul naturii în mitologia greacă. </Note> Pagina 442 Ereditar e-aici belşugul, Senin obrazul, rostul roditor. Şi fiecare-i mulţumit de sănătate, Şi-n felul său: nemuritor. # În zi curată pruncul se dezvoltă, Ca tată să devină pe pămînt. Miraţi ne punem întrebarea: Sunt zei? Sau numai oameni sunt? # Chip de cioban avu Apollo, Că unul mai frumos îi semăna. Unde natura stăpîneşte-n puritate Lume cu lume s-ar îmbrăţişa. (S-aşază lîngă ea.) # Trecutu-ntindă-se în urmă, Înfăptuirea izbuti; Descinsă din suprema zeitate, Tu-ntîiei lumi îi aparţii. # În jurul veşnicei juneţi a tale Cetatea nu-şi închidă poarta. Ne mai aşteaptă-n dăinuire Arcadia pe lîngă Sparta. # Să locuieşti în fericire, Aşa îţi bate-acum sorocul. Se schimbă-n chioşc bolta şi tronul, Arcadic fie-ne norocul! (Priveliştea se schimbă, în faţa unui şir de peşteri se văd chioşcuri închise, pădure umbroasă pînă la peretele de stînci, împrejmuitor. Faust şi Elena nu se văd. Corul doarme, risipit.) <titlu> Phorkias De cînd aceste fete dorm pe-aici, nu ştiu. Dac-au visat, ce eu cu ochii mei văzui Atît de clar, îmi e de-asemeni neştiut. Pagina 443 Le voi trezi. Mirat rămîie tînărul Norod, şi voi, bărboşii de aşijderea,1 Voi, ce-aşteptaţi aci, minunea s-o vedeţi. Nu mai dormiţi! Degrabă scuturaţi-vă Cîrlionţii! Ce clipiţi aşa? Să m-ascultaţi! <titlu> Corul Povesteşte, povesteşte, ce minune avu loc? S-auzim cu bucurie ceea ce nu-i de crezut. Plictiseala ne cuprinde, stâncile mereu privind. <titlu> Phorkias Ochii-abia vi i-aţi deschis şi-mi-spuneţi că vă plictiseşte. Veste-aveţi: în aste peşteri şi prin chioşcurile-aceste Adăpost umbros fu hărăzit perechii, scut idilic Domnului şi doamnei noastre. <titlu> Corul Unde? — Acolo înăuntru? <titlu> Phorkias Despărţiţi de lume, m-au chemat în slujbă doar pe mine. Mă simţii prea onorată, dar cum cere cuviinţa Îmi făcui de lucru, cum se poate-aşa prin preajmă. Rădăcini şi muşchi, şi scoarţă, căutam,, ierburi de leac. Astfel au rămas ei singuri. <titlu> Corul Povesteşti parcă-năuntru lumi întregi ar încăpea: Codri, cîmpuri, rîuri, lacuri! Multe basme ştii să teşi. <titlu> Phorkias Ce ştiţi voi! Necercetate sunt acolo multe-adîncuri: Dibuit-am săli în şiruri, curte lîngă altă curte. <Note> l. Aici Phorkias (Mefistofel) se adresează publicului din teatru. </Note> Pagina 444 Dar deodat'un rîs prin peşteri şi prin spaţii dă ecou. Ce-mi văd ochii, cînd mă uit? Un băieţaş din poala doamnei Sare către tatăl său, şi de la acesta-apoi spre mamă. Mîngîieri de dragoste neroadă, ţipete de glumă, Bucurii se întreceau să m-ameţească. # Gol, un geniu fără aripi, ca un faun neanimalic, Sare pe pămîntul sigur, dar pămîntul ca o coardă Îl azvîrle-n aer — la a treia săritură, iată-l El atinge bolta sus. Speriată mama strigă: „Sări în voie, dragul maniei, Dar de zboruri te fereşte; zborul liber ţi-e oprit!" Iară tatăl îl vesteşte: „În pămînt zace puterea Ce te-nalţă; de atingi pămîntul doar c-un deget, Şi cu talpa, ca Anteu, feciorul humei, te-ntăreşti." # Astfel de pe-o stîncă pîn' la alta peste gol adînc Ca o minge, ce-i bătută cu putere, sare el. Dar deodată în prăpastia căscată el dispare, Ni se pare-acum pierdut. Se tînguie părinţii, jalnic, Dau din umeri, temători. Dar ce se vede-acuma iarăşi? E un luciu de comori? Veşmînt vărgat cu flori mărunte A-mbrăcat şi vine demn. Ciucuri lui îi cad pe braţe, flutură panglici pe piept, Ţine-n mînă liră de-aur, ca un Phoebus mititel, Şi o ia încet pe margini mai în faţă. Ne mirăm. Fericiţi părinţii în extaz îşi cad în braţe. Ce-i luceşte-aşa pe creştet? Greu rămîne de ghicit. # E podoabă aurie? Sau e flacără de duh? Astfel el în neastîmpăr mişcă încă de copil, Anunţînd pe viitorul mîndru maistru al frumseţii, Căruia prin mădulare-i curg eterne melodii. Astfel îl veţi auzi, admirînd şi voi minunea! <titlu> Corul Numeşti o minune aceasta, Tu născuta în Creta? Pagina 445 Cuvînt, ce poetic învăţa, Tu n-ai ascultat niciodată? # N-ai auzit niciodată-n Ionia Şi niciodată-n Elada Divina, eroica bogăţie A legendelor mari, strămoşeşti? # Tot ce astăzi Se mai petrece E numai jalnic ecou Al măreţelor zile străbune. Povestea, ce-o spui, Nu se aseamănă Cu ceea ce draga minciună, Ce stă mai presus de-adevăr, Despre fiul, ne cîntă, al Maiei,1 Cel gingaş, dar tare, Sugaci abia născut, În lînă-nvălit, curată, de scutece, Şi-ncins în mîndrele văluri De ceata, ce bate din palme, A paznicelor, ce veghează lipsite De orişice bănuială. Dar dîrz micuţul viclean Îşi scoate mîni şi picioare Mlădii, învelişul de purpură, Greu apăsînd, şi-l lasă Unde dormea. Unui fluture-asemenea este, ce Din silnicia păpuşei Iese, aripi desfăcînd îndrăzneţ, Prin eter, Prin solarul răsfăţ, fluturînd. # Ca astfel în viu neastîmpăr, Demon prielnic şi veşnic să fie Tuturor hoţilor, Care folosul şi-l caută, <Note> Aici şi în versurile următoare e vorba despre zeul Hermes. </Note> Pagina 446 Face de toate Cu artă isteaţă, Stăpînului mărilor, Şterpelmdu-i tridentul, ba chiar şi lui Ares El spada i-o scoate din teacă, Arc şi săgeată furîndu-i lui Phoebus, Iar lui Hefaistos1 agere cleşte. Chiar lui Joe2, tatălui, lua-i-ar Fulgerul, dacă de foc nu s-ar teme; Pe Eros el îl învinge Cu piedici la trîntă, Zeiţei Kypris, care-l mîngîie El cingătoarea i-o ia. (Din peşteră se aude o melodie limpede de coarde, fermecătoare. Toţi ascultă şi par viu mişcaţi. Pînă la pauză, cu indicaţie în acest sens, totul e însoţit de muzică vocală.) <titlu> Phorkias Ascultaţi iubitul sunet, Fabule, ce v-au vrăjit, Zeii voştri, de-altădată, În nimica au pierit. # Nimeni nu vă înţelege. Vrem chitare mai profundă: De la inimă purceadă Ce în inimi vrea s-ajungă ! (Se retrage după stînci.) <titlu> Corul Dacă la asemeni cîntec Te înclini mişcat de patimi, Auzindu-l întremate, Noi simţim plăceri de lacrimi. <Note> l. Hefaistos, fiul lui Zeus şi al Herei, zeu al focului pă-mîntesc, al vulcanilor şi al faunilor. 2. Joe, zeu în mitologia latină, alt nume al lui Jupiter; acelaşi cu Zeus din mitologia greacă. </Note> Pagina 447 Cînd se face zi în suflet, Soarele poate pieri, Noi găsim în pieptul nostru Ce în lume n-am găsi. Elena, Faust, Euphorion în costumul descris mai sus. <titlu> Euphorion Cîntece, copilărie, Bucurie dau.fiinţii. Cînd, în tact sărind, mă prindeţi. Inimi saltă-n voi, părinţii. <titlu> Elena Dragostea e omenească, Împreună cînd sunt doi; Cînd sunt trei dumnezeiască Ea devine, şi de soi. <titlu> Faust E-mplinit atuncea totul: Eşti a mea, eu sunt al tău. Cîteşitrei tot împreună, O, de-ar fi aşa mereu! <titlu> Corul Ani mai mulţi cu bucurie Adunatu-şi-au lumina În perechea cu copilul. O, unirea lor, deplină! <titlu> Euphorion Să salt, lăsaţi-mă! Să sar, lăsaţi-mă! Un dor m-a cuprins S-ajung în văzduhuri, Un foc m-a încins. Pagina 448 <titlu> Faust Iubite băiat Nu prin înalt! Să nu se întîmple Oase şi tîmple Să-ţi sfarmi, Înaltul te rumpe, Scumpe, prea scumpe! <titlu> Euphorion Nu vreau mai mult Pe tărîm să rămîn. Nu vreau să ascult. Lăsaţi-mi mîinile sprintene, Lăsaţi-mi buclele, Lăsaţi-mi veşmintele! <titlu> Elena Ia aminte, gîndeşte Al cui eşti tu! Cum ne răneşte De vreme ce sfarmi Ce frumos dobîndirăm, Şi ce uneşte. <titlu> Corul În curînd se dezleagă, Mi-e teamă, ce-i leagă. <titlu> Elena şi Faust De dragul părinţilor, Pune tu frîne La-ndemnuri nebune, Pune-le, pune! Podoabă în pace Fii ţării bătrîne! Pagina 449 <titlu> Euphorion Iată mă stăpînesc La-ndemn părintesc. (Şerpuind prin cor, el îl trage după sine la dans) Acestor fete — uşor Le voi da ocol. Melodia-i pe plac? Mişcarea — ce-o fac? <titlu> Elena Da, soră cu soră, Jucăuş, tu atrage Frumoasele-n horă. <titlu> Faust O, dac-ar trece! Joaca nu-mi place, Durere îmi face. (Euphorion si corul, dansînd şi cîntînd, în horă.) <titlu> Corul Cînd braţele tale Dulce le mişti, Cînd, lucind din bucle, Focul ţi-l işti Cînd gleznele tale Saltă în vînt, Cînd umbrele lor Cad pe pămînt, Tu ţinta ţi-ajungi. Noi ne-nclinăm, Şi inima noastră Ţi-o închinăm. (Pauză.) Pagina 450 <titlu> Euphorion Atîtea uşoare Dragi căprioare! La joacă vă chem, Proaspăt vă-ndemn, Eu sunt vînătorul, Voi ţinta şi dorul. <titlu> Corul De vrei să ne prinzi Nu te grăbi, Dorinţa la urmă Şi-a noastră va fi Să ne cuprindem, Umbră cu umbră. <titlu> Euphorion Din rarişti, dumbrăvi, Peste stînci, către slăvi! Izbîndă uşoară Vrea să mă ceară, Izbîndă mai grea Inima vrea. <titlu> Elena şi Faust Ce răsfăţ! Şi vajnic iureş! De măsură nu-i speranţă. Sunet ca de corn s-aude, Peste văi, păduri, pătrunde. Iureşul, cine să-l lege? <titlu> Coretidele (revin grăbite, una cîte una) A fugit de noi şi prin hăţiş Se uita la noi chiorîş, Una doar, sălbatică, El şi-a prins-o în desiş. Pagina 451 <titlu> Euphorion (aducînd înăuntru o tînără fată) Îmi aduc micuţa plină, Spre plăcerea mea deplină, Bucurii îmi fac nebune, Strîngînd sînul ce se-opune, Sărutînd gura de fată, Îmi arăt voinţa toată. <titlu> Fata Lasă-mă! Este putere Şi-n asemeni înveliş! Vrerea noastră e mai mare Decît pare; nu s-a stins! Mă crezi poate la strîmtoare, Te încrezi în braţ prea tare. Ţine-mă, cum m-ai cuprins, Te voi arde într-adins. (Se preface în flăcări care pîlpîie spre înălţimi.) Vino după mine-n aer, Devenim în moarte caier! Prinde ţinta, ce s-a stins! <titlu> Euphorion (scuturîndu-se de ultimele flăcări) Vai, locul închis, De frunzare încins! Ce mi-e strîmtoarea? Slobodă-i boarea ! Vînturi în huiet, Valuri în vuiet, Departe le-aud, Mă duc să le-ascult. (Urcă sărind tot mai sus pe stînci.) <titlu> Elena, Faust şi Corul Vrei să semeni caprei negre? Ne e groază de cădere! Pagina 452 <titlu> Euphorion Tot mai sus pe detunate, Vreau să văd tot mai departe. Ştiu acuma unde sunt! Pe o insulă-pămînt, Rudă mării, rudă zării. <titlu> Corul N-ai vrea mai bine Prin văile line S-adaşti, unde struguri Se coc, mere de aur, Albastre smochine? Ah, în ţara cu laur Printre noi rămîi, Să aibi căpătâi. <titlu> Euphorion Voi pace visaţi peste toate? Viseze cine mai poate. Război e al nostru cuvînt. Izbîndă eu vreau pe pămînt! <titlu> Corul Cel ce în pace Dor de bătaie îşi face, Despărţit rămîne pe loc De orice noroc. <titlu> Euphorion Celor ce ţara-i născu, Luptătorilor tuturor, Din primejdie-n alta trecînd, Liberi, cutezători fără margini, Pagina 453 Propriul sunge vărsînd pe pămînt, Aducă-le lupta dobîndă Tîlcul cel sfînt şi nepieritor! <titlu> Corul Cât de sus el a urcat! Totuşi mic el nu ne pare, În oţel şi zale Ca de luptă îmbrăcat. <titlu> Euphorion Şanţuri, nu, nici ziduri aspre! Treaz în sine fiecare, Cetăţuie de durată Un bărbat în piept îşi are. Cuceriţi să fiţi de nimeni, Să ieşiţi pe cîmp de luptă ! Se fac fetele-amazoane, Pruncul un erou ce luptă. <titlu> Corul Sfînta poezie 'nalţe-se în tărie, Departe, departe, Frumoasa stea Tot mai departe. Nimic de ea Nu ne desparte. <titlu> Euphorion Nu, nu ca un prunc apărui. În arenă vin, june) Cu oameni viteji, împreună, Port faptă, ce nu mai apune. Departe de-aici! Acolo departe, acum, Deschide-se slavei un drum. Pagina 454 <titlu> Elena şi Fausl De-abia ajuns în pragul vieţii Şi în prag de zi senină, Te doreşti grăbit, în altă sferă De-ncercări, durere, plină. Nimic nu-ţi este A noastră poveste? Legătura noastră-i doar vis? <titlu> Euphorion N-auziţi tunînd pe mare? Văi răspund şi dealuri vaste, Faţă dă oaste cu oaste, Muşcă-n ţărnă chinul mare. Iară moartea E o lege. Orişicine o-nţelege. <titlu> Elena, Fausl şi Corul Groază-n inimi se alege ! Moartea-ţi este ţie lege? <titlu> Euphorion Să privesc doar de departe? Vreau să am la toate parte. <titlu> Elena, Faust şi Corul Răsfăţ, primejdii, din plin, Mortal destin! <titlu> Euphorion Dar o pereche de aripi În larg se desface: Departe-ntr-acolo E zborul ce-mi place! Pagina 455 (S-azvîrle în văzduh, veşmintele îl poartă o clipă, capul său străluceşte lăsînd o dîră de lumină în urmă-i.) <titlu> Corul Ikarus! Ikarus1 Jale ! Ce jale ! (Un tînăr frumos se prăbuşeşte la picioarele părinţilor'; cel mort pare o figură cunoscută2; dar trupescul dispare numaidecît, aureola3 se ridică la ceruri, asemenea unei comete, veşmîntul şi lira rămîn pe loc.) <titlu> Elena şi Faust Bucuriei-i urmează Tortura cea grea. <titlu> Euphorion (Glasul lui se aude din adînc4) Mamă, în sumbrul ţinut Singur nu mă lăsa! (Pauză.) <titlu> Corul (cîntare de jale)5 Singur nu ! Oriunde-ai fi! Te cunoaştem ni se pare.6 <Note> l. Ikarus, personaj mitologic, fiu al lui Daedalos. El scapă din labirintul cretan cu ajutorul unor aripi lipite cu ceară. Apropiindu-se, în zborul său, prea tare de soare, aripile i se topesc şi el se prăbuşeşte în mare. 2. Aluzie la poetul Byron. 3. Aureola reprezintă „geniul" lui Euphorion. Anticii făceau deosebire între „spirit" şi „suflet". 4. Din adînc vorbeşte „sufletul" (umbra) lui Euphorion. 5. în această cîntare de jale, Euphorion este identificat cu poetul Byron. 6. Aluzie tot la poetul Byron. </Note> Pagina 456 Cînd te furişezi din zi, Te urmăm în depărtare — Bocete noi nu rostim, Pizmuim destine rare: Cîntec şi-ndrăzneală fost-au Mari prin zile tulburi, clare. # Ah, născut pentru norocuri, Cu putere din străbuni, Te-ai pierdut încă de tînăr, Înflorind peste genuni. Ochi aveai să vadă lumea, Simţ pentru orice îndemn, A femeilor ardoare, Te-a-nsoţit ca la un semn. # Astfel te-a cuprins reţeaua Unde nu mai poţi alege, Şi te-ai învrăjbit sălbatic Cu moravuri şi cu lege. Doar la urmă cumpănirea A dat faptei greutate. Năzuiai spre măreţie, Ai căzut pe neaşteptate! # Cine izbîndeşte însă? Ce-ntrebare-ntunecată, Cînd în faţa sorţii crunte Sîngerează lumea toată! Dar cîntări cîntaţi voi, nouă Nu mai staţi cu suflet mut: Căci pămîntul le mai naşte, Cum prin vremi le-a mai născut. (Pauză deplină. Muzica încetează.) <titlu> Elena S-adevereşte-un vechi cuvînt şi-asupra mea: Norocul şi frumseţea nu se prea unesc. S-a rupt al dragostei, vieţii legămînt. Pagina 457 Cu jale-ti spun, pe veci îţi spun un bun rămas, La pieptul tău m-arunc, mai stau încă o dat'. Primeşte, Persephona, mamă şi băiat! (Îl îmbrăţişează pe Faust, trupul ei dispare, veşmîntul şi vălul ei rămîn în braţele lui Faust.) <titlu> Phorkias (către Faust) Păstrează strîns, din toate ce ţi-a mai rămas. Veşmîntul nu-l lăsa. De colţuri şi de tiv Au şi început să tragă demoni, cari în jos Pe celălalt tărîm l-ar duce. Ţine-l strîns! Zeiţa nu mai e, ce-n braţe ai cuprins, Veşmîntul însă e divin. Slujeşte-te De-asemenea favoare, şi înalţă-te: Te va purta-n eter, şi tot ce e vulgar Rămîne jos, atîta timp cît vei dura. Ne-om revedea, departe undeva de-aici. (Veşmintele Elenei se schimbă în nori, îl împrejmuiesc pe Faust, îl ridică şi trec cu el pe sus.) <titlu> Phorkias (ia de jos îmbrăcămintea lui Euphorion, mantaua şi lira, vine în faţă, înalţă exuviile1 şi vorbeşte) E noroc că le găsii. Văpaia-a dispărut, ce-i drept, Însă nimic să nu regreţi. Poţi consacra destui poeţi, Cu ce-a rămas. Cuvîntul O meserie deveni. Talente nu pot dărui, Le împrumut însă veşmîntul. (S-aşază lîngă o columnă.) <Note> l. Exuviile — îmbrăcămintea celui mort. </Note> Pagina 457 <titlu> Panthalis Degrabă-acuma, fetelor! Scăparăm doar De vraja vechii tîrfe din Tessalia, Şi de beţia murmurată-a vorbelor, Ce tulbură auzul-mintea şi mai rău. În jos spre Hades! Căci regina se grăbi Cu mers adînc să plece. Talpa ei, fie Urmată de al slujnicelor pas. O vom Găsi la tronul cel de jos, întunecat. <titlu> Corul Bine primite-s, oriunde, reginele, Şi-n Hades ele în loc de frunte stau, Mîndre-nsoţind pe cele asemenea, Cu Persephona vorbe schimbînd. Dar noi la o parte Adînc risipite, pe cîmp De-asfodele, pe lîngă plopi, Şi-n păşuni fără rod, Timpul cupa ni-l petrecem? Ca liliecii scîncind, în şoaptă, şi în tristeţe de duhuri. <titlu> Panthalis Un nume cine nu şi-a cîştigat, cine Spre fapte nobile nu tinde, este al Stihiilor! împrăştiaţi-vă ! Eu la Regina mea mă duc; persoana nu numai Un merit ne-o păstrează, ci de-asemeni şi Fidelitatea. (Pleacă.) <titlu> Toate Redate suntem luminii, Persoane nu, suntem, Aceasta prea bine o ştim, Pagina 459 În Hades dar nu ne întoarcem. Natura cea vie În veci ne cere, Cum noi pe ea. <titlu> O parte a corului Noi, în freamătul acestor tremurate mii de ramuri, Lung chemăm şi ispitim din rădăcini izvoarele vieţii În mlădiţe; şi ne-mpodobim cu foi, cu floare multă, Liber părul să ne fluture-n văzduh prielnic verii. Rod cînd cade, se adună un norod şi turme, grabnic, Împingîndu-se să strîngă din belşug şi să ciupească. Şi ca-n faţa zeilor s-apleacă toate-n jurul nostru. <titlu> Altă parte a corului Noi, de-aceşti pereţi de stîncă, netezi cum ar fi oglinda, Ne atingem moale linguşindu-ne sub chip de valuri; Ascultăm cîntec de păsări, ca şi fluiere de trestii, Iar de-i strigătul lui Pan, răspunsul nostru e răsunet, Susur dacă-i, susurăm şi noi; de-i tunet, tunetele Noastre le-nmulţim, de două, trei, de zeci de ori pe urmă. <titlu> A treia parte a corului Surioare, noi, mai vii lîngă pîraie, după rîuri Mari ne ţinem, că ne cheamă depărtarea şi colina, Tot mai jos, tot mai adînc în valuri noi udăm, meandric, Cînd cîmpia, cînd livada, cînd grădina-n dosul casei. Chiparoşi cu vârfuri zvelte prin privelişte înseamnă Cursul ţărmului şi apa oglindind de sus azurul. <titlu> A patra parte a corului Unduiţi, unde vă place, noi încunjurăm cu freamăt Dealul unde cu cîrcei pe pari se răsuceşte viţa; Vezi acolo toată ziua, cum din patimi, osteneală, Podgoreanul harnic scoate îndoielnică ispravă. Pagina 460 Cînd cu sapa, cu hîrleţul, cînd tăind, legînd mlădiţa, El se roagă de toţi zeii, rnai ales de zeul-soare. Bacchus, moaleş, nu prea are grija slugii credincioase, Se-odihneşte sub frunzare, făcînd glume cu vreun faun. Visu-i dă o jumătate de beţie, ce-i lipseşte El găseşte prin burdufe, prin urcioare sau vreo bute, Răcoros păstrate-n pivniţi ca în noapte de morminte. Dar cînd zeii, Helios îndeosebi, cornul de struguri Şi-a umplut, cu boare adiind, udînd şi dînd căldură, Viaţă prinde, unde aprig-liniştit trudea vierul. Freamăt e prin crame, şi mişcare prin butuci de vie. Coşuri scîrţîie şi sună vedre, cobilitele se Leagănă spre marea cadă-n care dăntuiesc flăcăii. Astfel sfînta şi curata strugurilor bogăţie Îndrăzneţ este călcată şi strivită cu negrije. Şi răsună în ureche surle-acuma şi ţimbale, Căci deodată Dionysos1 din mistere se iveşte, Cu picioarele de capră fauni vin şi făuniţe, Printre ei ţipînd sughiţe urecheatul lui Silenus2. Nu-i cruţat nimic! Copitele crăpate zdrobesc totul, Simţurile fac vîrtej şi groaznic ţiuie urechea. Beatul se ia după cupă, greu e capul, plină burta... Grijă are cîte unul, el sporeşte doar tumultul; Mustul nou să mi-l cuprindă, se goleşte vechi burduful. (Cortina cade.) (Phorkias se ridică în faţă, uriaşă, dar îşi leapădă coturnul, îşi ia masca şi vălul, şi se arată sub chipul lui Mefistofel, pentru ca, dacă va fi nevoie, să comenteze în epilog spectacolul.) <Note> l. Dionysos, zeul beţiei în mitologia greacă. 2. Silenus, zeu în mitologia greacă. Se spune că el l-ar fi hrănit pe Bacchus. Aluzia se referă la măgarul lui Silenus. </Note> ACTUL IV Munţi înalţi, creste rigide, dinţate. Un nor se apropie, atinge stâncile, coboară pe podişul din faţă, ramificându-se. <titlu> Faust (desprinzîndu-se din nor) În jos, singurătăţi adinei privind, sub pasul meu, Descind cu grijă-acum pe marginea acestui pisc, Şi mă dezbrac de norul meu, ce m-a purtat domol Prin zilele senine peste ţări şi peste mări. încet de mine se desprinde-n văfuri norul alb. Spre răsărit se-ndreaptă în cutreier, strîns format. Fără clipiri se ţine ochiul după el, mirat. Se schimbă noru^ răsfirîndu-se, se-ncheagă iar, Şi alte forme ia. Vederea nu mă-nşală, nu. întins acum pe perne moi, în soare strălucind, Cu-nfăţişare de femeie, văd, aidoma Unei zeiţe. Seamănă cu Juno, Leda, cu Elena, chipul dulce, maiestosul, şovăind... Dar se destramă, vai. Fără de formă, 'ngrămădit, Se odihneşte noru-n răsărit, pare de nea. Răsfrînge viu al zilei trecătoare mare tîlc. O ceaţă gingaşă mă împresoară în fîşii, îmi răcoreşte piept şi frunte, 'nseninîndu-mă. Se-nalţă-acum încet şovăitoare, tot mai sus, Mai strîns se-ncheagă. M-amăgeşte oare chip vrăjit Pagina 462 Uitat de mult, al tinereţii prime dar înalt?1 Comori din zorii inimii, adinei, îmi izvorăsc, Închipuind iubirea aurorei în avînt, De-abia-nţeleasa grabnica privire cea dintîi, Ce-a strălucit apoi mai mult decît orice comori. Ca o frumseţe sufletească înteţeşte-se Suava-alcătuire, înălţîndu-se-n azur, Cu sine duce tot ce-n mine-a fost şi e mai bun. O cizmă năzdrăvană, cu care se fac paşi de şapte poşte, se iveşte. Alta urmează numaidecît. Mefistofel iese din ele. Cizmele aleargă grăbite mai departe. <titlu> Mefistofel Un mers ca ăsta n-a fost glumă. Dar spune-mi, ce-ţi trecu prin minte, Să te cobori în grozăvia-aceasta, Prin stîncărie, dinte lîngă dinte? Îmi ştiu ţinutul, ce era Străfundul iadului cîndva. <titlu> Faust La îndeniînă-ţi stau legendele nebune. Începi acuma iarăşi a le spune. <titlu> Mefistofel (serios) Cînd Domnul-Dumnezeu — nu ştiu de ce Ne-a surghiunit în cele mai adînci abisuri, Acolo, unde-arzînd lăuntric, vajnic, Un foc dădea pîrjol şi-n visuri, Noi ne găseam bătuţi de groaznica văpaie într-o poziţie amarnic neplăcută. Toţi dracii începură ca-ntr-o baie De fum, ca înecaţi, prin colţuri să tuşească. <Note> l. Amintirea Margaretei. </Note> Pagina 463 Şi iadul se umfla de aburi de pucioasă Şi apăsarea a crescut peste măsură, Că neteda întinsa scoarţă pămîntească, Oricît de groasă, trebui la urmă să pleznească Şi-acuma ai un adevăr în plisc: Ce-a fost străfund, e astăzi pisc. Învăţătură iei, din tot ce-am spus, Să-ntorci ce-i. jos, s-ajungă sus. Noi cei ce slugi acolo jos am fost În liberul văzduh găsirăm rost. Vădita taină de păstrat Numai tîrziu s-a revelat. (Efes, 6, l2) <titlu> Faust Îmi este nobil muntele, şi mut, Nu-ntreb de ce-i aşa făcut. Natura, cînd şi-a pus temei, Pămîntul şi l-a rotunjit curat, Abisuri, piscuri a închipuit, Şi munte lîngă munte a-nşirat. Colinele c-o trăsătură blîndă Încet spre vale şi le-a domolit. Ca să se bucure de ceva bun, Nevoie n-are de vîrtej nebun. <titlu> Mefistofel Aceasta clar ca ziua ţi se pare. Altă părere cel ce-a fost de faţă are. Am fost de faţă cînd acolo, jos, fierbînd, Abisul clocotea văpăi cărînd, Cînd Moloh2, cu ciocanul stînci spărgînd, Zvîrlea bucăţi de munte-n depărtare. E plină ţara de străine pietre, grele. <Note> l. Aluzie la scrisoarea apostolului Pavel către Efeseni cap. 6. l2. 2. Moloh, zeu străvechi din Canaan, căruia i se jertfeau, copii, în Noul Testament, Moloh simbolizează iadul. </Note> Pagina 464 Cine explică-asemenea putere De azvîrlire ca din praştie în zare? La astea filozoful nu se prea pricepe, Şi nici o minte nu găseşte cale. Norodul simplu, singur, înţelege. Şi nu se lasă tulburat într-ale sale. înţelepciunea sa de mult o spune: Satan e pricina. Şi-i o minune! Şi călători pornesc pe cîrjile credinţei Spre piatra dracului, spre-a diavolului punte.l Nu izbuteşte nimeni să-i înfrunte. <titlu> Faust E plin de interes s-ascult ce-ţi spune gura, Să văd cum diavolii privesc natura. <titlu> Mefistofel Natura fie, cum a fi! Ce-mi pasă! Destul că-n ea şi diavolul era acasă. Suntem făcuţi pentru izbîndă — iată-ndemnul! Tumultul, silnicia, şi nonsensul, ne dau semnul! Dar să-ţi vorbesc mai pe-nţeles, pe cît se poate: Pe suprafaţa noastră nu-ţi plăcu nimic din toate? Tu ai cuprins, în larguri nesfîrşite văzător, Împărăţiile acestei lumi şi strălucirea lor. (Matei, 4)2 Dar neîndestulat cum eşti mereu, Ispita nu te-a încercat, sau vreo plăcere? <titlu> Faust Ba da! Căci ceva mare mă atrase, cu putere. Ghiceşte! <Note> l. Aluzie la numeroasele legende germane, care atribuiau diavolului cutare stîncă sau cutare pod peste prăpăstii. 2. Aluzie la ispitirea lui Isus, după Matei capitolul 4. </Note> Pagina 465 <titlu> Mefistofel Dai din palme, şi-am făcut-o. Mi-aş dibui o capitală, pe ales, C-un centru-n care cetăţenii îşi dau ghes. Şi cu străduţe-nguste, coperişe-nalte, Cu tîrg de varză, sfeclă, ceapă, Măcelării cu mese, roi de muşte să încapă, Ospăţ făcînd de carne grasă. Pe-aci te-ntîmpină oricînd desigur Putoare multă şi febrilă-activitate, Apoi pieţe largi să fie, străzi mai late, Să poţi lua înfăţişare mai aleasă. La urmă, unde nu mai este poartă, Suburbii să se-ntindă, prelungite. M-aş bucura să umblu în caleaşca, M-aş bucura de zgomotosul vino-du-te, De-ntoarcerea prin vălmăşeala de furnici, Printre priviri necunoscute. Mînînd trăsura sau încălecînd Mereu în mijlocul mulţimilor aş fi Cinstit de sutele de mii. <titlu> Faust Acestea toate nu m-ar mulţumi. Te bucuri că poporul se-nmulţeşte, Că-n felul său în tihnă se hrăneşte, Că se cultivă chiar şi-nvaţă carte — Deşi îţi creşti numai rebeli, deşi... <titlu> Mefistofel Şi mi-aş clădi apoi, precum se cere, Un grandios palat prin locuri de plăcere. Livadă, cîmp, întinsuri şi colină Să se prefacă într-o splendidă grădină. În faţa verzilor pereţi o glie-catifea, Poteci ca şnurul, umbre potrivite, Căderi de apă printre stînci, să dea Havuzele sărind, parc-ar voi să stea. Pagina 466 Să se înalţe raze, nori să-nfrunte, Şuvoaie mici ţîşnească-n amănunte. La urmă aş clădi pentru frumoasele cucoane Comode şi intime pavilioane, Şi singur aş petrece-acolo-o veşnicie Cu dulci femei în sindrofie. Femei, zic, căci o dată pentru totdeauna Frumoasele le-nchipui la plural. <titlu> Faust Rău şi modern! Sardanapal! <titlu> Mefistofel Pot ţinta năzuinţei să-ţi ghicesc, deplină? A fost desigur îndrăzneaţă şi sublimă. Tu care-n preajma lunii îmi pluteai, Doar nu-ntr-acolo dorul ţi-aprindeai? <titlu> Faust O, cîtuşi de puţin! Rotundul pămîntesc Îmbie încă spaţiu mare pentru fapte. Voi izbuti uluitoare-nfăptuiri, Putere simt spre-o hărnicie peste toate. <titlu> Mefistofel Şi astfel glorie ai vrea să dobîndeşti? Observ, că de la eroine îmi soseşti. <titlu> Faust Domnie dobîndesc şi-n stăpînire mă ridic. Căci fapta-i totul, gloria nimic. <titlu> Mefistofel Se vor găsi însă poeţi să te slăvească, Splendoarea ta în vorbă s-o cuprindă, Prin nebunie, nebunia să aprindă. Pagina 467 <titlu> Faust La toate astea tu n-ai parte. Poţi tu să ştii pe om ce îşi doreşte? Fiinţa ta respingător amară Nu poate şti ce omului prieşte. <titlu> Mefistofel După voinţa ta atunci să fie! Dar gărgăunii spuneţi-i, de-ar fi o mie, <titlu> Faust Călătorea vederea mea pe marea-naltă: Şi apa se umfla, clădindu-se ca turnul, strîns, Dar mai slăbi, născînd talazurile, rînduri, Să ia cu iureş ţărmul, jos şi lat, întins. Aceasta-mi dete-amărăciuhe; cum răsfăţul, Tumultul, aţîţînd cu patimi sîngele înnebunit, Ne ia-n răspăr spiritul liber, care preţuieşte Tot ce aieve drepturi poate fi numit. Credeam că-i întîmplare, dar priviri mi-am ascuţit. Talazul sta, apoi se-ntoarse de pe locul Ce cucerise, părăsindu-şi ţinta. Dar vine ceasul şi talazul îşi repetă jocul. <titlu> Mefistofel (ad spectatores) De loc nu-i nouă pentru mine vestea, De zeci de mii de ani cunosc acestea. <titlu> Faust (continuînd cu pasiune) Tălăzuită, apa dă năvală unde poate, Sterilă, zămislind sterilitate, Se umflă, creşte, curge-acoperind Ţinutul sterp, miasme-mprăştiind. Şi valul stăpîneşte-nsufleţit ca de-o putere, Pagina 467 Dar se retrage. Şi ispravă nu-i, că valul iară piere. Mă dezoleaz-aceasta, — aproape mă-nspăimîntă. Stihii ce, fără scop, dezlănţuite se avîntă. Cutează duh aici pe sine să se-ntreacă. Aici aş vrea să lupt, să văd stihia cum s-apleacă. Şi-i cu putinţă! — Curgătoare, precum este, Orice colină ea mi-o ocoleşte, Oricît de trufaşă ea s-ar mişca, O mică înălţime-n cale-i poate sta, O mică adîncime o atrage însă-n ea. Aici mi-aş face-n gînd degrabă planul! Prilejuieşte-ţi tu plăcerea rară, Domnia mării s-o alungi de pe limanul Luat în stăpînire, îngustează-i udele hotare, Silind-o-n sine să se tragă tot mai tare. Aş şti ce noimă are orice pas. Aceasta mi-e dorinţa. — îndeplineşte-o! (În depărtare, din partea dreaptă, în spatele spectatorilor s-aud tobe şi muzică războinică.) <titlu> Mefistofel Mi-ar fi uşor. — Auzi tu tobele departe? <titlu> Faust Iarăşi război! Iarăşi năpasta! Cumintelui nu-i place asta. <titlu> Mefistofel Război sau pace! E cuminte osteneala De a porni. Ce-ţi mai aştepţi sorocul? La pîndă stai, să prinzi prielnică o clipă. Prilejul ţi se dă; încearcă-ţi tu, acum, norocul. <titlu> Faust Să mă scuteşti de ghicitori, cum sunt acestea. Pe scurt explică-te, ce-i fi voind? Pagina 469 <titlu> Mefistofel Nimic nu îmi rămase-ascuns, călătorind. De grele griji e împăratul frămîntat. Cînd noi, glumind, l-am desfătat, Şi bogăţie falsă i-am trecut în mînă, O lume-ntreagă-avea la îndemînă. De tînăr hărăzit îi fuse tronul. Dar îi plăcu să judece greşit, ca omul: Credea că pot să facă treabă bună Domnia şi cu desfătarea împreună. Credea că-i de dorit să fie-aşa! <titlu> Faust Mare greşeală. Cel ce porunceşte va cată O fericire în poruncă să găsească. Pieptul îi. este plin de-naltă vrere. Dar ceea ce el vrea, se cere Să fie ascultat fără-ntrebare. Ce el fidelului supus şopteşte, se va face Şi lumea toată cade-n admirare. Aşa rămîne el înalt, prin har. Plăcerile oricum te fac vulgar. <titlu> Mefistofel Nu este el aşa. Din plin a tot gustat Şi-mpărăţia s-a cam destrămat. Răspunde tu, de nu e anarhie într-o ţară, Unde cel mare cu cel mic se luptă, Unde se-alungă fraţii şi s-omoară, Unde război îşi fac oraşele, cetate cu cetate, Şi breslele cu nobilimea ţin gîlceavă, Vlădicul cu capitlull şi cu a sa comunitate, Şi unde doi, de se-ntîhiesc, şi-ar da otravă, Chiar şi-n biserici a pătruns omorul, În faţa porţilor pierdut e călătorul. <Note> l. Capitlu, organizaţie administrativă, bisericească, la catolici. </Note> Cutează fiecare azi mai mult ca altădată. Căci a trăi, înseamnă să te aperi. — Iată! <titlu> Faust Şi trebile mergeau, şi şchiopătau să cadă, Apoi se răsturnară peste cap, grămadă. <titlu> Mefistofel Şi voie-a face stările de-ocară, Nimeni n-avea. Şi fiecare mare se visa. Chiar cel mai mic — deplin din cale-afară. La urmă cei mai buni se saturară, Cei vrednici cu puteri se ridicară Spunînd: „Să fie domn cel ce va facerînduială. Că împăratul nici nu poate, nici nu vrea, Nou împărat s-alegem, să însufleţească Împărăţia iar, s-asigure-ntr-o lume Creată proaspăt bunăstarea-anume, Şi pacea cu dreptatea s-o căsătorească." <titlu> Faust Ideea sună cam popeşte. <titlu> Mefistofel Erau popi într-adevăr. Ei burta plină şi-o chiverniseau, Mai mult ca alţii la isprăvi participau. Răscoala se-nteţea, şi ei o binecuvîntau. Şi-acuma împăratul, căruia-i făcurăm bucurie, Se trage-aici cu oastea, pentru bătălie. <titlu> Faust Îmi pare rău de el, era deschis şi bun. <titlu> Mefistofel Vino să dăm speranţe celui încă viu. Să-l liberăm din trecătoareâ-ngustă, rea. Pagina 471 Scăpat o dată, fi-va pentru mii de ori. Desigur zarurile vor cădea, dar cum, nu ştiu. De va avea noroc, avea-va şi vasali de-aşijderea. (Coboară amîndoi pe clina din mijloc, iscodind aşezarea oastei în vale. De jos răsună tobe şi muzică războinică.) <titlu> Mefistofel Poziţia, oricum, e bine-aleasă. Vezi? Ne-alăturarăm noi, izbînda lui va fi deplină. <titlu> Faust Dar ce-ar mai fi de aşteptat aici? Înşelăciune ! Amăgire goală ! Aiurezi? <titlu> Mefistofel O cursă de război, spre-a birui în bătălie! Gîndeşte-te la urmărita ţintă, şi aşa să fie! Dacă-mpăratului noi îi păstrăm După dorinţă tron şi tară, Tu-ngenunchezi, primind spre stăpînire Feudul unui ţărm făr' de hotare. <titlu> Faust Multe isprăvi îţi numeri cu mîndrie. Cîştigă tu acum şi-o bătălie! <titlu> Mefistofel Chiar dimpotrivă, tu ai s-o cîştigi acu, De astă dat' generalisim eşti chiar tu. <titlu> Faust Înaltă cinste îmi urezi, să-ncep A porunci, unde nimica nu pricep. Pagina 472 <titlu> Mefistofel Statul major purta-va toată grija, Într-astfel mareşalul fi-va-acoperit. Neajunsuri de război am presimţit, De-aceea eu consiliul de război Mai dinainte l-am alcătuit Din vechi, străvechi puteri de munte, Ca Sfarmă-Piatră, Strîmbă-Lemne; Bine de cel ce poate să-i îndemne. <titlu> Faust Ce văd acolo-atît de straşnic înarmat? Norod muntean ai aţîţat? <titlu> Mefistofel O, nu! Din toate acele zdrenţe Eu am ales doar chintesenţe. (Apar cei trei puternici) (Sam, II, 23, 8)1 # Iată-i că vin vlăjganii mei! Îi vezi de vîrste foarte felurite, Şi-n felurite haine şi armuri. Şi drumuri veţi avea-mpreună potrivite. (Ad spectatores.) # Azi gulerul de cavaler şi zaua Oricărui băieţaş îi place. Şi, alegorici, cum îmi sunt, calicii, Tovărăşie bună între ei vor face. <titlu>Războilă (tînăr, uşor înarmat, pestriţ, îmbrăcat) Cînd unul mi se- uită-n ochi, Cu pumnul am să-i umplu gura. Iar pe-un fricos, de-o ia la goană, De păr îl prind şi-l trag de-a dura. <Note> l. Aluzie la un text biblic, cartea Samuil, II, 23, 8. </Note> Pagina 473 <titlu> Strînge-tot (cu înfăţişare bărbătească, bine înarmat, bogat îmbrăcat) Aşa isprăvi sunt toate numai pozne, Şi-ti pierzi doar zilele cu ele. Prădarea, jaful, sunt o bucurie. Neînsemnat e restul, toate cele. <titlu> Tine-strîns (vîrstnic, bine înarmat, iară uniformă) Cu asta însă mult n-ai cîştigat, ia seamă, Un mare bun ce grabnic se destramă! În freamătul vieţii el se face tot mai mic. Bine-i să iei, dar mult mai bine să păstrezi. Fă loc să stăpînească vîrstnicul voinic Şi nimeni n-o să-ţi ia nimic. (Coboară toţi mai adînc.) <titlu> Regiune muntoasă (De jos s-aud tobe şi muzică de război. Se-nalţă cortul împăratului, împăratul, Generalisimul. Trabanţi.) <titlu> Generalisimul Ideea-mi pare încă bine cumpănită, Că ne-am retras în valea mai ferită, joasă, Oştirea-ntreagă chibzuit îngrămădită. Nădăjduiesc c-alegerea să fie norocoasă. <titlu> Împăratul Ne cam mîhneşte, pe stăpîn şi slugă, Retragerea ce seamănă c-o fugă. <titlu> Generalisimul Priveşte-aici, stăpîne, către flancul drept. Teren, cum şi-ar dori, războinic, orice gînd. Pagina 474 Nu-i prea piezişă clina, dar uşor nu-i de luat, Nouă prielnică, dar nu pentru-un duşman înaintînd, Pe jumătate noi suntem ascunşi pe-un plan unduitor. Desigur cavaleria nu se încumetă pe-asemenea pripor. <titlu> Împăratul Nu îmi rămîne alta decît să laud tare. Aicea braţul, pieptul pot fi puse la-ncercare. <titlu> Generalisimul Aici pe cîmpul din mijloc, întins, Falanga are-ncredere să lupte, Şi lăncile lucesc, sclipind în aer, La soare prin fîşii de neguri, rupte. Se zbate-n sine-ntunecat pătratul. Cu miile s-aprind spre faptă mare. Imagine îţi faci despre puterea masei. Ea va răzbi-n duşman oricît de tare. <titlu> Împăratul Privire de ansamblu am întîia oară. Asemeni oaste face singură cît două. <titlu> Generalisimul Din stânga nu am nici o veste. Va fi înverşunată apărarea. Pietrosul tanc, lucind acum de arme, Păzeşte trecătoarea şi strîmtoarea, Prevăd, aici duşmanii îşi vor frînge Neaşteptat puterile în sînge. <titlu> Împăratul Acolo-i văd venind, viclene rubedenii, Cei ce-mi ziceau unchiaş, sau văr şi frate, Cei ce puterile-mi răpeau pe furişate, <Note> l. Prin pătrat se înţelege falanga romană. </Note> Pagina 475 Ca, învrăjbiţi, să jăfuiaseă-mpărăţia, Cu toţii înţeleşi să se răscoale împotriva mea. Mulţimea şovăie, nehotărîtă parcă, Şi curge-n urmă, iureş ca să dea. <titlu> Generalisimul Iscoadă credincioasă ne soseşte, Coboară-n grabă de pe stînci c-o veste. <titlu> Întîia iscoadă Ne-a izbîndit, isteaţă, arta Şi meşteşugul ca pe strună, De-a iscodi în dreapta, stângă, Dar nu aducem veste bună. Mai sunt cinstiţi, ce ţi se-ncbină, O ceată mică credincioasă. Dar toţi îşi scuză şovăirea Cu fierberea primejdioasă. <titlu> Împăratul Să te păstrezi pe tine, iată sfatul Ce egoismu-l dă, onoarea nu, nici datoria. Nu vă gîndiţi că un incendiu vecin Vă mistuie şi vouă bogăţia. <titlu> Generalisimul Altă iscoadă vine-aproape cu sfială, Şi pare-a tremura de oboseală. <titlu> A doua iscoadă La-nceput ni se păruse Că domneşte zăpăceală, Dar deodată se iveşte Noul împărat cu fală. Şi pe drumuri hotărîte Pagina 476 Merg acum ostaşii noi, Desfăcînd steagul minciunii, Ca şi turmele de oi. <titlu> Împăratul Un împărat potrivnic se ridică. Într-astfel, simt că eu sunt împărat. Doar ca ostaş mă îmbrăcam în zale, Astăzi cu har mai 'nalt le-am îmbrăcat. Pe la serbări, oricît de strălucite, Simţeam primejdia că îmi lipseşte. Îndemn dădeaţi la simplă joacă, Dar inima visa turnire, vitejeşte. Şi dacă nu mă sfătuiaţi să las războiul, De mult prin fapte-aş străluci ca un erou. Pecetluit eu mă simţii de libertate În foc cînd m-am văzut om nou. Cumplit mă atacase elementul, Iluzie era, dar mare; mă cutremurai. Triumfuri, glorie visînd, şi măreţie, Voi împlini acum, ce păcătos lăsai. (Crainicii sunt pregătiţi pentru provocarea contra împăratului. Faust în zale, coiful pe jumătate închis. Cei trei puternici înarmaţi şi îmbrăcaţi ca mai înainte.) <titlu> Faust Venim şi noi, nădăjduim neocărîţi. Prevăzători ne-am dovedit şi nelipsiţi. Tu ştii că sunt iscoditori munteni, Cei ce citesc scripturile naturii. Căci duhuri, ce de mult au părăsit cîmpia, Au îndrăgit înaltul munte, stîncăria. Ele lucrează-adînc, sub temeliile pădurii, În suflul nobil al miresmelor bogate, Amestecînd stihii prin labirinte aparente, <Note> l. Focul (vezi actul I). </Note> Pagina 477 Unică grijă au de-a născoci vreo noutate, Cu diafane degete, ce în materie se-mplîntă, Ele clădesc figuri vîrtoase, transparente, Pe urmă în cristal şi-n veşnica-i tăcere Ele zăresc ce-n lume sus se-ntîmplă. <titlu> Împăratul Am auzit şi pe cuvînt te cred. Dar fă-mă, ce se-ntîmplă, să pricep. <titlu> Faust Cel necromant2 din Nursia, sabinul, Ţi-e slugă credincioasă şi cinstită. Cumplit îi fîlfîia, în jur, destinul. Surcelele s-aprinseră, se-ncinse focul. Şi lemnele de rug erau în juru-i aşezate, Cu smoală, cu pucioasă-amestecate: Nici om, nici Dumnezeu, nici drac nu mai Puteau s-ajute; dar a putut o maiestate. Era la Roma. îţi rămîne-ndatorat, Mereu el poartă grijă drumurilor tale. Din ora-aceca el pe sine s-a uitat, Şi iscodeşte steaua şi-adîncimile cu zel Doar pentru tine. Iar pe noi ne-a-nsărcinat Să-ţi stăm într-ajutor. Sunt mari puterile Sălăşluite-n munte, libera natură. Prostia popilor neîncetat o-njură. <titlu> Împăratul La sărbători, cînd oaspeţii ni-i salutăm, Ce vin senini, alături să se desfăteze, Ne bucură-a vedea cum toţi se îmbulzesc, <Note> l. Modelarea cristalelor este atribuită aci unor duhuri care ar lucra în munte. Credinţa că în cristale se pot vedea întîmplări, depărtate sau viitoare, era obişnuită printre magicieni. 2. Necromant-vrăjitor. Faust îi aduce aminte împăratului de vrăjitorul, pe care „maiestatea sa" l-a scăpat la Roma de la moartea pe rug. </Note> Pagina 478 Cuprinsul, spaţiul sălilor să-l îngusteze. Binevenit ne este însă omul brav Ce vine-ntr-ajutor şi larg deschide poarta, Cînd ceasul dimineţii stăpîneşte îndoielnic, În cumpănă avînd deasupra soarta. În clipa mare însă-aici, această mînă Se trage hotărîtă de pe spada la-ndemînă, Cinsteşte clipa, cînd atîtea mii de oameni Purced să lupte pentru mine sau potriva mea. Bărbatul e bărbat! Cel ce doreşte sus pe tron să stea Să fie însuşi vrednic de-o asemenea onoare. Fantoma, ce-mpotrivă mi s-a ridicat, Ce însăşi se "numeşte domn şi împărat, Conducător al oastei, mare ca nici unul, În ţara morţii fie-mpins cu pumnul. <titlu> Faust Oricum, spre-a-ndeplini măreţe fapte, Să-ţi pui în joc chiar capul nu e bine. Nu-i coifu-mpodobit cu creastă şi cu pene? El fruntea apără, ce vitejia întreţine. Ce-ar face fără cap aceste mădulare? Cînd aţipeşte-acela, cine le mai'pune în mişcare? Se-ntramă grabnic ele, dacă el se-ntramă. Şi braţul ştie dreptul să şi-l folosească, Căci el ridicăr scutul, capului o apărare. Şi spada îşi cunoaşte datoria vitejească, Abate lovitura, lovitură dă la creştet, Piciorul vrednic parte la izbîndă ia, Şi sprinten sare-n ceafa celui ce-a cădea. <titlu> împăratul Aşa-i mînia mea. Aşa mi l-aş trata. Şi capu-n scaun pentru talpă l-aş schimba ! <titlu> Soli (se-ntorc) Nici o cinste, preţuire, Ceia nu ne-au arătat. Pagina 479 Nobila nostră solie Numai rîs a provocat: „Ca ecoul într-o vale V-a pierit scump împărat. Cînd de el se pomeneşte, Basmul spune: — A fost odat'!" <titlu> Faust Fideli, cei buni îţi stau alături, — După dorinţa lor cea dreaptă Dă ordin de atac. Momentul e prielnic. S-apropie duşmanul, oastea ta aşteaptă. <titlu> împăratul Renunţă împăratul la comandă. (Către generalisim.) În mîna ta eu pun îndatorirea toată. <titlu> Generalisimul Aripa dreaptă să se pună în mişcare! Stînga vrăjmaşului, ce tocmai suie, În faţa vajnicei juneţi va da-napoi Un pas, şi-apoi pe fugă o să-i puie. <titlu> Faust Îngăduie ăstui erou mai sprinten, Printre ai tăi să dea din pinten, Să se înlănţuie cu alţii-n rînd, S-arate ce puteri o fi avînd. (Arată spre dreapta.) <titlu> Războilă (vine în faţă) Obrazul cine mi-l arată, şi-l mai vede Numai cu fălcile zdrobite, sus şi jos. Pagina 480 Iar spatele de mi-l întoarce cineva Numaidecît i-atîrnă capu-n jos. Şi dac-ostaşn tăi atunci lovesc Cu ghioaga, ca şi mine de turbaţi, Duşmanii cad, claie-grămadă, În propriul sînge înecaţi. (Pleacă.) <titlu> Generalisimul Falanga să pornească-acum după acesta, Să-ntîmpine duşmanul cu tărie, Colo spre dreapta rîndul lor se clatină, De-ai noştri scuturat în prăfărie. <titlu> Faust (arătînd spre cel din mijloc) Urmeze-atunci şi-acesta, cum îi spui, Vijelios răpeşte toate-n calea lui. <titlu> Strînge-tot (vine în faţă) Viteze, cetele vor'nainta, De setea prăzii fi-vor însoţite. Şi toate-o ţintă vor avea: Pe potrivnic să-l înfrunte, Şi bogăţiile din cort să-i ia. Falanga mişcă, eu în frunte! <titlu> Prinde-pradă (vivandieră; i se alătură cu linguşire) Nevăstică nu-i prea sunt, Însă el ibovnic mi-este, Şi rod culegem ca-n poveste. Mîndra-i cruntă, cînd cuprinde, Şi nu cruţă, cînd răpeşte, Îngăduit e totul, de se prinde! (Amîndoi pleacă.) Pagina 481 <titlu> Generalisimul La flancul stîng era de prevăzut Că dreapta lor încearcă marele asalt. Ne vom împotrivi avîntului turbat, De-a cuceri îngusta trecătoare spre înalt. <titlu> Faust (face un semn spre stînga) Mai bagă, rogu-te, în seamă Şi pe acesta, căci nu strică-ntru nimic, Cei tari să se-ntărească înc-un pic. <titlu> Ţine-strîns (vine în faţă) Să n-aveţi grijă pentru aripa din stînga. E asigurată stăpînirea pe deplin, Unde eu sunt. Şi nu despică Nici trăsnetul tărîmul ce în mînă ţin. (Pleacă.) <titlu> Mefistofel (coborînd de pe înălţime) Priviţi acum acolo-n fund. De după stînci, figuri robuste, Ostaşi apar de pretutindeni Să-nchidă căile înguste; Cu coifuri, zale, spadă, scuturi, Un zid făcînd, cuprinşi de-ndemn, Pentru atac aşteaptă semn. (încet către ştiutori.) De unde vin, să nu-ntrebaţi. Desigur, timpul nu-l pierdui. Şi am golit atîtea săli, unde armuri Stăteau în rînduri, de-a-n picioare sau călare, Parcă stăpîni încă pămîntului. Fuseseră-mpăraţi, şi cavaleri, şi regi Acum armurile sunt goale căsulii de melci. Pagina 482 Cu ele cîte duhuri s-au gătit, Medievale-n faţă ne-au ieşit, De spiriduşi popor select. De astă dată fac efect. (Tare.) Şi auziţi cum furia îi ia, Cum se ciocnesc cu sunete de tinichea. Mai flutură cîte-o fîşie pe cotor de steag. Un aer proaspăt aşteptînd din larg. Un vechi popor e-aicea gata, S-amestecă în cearta nouă ceata. (Răsunet grozav de trîmbiţi, de sus; în oastea duşmană vădită şovăire.) <titlu> Faust S-a-ntunecat în faţă orizontul, Ici-colo doar clipeşte tainic Cîte-o răsfrîngere; însîngerate Arme lucesc pe-ntinsul plainic. Pădure, stînci şi atmosferă, Întregul cer s-amestecă în toate. <titlu> Mefistofel Se ţine flancul drept puternic; Văd înălţîndu-se-n grămadă Pe Războilă, uriaşul sprinten, În felul său lucrînd în grabă. <titlu> împăratul întîi văzui un braţ, izbind, Acum s-agită o duzină. Nu e firesc ce se petrece. <titlu> Faust N-ai auzit de dîre de lumină, Pagina 483 Ce prin Sicilia s-arată?1 Acolo în amiază plină, La înălţimi de aer, mijlocii, Ca în oglinzi din cele clare Răsfrînte-apar vedenii rare: Oraşe se ivesc pe-o clipă în eter, Grădini se-nalţă şi coboară, Răsfrînte chipuri în oglinzi de cer. <titlu> împăratul Ciudat e totul! Lănci departe Se văd în zare fulgerînd, Pe lucii suliţi în falanga noastră Mărunte flăcări scînteie jucînd.2 Năluca-i stranie din cale-afară. <titlu> Faust Să ierţi, stăpîne, astea-s urma Unor naturi şi spirite pierdute, Reflex al dioscurilor de altădată, Pe cari corăbien jurară mii şi sute; Ele-şi adună-aici puterea înc-o dată. <titlu> împăratul Dar spune-mi: cui vom fi îndatoraţi, C-asupra nostră s-a-ndreptat natura, Şi-n grija ei şi-a întrecut măsura? <titlu> Mefistofel încape vorbă? Meşterului mare, Care ursita ta în grija sa o are. Ameninţarea, ce te paşte, Îngrijorări în el şi-acum mai naşte. Recunoştinţa lui vrea să te scape, Chiar dacă el ar fi să piară. <Note> l. E vorba de fenomenul optic, fata morgana. 2. Descărcări electrice, cărora superstiţioşii le dădeau diverse nume. </Note> Pagina 484 <titlu> Împăratul Poporul jubila, purtîndu-mă în maie pompa, Eram cine eram, ocazie atît de rară, Şi am găsit că nimerit ar fi să dăruim O adiere, aer proaspăt, bărbii albe. N-am dobîndit la popi favoare, Dar o plăcere, le-am stricat încalţe. Şi după ani, acuma să mă bucur oare De urmarea unei bune fapte? <titlu> Faust O inimoasă binefacere din plin rodeşte; Întoarce-ţi doar în sus privirea: Maistrul pare să trimită-un semn, Şi tîlcul i-l vădeşte firea. <titlu> împăratul Un vultur prin tării pluteşte. Şi un grifon ameninţîndu-l păsăreşte. <titlu> Faust Din semne tîlc aleg şi scutur: Grifonul e o fabuloasă fiară, Cum poate el de sine într-atît să uite, Să se măsoare c-un autentic vultur? <titlu> împăratul În cercuri largi îşi dau Acum ocol; dar iată cum în pripă Unul asupra celuilalt s-azvîrle, Gîtlej şi piept să-şi sfîşie-ntr-o clipă. <titlu> Faust Şi iată cum zbîrlit grifonul, Pagina 485 Cu smocuri smulse, paguba şi-o arc. Cu leonina-i coadă, steag căzut, Peste pădure, prăbuşit, dispare. <titlu> împăratul Precum ai tîlcuit, aşa să fie! Accept, ce sus văzurăm, cu mirare. <titlu> Mefistofel (spre dreapta) Lovituri des repetate Cînd în faţă, cînd în spate, Pe duşmanul nost' l-aşteaptă. Se înghesuie spre dreapta, încurcîndu-se în luptă, Aripa în două ruptă. Iată cum falanga noastră Vîrful ager îşi îndreaptă, Ca un trăsnet dă spre dreapta Şi în locul slab pătrunde. Ca-n furtună val şi unde Scapără spadă de spadă În sălbatica grămadă. Cu duşmani luaţi din coastă, Biruinţa-a fi a noastră! <titlu> Împăratul (spre stînga către Faust) Vezi, acolo nu e bine, Rîndul nostru nu se ţine, Nu văd pietre aruncate, Stînci, mai jos, sunt ocupate, Iar mai sus sunt părăsite. Vin duşmanii cu duiumul Apucînd acum spre drumul Ce pătrunde-n trecătoare. O, sfîrşit! înşelătoare Fost-a arta voastră mare ! (Pauză.) Pagina 486 <titlu> Mefistofel Îmi vin şi corbii mei, pereche, Mi-aduc solie la ureche? Mă tem că veştile sunt rele. <titlu> împăratul Culoare au ca a soliei. Vin cu cernitele vîntrele Spre noi din focul bătăliei. <titlu> Mefistofel (către corbi) Mai croncăniţi ca altădat'? Nu pier cei ocrotiţi de voi, Căci sfatul vostru-i bun de-urmat. <titlu> Faust (către împărat) Ştiu porumbei, ce duşi cu sila, Se-ntorc din ţări îndepărtate La cuibul unde li-i prăsila. Mai altfel sunt aceştia doi: Poşta porumbilor slujeşte pacea, A corbilor cerută-i de război. <titlu> Mefistofel S-anunţă, cum vedeţi, nefastă O încolţire de năpastă În preajma stîncii cu eroi. Pierdută e şi ultima colină. Dac-ar lua acum şi pasul, Beleaua-ar fi deplină. <titlu> împăratul La urmă, iată-mă, tot înşelat. Voi m-aţi atras în cursă, în reţea. Cu groază văd, sunt strîns în ea. Pagina 487 <titlu> Mefistofel Curaj! Mai este poate o ieşire. Răbdare! Are-ntorsături norocul. De obicei nevoia-i mare la sfîrşit. Soli siguri am pentru tot locul. Poruncă daţi, şi-am poruncit. <titlu> Generalisimul (care a sosit între timp) Cu aceştia te-ai unit, datornic; Mi-ai pricinuit tot timpul doar mîhnire. Nu face vraja un noroc statornic. Şi bătăliei nu-i pot da vreo-ntorsătură. Au început-o ei, ei s-o sfîrşească amîndoi. Îţi dau toiagul înapoi. <titlu> împăratul Păstrează-l pînă-n ceasuri bune, de-or veni, Căci am intrat în joc ca orbii. Mă înfior de muşteriul scîrnav Şi de intimitatea lui cu corbii. (Către Mefistofel.) Toiagul să-ti confer, nu-i nimerit, Nu-mi pari bărbatul potrivit. Însă dă ordine, şi cată-a ne scăpa! Întîmple-se orice s-a întîmpla ! (Intră în cort cu generalisimul.) <titlu> Mefistofel Oh, ocrotească-mi-l toiagul, timpul. Nouă folos nu ne-ar aduce. Avea pe el un semn, o cruce. <titlu> Faust Ce-i de făcut? Pagina 488 <titlu> Mefistofel Ce s-a făcut! Voi, negri veri, acuma veţi zbura La iezerul cel mare. Salutaţi undinele. Rugaţi-le din apa de nălucă să ne dea. Prin meşteşuguri femeieşti, ştiu ele De existenţă să despartă aparenţa, Şi orişicine jură că aceasta-i existenţa.1 (Pauză.) <titlu> Faust Neapărat că negri noştri corbi S-au linguşit stăruitori pe lingă zînele de apă, C-a şi 'nceput să picure pe ici, pe colo. Prin multe locuri, care niciodat' n-adapă, Ţîşneşte-nfiripîndu-se cîte-un izvor. Se-nmoaie-acum triumful lor. <titlu> Mefistofel întîmpinat astfel, e încurcat Chiar cel mai îndrăzneţ căţărător. <titlu> Faust Un rîu deplin puternic se revarsă, Mai multe-apoi, prin stîncăria arsă, În arc un fluviu face o cascadă, Pe un podiş întins să cadă, Şi-nspumegat dă vuiete în cale, Treptat s-azvîrle-apoi în vale. Ce-ajută-mpotriviri eroice, viteze? Puternic valul năvăleşte să reteze. Mi-e groază mie însumi de sălbaticul noian. <Note> l. Aluzie ironică la numeroasele discuţii filozofice din timpul lui Goethe, în legătură cu problema „existenţei" şi a „aparenţei". </Note> Pagina 489 <titlu> Mefistofel Nimic nu-ntrezăresc din nălucirile de apă. Numai vederea omului se lasă înşelată. Pe mine, vezi, mă desfătează cazul năzdrăvan. Ei cad luaţi de pe picioare, să se-ntreacă, Şi cred nerozii că se-neacă, În timp ce sforăie pe loc uscat de tot, Şi fug caraghioşi cu gesturi de înot. Acum e pretutindeni zăpăceală. (Corbii s-au întors.) Domnului1 meu am să vă laud, Însă aduceţi-mi ce caut. De zor veţi merge la făurărie, Unde piticii fără oboseală Metalu-l bat pe nicovală. Şi cereţi, flecărind de toate, Un foc cum gîndul îl socoate Arzînd, plesnind, cum doar se poate. Bătaia vîlvelor2 în depărtare, Căderea stelelor sub zare, Le vezi în orice nopţi de vară. Dar fulgerare prin frunzare, Şi stele, ce ţîşnesc prin rouă, De-acestea nu se văd cu una, două. Să vă rugaţi întîi, va trebui. De n-or voi, veţi porunci. (Corbii pleacă, se-ntîmplă întocmai.) <titlu> Mefistofel Desfăşuraţi vrăjmaşilor întunecimi vîrtoase ! Ca pas şi drum să-şi dibuiască. Rătăcitoare flăcări pretutindeni, Lumini apoi, ca să-i orbească. Cum toate vin, e minunat. Mai trebuie doar sunete de speriat. <Note> l. E vorba de Lucifer. 2. „Se bat vîlvele" — fulgere mute (expresie populară romî nească folosită în unele regiuni ale ţării). </Note> Pagina 490 <titlu> Faust Armurile din săli, din cripte, Se simt la aer întărite; De sus vin zvonuri seci încoace Din găunoasa lor găoace. <titlu> Mefistofel Nu-i nimeni să-i mai poată înfrîna. Răsună a război de zale, dac-ascult, Ca în suave timpuri de demult. Şi platoşe şi viziere, ce nu iartă, În chip de guelfi şi gibelini, Reînnoiesc de zor eterna ceartă Şi tari ca moştenitul lor păcat Se dovedesc mereu de ne-mpăcat. Străbate vuietul în lung şi-n lat. La toate marile serbări drăceşti Efectul cel mai bun, mai straşnic, Îl are ura între fraţi, cum bănuieşti. Răsună a mînie, panic, Şi uneori tăios satanic, Şi colcăie în vale vajnic. (Tumult războinic în orchestră, care se preface treptat în cîntece militare mai senine.) <titlu> Cortul Contra-împăratului (Tron, bogăţie strînsă la un loc. Strînge-tot, Prinde-pradă.) <titlu> Prinde-pradă Noi suntem totuşi cei dinţii aici. <titlu> Strînge-tot Nu zboară corb mai repede ca noi. Pagina 491 <titlu> Prinde-pradă O, ce comori-minuni grămadă zac! Prea multe sunt chiar pentru doi. <titlu> Strînge-tot E locul doldora-ncotro apuc. Şi cele strînse cum. le duc? <titlu> Prinde-pradă Covorul mi-ar plăcea, perniţa de aprod. Că aşternutul mi-e cam incomod. <titlu> Strînge-tot Atîrnă-aici luceafăr de otel, De mult îl caut cu fierbinte zel. <titlu> Prinde-pradă Manta de purpură, cu tiv de aur, Visez cu poftă de balaur. <titlu> Strînge-tot (luînd arma) Cu-aceasta faci prăpăd de zor, Şi omorînd mergi înainte. Ai desfăcut lăzi ferecate, Dar ai cules cam fără minte. Las' vechiturile la locul lor. Şi ia mai bine-această ladă. E solda, ce-i menită oastei, În burta ei — aur grămadă. <titlu> Prinde-pradă Cumplit de grea, oricum apuc Eu n-o ridic, şi nu o duc. Pagina 492 <titlu> Strînge-tot Apleacă-te, şi ţin-te tare. Ţi-o pun eu bine de-a-n spinare. <titlu> Prinde-pradă O, vai! O, vai! Povara Îmi rupe oasele din şale. (Lada cade şi se desebide.) <titlu> Strînge-tot Ei, aur roşu se prăvale. Apleacă-te şi strînge moşiroiul, <titlu> Prinde-pradă (se ghemuieşte jos) L-adun în poală, că-i de-ajuns. Sunt galbeni roşii, de tot soiul. <titlu> Strînge-tot Destul, destul! Şi fugi acum! (Ea se ridica.) O, vai, ţi-e şorţul ca un ciur. Şi unde mergi, şi unde stai, Comori tu sameni împrejur. <titlu> Trabanţi (de-ai împăratului) Prin vistier ia-mpărătească, loc oprit, Ce dregeţi voi, ce-aţi iscodit? <titlu> Strînge-tot Ne-am pus viaţa la mezat, Din pradă partea nc-am luat. Prin cort duşman ne-am înfruptat, Aşa-i viaţa de soldat. Pagian 493 <titlu> Trabanţii În ceată noastră nu se potriveşte Să fii soldat şi hoţ deodat' ! Cel ce s-apropie de împărat Să fie un cinstit soldat! <titlu> Strînge-tot Ştim noi ce-i cinstea îndeobşte. Făcută-n veci la fel să iasă. Toţi suntem de aceeaşi teapă: Dă numa-ncoa! Salut de breaslă! (Către Prinde-pradă.) Nu mai lăsa, ce-odat' ridici. Şi să plecăm de zor de-aici. (Pleacă.) <titlu> Întîiul trabant De ce nu i-ai lipit o sfîntă palmă Obrazului, dreasă c-o sudalmă? <titlu> Al doilea Nu ştiu, cum mă uitam la amîndoi, Aveau un aer de strigoi. <titlu> Al treilea Vîrtej simţii, puterea îmi pieri. Vederea îmi juca şi se-mpăinjeni. <titlu> Al patrulea S-a petrecut cum n-aş şti spune: A fost o fierbinţeală ziua-ntreagă, O teamă grea, apăsătoare zăpuşeală. Unul mai sta, altul cădea cu faţa bleaga În bîjbîială se lovea, Vrăjmaşul sub loviri cădea, Pagina 494 Şi ca o ceaţă-n faţa ochilor plutea. Şi zumzuia şi fremăta-n urechi neîncetat. La fel mereu, şi-acum aicea stăm, Şi înşine nu dumirim ce s-a-ntîmplat. Vine împăratul însoţit de patru principi. Trabanţii se depărtează. <titlu> Împăratul Şă-i fie, cum i-a fi! Noi cîştigarăm lupta. Goana duşmanului pe cîmp s-a destrămat. Aici stă tronul gol, comoara trădătoare, Scumpe covoare, cu odoare laolalt'. Noi, apăraţi cu cinste de. trabanţii noştri, împărăteşte aşteptăm trimişi ce vin, De la noroade aducînd solie bună: împăciuită e împărăţia pe deplin, Şi dacă-n luptă şi magia s-a-mpletit, La urmă noi, tot singuri am răzbit. Din cer de cade-o piatră, sînge dacă plouă, Din peşteri de s-aude sunet de minune, Pentru triumful nostru toate sunt anume. Căzu vrăjmaşul spre batjocură-nnoită, învingătorul străluceşte, laudă întreită Aduce Domnului. S-alătură la glasu-i Mulţime de-alte glasuri, glasuri milioane, Cu-nalte mulţumiri: te lăudăm, o, Doamne! Dar mulţumind evlavios spre 'nalturi, ochii Eu mi-i îndrept supus şi spre micimea mea. Ziua un tînăr prinţ şi-o poate risipi, Dar anii preţul clipei îl vor învăţa. De-aceea mă unesc far' de zăbavă Spre binele împărăţiei, casei mele, Cu voi, cei patru demnitari ca patru stele. (Către întîiul.) Tu grijă ai avut de-orînduirea oastei, De îndrumarea în momentul crucial. în pace să lucrezi, cum timpul îţi va cere, O spadă îţi confer de arhimareşal. Pagina 495 <titlu> Marele mareşal Fidelă ţi-a fost oastea, înăuntru-n ţară, Fidelă îţi va fi de-acuma şi-n afară. Să-mi fie-ngăduit în sala de serbare, În burg să-ţi pregătesc ospăţ, solemnitate, Alăturea să-ţi stau cu spada lucitoare Însoţitor al maiestăţii tale-nalte. <titlu> Împăratul (către al doilea.) Bărbat viteaz, ce şi blîndeţe-arată, Tu mare cămăraş să fii! Nu e uşor. Eşti cel mai mare peste servitorii casei, Vei ţine-orînd şi pace-n tagma slugilor. Purtarea ta să fie o cinstită pildă Pe placul domnului, pe placul tuturor. <titlu> Marele cămăraş A sprijini un gînd al domnului, te-nalţă: S-ajuţi pe cei mai buni, pe răi să-i laşi în pace, Şi neviclean să fii, şi fără-nşelăciune. De vezi prin mine, doamne, bine mi se face. Cu-nchipuirea la serbare pot să fiu? Cînd mergi la masă, apă îţi întind şi-ţi ţin Inelele în palma mea, ca-n ceas senin Să ţi se-mprospăteze mîna-n vasul auriu. <titlu> împăratul Festivităţi acum nu mă atrag, dar fie ! Căci întăreşte şi a faptei bucurie. (Către al treilea.) Tu mare stolnic ai să fii! Supuse-ţi fie De-acum vînatul, galite, bucătărie. Alegerea mîncărilor mie-mi rămînă. Tu le comanzi pe zile şi pe săptămînă. Pagina 496 <titlu> Marele stolnic E-o datorie să postesc pînă în clipa Cînd pusă-n faţa ta te bucur-o mîncare. Cu mine bucătarii au să ostenească, S-aducă ce-i departe, timpul să-l grăbească. Şi depărtarea, timpul, grijă să nu-ţi dea, Că simplă fi-va masa, după pofta ta. <titlu> împăratul (către al patrulea.) Vorbind fără ocoluri doar despre ospeţe, Pe tine, tinere erou, te-aleg paharnic. Mare paharnic, grija aibi să fie-n pivniţi Belşug măreţ de vinuri bune, însă darnic Să nu prea fii cu tine însuţi. Cumpănit. Nu te lăsa de ispitire cucerit. <titlu> Marele paharnic Stăpîne, tinerii, încredere de le arăţi, Devin cît baţi din palme, repede, bărbaţi. Mă-nchipui şi eu la ospăţu-acela mare; Voi rîndui împărătesc bufet cu rare Podoabe, tot cu văsărie de argint şi aur, Iar pentru tine-aleg din toate un pocal, Cel mai frumos pahar, veneţian cristal. În el se întăreşte vinul, dar nu-mbată. Unii se-ncred în harul lui, cum faima-l tine, Dar cumpătarea ta ne apără mai bine. <titlu> împăratul Ce-acum vă dăruii în clipa asta gravă, Aţi auzit încrezători din cele zise, Cuvîntul împăratului nu se dezminte, Pentru-ntărire însă e nevoie şi De grele, nobile dovezi, de acte scrise. Dar pentru a săvîrşi formal ce se cuvine, Bărbatul cel mai potrivit, iată-l că vine. (Apare arhiepiscopul, care este şi mare cancelar.) Pagina 497 <titlu> împăratul O boltă cînd se-ncheie-n piatră sub tărie, Clădită e desigur pentru veşnicie. Vezi patru prinţi aci. Ce-asigură durata, A cas.ei şi a curţii, noi am lămurit. Acum ce-asigură împărăţia-ntreagă Să fie de cei cinci aparte rînduit. Prin ţări eu ţin mai mult ca toţi să strălucească, De-aceea le voi da acum hotare noi, Din moştenirea celor ce s-au depărtat de noi. Celor fideli de faţă, vouă ţări vă-mpart, Şi dreptul vă confer să vă lărgiţi ţinutul; Prin moşteniri şi schimb sporiţi-vă avutul. Doresc de privilegii să uzaţi din plin, Ce după pravilă ca domni vă aparţin. Ca juzi veţi judeca în ultima instanţă, Apelul nu-i valabil peste capul vostru. Dobînzi, şi cens, şi dijme, vămi, licenţe, dăjdii, Regalul minelor să vă sporească rostu'. Spre-a dovedi deplină mulţumirea mea, Aproape pîn' la treapta-mi vă voi ridica. <titlu> Arhiepiscopul Adîncă mulţumire toţi îţi spun prin mine. Făcîndu-ne puternici, te-ntăreşti pe tine. <titlu> împăratul Dar vouă, celor cinci, şi altă demnitate Aş vrea să vă mai dau. Nu sunt pe scăpătate, Şi ţin să mai trăiesc o zi pentru imperiu, Dar o privire înapoi prin veac mă-ndeamnă Orîndul marilor strămoşi să-l ţin în seamă. De-ar fi să plec la ei, alegeţi voi urmaşul: Să-l ridicaţi cinstit pe-altarul hieratic, Ca să sfîrşească lin cel încă furtunatic.1 <Note> l. Ca să moară împăcat el însuşi — adică împăratul. </Note> Pagina 498 <titlu> Marele cancelar Principi cu mîndru piept şi cu smerită faţă îţi stau supuşi în preajmă — adînc să ţi se-nchine. Cît timp fidelul sînge mai zvîcneşte-n vine, Noi suntem trupul viu, ce vrerea ta îl mişcă. <titlu> împăratul Ce-am hotărît e bine, dar acum, la urmă, Să fie întărit în scris, cu semnătură. Avutul îl aveţi, ce-i drept cu totul liber, Dar cu condiţia nicicum să nu se-mpartă. Oricît aţi înmulţi, averea ce primirăţi, De-ntîiul vîrstnic fiu să nu se mai despartă. <titlu> Marele cancelar încredinţez acestui pergament statutul Spre fericirea-mpărăţiei şi a voastră. Din cancelarie vin scrisul şi pecetea, Dar sacra semnătură, doamne, e a voastră. <titlu> împăratul Acum vă las, pentru ca ziua-atît de mare S-o cîntărească-n sine-acasă fiecare. (Principii lumeşti se-ndepărtează.) <titlu> Preotul (rămîne şi vorbeşte patetic) Da, cancelarul a plecat, dar nu vlădica. El a rămas împins de-un duh prevenitor, îţi poartă grele griji, stăpîne-domnitor! <titlu> împăratul Ce griji mai poţi avea în astă zi preafericită? Pagina 499 <titlu> Arhiepiscopul Cu cîtă-amărăciune aflu-n ora-aceasta Căr sfînt prin har, asociat eşti cu Satana. Pe tron şederea ta apare întărită. Sfidezi pe Dumnezeu şi chiar pe sfîntul papă. De află papa, grabnic te va osîndi, Cu 'raza lui imperiul ţi-l va nimici. Căci încă n-a uitat cum tu în ceas suprem în ziua-ncoronării stins-ai un blestem, Scăpînd pe vrăjitor. Creştinătatea tu Ai păgubit cu graţia, ce îi dădu Napoi viaţa. Bate-ţi piept şi un obol Dă sanctităţii sale chiar acilm pe loc Din negrul, multul tău nelegiuit noroc. Colina ceea, unde cortul tău a stat Şi rele duhuri împreună scut ţi-au dat, Unde de al minciunii Domn ai ascultat, Smerit închin-o pentru sfîntă osteneală, Cu muntele şi cu dumbrava lungă-larga, Cu înălţimile-mbrăcate-n verzi păşuni, Cu heleşteie şi pîraie fără număr, Ce se grăbesc şerpuitoare înspre vale, Şi valea însăşi plină de grădini şi-aluni: învederînd căinţa, vei găsi-ndurare. <titlu> împăratul De greaua mea greşeală sunt adînc speriat; Cum vrei, aşa hotarul fie-ţi măsurat. <titlu> Arhiepiscopul Da, locul pîngărit, unde-ai încins păcat, Să fie pus în slujba Celui prea înalt. O zidărie văd puternic cum se-nalţă, Privirea soarelui îi luminează corul, Clădirea se lărgeşte chip luînd de cruce, Şi nava se lungeşte bucurînd poporul. Mulţimea intră pe sub demnele portale, Întîiul clopot a sunat prin munţi şi vale, Pagina 500 Vuind din turlele, ce năzuiesc spre ceruri, Şi penitentul vine să bea viaţă nouă. De faţă vrea să fie-n ziua tîrnosirii. Prezenţa ta va fi o cinste şi podoabă. <titlu> împăratul Măreaţa operă, ea să-mi vestească gîndul De-a lăuda pe Domnul, ispăşind păcatul. Slăvit să fie el, acum şi prin tot leatul. <titlu> Arhiepiscopul în calitatea mea de cancelar, cealaltă, Fac formele cu încheierea laolaltă. <titlu> împăratul Un document de danie bisericii Să mi-l înaintezi curînd, spre a-l iscăli. <titlu> Arhiepiscopul (s-a înclinat să plece, dar se-ntoarce de la uşă) Aşezămîntului tu îi mai dărui şi Toate veniturile: dijmă şi dobînzi Şi dăjdii pe vecie, căci de multe e Nevoie pentru demnul trai de zi la zi. Şi greaua-administratie de-asemeni costă. Pentru clădit de zor pe-un loc aşa pustiu Din prada ta de aur dai şi-aici puţin. Mai trebuie din cele ce în minte-mi vin Şi lemn şi piatră, var şi cîte se mai ştiu. Cărăuşiile, norodul răbduriu Le face, şi biserica-l binecuvîntă. (Pleacă.) <titlu> împăratul Plin de păcate sunt, vederea mi-a fost strîmtă. Şi paguba, ce vrăjitorii mi-o aduc, E grea şi mare, şi-o descopăr prea tîrziu. Pagina 501 <titlu> Arhiepiscopul (se-ntoarce iar, cu cea mai adâncă înclinare.) Mă ierţi! S-a dat... s-a dat infamului bărbat Tot ţărmu-mpărăţiei, dar anatema-l Zdrobeşte, dacă preoţilor nu le-i da Şi-acolo dijmă şi dobînzi şi dajdia. <titlu> împăratul (cu amărăciune) Dar ţara încă nu există, e în mare. <titlu> Arhiepiscopul Dacă ne-asiguri dreptul prin cuvîntul tău, Vine şi timpul celui cu răbdare. (Pleacă.) <titlu> împăratul (singur) Aşa pot hărăzi întreg imperiul meu. ACTUL V (Peisaj deschis.) <titlu> Un călător Iată-i în puterea vîrstei Vechii tei de altădat'. Dup-atîta pribegie îi revăd adînc mişcat. Iat-aci e şi căsuţa! Scut îmi dete, cînd pe dună Cu talaz înfuriat M-aruncase o furtună. Ce-o mai fi făcînd perechea Ce-mi întinse ajutor? Prea bătrîni erau şi-atuncea, Aplecaţi pe pragul lor. Ah, evlavioşii oameni! Aş striga, să mi-i salut, Dacă ei mai fac şi astăzi Fapte bune ca-n trecut. <titlu> Baucis1 (măicuţă foarte bătrînă) Vorba fie-ţi mai înceată <Note> l. Baucis şi Philemon nu trebuie identificaţi cu figurile purtând aceleaşi nume din literatura antică (Ovid). După chiar lămuririle date de Goethe lui Eckermann, aceste nume au fost atribuite personajelor din Faust pentru a circumscrie nişte „caractere". </Note> Pagina 503 Călătorule pribeag! Somnul lung să-mprospătezc Pentru lucru pe moşneag. <titlu> Călătorul Spune-mi, maică, eşti aceea Ce cu soţul tău cîndva Readus-ai la viaţa Tînărul din faţa ta? Tu eşti Baucis, care-mi dete Vatră caldă după ceaţă? (Soţul ei apare.) Tu, Philemon, tu eşti oare, Cel ce mi-â salvat comoară Din noiane, cu tot zelul? Focul vostru, clopoţelul, Mi-au fost singura scăpare. Ce-ntîmplare,'ngrozitoare! Dar lăsaţi-mă acuma Să văd, nesfîrşită, 'marea, Să îngenunchez pe dune, Mă îngrijorează zarea. (Face cîţiva paşi pe dună.) <titlu> Philemon (către Baucis) Du-te grabnic, pune masa, Printre flori, colo-n grădină. Lasă-l, căci el tot nu crede Tot ce vede în lumină. (Ducîndu-se lângă călător.) Unde te-a-ncercat sălbatic Valvîrtejul, unde stai, Totul s-a schimbat deodată În imagine de rai. Pagina 504 Mai tîrziu la îndemînă N-am mai fost, îmbătrînind. Cînd puterile-mi pieriră Valul s-a retras pe rînd. Domni isteţi, slugi îndrăzneţe Au pus diguri cu temei, Îngustară dreptul mării, Ajunşi domni în locul ei. Vezi în larg livezi, fineţe, Sat, grădină şi dumbravă. Vino dar, ca să te bucuri înainte de-asfinţit. Trec vîntrele, cîte-o navă, Căutînd port ocrotit, Ca şi păsările cuibul, Unde nu a fost nimic. Vezi acum în depărtare Tivul mării, albăstriu, Iar la stingă şi la dreapta Locuitul spaţiu viu. <titlu> În grădiniţă (Cei trei s-aşază la masă.) <titlu> Baucis Mut, tu nici o'bucătură Nu mai duci pînă la gură? <titlu> Philemon Se făcu astă minune. Povesteşte — cum anume. <titlu> Baucis Fu minune-ntr-adevăr! Nu-mi dă pace ce-am aflat; Cum veniră toate, rînd, N-a fost, cred, lucru curat. Pagina 505 <titlu> Philemon împăratul i-a dat ţărmul. A fost bine sau păcat? Crainicul aduse vestea, Trîmbiţînd-o-n lung şi lat. A descins un venetic Sus pe dune, din nimic Corturi, case a-nălţat, Iar la urmă un palat. <titlu> Baucis Slugile cu tîrnăcopul, Parcă azi le-aş auzi. Unde flăcări ardeau noaptea, Sta un dig a doua zi. Noaptea oameni sîngerară, Răsuna chin infernal, Dar spre ape, dimineaţa, Sta isprava, un canal. Fără Dumnezeu, "vecinul Jinduieşte la ce vezi, La căsuţa, ce-i a noastră, La grădină, la livezi. <titlu> Philemon Pentru schimb o moşioară Ne-a-mbiat, în noua ţară. <titlu> Baucis Nu te-ncrede-n prund de ape, Stai pe dîmb, pe cit se poate. <titlu> Philemon Hai să mergem la capelă. Pe cînd soarele apune Înc-o dată în urechi Dangăt, clopot să ne sune, Pagina 506 Închinare să aducem Dumnezeului străvechi. <titlu> Palat Grădină vastă, canal lung şi drept. Faust, foarte bătrîn. Gînditor. <titlu> Lynceus (paznicul turnului prin tubul de vorbit) Apune soarele, corăbii Pătrund în port, trăgînd la mal. O mare barcă e pe cale De-a ne ajunge pe canal. Un fîlfîit de steguleţe. Catargul drept, urmat de plută. Acum în ora ta supremă O fericire te salută ! (Clopotul sună pe dună.) <titlu> Faust. (tresărind, enervat) Ce dangăt blestemat! Auzul Iar mi-l răneşte. E-o ruşine. împărăţia mea e nesfîrşita, Dar neplăcerea-i lîngă mine. Prin dangăt mi se aminteşte Că stăpînirea mea- cea largă Nu-i fără pată, nu-i întreagă, Că dîmbul teilor, căsuţa, Grădina şi bisericuţa Nu-s ale mele, sunt străine. Un spin în ochi, în tălpi un spine. O, dacă n-aş mai fi pe-aici. Ce silă-mi fac umbre vecine ! Pagina 507 <titlu> Paznicul turnului (ca mai sus) Cum vine cu vîntrele barca Prin proaspăt vînt tot mai aproape! De saci, de lăzi doldora, plină. În lunecare, turn pe ape. (O barcă strălucitoare, încărcată claie peste grămadă şi din belşug, cu produse din ţinuturi depărtate ale lumii. Mefistofel şi cei trei puternici.) <titlu> Cor Aici coboară Om cu om. Noroc, stăpîne Şi patron! (Ei coboară, produsele sunt descărcate pe uscat.) <titlu> Mefistofel Destoinici ne-ncercarăm, om şi om, Şi veseli suntem, de ne laudă un patron. Umblarăm mult, facem raport: Plecarăm cu corăbii două, Cu douăzeci suntem în port. Isprava a-ntrecut orice măsură, Se vede după-ncărcătură. Pe mare spiritul o ia, haihui. Şi-n libertate frîne nu-ţi mai pui. Şi rod aduce lovitura, ca de sabie, Cînd pescuind mai prinzi şi o corabie, De ai în stăpînire trei, Agăţi şi-a patra, oricînd vrei. Celei de-a cincea-i merge prost: Fără vreun drept, de ea-ti faci rost. De prinzi ceva-n puterea ta, De căi, mijloace, nu-ntreba. Război, negoţ, piraterie, Treime sunt, precum se ştie. Pagina 508 Cei trei puternici Nici mulţumire, nici salut! Şi nici o laudă, bucurie ! E ca şi cum stăpînului I-am fi adus o scîrnăvie. Ce faţă lată Şi-ngreţoşată! Regescul bun Nu-i place nicidecum. <titlu> Mefistofel Nu aşteptaţi Altă răsplată, Cînd voi vă luarăţi Partea toată. <titlu> Cei trei puternici Ce am luat Ajunse doar pentr-o măsea. Din bogăţie Parte egală toţi am vrea. <titlu> Mefistofel Prin săli pe sus Dintîi aşezaţi Scumpeturile toate, Şi aşteptaţi. Cînd va veni să-şi vadă Scumpa grămadă, Va cumpăni, încet, discret Va socoti, Nu s-a zgîrci, Ci flotei îi va da Zaifet după banchet. Pagina 509 De cîrdul1 care mîne vine, Mă îngrijesc cum se cuvine, (încărcătura e cărată de cei trei puternici.) <titlu> Mefistofel (către Faust) Cu frunte gravă şi privire sumbră Iei cunoştinţă de-un noroc sublim, înţelepciunea ta e-ncoronată, Cu ţărmul marea e-mpăcată, Şi de la malul, ce ni-i dat să-l bănuim, Corăbii pleacă-n larg, catarg după catarg. O vorbă dacă spui aice în palat, Cu două braţe lumea ai îmbrăţişat. De-aice se făcuse începutul, Aici se ridică baraca cea dinţii, C-un şanţ se zgîriase lutul, Pe unda lui azi luntrea poţi s-o mîi. Şi mintea ta, şi osteneala lor crescîndă, Au scos din mare şi uscat dobîndă. De-aici... <titlu> Faust Ce blestemat cuvînt! E tocmai ce-mi sugrumă orice gînd. Junghi după junghi în inimă-mi împlini Acest aici, cu neputinţă de-ndurat. Şi dac-o spun, m-am ruşinat. Bătrînii-ar trebui de sus să plece. Sălaş sub teii lor aş vrea anume; Puţinii pomi, ce nu-s ai mei, Îmi strică tot, moşia-lume. Acolo sus voiam, din ram în ram, Schele să fac, privelişte să am, Şi ochiului o zare să-i deschid, C-o singură privire să cuprind <Note> 1. Cârdul – corăbiile. </Note> Pagina 510 Tot ce făcui, această operă măiastră, Să-nsufleţesc cu îndrumarea mea isteaţă Loc' cîştigat, unde noroade se răsfaţă. # Lovit mă văd de mare chin, Lipsa simţind în bogăţie, Iar clopotul sunînd, a teilor mireasmă, Biserică şi criptă îmi sunt mie. Voinţa mea cu largu-i cîmp Se frînge-aci-n nisip, pe dîmb. Din toate astea cum mai ies? Un clopot sună, furia-mi dă ghes. <titlu> Mefistofel Era de aşteptat, ca un necaz Esenţial să-ţi facă fiere. Nu mă mai mir. Oricărei nobile urechi Ăst dangăt îi repugnă cu putere. Şi blestematul bing-bing-bang, Seninul cer înnegurînd, S-amestecă în orice întîmplare De la botez şi pînă la înmormîntare. S-ar zice că-ntre bang şi bing Viaţa-ar fi un vis nătîng. <titlu> Faust împotrivirea şi-ncăpăţînarea Scad şi cîştigul cel mai strălucit, încît fără de voie trebuie să oboseşti De-a mai urma dreptatea nesfîrşit. <titlu> Mefistofel Dar cum te laşi într-una stingherit? Colonizezi — şi-ai isprăvit. <titlu> Faust Vă duceţi, faceţi-i să iasă — Cunoşti moşia frumuşică Pentru bătrîni de mine-aleasă. Pagina 511 <titlu> Mefistofel îi iau, şi îi aşez în altă parte. Ce vorbă e, dacă le place. Şi după silnicia îndurată Frumseţea locului o să-i împace. (Fluieră strident. Cei trei Puternici vin.) <titlu> Mefistofel Veniţi, cum domnul porunci, Şi mîne un banchet va fi. <titlu> Cei trei Bătrînul domn rău ne primi. Banchetul însă ne-a prii. (Pleacă.) <titlu> Mefistofel Se-ntîmpl' aici, ce altădat' Şi lui Nabot în vie i s-a întîmplat. (Regum, I, 2l)1 <titlu> Noapte adîncă. (Lynceus, paznicul pe terasa palatului, cîntînd) Născut în lumină, Privirii menit, Pe turnuri de pază Iubesc ce-arri iubit. Şi lumea îmi place. <Note> l. Aluzie la o întîmplare povestită în Vechiul Testament, Cartea Regilor, I, 2l. </Note> Pagina 512 Văd totul în zare, Văd lună şi stele, Păduri, căprioare. Şi-n toate zăresc Eterna podoabă. Mă bucur, n-am grabă. Voi, ochi fericiţi Şi limpezi nespus, Voi multe văzurăţi! Şi tot ce e sus Şi tot ce e jos, Oricum ar fi fost, Rămîne frumos. (Pauză.) Nu numai spre desfătare Sunt aici pus, sus, de pază. Dar din lumea-ntunecată Ce m-ameninţă cu groază? Văd ţîşnind scîntei-scîntei, Prin coroanele de tei. Jărăgaiul se încinge, Vînt l-aţîţă, nu se stinge. În căsuţă e văpaie, Se prelinge din odaie. Grabnic ajutor se cere, Nu-i salvare, totul piere. Ah, bătrînii, bieţii oameni, Grijulii altcum la foc, Jertfe-acum, ce nenoroc! Ce cumplită întîmplare! Arde casa, pîn'la zgură. Mai rămîn doar negre schele. O, de s-ar salva bătrînii Din văpăile acele! Limbi de foc pătrund ca flamuri Printre frunze, printre ramuri. Crengi, pe rînd, dau vuiet, larmă, Şi se mistuie, se sfarmă. Ochi, vai ce li-i dat să vadă! Sub copaci ce ard grămadă Pagina 513 Paraclisul stă să cadă. Flăcări au cuprins şi creasta, Dă în toate-acum năpasta. Găunoase purpurii, Trunchiuri se aprind, făclii. (Pauză lungă, cîntec.) Ce se arăta privirii, Ce de veacuri sta' aci, A luat drumul pieirii. <titlu> Faust (pe balcon, către dune) Ce tînguiri vin de la paznic? Orice cuvînt e-ntîrziat. Mă amăreşte-adînc în cuget Porunca, ce grăbit am dat. Dar bine e că teii ard, Că trunchi nu mai opresc privirea. Priveliştea mi se deschide, Şi voi cuprinde nesfîrşirea. În gînd văd şi sălaşul nou Unde vor sta cei doi bătrîni. Simţindu-mi generosul scut, Ei fericiţi se ţin de mîni. <titlu> Mefistofel şi cei trei (jos) Venim în trap grăbit tuspatru — Scuzaţi! Cu binele n-a mers de loc. Cu zgomot am bătut la uşă. Zadarnic! Să le facem de noroc, Am mai bătut şi-am scuturat, Pînă ce uşa s-a dărmat. Ameninţai apoi cu gură mare, Dar nu găsirăm ascultare. Şi cum se-ntîmplă de-obicei, „Nu vrea", „N-aude" erau ei. Pagina 514 Noi însă n-am mai amînat, De zor ţi i-am înlăturat. Perechea mult n-a suferit, Luaţi de spaimă, s-au sfîrşit. Un călător, acolo-ascuns, Voind să lupte, fu străpuns. Încăierîndu-ne sălbatic, S-a risipit puţin jeratic, Şi paie s-au aprins. Sub tei Rug arzător pentru tustrei. <titlu> Faust Nu tîlhărie, schimb voiam. Ce surzi aţi fost la vorba mea! Blestem pe capul vostru pentru Nechibzuita faptă rea ! <titlu> Corul Un vechi, străvechi cuvînt ne spune: Cedează forţei, te supune ! Cutezător de eşti de-a bine, În joc pui totul şi pe tine. (Pleacă.) <titlu> Faust (pe balcon) Şi-ascund privirea stele, sus, Şi focul scade, pîlpîind de-abia; Un vînt l-aţîţă-nfiorîndu-l, Aduce fum în faţa mea. Grăbit am fost, poruncă dînd, Grăbiţi şi ei la faptă, ascultînd. Ce umbre vin plutind, pe rînd? Pagina 515 <titlu> Miezul nopţii. (Vin patru femei, cărunte.) <titlu> Întâia Sunt Lipsa, aşa mă numesc. <titlu> A doua Eu sunt Vina. <titlu> A treia Eu Grija. <titlu> A patra Nevoia-sunt eu. <titlu> Cîteşitrele închisă e uşa, nu putem intra. Stă-n casă aci un bogat. N-am intra. <titlu> Lipsa În umbră atunci mă prefac. <titlu> Vina Mă prefac în nimic. <titlu> Nevoia Nu vrea să mă vadă-un obraz răsfăţat. <titlu> Grija Surori, surioare, intra nu puteţi nicidecum. Dar Grija prin gaura cheii îşi face un drum. (Grija dispare.) Pagina 5l6 <titlu> Lipsa Surori, depărtaţi-vă, surelor, mergeţi de-aci. <titlu> Vina Eu sunt lîngă tine, mereu cea dinţii. <titlu> Nevoia Nevoia e-alăturea, după călcîi. <titlu> Cîteşitrele Trec norii, pier stelele — toate. Din urmă, din urmă, de foarte departe O soră ne vine cu pasul de —: Moarte. (Pleacă.) <titlu> Faust (în palat) Patru văzui venind, doar trei plecînd. Al vorbei tîlc nu l-am mai prins. Parcă Nevoia se numea cărunta umbră, Şi Moartea-a fost ecoul, rima sumbră, Şi găunos suna, duhovniceşte stins. Spre libertate încă pîrtie nu mi-am făcut. Dac-aş putea magia fără de sfială S-o-nlătur, vrăjile cu totul să le uit, Dac-aş putea să stau, Natură ! om în faţa ta, Viaţa omenească ar fi vrednică de osteneală. # Un om eram, cînd încă sumbrei căi Nu m-am dedat, cînd încă nu m-am blestemat. Acum văzduhul de atari năluci E-aşa de plin, că nu ştii încotro s-apuci. O zi, de este, clar să ne surîdă, Cu visul ei ne-ncurcă noaptea hîdă. Ne-ntoarccm veseli din pripoare. Dar croncăne un corb. A ce? A nenoroc. Deşarte le credinţi ne ţin mereu pe loc. Pagina 5l7 Strigoi şi semne, apariţii dibuim, Şi înfricoşaţi stăm singuri, prinşi în laţ. Scîrţîie poarta, nimenea nu intră. (Cutremurat.) E cineva aici? <titlu> Grija Da! <titlu> Faust Cine eşti? <titlu> Grija Nu-i îndeajuns că sunt aici? <titlu> Faust Să pleci! <titlu> Grija Sunt bine unde sunt, şi unde eşti. <titlu> Faust (întîi înfuriat, apoi domol) Bagă de seamă. Nu-ncerca săv mă vrăjeşti! <titlu> Grija Surdă-urechea dac-ar fi, Inima tot m-ar auzi. Cînd aceeaşi, cînd schimbată, Mi-e puterea-nfricoşata. Pe cărare şi pe unde Chipul meu mereu pătrunde. Nedorită, dar găsită, Blestemată, dezmierdată. N-ai cunoscut tu Grija niciodată? Pagina 518 <titlu> Faust Prin lume am ţinut-o, goană. Şi apucai orice plăcere. Ce nu-mi plăcea, lăsai să plece. Ce îmi scăpa, lăsam să treacă. Şi am dorit din nou şi cu putere, Şi am dorit mereu, cît zece. Un iureş fostu-mi-a viaţa, A fost puternic, fost-a mare, Acum cuminte-n aşezare. Mi-e cunoscut întreg păinîntul, Spre „dincolo" nu tste zare. Nerod cine-ntr-acolo cată, închipuindu-şi că-n tărie Fiinţe-asemeni lui să fie. Rămîi în cercul tău, căci lumea Pentru cel vrednic nu e mută. Nevoie nu-i de-a hoinări prin veşnicie. Ce-apropiat cunoşti, uşor cuprinzi. Cutreieri astfel ziua pămînteană. Din fire nu-ţi ieşi, dacă strigoi zăreşti. Să-ţi afli chinul, fericirea-n-naintare, Nemulţumit de clipă, de oricare. <titlu> Grija Cel ce este-n a mea mînă, Nu-i ajută lumea toată. Soarele — lui nu-i răsare, Nu-i apune niciodată. Avînd simţuri luminoase, Poartă înăuntru bezne, Şi comori, oricîte are, Linişte nu află lesne. Fericirea, nenorocul îl frămîntă prin tot locul. Lîngă pîne, mană vie, Flămînzeşte-n bogăţie. Bucuriile şi cazna Pagian 5l9 Le amână pentru mîrie. Grija lui e viitorul, Ne-mplinit mereu rămâne. <titlu> Faust Cu astea-ţi spun că nu mă-ndupleci. Nonsensuri nu mai pot s-ascult. Te du de-aci! Litania-i stupidă. Mi s-a scîrbit de ea de mult. <titlu> Grija Să se ducă, sau să vină — Hotărîre nu mai are. Şovăie cu paşi nesiguri Pe-nceput a lui cărare. Şi se pierde tot mai tare, Mai pieziş el vede totul; Pentru alţii, pentru sine Rămînînd împovărare Cînd respiră, cînd se-neacă. Este viu încă o leacă. Nu mai speră, nu se-mpacă. Asemenea-nvîrtire atare-ntrelăsare, Datorii plinite-n silă, Aţipire cu coşmare, Întremare neîntreagă, Libertate fără vaduri De locşorul lui îl leagă, Pregătindu-l pentru iaduri. <titlu> Faust Nefericiţi strigoi, aşa întîmpinaţi De mii de ori umanele fiinţe. Chiar zilele indiferente le prefaceţi În hîd vîrtej de suferinţe. Ştiu bine c-anevoie scapi de demoni, Pagina 520 Greu de tăiat sunt legăturile severe. Dar Grijă tu, mărime furişată, Nu recunosc a ta putere. <titlu> Grija S-o afli dar, cînd blestemînd întorc spre uşă a mea umbră. Viaţa-ntreagă oamenii sunt orbi, Tu, Faust, să fii acum la urmă! (Suflă peste el şi pleacă.) <titlu> Faust (orbeşte) Tot mai adîncă noapte-aici pătrunde, Lumina doar lăuntric mai luceşte. Ce am gîndit, de zor voi duce la izbîndă. Cuvîntul Domnului, el singur mă-nsoţeşte. Sculaţi, voi slugi şi salahori cu toţii! Faceţi să văd, ce îndrăzneţ am conceput! Luaţi unealta, tîrnăcopul şi lopata! Să izbutească planul chiar de la-nceput. Orînduiri severe, sfînta hărnicie îşi vor găsi din plin răsplata. Să se-mplinească opera cea mai măreaţă, Ajungc-un singur spirit pentru mii de braţe. <titlu> O curte interioară, mare, a palatului. Făclii. <titlu> Mefistofel (ca supraveghetor, în frunte) Veniţi, intraţi! Intraţi, veniţi! Veniţi şovăitori lemuri,1 <Note> l. Lemuri, schelete de strigoi. </Note> Pagina 521 Din oase şi tendoane, voi Ciudatele semi-naturi. <titlu> Lemuri (în cor) Alături, la-ndemînă-ţi stăm. Şi vagă umblă vestea Despre ţinuturi mari în larg, Că ni se dau acestea. Ţăruşi şi sapă sunt pe-aci, Mai e şi-un lanţ de măsurat. De ce chemarea ne-a ajuns, Pînă în curte am uitat. <titlu> Mefistofel Nu-i vorba-aci de mare meşteşug. Doar pe măsura voastră să lucraţi. Unul întindă-se cît e de lung, Iar glia sape-o-n jur ceilalţi. Cum, pentru moşi s-a mai săpat, Să se adînceasc-un lung pătrat. În casa-ngustă—din palat: Acesta-i drumul de urmat. <titlu> Lemuri (Săpînd cu gesturi glumeţe) Tînăr eram, trăiam, iubeam, Mi-aduc aminte, dulce-a fost. Şi unde vesel se dansa, Găsea şi talpa mea un rost. Vicleana vîrstă m-a lovit Cu cîrja ei, cruciş, pieziş. Mă-mpiedicai de un mormînt. De ce era tocmai deschis? Pagina 522 <titlu> Faust (ieşind din palat, pipăie uşciorii şi ascultă) Sunt tîrnacoapele. Le-aud. De bucurie strig! Aud mulţimea robotind, pămîntul Cu sine însuşi împăcîndu-l, Talazurilor ea hotar le pune Şi marea-ncinge cu un dig. <titlu> Mefistofel (aparte) Tot numai pentru noi te osteneşti Cu-aceste diguri în ţinutul tău de dune. Căci pregăteşti pentru Neptun, parcă anume Mare ospăţ. Şi el al apei diavol e. Oricum sunteţi pierduţi. Stihiile Cu noi alături uneltesc complotul, Spre nimicire rnerge totul. <titlu> Faust Hai, veghetor! <titlu> Mefistofel Aici! <titlu> Faust Fă tot ce poţi, Adună lucrători, grămadă, cu duiumul, îmbărbătează-i cu îndestulări, severitate, Momeşte-i, dă-le zor! în fiecare zi O veste vreau să am sau un semnal, Cum se lungeşte spornicul canal. <titlu> Mefistofel (cu glas mai încet) E vorba, dacă sensul nu îmi scapă, Nu de-un canal, ci despre-o groapă. Pagina 523 <titlu> Faust O mlaştină se-ntinde lîngă munte, nesfîrşit, Şi infectează tot ce-am cucerit. Băltoaca să se scurgă, putredă, în mare. Aceasta-ar fi izbînda cea mai mare. Un spaţiu voi deschide multor milioane, Să locuiasc-aci, nu sigur, dar în libertate: Sunt verzi cîmpiile, şi om şi turmă Pe nou pămînt, de tihnă, se îndrumă Spre aşezările, pe cari pe dîmbul falnic Viteaz norod le-a ridicat strădalnic. întrezăresc aici o ţară-paradis — înverşunat talazul bată în limanuri, Ujide spărtură face, ca să cutropească, Aleargă obştea. Ştirbitura s-a închis. Acestui rost îi s$nt cu totul închinat, Mijeşte încheierea-nalt-a-nţelepciunii: îşi merită viaţa,Hibertatea-acela numai Ce zilnic şi le cucereşte ne-ncetat. Şi astfel îşi petrec aicea pe limanul Primejdiei, copii şi tineri, Bărbaţi, moşnegi, cu vrednicie anul. Aş vrea să văd asemenea devălmăşie, Să locuiesc cu liberul popor pe liberă cîmpie. Acelei clipe aş putea să-i spun, întîia oară: Rămîi, că eşti atîta de frumoasă! Căci urma zilei mele pămîntene Nici în eoni nu poate să dispară. Şi presimţind o fericire, ce înaltă se-nfiripă, Eu gust acum suprema clipă. (Faust cade pe spate, lemurii îl cuprind şî-l întind la pămînt.) <titlu> Mefistofel Nici o plăcere nu-l îndestulează, nici o fericire. El vrea de amăgiri, ce-s schimbătoare, să se ţină. Dar cea din urmă, de nimic, şi goală clipă Numaidecît doreşte bietul s-o reţină, Pagina 524 Cel ce atît de tare mi-se-mpotrivea! Stăpîn devine timpul, zace-n pulbere moşneagul, Iar ceasul s-a oprit. — <titlu> Cor Arătătorul cade. Ca miezul nopţii tace. Şi a trecut. <titlu> Mefistofel Săvîrşitu-s-a. <titlu> Corul <titlu> Mefistofel Trecut! Ce prost cuvînt! De ce trecut? Trecut, nimic, îmi sunt perfect la fel. La ce mereu creaţia eternă?! Se pierde în nimic creatul, rostogol. „Trecut". Din asta descifrezi vreun rost? E ca şi cum nici n-ar fi fost. Dar ca şi cum ar fi, se-nvîrte în ocol. Acestora eu le prefer eternul gol. <titlu> Punerea în mormînt. <titlu> Lemur (solo) Cine-a clădit aşa de rău Căsuţa cu lopata? Pagina 525 <titlu> Lemuri (în cor) Pentru un oaspe negătit, Cînd casa fuse gata Destul de bine a ieşit. <titlu> Lemur (solo) Cine odaia a-ngrijit? Nu-s scaune, nici masă. <titlu> Lemuri (în cor) Pe termen scurt, pentru puţin îţi fuse-mprumutată. Mulţi creditori aşteaptă. <titlu> Mefistofel întins e trupul. Sufletul, de-ar vrea să iasă, I-arăt un document semnat cu sînge. Dar din păcate azi mijloace-atîtea sunt De a sustrage diavolului încă pe pămînt Chiar sufletele, cari pe drept le strînge. Pe vechiul drum de stăvili te loveşti, Pe noul drum recomandat nu eşti. Că altfel ieşeam singur din strîmtoare. Sunt nevoit de a recurge-acum la ajutoare. # în toate trebile ne merge prost! în obiceiul moştenit, în vechiul drept, Să te încrezi nu-i înţelept. leşea-n răsufletul din urmă sufletul De-ndată ce căldura trupului s-a stins Eu stăm la pîndă; ca pe-un şoarece grăbit îl înşfăcam, în gheare, strîns. Acuma şovăie; scîrboasa cas-a hoitului Pagina 526 Nu vrea s-o părăsească. — S-ar zice că e laş. Tîrziu doar, elementele ce se urăsc L-alungă jalnic din sălaş. Şi dacă zile, ceasuri, stau cu nerăbdare, Cînd? Cum? Şi unde? Asta-i trista întrebare. Bătrîna Moarte şi-a pierdut puterile fulgerătoare. E îndoielnic uneori, chiar şi ce sigur pare. Adesea mă uitam la ţepene le membre, Era părere. Se puneau iar în mişcare. (Cu gesturi de vrajă fantastic poruncitoare.) Veniţi cu pas grăbit, şi-ri bune toane, Voi domni cu drepte, domni cu strîmbe coarne, Din vechea seminţie-a dracilor, de vajnic soi, Aduceţi şi gîtlejul iadului cu voi. Gîtlejuri are multe iadul, multe, multe, înghite după ierarhii şi demnitate. Dar şi această joacă se va face De-acum cu mai puţină scrupulozitate. (în stânga gîtlejul iadului se deschide îngrozitor.) Prin colţi rînjiti, sub bolta hăului, de scrum, Izvor de furie — un fluviu de foc ! în fundul fierberii, prin clocotul de fum Zăresc a flăcărilor veşnică cetate. Mareea focului pînă la dinţi răzbate. Şi osîndiţi, nădăjduind scăpare, vin, vin înotînd, Dar uriaşă-i sfîşie hiena; rînd Pe rînd apucă iar pe drum arzînd. Multe rămîn ascunse prin unghere, Pe unde spaimele şi-arat-a lor putere. Pe păcătoşi e bine să-i înspăimîntaţi deschis, Să nu-şi închipuie că-i amăgire doar şi vis. (Către dracii graşi cu coarne scurte şi drepte.) Ei, ticăloşi burtoşi cu buci de foc, Văpaie-mi daţi, graşi de pucioasă, Cu nemişcată ceafă, scurtă, groasă, La pîndă-mi staţi, priviţi spre-un loc Mai jos, dacă luceşte ca fosforul: Pagina 527 E sufleţelul, Psyche1-ntraripata; De-o jumuliţi, rămîne-un vierme; îi pun pecetea mea, odorul! Şi-apoi în foc cu ea, şi în vîrtej prin vreme ! # Spre regiuni mai joase iscodiţi, Burtoşilor, e-a voastră datorie, De i-a plăcut să locuiasc-acolo; Tocmai aşa de sigur nu se ştie. Ea în buric e bucuros acasă. Păziţi, pe-acolo scapă, de-o să iasă. (Către dracii slabi, cu coarne lungi şi strîmbe.) Voi ţîri subţiri, precum Lungilă uriaşul, Cătaţi prin aer, dibuiţi mai tare, întindeţi braţe, scoateţi gheare, Să-mi prindeţi mica zburătoare. Ea rău se simte-n vechea casă. Şi geniul, oricum, pe sus el vrea să iasă. (Se vede o aureolă, pe sus, la dreapta.) <titlu> Ceata cerească Veniţi, voi trimişii, Voi rude cereşti, Zburînd peste cele Adînc pămînteşti, Aduceţi sub stele Viaţă sfîrşiţilor, În lină plutire Un semn de iubire. <titlu> Mefistofel Glas fals aud, urîte dezacorduri, Pe sus, curn nedorită zi se face. E-un sunet băieţos-fetesc, stricat amestec, Cum gustului evlavios îi place. <Note> l. Psyche, personificare mitologică a sufletului. </Note> Pagina 528 Voi ştiţi că-n ore-adînc proclete Am plănuit desfiinţare omenirii. Ruşinea cea mai mare ce o născocirăm,l Amestecul de genuri împotriva firii, Ei adorării îl găsesc destul de demn. Aşti gură-cască vin smeriţi, Pe-atîţia ni i-au smuls făţarnici. Cu arme de-ale noastre no înfruntă, Sunt şi ei draci, dar travestiţi. Să pierdem azi, ar fi o veşnică ruşine. Lîngă mormînt staţi pază, bine! <titlu> Corul îngerilor (risipind roze) Roze, în vînt Balsam risipind! Fluture creanga, Pămînt înviind. Pecete spărgînd, Voi muguri, grăbiţi, Grăbiţi să-nfloriţi! Dea primăvara, Duceţi voi purpura, Şi-un paradis Celui ce doarme Fără de vis ! <titlu> Mefislofel (către diavoli) Ce tresăriţi? E-un obicei de iad? Să-mi ţineţi piept petalelor ce cad! La locul său orice ortac! Flori risipind, Ei speră, ca ieşiţi din minţi, Să-nzăpezească diavolii fierbinţi. <Note> l. Traducătorul a acceptat interpretarea pe care a dat-o acestui vers (în original cam ermetic) Rohert Petsch în ediţia comentată şi adnotată, apărută sub titlul „Goelltes (Bibliographisch.es Institut — Leipzig, ed. II, l925). </Note> Pagian 529 Dar sub suflarea voastră totul se topeşte. Suflaţi acum din plinele bucuţe ! Pălesc în aburi flori, crenguţe. Dar nu aşa vijelios ! închideţi gura ! într-adevăr prea aprig îmi suflarăţi, Că niciodată voi nu-mi ştiţi măsura. Se usca florile, şi ard acuma. Se-apropie cu veninoase flăcări clare. împotriviţi-vă, în r înduri strînşi mai tare. Puterea vi se stinge, vitejia s-a pierdut La via flacără şi-n strania ardoare. <titlu> îngeri (cor) Flori, fericitele, Flăcări şi pară Iubire aduc, Bucurie prepară, Cum inima vrea. Cuvîntul iubirii Lumină va fi Eternelor cete În aer şi-n cer, Lumină şi zi În clarul eter. <titlu> Mefistofel Blestem! Ruşine prostului răsad! Satane cu picioare-n sus, în cap, Fac roata-n mîni, şi grosolani Se prăbuşesc pe dos de-a drept în iad. De bine vie-vă fierbintea baie ! Eu stau însă la locu-nii sub văpaie. (Se luptă cu rozele plutitoare.) Rătăcitoare flăcări, la o parte! — Oricîtă lumină Aţi da, cu mîna prinse — sunteţi gelatină. Pleacă de-aci, tu flacără scîrboasă ! Mi se lipesc în ceafă, smoală şi pucioasă. Faust" Pagina 530 <titlu> îngeri (cor) Mult se cuvine, Ce nu v-aparţine Să ocoliţi. Ce starea vă tulbură Nu suferiţi! Puterile silnice Vrednic înfruntă-le ! Pe căile zilnice în cercul ceresc Dragostea cheamă Pe cei ce iubesc. <titlu> Mefistofel îmi arde capul, inima, ficatul — E-un element supradrăcesc, ce s-a ivit, Mai aprig decît flacăra din iad. De-aceea gemeţi într-atîta de cumplit, Nenorociţi îndrăgostiţi, care respinşi După iubită vă uitaţi cu ochi prelinşi. Şi eu? De ce mă uit în partea ceea, Cînd sunt mereu cu ea-n gîlceavă? Mi-a fost privirea într-acolo duşmănoasă. Pătrunsu-m-a ceva străin din slavă? îmi place să mă uit la ei, drăguţii tineri, Să blestem nu mai pot; ce mă reţine? Iar de mă las vrăjit de vreunul, Pe viitor cine-i nebunul? Băieţii naibii, ce-i urăsc de-a bine, îmi par drăguţi din cale-afara. # Frumoşi copii, să-mi spuneţi dară: N-eţi fi şi voi din neamul luciferic? Aveţi pe vino-ncoa, v-aş săruta, Voi inima mi-o îndulciţi în întuneric. Pagina 531 Mă simt ca pus pe tihnă, şi nespus de bine, Parcă de mii de ani v-aş fi văzut, De mîngîiat ca micile feline, Din ce în ce, tot mai frumoşi voi vă iviţi, Apropiaţi-vă, o dată doar să mă priviţi. <titlu> îngeri Venim, de ce-napoi tot mîi? Ne-apropiem şi dacă poţi, rămîi ! (îngerii ocupă, mişcîndu-se, întregul spaţiu.) <titlu> Mefistofel (împins în prosceniu) Spuneţi că suntem duhuri blestemate, Voi sunteţi îns-adevăratii vrăjitori. Bărbaţi, femei, la fel, de-atîtea ori Voi în ispită-i duceţi. Ce-ntîmplare! Acesta-i al iubirii element? întregul trup de foc s-aprinde, Şi-n ceafă doar îl simt prezent. Descindeţi numai, ochiul meu vă preţuieşte. Mişcaţi-vă suavi, dacă se poate mai lurneşte. O faţă serioasă minunat vă prinde, Aş vrea însă o dată să vă văd zîmbind. O veşnică-ncîntare m-ar cuprinde. Priviţi, aş zice, cum îndrăgostiţii fac: C-un mic surîs pe gură pus, umbratic. Tu, lung vlăjgan, îmi eşti cel mai simpatic, Popeasca mutră doar nu-ţi vine bine, Mai pofticios, mai galeş uită-te la mine! în cuviinţă aţi putea mai goi să vă purtaţi Mult prea morală e cămaşa-n falduri lungi şi late. Ei faţa şi-o întorc — şi-i văd din spate ! Ce apetit stîrnesc ! Juni blestemaţi! <titlu> Corul îngerilor Să vă întoarceţi Pagina 532 Spre limpezime, Voi, iubitoarele, Flăcări-mulţime. Cei ce dobîndă Au doar osîndă, Adevăr din vecie Salvare le fie! De rău mîntuiască-se Spre claritate Şi unitate. <titlu> Mefistofel (venindu-şi în fire) Asemenea mă simt lui Iov, năpăstuitul, Buboi lîngă buboi e trupul — chinuitul, De sine îngrozit, triumfător în clipa Cînd singur, ca-n oglindă el se vede, Şi cînd în sine şi în neamul său se-ncrede. Salvată e a noastră nobilă proprietate! Nălucile iubirii sunt pe căile pieirii. S-au mistuit infame flăcările destrămate. Şi-acum le blestem crunt pe toate! <titlu> Corul îngerilor Sfintele flăcări! Cel ce de ele-i cuprins Se simte-n viaţă Cu bunii ne-nvins, Cu prea fericiţii. Lumini se răsfiră. Uniţi, voi cu toţii, Suiţi ne-ncetat, Văzduhu-i curat Şi duhul respiră. (Ei se ridică, răpind partea nemuritoare a lui Faust.) <titlu> Mefistofel (privind împrejur) Dar cum? — Unde plecară? Pagina 533 Norod nevîrstnic m-ai surprins! Cu prada către cer zburară. De-aceea-au dat tîrcoale groapei! Mi s-a furat o mare, unică comoară, înaltul suflet, mie zălogit, Cu şiretenie l-au şterpelit. # La cine, unde să mă plîng? Cine reface dreptul meu ştirbit? Ai fost la bătrîiicţe păcălit, Şi-ai meritat, căci eşti nătîng. Lucrai greşit. Am rătăcit, că mi-e ruşine ! Ce jalnic s-a sfîrşit o mare opintire! Absurdă dragoste, vulgară poftă a-ncercat Pe diavolul viclean-smolit. Dacă isteţul, mult păţit, s-a ocupat Cu-asemenea copilăroase nerozii, Într-adevăr nu-i mică nebunia Ce la sfîrşit îl birui. <titlu> Prăpăstii de munte, pădure, stînci, pustnicie. (Sfinţi anahoreţi, risipiţi printre abisuri.) <titlu> Cor şi Echo Crîngul în sus o ftl, Stînca stăruie grea. Se-nalţă mănunchi Trunchi lîngă trunchi. Valul stropeşte, Peştera dăruie scut. Leul ne ocoleşte Prieteneşte şi mut, Cinsteşte lăcaş Sfînta iubire. Sacru sălaş, Pagina 534 Pater ecstaticus1 (plutind în sus şi în jos) Veşnică ardere, Dragoste-jar, Dumnezeiescul, Aprigul har! Arc, săgetează-mă, Suliţă, spintecă, Spadă scurtează-mă, Fulgere, vindecă ! Deşertăciunea Toată să piară, Ardă iubirea, Veşnica pară. <titlu> Pater profundus2 (în regiune adîncă) Cum la picioare-abis de stînci Odihneşte peste alt abis, Cum rîuri luminoase curg Spre mari căderi ce s-au deschis, Cum vajnice ca nişte duhuri Se-nalţă trunchiuri în văzduhuri, Aşa atotputernica iubire, Ea totul plămădeşte şi-ntreţine. în juru-mi e sălbatic vuiet, Dumbrăvi cu şuier mă pătrund, Şi cade totuşi dulce-n murmur Pîrăul plin — pînă-n străfund, Menit cumva să-nvie valea; Iar trăsnetul căzu pe creasta rea, Să-mprospăteze atmosfera Ce neguri şi venin purta în ea; Sunt crainici ai iubirii — ei vestesc Ce ne împrejmuie etern creînd. O, de-ar isca şi-n mine focul, <Note> 1. Pater aestatieus, sfînt cuprins de ardoarea extazului 2. Pater profundus, sfînt adânc simţitor. </Note> Pagina 535 Unde-ncurcat şi rece, spiritul nătîng Se zbate-ii marginile simţurilor tîrnpe, Ca în dureri de lanţurj, care strîng. O, Doamne, mulcomeşte-mi mintea zbuciumată, Şi luminează-mi inima-nsetată ! <titlu> Pater seraphicus1 (regiune de mijloc) Nouraş de dimineaţă Trece prin belşug de cetini, înăuntru viu palpită Duhuri tinere, mici prietini. <titlu> Corul băieţilor fericiţi Spune-ne, părinte, cine Suntem, spune, bune! Fericirea noastră mare Este lină, de minune. <titlu> Pater seraphicus Voi născuţi la miezul nopţii, Treji în duh pe jumătate, Voi pentru părinţi pierduţii, Dar dobîndă-n sfere-nalte Pentru îngeri! Dragi îmi sunteţi, Să-mi veniţi deci mai aproape! Pe pămînt voi aspre drumuri Nu cuprindeţi sub pleoape. Coborîţi degrabă-n mine, Vă-mprumut eu ochii mei,2 Folosiţi-i ca pc-ai voştri, Şi priviţi în preajmă ce-i. <Note> l. Pater seraficus, sfînt asemenea ]ngerilor. 2. Spiritele foarte curate ca ale băieţilor fericiţi, morţi devreme, nu mai au organele necesare spre a vedea lumea materială. Pater seraphicus le cheamă „în el”, ca să le împrumute ochii săi, cu care ele ar putea vedea. Concepţia este luată de la misticul Swedenborg, dar gothe o dezvoltă pur poetic. </Note> Pagina 536 (El îi primeşte în sine.) Sunt copaci şi stînci acestea, Fluviu ce-n adîncuri cade, Şi-cu-nvălurarc drumul Şi-l scurtează prin cascade. <titlu> Băieţii fericiţi (dinăuntru) Ce măreaţă e vederea, însă locul e prea sumbru, Şi ne scutură cu groază. Dă-ne bunule, iar-drumu'. <titlu> Pater seraphicus înălţaţi-vă spre cercul Unde creşteţi nevăzuţi, Unde-a Domnului prezenţă întăreşte oaspeţi mulţi. Au şi duhurile hrană Ce în eter pur pluteşte: Revelaţia iubirii, Ce în larg se dăruieşte. <titlu> Corul băieţilor fericiţi (horă în jurul celor mai înalte piscuri) Mînile daţi-vă, Horă încingeţi, Dorul vi-l stingeţi. Cînte privirile, Sfinte simţirile! învăţămintele Cele divine Să vă pătrundă, Ca în senine Ceruri, înalt Să vedeţi pe Cel lăudat. Pagina 537 <titlu> îngeri (plutind prin văzduh mai înalt, ducînd partea nemuritoare a lui Faust) Salvat de rău e duhul. Ce-a străbătut văzduhul. Cine cu zel s-a străduit, Poate să fie mîntuit. Şi dacă dragostea de sus Ea însăşi i s-a-mpărtăşit, L-aşteaptă cete îngereşti Cu bucurii nepămînteşti. <titlu> îngeri mai tineri Rozelel, ce le primirăm Din curate mîni, albite, De la sfinte pocăite, La izbîndă ne-ajutară, Să desăvîrşim lucrarea, Răpind sufletul-comoară. Risipirăm, răi fugiră, Dracii chiar, cînd nimerirăm. Şi în loc de iad, pedepse, Chinul dragostei simţiră. Chiar Satan, bătrînul meşter, Fost-a-n inimă muncit. Jubilaţi, c-am izbîndit! <titlu> îngeri mai desăvîrşiţi Rămîne pămîntesc un rest Greu de purtat. Chiar dac-ar fi de-azbest2, Nu e curat. Cînd un puternic dura Stihiile din necuprins <Note> l. Rozele iubirii, cu care îngerii au izbutit să-i contamineze pe diavoli. Iubirea aceasta s-a transformat însă, la Mefistofel, în dragoste perversă. 2. Azbest, material rezistent la foc din care, în vechime, se făcea pînză pentru morţi. </Note> Pagina 538 La sine şi le-a strîns, Nu-i înger mare, mie, Să poată despărţi Ce s-a unit. Iubirea numai, veşnica, îi poate despica. <titlu> îngeri mai tineri Lîngă piscuri, ca neguri, Simt în văzduhuri Mişcînd pe aproape Viaţă de duhuri. Destramă-se ceţuri, Văd ceată mişcată, Băieţi fericiţi, în cerc, izbăviţi De greul nespus, Uşori se desfată Privind primăvara Lumii de sus. Acum cu aceştia, Pe treapta lor pus, Pornească-mpreună Pe trepte în sus. <titlu> Băieţii fericiţi Cu bucurie Va să-l primim, E-n crisalidă.l Dovezi dobîndim Că şi noi suim. Despoiaţi-l de scame Ce-l mai îmbracă. De sfîntă viaţă Mai mare <Note> 1. Băieţii fericiţi, care conduc sufletul lui Faust, socot sufletul acestuia încă unit cu resturi de materie, ca pe un fluture, care iese din crisalidă, spre a zbura tot mai sus. </Note> Pagina 539 Şi tot mai frumos Să se facă. <titlu> Doctor Marianusl (în celula cea mai înaltă şi mai curată) Priveliştea-i deschisă Şi duhul înălţat. Femei îmi trec prin faţă, Se-nalţă ne-ncetat. La mijloc, stăpînă, Cu stelele se-ngînă A cerului regină De strălucire plină. (Extaziat.) Doamna lumii, doamna noastră, Lasă-mă sub cort de cer Să văd taina ta albastră. Doar atîta eu îţi cer. Şi îngăduie ce-ii piept Gingaş mă frămîntă, Să te-ntîmpin ca un drept Cu iubire sfîntă. Nimenea nu ne înfrînge Cînd sublimă porunceşti. Scade repede văpaia Cînd cu har ne potoleşti. Tu Fecioară, prea curată, Maică, tu aleasa mea, Peste toate tu regină, Zeilor asemenea. Uşori mărunţii nori S-adună-n jurul ei. E gingaşul popor De palide femei, Căinţă căutînd, Sorbind eterul Şi-n har tot cerul. <Note> l. Doctor Marianus, sfînt închinat Mariei; era socotit socotit a fi pe o treaptă desăvîririi. </Note> Pagina 540 Ţie, ce eşti neatinsă, Ţi-e dat, neluat, La tine să vie acei ce Ispitelor cad. Cei ce-n slăbiciuni se zbat Anevoie-s de salvat. Singur-cin'şi-a sfărîmat Lanţ de pofte şi păcat? Cît de lesne-aluneci, Pe pămînt te-ntuneci. Cine nu a-nebunit De-o privire ce-a vrăjit? Mater Gloriosa l (vine plutind) <titlu> Corul pocăitelor Pluteşti spre înalturi, Spre veşnicie. Ascultă tu ruga, Primită să fie, Tu fără-seamăn, tu dar, Tu plina-de-har! <titlu> Magna peccatrix2 (Luca, VII, 36) Pentru dragostea ce lacrimi Fiului tău la picioare Ca balsamul picurase Ca să-i fie-mprospătare, Pentru vasul, ce din plinu-i Mirodenii a vărsat, Pentru părul care moale Sfinte glezne a uscat — <Note> l. Mater Gloriosa, Maica Domnului ca regină a cerului, în această ultimă scenă Goethe recurge la mitologia catolică, spre a-şi expune o concepţie poetică, personală, despre salvarea sufletelor, sau mai bine zis a „entelehiilor" (partea activă a sufletelor). 2. Magna peccatrix — Maria Magdalena. Aluzie la cele arătate în Evanghelia lui Luca, capitolul VII, 36. </Note> <titlu> Mulier Samaritanal (Ioan, 4, 4-42) Pentru piatra de fântâna Unde-Avram şi-aduse turma, Pentru ciutura pe care Şi-a lăsat şi Domnul urma Bînd din ea cu sete mare, Pentru apa cea bogată Ce de-atuncea, veşnic vie, Lin adapă lumea toată — <titlu> Maria Aegyptiaca2 (Acta Sanctorum) Pentru locul sfînt în care Domnul fost-a coborît, Pentru braţul, ce din poartă Cu-nfruntare m-a gonit, Pentru lunga pocăinţă Prin zeci ani de pustnicie, Pentru gîndul ce-n nisipuri Eu l-am scris cu bucurie — <titlu> Cîteşitrele Tu stăpînă-ndurătoare, Care şi de păcătoase Mari te îngrijeşti, şi care Tot cîştigul pocăinţei îl sporeşti prin veşnicie — Dă iertare şi acestui Suflet bun, ce doar o dată, S-a uitat pe sine, iată, Şi-a greşit fără să ştie. <Note> l. Mulier Samaritana — Samariteanca, cu care Isus a stat de vorbă la fîntîna lui Iacob. Aluzie la cele arătate în Evanghelia lui loan capitolul IV, 4-42. 2. Măria Aegyptiaca, Maria Egipteanca, a cărei viaţă e descrisă în Vieţile sfinţilor. Versurile cuprind o aluzie la mîna nevăzută care a oprit-o, fiind păcătoasă, să intre în lăcaşul Sfîntului Mormînt. După această întîmplare, ea s-a retras pentru zeci de ani în deşert, unde a trăit ca o sfîntă. </Note> Pagina 542 <titlu> O pocăită (altfel numită şi Margareta alăturîndu-se) Cea fără seamăn Şi peste fire, Tu plina-de-raze, Apleacă-te, Îndură-te — apleacă-te Spre-a rnea fericire, Iubitul din zori Se-ntoarce prin nori. <titlu> Băieţii fericiţi (apropiindu-se cu mişcări încercuitoare) Ne-ntrece, ne-ntrecc, Crescînd puternic. El grijii fidele Răspunde-i cucernic. Noi grabnic am fost Luaţi din viaţă, Dar el a-nvăţat — Acum ne învaţă.1 <titlu> Una din pocăite (altfel numită şi Margareta) încunjurat de cor de duhuri Cel nou nu ştie ce-i cu el. Nu bănuieşte sfînta ceată, Aşa de mult el e la fel. De pămînteşti el se desprinde, Din învelişul vechi îmi iese, Şi în veşmîntul său eteric S-arată-n chip de tinereţe. Dă-mi voie a-l povăţui, Îl mai orbeşte noua zi. <Note> l. Sufletul lui Faust purificîndu-se, a întrecut pe acela al băieţilor fericiţi care pot „învăţa" de la el. </Note> Pagina 543 <titlu> Mater Gloriosa Ridică-te spre sfere mai înalte. De te presimte, te urmează. <titlu> Doctor Marianus (se roagă aplecat) Spre privirea salvatoare Ridicaţi-vă privirea, Voi cei gingaşi prin căinţă, Spre un chip prea-fericit Schimbe-vi-se blîndă firea. Tu Fecioară, Maică, tu regină, Tu zeiţă, dă-ne graţie deplină. <titlu> Chorus mysticus Tot ce-i vremelnic E numai simbol. Inaccesibilul Faptă devine-n ocol. Inefabil deplinul Izbîndă-i aci. Etern-femininul Ne-nalţă-n tării. Sfârşit 